اغتصاب ولكن تحت سقف واحد 


دعاء عبد الرحمن 


مشاعر غالية 


الفصل الأول 


أعتدل جاسر فى جلسته فى اهتمام وهو يتفحص ملامح ابنه الأصغر ثم يقول فى هدوء: 
- بتقول أيه يا علي .. كرر كلامك تانی کده عاوز اتأکد! 

علي بتلعثم : 

- بقول يا بابا بعد أذن حضرتك يعنى عاوز أتجوز أحلام بنت خالتى 

ظهرت ملامح خيبة الأمل على وجه جاسر وهو يقول بدهشة : 

- أحلام بنت سميحة؟! 

جفف علي عرقاً وهمياً براحته الیمنى وهو يومىء مؤكداً: 

آیوہ یا بابا ,. بنت خالتى سميحة 

وقف جاسر بغضب وانفعال هاتفاً: 

- وهى دى بقى الزوجة الصالحة اللى انت بتتمناها؟ 

أجاب علي بارتباك: 

- يا بابا والله أحلام بنت كويسة.. وخالتى سميحة اتغيرت خالص 

هتف جاسر بعنف: 

بأمارة أيه بقى .. بأمارة أمك اللى قطعت اختها بسبب تصرفاتها وموصيانى قبل ما تموت 
أن محدش منكم یفکر فی بنتها مجرد تفكير 


أبتلع علي غصته وقلبه يخفق بقوة وهو يرى انفعال والده ونظراته الغاضبة الموجهة نحوه 
وقال مدافعاًء 


يا بابا والله احلفك ده كان زمان .. خالتى بقت حاجة تانية.. دى حتى عملت عمرة السنة 
اللى فاتت وأحلام بنت مؤدبة جدا 

لم يستطع جاسر كتمان ثورة الغضب التى نشبت فى صدره أكثر من هذا › أمسك الهاتف 
وضغط على عدة أرقام ثم وضع سماعة الهاتف على أذنه وتكلم إلى ولده الأكبر وكأنه 
يصرخ : 

- ايوه يا حسين .. تعالى عندى هنا حالاً وهات معاك أخوك ابراهيم .مش عاوز أسئلة .. 
تکونوا عندی هنا فى لمح البصر 

أغلق الهاتف فى حدة وكأنه قبض قلب ابنه علي فى يديه عوضاً عن سماعة الهاتف › فبداً 
جبينه يتصبب عرقا وأحمر وجهه وتمنی لو آنه لم یکن أعرب عن رغبته فی الزواج» ترکه 
جاسر واقفاً متصلباً مكانه وخرج فى انفعال وسرعة إلى بهو المنزل الواسع ووقف ينتظر 
ولديه الأكبر . لم يمر وقت طويل حتى حضرا مسرعين وأقبل حسين الأبن الأكبرعلى والده 
فى سرعة وأخيه إبراهيم فى أثره وهو يقول لاهثاً : 

- فى أيه يا بابا ..أيه اللى حصل؟ 

أشار جاسر إليهما أن يلحقا به للداخل حيث ينتظرهم علي أخيهم الأصغر وهما ينظران إليه 
بتساؤل وهو متوتراً فى انتظار تحديد مصيره . وقف جاسر بشموخ بين أبنائه الثلاثة وتوجه 
بالحديث الى ولده حسين قائلاً: 

- شوفت يا حسين أخوك الصغير عاوز يتجوز مين؟ 


نظر حسين نحو علي نظرة عتاب ثم أعاد النظر إلى والده مرة أخرى ولم يتكلم» أستطاع 
جاسر قراءة نظرات ولده وما خلفها وفهم منها بآنه كان على علم بما يحدث من قبل فتكلم 


غاضباًء 
- عارف ومخبی علیا يا حسین.. ما تتكلم 
قال حسين فى ارتباك: 


- یا بابا والله انا حاولت معاه كتير.. لكن واضح انه متمسك بیها ..هعمله أيه طیب 
توجه جاسر بالحديث إلى إبراهيم ابنه الأوسط وهو يقول منفعلاً : 


- وانت کمان کنت عارف! 


أطرق إبراهيم برأسه قائلاً بخفوت : 

- يوا يا بابا 

صاح جاسر بغضب هادر: 

و آنا آخر من يعلم يا ولاد جاسر؟ 

تدافع حسين وإبراهيم فى الكلام وأخيرا صمت إبراهيم وترك لأخيه المجال كما يفعل دائماً 
وسمعه يقول: 

- يا بابا انت عارف علي لما بيحط حاجة فى دماغه.. وبعدين انا قلت نسيبه يمكن يطلعها من 
دماغه .. مکناش فاکرین انه مصمم علیها وی کده 

زفر علي متأففاً وهو يشعر بهم يضيقون الخناق حول رغبته وقال بعناد وتصميم : 

يا بابا بصراحة كده اللى بيحصل ده مالوش لازمة.. آنا بحب أحلام وهتجوزها 

ضرب جاسر كفاً بكف وهو يقترب منه ويقول بسخرية مريرة : 


- والله ؟!.. وحبتها أمتى بقى .. وهى بترقص فى فرح اخوك وعيون الرجالة بتاكل فى 
جسمھا اکل وهی ولا هاممها ؟ 
قاطعه علي بعصبية : 


لو سمحت يا بابا كفاية .. قولتلك أنهم اتغيروا .. وبصراحة كده انا بحبها ومش هتجوز 
غيرها.. جيت آخد موافقتك علشان مبقاش عملت حاجة من وراك 


أنهى عبارته الأخيرة واستدار مغادراً بنزق وغضب» هوى جاسر فوق الأريكة بيأس وقال 
بحزن شدید : 

- هاتسیبوه يعمل اللی فی دماغه .. هاتسیبوا اخوکم یتجوزها 

جلس بجواره ولديه عن يمينه وعن شماله وحاول إبراهيم أن يهدىء الموقف وهو يقول : 
ما یمکن یا بابا زی ما بیقول کده آنهم اتغیروا.. محدش عارف 


التفت إليه جاسر وهو يقول فى وهن شديد: 


- أمتى يابنى ..أمتى اتغيروا ؟ ..هو انت مش لسه فرحك مكملش السنتين.. وكلنا شوفنا البت 
وامها شاكلهم كان عامل ازاى.. حضروا من غير دعوة وعملوا فيها اصحاب الفرح .. 
وشوفنا کلنا هدومهم وکانوا عاملین ايه فى روحهم .. والبت طلعت وقعدت ترقص ولا همها 
حد ولا همها كسفتنا قدام الناس ولا نظر الرجالة ليها وكأنها رقاصة جايه تحيى الفرح 


وضع حسين كفه برقة على كتف والده قائلاً : 

يا بابا احنا خايفين عليك.. أنت عارف علي هو الصغير وطول عمره مدلع وراسه ناشفة .. 
وطالما قال عاوزها يبقى هيتجوزها حتى لو احنا رفضنا ...خلاص نخليها بجميلة بقى 
ونوافق .. واهو يبقى تحت عنينا بدل ما يخرج عن طوعك ويبقى خسر الدنيا والآخرة 

أنتبه حسین من ذکریاته على صوت زوجته عفاف قائلاً بشرود: 

- هه ... بتقولى حاجة يا عفاف؟ 

أبتسمت عفاف بدهشة وقالت : 

- بقول حاجة ؟!! .. ده انا بقالى ساعة بنده عليك وانت ولا انت هنا.. أيه کل ده سرحان؟ 
أرسل حسين تنهيدة طويلة حارة وهو يعتدل فى مجلسه ويقول محدثاً أياها : 


- أفتكرت ابويا الله يرحمه .. لما اتصل بينا وجابنا على ملا وشنا لما علي قاله أنه هيتجوز 
أحلام 


أرتفع حاجبيها بتعجب وقالت بشجن : 

- ياااه.. ده انت روحت لبعيد أوى.. فوق العشرين سنة 

ثم شردت وهی تتابع بحنان : 

- كان ساعتها معانا عبد الرحمن ويوسف.. ومكنش ساعتها لسه ربنا رزقنا البت فرحة 
تنهد حسين بقوة للذكرى تم قال : 


- فاکره يا عفاف .. كان نفسى أوى يبقى عندى بنت واسميها فرحة 


ابتسمت عفاف بسعادة وهی تقول : 

- و ربنا كرمنا بيها بعد يوسف بكام سنة.. اللهم لك الحمد والشكر يارب 

ظل حسین يستعید ذکریاته وهو یتابع قائلاً : 

- کان ساعتها ابراهیم لسه متجوز بقاله سنتین .. وکان ولید ابنه يدوب عنده سنة.. وکانت 
لسه وفاء اخته فى علم الغيب 

استندت عفاف إلى راحة يدها وهى تتنهد وتقول: 

- سبحان الله.. كأن الكلام ده كان لسه من كام يوم مش من سنين طويلة 


عندما انهت كلمتها الأخيرة لمحت دمعة فى عينيه تقاوم لتخرج ولكنه كبح جماحها فى صبر 


فقالت: 
- ادعيله بالرحمة يا حسين 
قال فی حزن: 


- الله يرحمه .. مش لو كان سمع كلامنا من الأول كان زمانه... 
قالت عفاف مقاطعة: 


- استغفر ربك یا حسین ده قدر ونصیب .. ربنا کتبله يتجوز ها ویخلف منها تلات عیال 


لمعت عينينه فى عزيمة وأصرار وهو يقول: 
- هلاقيهم يا عفاف لازم الآقيهم ..علي الله يرحمه وصانى ادور عليهم واجبهم هنا وسطنا 
فى بيت العيلة .. ومن ساعتها وانا بدور عليهم وان شاء الله هلاقيهم قريب ..انا خلاص 


قربت اوصلهم. 


وقف عبد الرحمن أمام مكتب والده وطرق الباب بخفة ثم دخل وأغلق الباب خلفهء نظر إليه 
والده قائلاً : 


- تعالى يا عبد الرحمن 

دخل وجلس فی مواجهته وقال: 

- خير یا حاج حسین بعتلی لیه؟ 

تسائل حسين ببساطة وهو يقلب الأوراق بين يديه : 

- مروحتش المطار النهاردة ليه؟ 

أجاب عبد الرحمن فى ضجر: 

- یا بابا .. يا بابا حرام كده بقالى سنيين بروح المطار وأطلع على كشوفات القدوم والمغادرة 
من مصر لما صاحبى زهق مني وقالی آنت بتجيى مع القبض كل شهر ولا أيه 

قال حسين بعصبية : 

- يعنى ايه زهق ...هو يعنى بيوريهالك ببلاش .. وبعدين مالك مضایق کده..مبقتش عاوز 
تدور على ولاد عمك ولا أيه ..أروح انا بنفسی ؟ 

أطرق عبد الرحمن متململاً فى مقعده وهو يقول: 

- العفو يا بابا .بس كفاية كده .. لو انوا هينزلوا مصر كانوا نزلوا من زمان لكن طالما 
بقالهم سنین يبقوا استقروا خلاص 

ضرب حسين المكتب أمامه بقبضة يده وهو يهتف فى ولده بضيق : 


- انت ملكش دعوة .. أعمل اللى بقولك عليه ..تروح تطلع على الكشوفات بنفسك أنا مبثقش 
فى صاحبك ده 


حاول عبد الرحمن تهدئة الموقف قليلاً وهو يقول : 
حاضر یا بابا حاضر .. هروح بکره الصبح على طول .. 


ثم نهض واقفاً فى سرعة وهو يقول : 

- بعد أذن حضرتك لازم اروح مکتبی علشان عندی شغل ضرورى 

خرج عبد الرحمن فى ضيق من مكتب والده وهو يزفر بشدة» ألقى نظرة على هند التى 
تختلس النظر إليه من خلف شاشة الحاسوب ثم تعود وتكمل عملها مرة أخرى» وقف فى 
مواجھتها واتکأ على مکتبها وهو يقول: 

- مش نخالينا فى شغلنا ولا أيه؟ 

نظرت إليه قائلة بتفكه: 

خاليك فى حالك 

أبتسم وقال: 

- طب هتتغدى معايا النهاردة؟ 

ضيقت بين حاجبيها قائلة : 

- لاع 

ثم تابعت هامسة : 

- ماما عامله محشى النهارده يجنن جبتلك معايا 

نظر عبد الرحمن حوله وقال: 


- محشی !! ینهار ابیض ده احنا ممکن نتقفش بيه ونروح فی داهية .. بصی لما ابوا ينزل 
رنی عليا اجيلك صاروخ استفرض بالمحشی ده لوحدی 


قالت بدلال : 

- يعنى هتاكل لوحدك 
قال بخفوت : 

- لا طبعا .. 


ثم غمز لها وتابع: 


- هبقى أديكى واحدة 

أحمرت وجنتيها وقالت: 

- عيب كده يا عبدالرحمن أحنا لسه مخطوبين 

قال بخبث: 

أنت فهمتى أيه .. أنا قصدى أديكى واحدة محشى يعنى .. نيتك وحشة على فكرة 
نظرت له بغيظ فضحك وانصرف إلى مكتبه على الفور» عندما دلف للداخل وجد يوسف 
جالس ينتظره وبمجرد أن رآه قال سريعاً : 

- أيه يا عم كنت فين بقالى ساعة مستنيك 

قال عبد الرحمن ساخراً وهو يجلس خلف مكتبه: 


- ساعة أيه أنت هتفشر ده أنا مكلمتش ربع ساعة... لخص عاوز أيه سايب مكتبك وجاى 
ترمى بلاك عليا ليه 


تصنع يوسف الحزن وهو يقول : 

- كده يا عبده.. ده انا أخوك برضة 

زفر عبد الرحمن وهو يهتف به : 

- ١١اه‏ شكلنا مش هنخلص النهاردة ..عاوز ايه یابنى خلص بدل فيلم الحرمان ده 

سأله يوسف بفضول : 

- أبوك كان عاوزك ليه؟ 

- هو مفيش حاجة بتستخبیى فى الشركة دی آبدا.. يا سيدى بيسألنى مروحتش المطار ليه 
الشهر ده 

هتف يوسف بحنذق : 


يو ووه هو لسه حاطط أمل فى الحكاية دى 


حرك عبد الرحمن رأسه موكداً بسخط : 
- مش آمل وبس.. دى أمل وعمر كمان 
أبتسم يوسف وهو يغمز قائلاً : 


- وطبعا انت مصدقت تروحله لما طلبك علشان تشوف هند 


هتف عبد الرحمن على الفور: 
- بطلوا قر بقی .. مش احسن ماقعد فردانی زيك کده 
قال یوسف بتهکم : 


- فردانى . .سنجل .. اهو احسن من الحريم وخلاص 

أخرج عبد الرحمن بعض الملفات من درج مكتبه وفتحها واحداً منها وهو يقول : 
- هتفضل طول عمرك معفد.. اللى يشوفك كده يقول انك كنت بتحب وخدت بومبة 
يوسف: 

- حب أية انا ماليش فى الكلام ده .. انا ماليش خلق على الستات أساسًا 

أومأً عبد الرحمن برأسه وهو يرفع عينيه عن الأوراق متابعاً : 

- انت ملكش خلق على أى حاجة مؤنثة أصلاً ... المهم انت كنت جاى ليه ؟ 
يوسف: 

- ولا حاجة وليد ابن عمك كلمنى وعاوزنا نخرج شوية 

عاد عبد الرحمن يقلب أوراقه مجدداً وهو يقول: 

- أخرج انت يا عم .. انت فاضى انا عندى شغل كتير النهاردة 

ثم أردف وهو يحرك رأسه متعجباً وهو يقول : 

- والله انا مش عارف انت مصاحب ولید ازای.. ده انت من سکه وهو من سکه.. هو بیموت 
فى الستات وانت بتكرههم عمى 


قال يوسف مداعباً: 

- أيه هو من سکه وآنا من سکه دی هو طالب آیدی ولا آیه 
قال کلمته وهوینهض ویهم بالآنصراف قائلا: 

- يالا سلام .. أشوفك بالليل فى البيت 

تنهد عبد الرحمن وهو يتناول قلمه قائلا: 

- سلام یا رایق 

جاءت ساعة الراحة وانصرف العمال والموظفين للغذاء» خرج الحاج حسين من مكتبه وهو 
يقول ل هند: 

- ساعة وراجع يا هند 

هند وهی تقف باحترام: 

- مع السلامة يا حاج 

كاد يهم بالأنصراف ولكنه استدار فجأة وهو يقول: 


- وانت یا بنتی مش هتروحی تتغدی ولا یه .. لو وراکی شغل سیبیه لحد ما تتغدی وابقی 
کملیه بعدین 


قالت هند بحرج: 

- لا آنا هتغد ی بس.. بس خمس دقایق کده 
أبتسم الحاج حسين وقد شعر بحرجها وقال : 
- طيب يا بنتى ..السلام عليكم 

- وعليكم السلام 


أخرجت هاتفها وهاتفت عبد الرحمن وأخبرته أن يأتى للغذاء معها فى الحال »حضر عبد 
الرحمن فى سرعة فوجدها جالسة أمام الطاولة الموضوعة أمام مكتبها و عليها علبة 
متوسطة الحجم وتنتظره › نظر عبد الرحمن إليها بشهية قائلا: 

- الله الله من قبل ما آكل تسلم أيدك يا قمر 

شارت له بأن یجلس وهی تقول : 

- يالا بسرعة زمانه برد 

جلس أمامها مباشرة وأخذ يأكل فى نهم شديد وهى تنظر إليه › أنتبه عبد الرحمن إليها 
وأبتسم قائلا: 

- وأنا أقول ليه كل مرة تعزمينى على الأكل بطنى توجعنى أتاريكى عينك فيه 

قالت هند بتبرم : 

- يعنى ولا قلتلى كلى يا حبيبتى ولا حاجة خالص شفت المحشى نسيت الدنيا 

قال عبد الرحمن وهو يأكل بشهية : 

- هنعزموكى فى بيتك يا شابة.. کلی کلی 

نظرت إليه للحظات تم قالت بدلال : 

- طب مش هتأكلنى بأيدك 

أطلق عبد الرحمن ضحكة عالية وهو يقول داعباً: 

- طب وانا آکل بأيه 

نظرت له فی حنق وهی تقول : 

- أنت مش رومانسى على فكرة 

توقف عن الضحك ونظر إليها باهتمام قائلاً: 

لیه بس یا حبیبتی 


تابعت هند حديثها وهی حائرة : 


- مش عارفة يا عبد الرحمن.. آنا بحس أنك مش مهتم بيا خالص .. يعنى مثلا أحنا لوحدنا 
دلوقتى المفروض تستغل الفرصة وتقولى كلام حلو... لكن أنت نازل أكل كأنى مش موجودة 


ربت عبد الرحمن على معدته وکأنه لم يسمعها وهو يقول : 
- الحمد لله ..والله الواحد كان جعان أوى 

قامت هند فى عصبية قائلة: 

- وکمان مش معبرنی 

تنهد عبد الرحمن وتوجه إليها وقال هامسا: 


- متزعليش يا حبيبتى والله ما قصدى حاجة.. كل الحكاية بس أنى بحترم نى موجود فى 
مکتب أبویا مش آکتر من کده 


أستدارت هند وهى تقول متبرمة: 

- يا سلام هو انا طلبت منك حاجة وحشة 

مط شفتیه بعدم رضا وهو یقول شارحاً: 

- لاء.. بس أنا لو قلتلك الكلام اللى أنت عايزاه وأحنا لوحدنا كده.. الموضوع ممكن يتطور 
نظرت له بطرف عينيها وقالت بدلال : 

- وأنت بقى خايف على نفسك ولا ايه 


تعجب عبد الرحمن بشدة من عبارتها الأخيرة ولم تكن تعنى بالنسبة له إلا معتًا واحدا .. آنها 
لاتمانع!!! 

انتبهت فرحة لنداء والدتها فأغلقت الحاسوب وذهبت إليها مسرعة وهى تهتف بطفولية: 


- نعم یا مامتی .. بتنادی ؟ 

عفاف؛ 

- بتعملى أيه لوحدك کل ده 

فرحة : 

- أبدا يا حبيبتى كنت بتشغل على الكمبيوتر شوية 

زفرت عفاف بقوة ثم قالت 

- يادى الكمبيوتر ES‏ .. يأما على الورق يا أما 
على الكمبيوتر 

أطلقت فرحة تنهيدة ناعمة وهى تقول : 


- طب أعمل ايه بس يا ماما.. منا مالیش أصحاب كتير ومش بحب أخرج عمال على بطال 
وبعدين زهقت من الجنينة لسه كنت تحت تحت الصبح وكمان آنا بلاقى نفسى فى الرسم أوى 


تابعت عفاف طهيها وهى تقلب الصحن المعدنى بعزيمة و تقول: 

- طب مينفعش تلاقى نفسك فى المطبخ شوية بدل ما انت سايبانى محتاسة كده 
أقبلت فرحة وهى تقبل والدتها على خديها وقالت: 

- یا حبیبتی انت تؤمرينى عاوزانى اعمل ايه؟ تحبى اسخن السلطة؟ 

نظرت لها أمها بتعجب وقالت : 

- نعم .. تسخنى السلطة ! ..الله يكون فى عونه 

قالت فرحة متسائلة: 

- هو مین یا مامتی ؟ 

ضحكت عفاف مجيبة: 

- اللى امه داعيه عليه .. 


- طب متلويش بوزك کده.. تعالى ساعدينى أبوكى واخواتك زمانهم جايين من الشركة 
لوحت فرحة بیدیها فى ضجر وهی تقول: 


ماھی لو جات على بابا حبيبیى وأخواتى كنا قلنا ماشى لكن انت يا ماما عزمة معاهم عمى 
ابراهیم ومراته وولاده 


قالت عفاف بنفاذ صبر: 


- أشتغلى وأآنت ساكتة 

ثم أستطردت قائلة: 

- وبعدين فيها أيه لما اعزمهم .. أبوكى بيبقى مبسوط والعيلة كلها حواليه 

قالت فرحة وهى تقطع الخضار: 

- ايوا يا ماما بس طنط فاطمة دى كل ما تشوفنى تقعد تدخل فى خصوصياتى بطريقة غريبة 
عفاف. 


- معلش يا فرحة دى مرات عمك برضة استحمليها وبعدین دہ طبع یا بنتیى هنعمل ايه 
تابعت فرحة حديثها بحنق وهى تقول: 

- انا عارفة ليه کلنا ساکنین فی بیت واحد کده ...أحنا فی دور وعمنا فی دور لاوکمان 
سايبين الدور اللى فوقينا فاضى علشان ولاد عمى علي اللى لسه منعرفلهمش طريق أصلا 
وبختها عفاف لتتوقف عن تزمرها قائلة بتهديد : 


- كملى كملى ..لو أبوكى سمعك هيزعل منك أوى ...انت عارفة ابوکى وعارفة ازای يحب 
العيله كلها تبقى تحت عنيه .. وبعدين دى وصية جدك الله يرحمه أومال هو بنى العمارة دى 


كلها ليه مش علشان نتلم فيها كلنا وتتجوزوا فيها كمان 
قالت فرحة بنزق وهى تستكمل عملها: 
- عارفة والله.. انا سمعت الکلام ده کتیر 


قالت عفاف بنفاذ صبر : 


- طب لما عارفة كل شوية تكلمى ليه يا لمضة يالا خلصى اللى ف أيدك بسرعة 

التف الجميع حول الطاولة بعد أن انتهت عفاف وفاطمة وفرحة ووفاء من وضع الطعام 
عليها » عندها قال الحاج حسين وهو ينظر الى الجميع فى بهجة: 

- ربنا یجمعنا دایما یارب کده ونفضل طول عمرنا مع بعض 

نظر إليه إبراهيم أخيه فى حنان وهو يقول: 

- طول عمرك بتحب اللمة يا حسين.. الود ودك تجيب ابونا الله يرحمه تقعده معانا على 
السفرة 

ابتسمت فاطمة زوجة إبراهيم وهى تقول: 

- اه والله اللمة دى مش ناقصها غير الحاج جاسر الله يرحمه 

نظر لها الحاج حسين معاتبا وقال : 

- ونسيتى أخويا علي الله يرحمه يا أم وليد 

تنحنحت بحرج وقالت: 

- الله يرحم الجميع 

تابع حسين حديثه وهو يتنقل بنظراته بين الجميع وهو يقول: 

- وولادە 

ربت إبراهيم على كتفه بحنان وقال: 

- بكر ه نلاقيهم يا حسين الصبر طيب 

انحنى وليد قليلاً إلى أمه فاطمة وعلى وجهه علامات السخرية وقال هامسسًا: 


- قال ولاد عمى قال وأحنا نضمن منين انهم ولاده أصلا 


لکزه يوسف الذی كان يجلس عن يساره فى جنبه حتى لا يسمعه أبيه وشرع الجميع فى 
الأكل بصمت » قطعه حسين بعد أن انتهى من طعامه وقال وهو ينهض من مكانه : 


- متنساش بكره الصبح يا عبد الرحمن تروح المطار 

نهض عبد الرحمن هو الآخر وهو يقول بأدب : 

- حاضر يا بابا اللى تؤمر بيه 

تكلمت وفاء لأول مرة متسائلة: 

انوا له بتدروا فى كشوف المسافرين والغاندين برضة 

ردت عليها فرحة قائلة : 

- أيوا يا وفاء ربنا يعطرنا فيهم يارب 

كان الحاج حسين فى طريقه إلى غرفة الصالون هو وإبراهيم وعبد الرحمن عندما سمع 
تعلیق وفاء وهی تقول : 

- طب آنتوا ليه مفکرتوش انهم یکونوا فى مصر أصلا 

توقف حسين واستدار اليها وهو يقول ببطء : 

- قصدك أيه يا وفاء ؟ 

تابعت وفاء بحماس: 

- یعنی ممکن یکونوا مسافروش أصلا 

ظل واقفاً فی مکانه وهو یقول بتفکیر : 

- يعنى أيه الكلام ده ؟ أحنا متأكدين انهم سافروا .. 

ثم تابع فی شرود: 

- البواب ساعتها قالنا انه سمع أحلام بتقول للتاكسى اطلع على المطار 
قالت وفاء بشغف بعد أن نظر الجميع إليها : 


- ممكن تكون حركة تمويه زى ما بنشوف فى الأفلام 


ضربها أخيها وليد على رأسها بخفة وهو يقول: 

- بطلى هبل يا بت آنت وخاليكى فى الأفلام بتاعتك 

نظر حسين الى أخيه إبراهيم وقال بانتباه : 

- أحنا ازای مفكرناش فى الاحتمال ده 

قال إبراهيم موضحاً: 

- ایوہ يا حسین يا خويا بس احنا لما سألنا وقتها عرفنا انها فعلا حجزت تذاكر على الكويت 
تابع حسین وهو یری الماضی یمر اما ناظریه وکانه شریط سینمائی: 


- ولما روحنا السفارة ومحدش أدانا عقاد نافع ..سفرنا هناك ومعرفناش نلاقيهم يعنى ممكن 
وفاءِ يکون عندها حق 


قال إبراهيم بتركيز: 
- لو کانوا فى مصر كانوا اكيد لما يكبروا هيدوروا علينا وأحنا أسمنا مش شوية .. يعنى 
بسهولة هيوصلوا 


نظر حسين إلى أولاده وكأنه يتخذ قراراً مصيرياً ثم قال ببطء وقد لمعت عينيه بالأمل : 
- من هنا ورایح مش هندور فی الکشوفات بس..احنا هندور علیهم فى مصر كلها 


تبادل عبد الرحمن ويوسف النظرات الساخطة المتخفية وأومأ كل منهما بالإيجاب لأبيهما 
بينما قال أبراهيم موجهاً حديثة لإبنه وليد : 

- وانت کمان یا ولید هتدور معاهم .. 

نظر له ولید متفاجاً ثم قال: 

- ها...... اہ.. اہ .,طبعا یا بابا... 

دخل عبد الرحمن غرفته › بدل ملابسه وتدثر فی فراشه وشرع فی النوم وهو تبدو عليه 
علامات الإرهاق الشديد › كاد أن يستغرق فى النوم ولكنه فتح عينيه على صوت هاتفه › 
نظر اليه فوجد اسم هند تضیء به شاشته فأجابها سریعاً بقلق: 

- الو .. ايوه يا هند فى حاجة ولا ايه 

اله هاف وة 

- وحشتنى .. معرفتش انام غير لما اكلمك واسمع صوتك 

تثاءعب عبد الرحمن ثم قال : 

- ما احنا لسه كنا مع بعض فى الشركة وبعدين انا يدوب كنت هروح فى النوم 

- یعنی مفیش حتی وحشتینی یا حبیبتی 

تثاءب مجدداً وهو يقول: 

- طبعا وحشتينى مفيش كلام .يس مش ملاحظة ان الوقت متأخر على الكلام ده 

هند وهى تنظر لأختها علا التى أشارت لها أن تستمر : 

- هو الحب ليه وقت يا عبده.. 

لم تسمع اجابة منه فنادته قائلة: 


- عبد الرحمن؟ 


أتسعت عينيها بعد أن تأكدت أنه ذهب فى نوم عميق وهى تحدثه ونادته هاتفة : 
- عبد الرحه Èفنفنلنلن‏ 
فزع عبد الرحمن وفتح عينيه بصعوبة وهو يصيح: 


- ها .مین ..فیین .. ازای 


صاحت هند بعضب : 


- انت نمت وانا بكلمك ؟ 

عبد الرحمن وهو يفرك عينيه: 

- لا ابدا یا حبیبتی معاکی ها وبعدین 

- معايا ! انت نمت وانا بكلمك .. هو انا هفضل اشحت منك الكلام الحلو فى المكتب وفى 
التليفون كمان 

قال عبد الرحمن محاو أنهاء المكالمة : 


- بصى يا هند يا حبيبتى أوعدك بكره الصبح هقولك كل اللى انت عايزاه ..دلوقتى مش قادر 
أفتح عينى يا جبارة..أمشى يا بت عايز انام 


وألقى الهاتف على الفراش وغطى وجهه مغمغماً قبل أن يذهب فى نوم عميق : 
- البت انحرفت وعاوزه تاخدنى معاها للرذيلة 1 


ألقت هند الهاتف وهى تزفر بشدة قائلة: 
- قفل السكة فى وشى 
ثم نظرت لأختها علا بعتاب وتابعت: 


- عجبك کده منظری دلوقتی بقی ايه قدامه؟ یاریتنی ما سمعت كلامك ..آنا کان مخی فین 
بس 


نظرت لها علا متسائلة وهى تقول : 

- ليه بس؟ 

ضمت هند ركبتيها إلى صدرها وهى على فراشها و تقول حانقة: 

- شكلى بقى وحش أوى بعد الحركة دى 

ابتسمت علا بمكر تم قالت: 

- ولا وحش ولا حاجة.. بكره يتعود 

حدقت هند بها وقالت بانفعال: 

- یتعود على أيه أنت فاکرانی أيه.. أُنا مقدرش أعمل اللی أنت عایزاه ده ..انا كبيرى أوى 
أدلع عليه 

نظرت لها علا بطرف عينيها باستخفاف قائلة: 

- يابت متبقيش هبلة لو معملتيش كده الخطوبة هتطول .. وده واحد ابن ناس وألف واحدة 
حاطة عينها عليه ونفسها يبصلها .. ويمكن يلاقى واحدة أحلى منك ويشبك معاها ويرميكى 
.. لازم تعلقيه بيكى على قد ما تقدرى علشان يعجل بالجواز ويقولك يالا نتجوز بكره ..الوقت 
مش فى صالحك يا هند 

أشاحت هند بوجھها وهی تهتف باستنكار: 

- لا بس آنا اعرف عبد الرحمن كويس .. مالوش فى البنات أوى يعنى وبعدين معندوش 
وقت ليهم كمان وانا متأكده أنه بيحبنى ومش هيسيبنى و خايفة أسمع كلامك يفكر أنى 
واحدة مش كويسة ويفسخ الخطوبة 

علاء 

- هو أنا قلتلك اعملى حاجه وحشه لا سمح الله ...أنا بقولك علقیه بیکی بس... ده شکله بارد 


ونفسه طویل وبعدین تقدری تقولیلی اللی زی ده والفلوس على قلبه هو وعیلته کلها وجای 
يعمل خطوبة ليه؟ .. أيه عاوز وقت يجيب الشقة ولا يعمل جمعية علشان العفش 


- لا علشان نقرب من بعض ونعرف بعض کكويس 


أجابت علا بثقة : 


- يا سلام ما أنت معاهم بقالك سنة دلوقتی .. کل ده لسه میعرفکیش .. أسمعی كلامی هو 
مين اللى خالاه يحبك ويخطبك ..مش هی نصایحي دی اللی مش عاجباکی دلوقتی !!... 

عادت وفاء من الجامعة وكانت فى طريقها الى بوابة المنزل الداخلية ولكنها لمحت فرحة 
تجلس فى الحديقة وترسم منهمكة فى لوحاتها › غيرت أتجاهها وذهبت إليها بابتسامة 
مرحة قائلة؛ 

- السلام عليكم .. بتعملى أيه بترسمى برضة 

أجابتها فرحة بمشاكسة : 

أومال شایفانى بطبخ يعنى..أيه اللى جابك بدری خلصتیى محاضرات؟ 

جلست وفاء على أحد المقاعد الصغيرة بجوارها وهى تقول: 

- لا يا ستى كان عندنا محاضرة جنائى وأتلغت 

زفرت فرحة ثم قالت متعجبة: 

- والله أنا مش عارفة أيه حبك فى دراستك دى هتطلعى أيه يعنى وكيل نيابة ولا قاضى 
وفاء: 

- ولا ده ولاده أنا نفسى أبقى محامية وياسلام بقى لو أتخصص فى قضايا القتل يا بنت عمى 
ألتفتت إليها فرحة فى دهشه هاتفة: 

- يخربيت الأفلام الأكشن اللى بتتفرجى عليها دى ..أيه هتعملى فيها شارلوك هولمز ولا ايه 
نظرت لها وفاء وقالت باستنكار : 

- محدش بيقدر الجميل ابدا..ماهو يا ست علبة ألوان أنت لو مكنش شارلوك هولمز ده 


مكنش أبوكى وأبويا اكتشفوا أنهم بيدروا على سراب من سنين ولا ناسية أنى أنا اللى 
نبهتهم آن ولاد عمی ممکن یکونوا فی مصر اساسا ومسافروش 


نظرت إليها فرحة فى تفكير وقالت بشرود : 
- تفتکری يا وفاء لو هم فی مصر ليه مدورش علینا 
وفاء : 


- الله أعلم .. أحنا لحد دلوقتى منعرفش أصلا هى مرات عمى علي خدتهم ومشيت ليه...طب 


لو قلنا علشان أطلقوا .طب وأيه يعنى هى كل واحدة تطلق تاخد عيالها وتهرب ....لالالا 
الموضوع فيه سر!! 
Nok‏ 


نظر عبد الرحمن فى الكشوفات للمرة الثانية وهو غير مصدق متمتماً "معقول " !! 

قال صدیقه متسائلاً : 

- أيه الأسم فيه حاجة غلط ؟ 

قال عبد الرحمن وهو مازال محملقاً فى الكشوفات : 

- لا ده صح جدا ..جدا... 

- هات ورقة وقلم بسرعة 

نقل عبد الرحمن بعض البيانات فى ورقة خاصة وترك صديقه وأنطلق إلى سيارته فى 
سرعة عائدا إلى الشركة بلهفة وهو يتخيل سعادة والده بالخبر الذى يحمله إليه» وصل إلى 
مقر الشركة وصعد إلى أبيه فى سرعة ودلف إلى مكتب هند وهو يقول فى عجلة من أمره 
- هند بابا جوه مش کده 

وقفت وعلى وجهها علامات الاستنكار من أسلوبه فهو لم يلقى حتى عليها السلام وقبل أن 
تتفوه بكلمة تركها وتوجه للمكتب وطرق ودخل 

کان یتوقع أن یجد آبیه بمفرده ولکنه وجد عمه إبراهیم وولده ولید وشاهد آخیه یوسف يقف 
بجوار أبيه الذى نظر إليه وقال : 


- كويس أنك جيت يا عبد الرحمن تعالى 


قال عبد الرحمن بشغف: 

- أنا لسه واصل من المطار حالا يا بابا ومش هتصدق عندى ليك مفاجأة بمليون جنية 
عقب یوسف ساخراً: 

- أحنا اللى عندنا مفاجأة بعشرة مليون مش مليون واحدة 

نظر له عبد الرحمن بتساءل فشاهد والده یتناول خطاب مفتوح أمامه ومد يده به وهو یقول: 
- مرات عمك علي بعتتلنا جواب 

أخذ عبد الرحمن الظرف ونظر إليه بتمعن وقال: 

- ده مفيش عنوان ولا ختم ولا حاجة ..الجواب ده وصل هنا ازای 
قال حسین شارحاً: 


- هند جبتهولى مع البوسطة وقالتلى أنها لقيته فى صندوق البريد اللى فى مدخل الشركة 
وطبعا بما أنه مکتوب عليه خاص وأسمی فمحدش فتحه غیریى 


صمت عبد الرحمن وقال بتفكير : 

- يبقى أكيد هى اللى حطت الجواب فى الصندوق 
قال إبراهيم متسائلاً: 

- يعنى أيه يابنی الكلام E‏ 

قال عبد الرحمن على الفور: 


- ماهى دى المفاجأة بتاعتى .. أنا لقيت اسمها فى الكشوف .. جات أول امبارح ومشيت 
امبارح بالليل .. يعنى باتت ليلة واحدة .. وأكيد هى أو حد تبعها اللى حط الجواب ده فى 
الصندوق 


- يعنى مقرتش الجواب يا عبد الرحمن ! 


أنتبه عبد الرحمن وفتح الخطاب وقرأ ما فيه بصوت مسموع قليلاً: 


" أزيك يا حسين .. أنا أحلام مرات أخوك علي الله يرحمه .. قصدى طليقته .. آنا عارفة انك 
هتستغرب وعارفة انك مكنتش متوقع انى ابعتلك بعد السنين دى كلها.. ومعرفش اذا كنت 
هتفرح بالجواب ده ولا هتقطعه وترميه فى الزبالة .. أنا مش هفتح فى القديم يا ابو عبد 
الرحمن انا بعتلك الجواب ده مخصوص علشان ولاد أخوك.. إيمان وإيهاب ومريم.. يا ترى 
فاكرهم ولا لاء. بلاش تخلى القديم يقف بينك وبين ولاد اخوك اللى من لحمكم ودمكم 
ماهو مش معقول تبقوا انتوا عايشين فى العز وولاد أخوك بيشتغلوا علشان يعرفوا يأكلوا 
نفسهم علشان مش عایزین جوز امهم يصرف علیهم.. الولاد فی مصر ومبقاش فی داعی 
انی اخبیهم تانی هما خلاص کبروا ویقدروا یحددوا هما عاوزین ايه ... انا هديك عنوانهم 
وانا متأكدة انك لما تروح وتشوفهم عايشين ازای ضميرك مش هيسمحلك تتخلى عنهہ" 
رفع عبد الرحمن نظره من الخطاب متعجباً وهو يقول: 

- فى السيدة زينب !! .. ولاد عمى فى السيدة زينب السنين دى كلها واحنا منعرفش 

قال وليد بسرعة: 


- يا جماعه مش عاوزين نتسربع لازم نتأكد الأول ان الجواب ده مش لعبة من حد .. ولازم 
نتأکد هما فعلا هما دول ولاد عمنا ولا نصبه ما یمکن حد بیشتغلنا .. 


نظر إليه والده معاتبا: 

- تفتكر يابنى بعد الكلام اللى مكتوب ده هنقدر نصبر 

وليد: 

- یا بابا ماهو ای حد یقدر یکتب ای کلام علشان یصعب علینا ...مش ای حد کده نصدقه 
عبد الرحمن وكأنه لم يسمع شيئا توجه بالحديث إلى أبيه قائلاً: 

- ها یا بابا تحب نعمل ايه 

كان الحاج حسين واضعاً رأسه بين كفيه غارقاً فى ذكرياته عائدا بها للخلف سنوات 
وسنوات 

"ياریتنى سمعت كلام ابويا الله يرحمه .. الشك مالی قلبی يا حسين مش عارف اعمل ايه 


حسین : 

- أهدی يا علي بس وصلى على النبی کده 

علي بصوت اقرب للبكاء: 

- عليه الصلاة والسلام .. انا عارف انی استاهل اكتر من کده كمان لانى عصيت ابويا ومات 
وهو غضبان عليا 

حسین : 


- متقولش كده يا علي يا اخويا ابوك عمره ما غضب عليك بالعکس ده کان بيدعيلك لیل نهار 
ووصانى عليك قبل ما يموت وقالى افضل جنبك ومسيبكش لحظة 


قال علي فى لوعة: 
- الله يرحمك يا ياابويا كنت حاسس باللى هيحصلى ونبهتنى وانا كنت اعمى القلب 
ربت حسین على کتفه فی حنان وقال: 
- على فكره بقى الوساوس دى وساوس شيطان مراتك ست كويسة وبتحبك 
على فى حسرة: 
- شوف انت بتقول عليها ايه وهی بتقول عليك ايه ..وانا من غبائی سمعت کلامها وخدت 
منك ورثى من ابويا كله وعملت المشاريع الفاشلة اللى كانت عايزاها وخسرت كل حاجة 
..خلاص خلاص بقيت عاله عليكوا يا حسين انت وابراهيم 
حسین : 
- متقولش کده يا علي فلوسنا هی فلوسك اهدی بس متعملش فی نفسك کده ده انت صاحب 
مرض وعيالك محتاجينك يا اخويا" 
rrr?‏ 
أفاق حسین من شروده وعاد من ذکریاته على صوت ولده يوسف وهو يهتف به ویهزه 
برفق : 
- بابا .. بابا أنت کویس 

رفع حسين رأسه إليهم مرة أخرى وقال بشرود: 

- ایوا یا یوسف یابنی انا کویس متقلقش 

يوسف فی قلق: 

- اصلك مردتش على عبد الرحمن يعنى .. بيقولك هنعمل ايه .. هذنروح؟ 

- الله الله .. بتلبسى كده ورايحة على فين .. مش قلتى عندك أجازة النهاردة 

كانت مريم تلف حجابها أمام المرآه وهى تجيب أختها إيمان : 

- خلصتی صلاة ؟ حرماً .. 

ثم تابعت مردفة: 

- آنا خارجه مع سلمى صاحبتى هنتمشى شويه يا إيمان مخنوقة أوى من قاعدة البيت 
قالت إيمان وهی تبتسم: 


- اه خلصت صلاة.. وقلتلك مية مرة قبل كده اسمها تقبل الله .. حرما دی ملهاش اصل فی 
السنة .. 


وتابعت حديثها قائلة : 

- آخوکی جای بدرى النهاردة .. أستنى نتغدى مع بعض 

ضحكت مريم وقالت بمرح : 

- تغدوا انتوا بقی انتوا مشایخ زی بعض .. انا هتغدی مع سلمی بره 
زفرت إيمان بضيق ثم قالت متسائلة : 

- رایحین فين ؟ ... انا مبحبش صاحبتك دی ابدا مش بستریحلها خالص 


قالت مریم وهی تثبت حجابها: 


- وايه الجدید ... على طول بتقولی کده 

قالت إيمان بقلق: 

- من ساعة ما عرفتى البنت دى وانت طريقة لبسك اتغيرت حتى طريقة كلامك مبقتش زى 
زمان 

قالت مريم بغرور مصطنع : 

- غلطانة يا إيمان .. مش سلمى هى السبب انت ناسيه انا فى كلية سياحه وفنادق يعنى لازم 


ف بت اه شى هدو حرلا غ م ومن ام د خا 
مريم علي جاسر عارفة عيلة جاسر ولا مبتسمعيش عنهم 


رفعت إيمان حاجبيها متعجبة وهى تقول : 

- من أمتى النغمة دى.. واحنا من أمتى بنقول احنا من عيلة جاسر؟ .. خدنا منها ايه يعنى 
غير الغربة فى بلدنا 

أخذت مريم حقيبتها واتجهت لباب الشقة وهى تقول : 
- بکره هناخد وهناخد کتیر وهتقولی مریم قالت 
أستوقفتها إيمان بأشارة من يدها قائلة : 

- تقصدی ايه یا مریم ؟ 

تحرکت مریم تجاه الباب وهی تقول : 

- ولا حاجة يالا سلام 

وأرسلت لها قبلة فى الهواء وقالت: 

- بوسیلى إيهاب متنسيش 


خرجت مريم وتركت إيمان مندهشة من طريقة حديثها عن عائلة أبيها › بعد دقائق طرق 
الباب فظنت إيمان أن مريم قد عادت مرة أخرى › فتحت الباب وهى تقول : 


- نسیتی آي 
وتوقفت فجأه عن الكلام وبترت عبارتها متسائلة بتوجس : 


- مين حضرتك؟ 

الفصل ال رابع 


توقفت إيمان عن الكلام وبترت عبارتها وهى تنظر إلى ذلك الرجل الذى يبدو عليه علامات 
الوقار وتعلو وجهه ابتسامة حانية وأخيرّا خرجت من صمتها وقالت متسائلة : 


- مين حضرتك؟ 

کان یتفرس فی ملامحها بحنان ثم قال بهدوء: 

- أنت ايمان مش كده؟ 

أومأت براسها وهی تقول: 

- ايوا .. مين حضرتك؟ 

أرتسمت على وجهه ابتسامة كبيرة ولمعت عيناه وقال: 
- انا عمك یابنتی 

نظرت له بذهول ودهشة وقالت: 

- عمی مین؟ 

قال فی حنان : 

- عمك حسین یابنتی ..حسین جاسر 

وجدها تنظر إليه صامتة تكسوها علامات الدهشة والوجوم فقال: 
- ايه مش هنقولیلی اتفضل یا عمی 


شارت إليه بصمت وأفسحت له الطريق وهى مازالت واجمة › دخل وأغلق الباب خلفه وجال 
بنظره فى أنحاء الشقة › كانت شقة بسيطة ومتواضعة جدا حتى عاد بنظره إليها عندما قالت 
بعتاب : 


- عجبتك شفتنا يا عمى 

ابتسم لها وقال: 

- أى حاجه تخصكم ومن ريحتكم تبقى حلوه يا بنتى .. كفاية كلمة عمى دى اللى كان نفسى 
أسمعها منكم من زمان 

ثم فتح ذراعیه قائلا: 

توترت إيمان بشدة وترددت كثيرا ولكنها أكتفت بأن تمد يدها بالمصافحة فقط فهو بالنسبة 
لها رجل غریب لا تذکره ولیس لدیه ذکریات فی عقلهاء کل ما كانت تحمله له هو حدیث أمها 
عنه»ء أستطاع أن يستوعب مشاعرها ويفهم ما يدور بخلدها فاحتضنها بعينيه ومد يده 
يصافحها وهی تقول: 

- اهلا وسهلا يا عمى اتفضل اقعد حضرتك تشرب ايه 

قال بحنان وهو يتفرس فيها : 

- انا مش عايز اشرب حاجة يا ستى .. كفاية انى شوفتك اومال فين اخواتك هما مش هنا ولا 
ايه 


قالت بتردد : 

- ايهاب فى الشغل ومريم لسه نازلة من شوية 

قال حسين بابتسامة: 

- ماشاء الله .. وهيرجعوا على أمتى كده بالسلامة 

- إیهاب زمانه جای یتغدی.. بس مریم یمکن تتأخر 

رآها متوترة وتعامله كالأغراب وهو أيضا كان متوتر فهو لا يعلم ماذا يعرفون عنه وماذا 
حكت لهم أمهم عنه وعن أخيه إبراهيم فحاول أن يخفف من وقع الموقف فقال بمرح : 
- طب وأنا ينفع أتغدى معاكوا ولا انتوا بخلا 


حاولت إيمان رسم ابتسامة على شفتيها وقالت: 


- تذورنا يا عمی ده یشرفنا 

سمعت إيمان صوت مفتاح المنزل يدور فى الباب › فتح الباب ودخل شاب فى منتصف العقد 
الثانى من عمره يحمل نفس ملامح أباه ووسامته مع فارق العمر › وقف إيهاب ينظر إلى 
الرجل الغريب الذى وجده فى منزله فى دهشة وقبل ان يتكلم وقف الحاج حسين ولمعت 
عيناه بالدموع وهو يتقدم نحو إيهاب فاتح له ذراعيه ويقول: 


- إيهاب 

أحتضنه فى حنان وهو يقول : 

- ماشاء الله.. كبرت يابنى وبقيت نسخة من ابوك الله يرحمه 
نظر إيهاب لأخته التى ما لبثت ان قالت: 

- عمی حسین یا إیهاب 

زادت دهشته وهو يمعن النظر فى حسين وقال مرددا: 

- عمی حسین!! 

حسین : 

- ایوا یابنی انا عمکم حسین 

ثم تابع : 

- بقالى سنين بدور عليكم وادينى لقيتكم الحمد لله 

أغلق إيهاب الباب وقال باستنكار: 

- ليه ؟حضرتك كنت بتدور علينا فى بلد تانية ولا ايه؟ 
أشارت له آخته أن يهدأ وقبل أن يشرع فى الكلام بانفعال مرة أخرى قاطعه حسين قائلا: 
- ایوا یابنی كنت بدور عليكم فى بلد تانية انت مغلطش 

قال إيهاب بضيق وهو يشيح بوجهه بعيدا : 


ربت حسين على كتف إيهاب وأشار إلى إيمان وقال: 


- تعالوا اقعدوا وانا هحكلكم كل حاجة 

شایف عمایل عمی یا بابا.. ول ما عرف مکانهم جری علیهم من غیر حتی ما یتأکد‎ 
ومرضیش یاخد حد من ولاده معاه‎ 
عیب کده يا ولید لما تتكلم عن عمك اتکلم بأدب‎ - 
: صاح وليد بانفعال‎ 
.. أدب ايه بقی یا بابا‎ - 
وضرب جبينه براحة يده وهو يقول بعصبية:‎ 


- أنا عارف عمى كويس .. حنين زيادة عن اللزوم وطبعا هيجيبهم معاه ويقعدهم وسطينا 
ومش بعيد يجبهم الشركه هنا وتبقى هيصه بقى 


قطب إبراهيم حاجبيه بضيق قائلا: 
- اه يعنى انت بقى كل اللى هامك الشركة .. قولتلى 


- يا بابا مش مسألة الشركة وبس ..عمى هيدخلهم فى عبنا .. والله أعلم هما ناويين على 
أيه .. ماهى حاجة بالعقل كده.. أيه اللى يخلى امهم تقول على مكانهم فجأه كده أكيد 
بيخططوا لحاجة 


هتف إبراهيم بعصبية: 

- أسمع يا وليد انا عارفك كويس وعارف انت عاوز ايه وعارف أمك بتحط فى دماغك ايه 
...لكن لازم تعرف ان دول ولاد اخويا علي اللى اتحرمنا منه وهو لسه فى عز شبابه ومش 
هنفرط فی ولاده نت فاهمنی ولا لاء 


قال وليد بسخرية : 
- مش لما تتأکدوا نهم ولادوا فعلا مش ولاد راجل تانی 
قام والده فى انفعال وقد احمر وجهه غاضباً وصاح في وجهه: 


- والله لو كررتها تانى لقطعلك لسانك ..أنت فاهم ولا لاء ..أنت مين يابنى اللى دخل فى مخك 
الكلام الفارع ده 


أطرق وليد برأسه بينما اتجه إبراهيم إلى الإريكة ليجلس عليها محاول تهدئة الموقف ثم قال 


- قالتلك انت وبس ولا قالت لاختك كمان الكلام الفارغ ده؟ 

وقف وليد مدافعا وقال فى سرعة: 

لايا بابا ماما مالهاش دعوة بالموضوع 

ابتسم إبراهيم وهو يقول بهدوء: 

- هو أنا جبت سيرة أمك دلوقتى .. 

جلس وليد بعصبية فلقد استطاع والده أن يعرف منه کل شىء بدون مجهود وشعر بيد والده 
توضع على کتفه قائلا له بتفهم : 


- أسمع یا ولید یابنی مالوش داعی کل اللی بتعمله ده .. اللی انت خایف منه مالوش اساس 
من الصحة › وجلس خلف مكتبه وهو يتابع حديثه قائلا: 


- عمك علي الله يرحمه أخد ورثه من جدك كله وخرج من الشركة ومضى ورق على كده 
يعنى الشركة والمشاريع بتاعتنا دى بينى وبين عمك حسين بس .. ريح نفسك وطمن أمك .. 
ده اللى ليك تعرفه لكن تجيب سيرة عمك علي وولاده بالشكل ده تانى مش هسكتلك .. فاهم 

خرج وليد حانقا من مكتب والده وخرج من الشركة متوجها إلى سيارته ولكنه تصادم مع 
يوسف ابن عمه الذى قال 


- ايه یابنی واخد فی وشك کده ليه .. رایح فين دلوقتی 


هتف وليد بعصبية : 

- سبنی فی حالی یا یوسف انا مش طایق نفسی 

ضحك يوسف وقال: 

- شكلك واخد دش بارد 

أشاح ولید بوجهه وهو یفتح باب سیارته : 

- أيوا أتسلى عليا بقى لا يا حبيبى مش هديلك الفرصة دى عن أذنك .. 

ركب سيارته ولكن يوسف فتح الباب الآخر وركب بجواره وأغلق الباب وقال: 
- ايه یابنی بس روق کده وقولی مالك 

- ولا حاجة مخنوق شوية ورايح اتمشى بالعربية 

يوسف : 


- طب انا جاى معاك 


اظن ول یر کی وف نی رین کور تن ات وة تخ ن تى فن 
العائمة الكبيرة > سارع یوسف إلى أحدى الطاولات وهو يقول بفكاهة: 


- انا حجزت ده الأول .. بحب اقعد جنب الشباك 


لم يستطع وليد أن يتمالك نفسه من طريقة ابن عمه الطفولية وضحك بصوت مرتفع وهو 
يقول : 


- هتفضل طول عمرك عيل يابنى كلها على بعضها شباك منك لربنا على طول 


ضحكا سويا بشكل طفولى › ألتفتت لهما فتاة فى أوائل العشرينيات وتفحصتهما قليلا ثم 


- شايفة ولاد العز شكلهم أيه يا مريم 
قالت مریم بصوت هامس: 


- بصى قدامك يا سلمی كده هياخدوا بالهم انك باصة علیهم میصحش کده 


همست سلمى بميوعة: 

- طب ماهو ده اللی آنا عایزاه ..حد لاقی يابنتى 

قالت مریم بتوتر: 

- انا مبحبش أخرج معاكى علشان كده.. علشان طريقتك دی 


- ولما انت ياختى مبتحبيش طريقتى بتخرجى معايا ليه .. أقولك انا ليه .. علشان انا اللى 
بظبطك وبوديكى الأماكن النضيفة دى 

هتفت مريم معترضة: 

- ياسلام هو انا یعنى معرفش آجى هنا من غيرك 

لا تعرفى بس معندكيش الجرأة ..أنت كده على طول عين فى الشرق وعين فى الغرب تبقى 
عينك هتطلع على الحاجة وعاوزه اللى يجبهالك لحد عندك لكن انت متتحركيش ناحيتها أبدا 
همست مریم بحنق: 

- ماشاء الله وحللتینی نفسيًا كمان 

هزت سلمى رأسها موافقة وقالت : 

- ١ه‏ حللتك وعارفاكى.. حتى الحجاب اللى انت لابساه ده مصره تلبسيه علشان اخواتك بس 
ميزعلوش منك لكن انت نفسك فى اللى يقلعهولك 

وقفت مريم بعصبية وقالت بحنق: 

- کده يا سلمى طب انا غلطانة انى خرجت معاكى أصلا.. انا ماشية 

وأخذك حقيبتها وانصرفت › كانت سلمى ستتركها ولكنها فى لحظة لمعت فكرة فى عقلها 
ووجدتها فرصة لا تعوض حتى تلفت نظر الشابين إليهاء نهضت على الفور ولحقت بمريم 
وتكلمت بصوت مرتفع قليلاً : 

تعالی بس یا مریم متبقیش عیله بقی عیب کده هنخسر بعض علشان ايه یعنی 

ألتفتت إليها مريم بدهشة وقالت : 


- وطى صوتك يا سلمى الناس بتبص علينا 


نجحت سلمى فى لفت انتباه وليد ويوسف لهما ولمحت وليد ينظر إليها ويتفحصها بنظرة 
تعرفها جيدا ولكنها تجاهلت ذلك وقالت لمريم: 


- تعالی بس یا مریم استهدی بالله تعالى يا ستى انا آسفة 

جذبتها وعادت بها إلى الطاولة مرة أخرى › جلست سلمى وهى مازالت ممسكة بيد مريم 
قائلة . 

- خلاص بقى متبقيش حماقية.. ها تشربی ايه انا عازماکی 

أجابتها مريم بضيق : 

- مش عاوزة حاجة 

- لا والله لازم تشربى هجبلك ليمون يروق دمك 

مازال وليد ينظر إلى سلمى ويتابع حركتها الملفته للأنظار وهو يوجه حديثه ليوسف قائلا: 
- شايف يا يوسف يابن عمى الطلقتين دول 

ثم تابع بنظرات شيطانية : 

- بس فيهم بصراحة طلقة أرض جو 

ألقى يوسف إليهما نظرة عابرة والتفت فى الاتجاه الآخر ناظرا لمياه النيل وهو يبتسم 
بسخرية ويقول: 

- مفيش فايدة فيك .. متعصب ومضايق وفى لحظة قلبت وبص الطلقتين دول .. قولى صحيح 
یا ولید هو انت ابن عمی بجد ولا ابن عمی لحد ما تفرج بس 


أطلق وليد ضحكة عالية التفتت لها سلمى ونظرت له بدلال ثم عادت ونظرت إلى مريم مرة 
أخرى وأكملت حديثها معهاء ولكن مريم لاحظت ما تقوم به سلمى من نظرات متوالية فقالت: 


- سلمى لو ملمتيش نفسك همشى و اسيبك 
زفرت سلمی فی ضیق : 
- خلاص يا ست خضرة الشريفة خلاص .. أشربى وانت ساكتة 


تناول وليد قهوته ومازال يرمق سلمى بنظرات جريئة وهى تختلس النظر إليه من وقت لآخر 
وکأنها تراسله فقال لیوسف : 


شکلی دخلت دماغھا یا یوسف 

مط يوسف شفته بازدراء قائلاً : 

- يابنى انضف بقى.. انت عمرك ما تبص لواحدة نضيفة أبدا 

ضحك وليد وقال: 

- ماهى لو نضيفة مش هبصلها یا عم يوسف ولا ايه؟ 

أومأ يوسف برأسه موافقا وقال: 

- البنات زمان كان لما واحد يبصلها تتكسف وتدور وشها دلوقتى بقى البنت هى اللى بتعمل 
فيلم زى اللى اتعمل من شوية ده علشان نبصلها 

قال ولید بخبث: 

- ما انت واعى اهو وعرفت انه فيلم أومال عامل قطة مغمضة ليه 
تنهد يوسف بقوة وهو يقول: 

البنات المحترمة بقت تتعد على الصوابع 

داعبه ولید بمرح: 

- حتى الصوابع دى هقليها فى الزيت واعملها صوابع زينب واكلها 
وضع يوسف حساب مشروباتهم على الطاولة وهو يقول : 


- والله أنت مسخرة .. يالا بينا نشوف ورانا ايه يا دنجوان عصرك 


قال وليد بتصميم وهو ينظر لسلمى: 
- لامش همشى إلا لما آخد نمرتها .. حرام عليك عنیھا هتطلع علیا شکلها حبتنی زى اخوها 
اوعی تفھمھا صح یا یوسف 


د نهض يوسف وهو یدفعه من کتفه قائلاً : 


- قوم يابنى انت حرمت عليك عشتك قوم .. والله عال مش ناقص غير الأشكال دى كمان 
قال ولید بأسف وهو يأخذ مفاتیح سیارته: 

- لالا بس البت اللى معاها حطه حجاب على شعرها وشكلها كده يدى على واحده كان نفسها 
تبقى محترمه بس قفلوا عليها الفرن بدرى شوية 

ألقى عليها يوسف نظرة سريعة قبل أن يغادر وقد احتلت وجهه علامات الازدراء والتقزز. 

- فى أيه يا جماعة مالكوا قاعدين مبلمين كده ليه ؟ 

نظر لها إيهاب بعصبية وقال: 

- أتأخرتى ليه يا مريم .. أعملى حسابك مفیش خرو ج تانی انت فاهمه ولا لاء؟ 
هتفت بحنق : 

- إيه يا إيهاب بتزعقلی ليه .. ده هما ساعتين 

تدخلت إيمان محاولة تهدئته قائلة: 

- لوسمحت آهدی یا إیهاب مش کدہ .. ھی مالھاش ذنب 

صاح بانفعال : 

- سبونی لوحدی دلوقتی 

لمعت عيني مريم بالدموع وأسرعت إلى غرفتها › لحقت بها إيمان وقالت مهدئة إياها: 
- معلش يا مريم أخوكى متعصب شوية وجات فيكى 

قالت مریم وهی تبكى بشدة : 

- أول مره يزعقلى كده.. وكمان معملتش حاجة 


ربتت إيمان على ذراعها وهی تقول: 


- معلش يا حبيبتى أنت عارفه إيهاب بيحبك قد أيه بس اعذريه غصب عنه 
جففت مریم دموعها وهی تتسائل : 

- يعنى أيه غصب عنه.. فى حاجة حصلت؟ 

قالت إيمان بارتباك: 

- عمك حسين جالنا النهاردة 

تسرعت مريم قائلة: 

- طب وفیها آيه؟ 

نظرت إليها إيمان بشك متسائلة: 

- ومالك كده كأنك كنتى متوقعة الخبر؟ 

نظرت لها مريم بتماسك وهى تقول بتلعثم : 

- عادی یعنی مش ده عمنا برضة 

أمسكتها إيمان من ذراعيها وقالت بغضب مكتوم: 

- تعرفی آیه یا مریم ومخبیاه عنی .. نت کنتى عارفة آنه جای مش كده؟ 
همست مریم برجاء : 

- هقولك بس متقوليش لإيهاب 

رمقتها إيمان بنظرات ثاقبة وقالت : 

- قولى 

أبتلعت مريم ريقها وقالت: 


- ماما لما جات من السفر وباتت معانا هنا قالتلى انها هتبعت لعمى حسين جواب وتعرفه 
مکانا وقالتلی انه احتمال کبیر يجیلنا هنا 


ضيقت إيمان حدقتاها بتفكير ثم قالت: 


- والجواب ده بعتته قبل ما تنزل مصر ؟ 

هزت مریم رأسها نفیاً وهی تقول : 

- لامن مصر 

قالت إيمان بدهشة: 

- أمتى؟! دى جات باتت معانا ومشيت الصبح وإيهاب وصلها المطار 
نظرت إليها مريم وقالت بتردد: 


- لا اصلها مش زی ما فهمتکوا کده انها لسه وصله المغرب لا.. دی کانت وصلت من بعد 
الظهر وبعتت الجواب ده لعمى قبل ما تجيلنا هنا البيت وتبات معانا 


نظرت لها إيمان بعدم تصديق وقالت : 


- ازای الکلام ده ..عمی قال فی کلامه ان الصندوق کان فاضی امبارح وهما نازلین من 
الشركة بالليل و انه لقى الجواب فى صندوق البريد بتاع الشركه النهاردة الصبح .. 


قالت مريم بضجر : 

- معرفش بقى هى قالتلى انها اتصرفت وشافت حد تثق فيه 
نظرت لها إيمان محذرة وقالت : 

-مريم 

هتفت مريم مدافعة عن نفسها : 


- والله ما اعرف اكتر من اللى قلته.. ومش انا اللى بعت الجواب والدلیل على کده انى كنت 
معاكى فى البيت الصبح ومخرجتش غير بعد الضهر 


تنهدت إيمان بقوة أخرجت فيها ما يعتمل فى صدرها من قلق وتوتر ثم قالت : 
- خلاص مش مهم مين اللى بعت الجواب مش دى القضية دلوقتى .. المهم دلوقتى لازم نقعد 
نفكر فى الكلام اللى عمى قاله وفى العرض اللى عرضه علينا. 

جمع حسين عائلته وعائلة أخيه إبراهيم وقص عليهم ما حدث فی مقابلته مع أولاد أخيه 
علي › إيهاب وإيمان» ورد فعلهما تجاه عرضه الذى عرضهم عليهما وبمجرد أن انتهى من 
حديثة قال عبد الرحمن: 


- ورفضوا ليه یا بابا؟ 

- والله يابنى ده شىء طبيعى بعد الفكرة الغلط اللى كانوا واخدينها عننا 

قال عبد الرحمن باهتمام: 

- أيوه بس المفروض أنك حكتلهم الحقيقة 

أجابته والدته عفاف قائلة: 

- الحقيقة دى من وجهة نظرنا احنا.. لكن أكيد هما مش هيكدبوا أمهم ويصدقونا .. خصوصا 
نهم متربوش وسطينا وميعرفوناش أصلا 

تنهد الحاج إبراهيم قائلا: 

- طب ووصلتوا لأيه فى الآخر 

قال حسين وهو يحرك برأسه بوقار: 


- بعد محاولات كتيرة أوى قالوا عاوزين فرصة نفكر ونستخير ربنا 


نظر وليد إلى أمه فاطمة التى بادلته النظرات الساخرة وهى تمصمص شفتاها بتبرم مما 
يحدث »> بينما تكلمت وفاء قائلة: 


- طب أيه رأيك يا عمى نروحلهم أنا وفرحة ونتعرف عليهم ونتقرب منهم 
قاطعها وليد بسخط : 

- تروحی فين وفيه راجل معاهم فى البيت 

قال الحاج حسين وقد استحسن الفكرة: 

- بسيطة ياخدوا معاهم يوسف أو عبد الرحمن أو انت تروح معاهم 

قال ولید باستنكار: 

- أنا... لالا انا مش فاضی یا عمی معلش 

نظر حسین لی ولدیه قائلا: 

- خلاص حد فيكم روح معاهم 

نهض إبراهيم قائلاً بهدوء: 


- آنا هروح معاهم يا حسين.. نفسى أشوف ولاد أخويا 

وفى اليوم التالى مساءاًء كانت أحلام تتكلم مع أولادها فى الهاتف بانفعال شديد: 


- يعنى أيه مش عاوزين تروحوا تقعدوا هناك .. أيه لعب العيال ده.. شوية عيال زيكوا 
هیمشوا کلامهم علیا ولا ايه 


زفر إیهاب بنفاذ صبر وقال: 
- يا ماما أهدى شوية مش كده.. أنت حتى مش عاوزة تسمعينا 


صاحت بعضب : 


آنا سمعت كتير وياريتنى ما سمعت ..أسمع يا واد منك ليها .. هتروحوا يعنى هتروحوا 
ومش عاوزة كلمة تانية 

رد إيهاب بانفعال أكبر: 

- ولو فنا لا ؟ 

شعرت أحلام أنها لو انفعلت مرة أخرى ستفقد تأييد أولادها لها فقررت تغير طريقة معاملتها 
معهم › بدلت نبرة صوتها ونسجتها بالشجن والحزن وقالت: 

وآنا اللی قلت آنکم بتحبونی وبتسمعوا کلامی وأكيد مش هترفضولى طلب يا إيهاب .. 
وبعدین یابنی دول عمامكم برضة.. یعنی مش هتقعدوا عند حد غریب .. یابنی انتوا لیکوا 
حق عندهم یعنی مش هتقعدوا عاله عليهم ..ده كله من خير أبوك .. یعنی هتعیشوا فی ملککم 
زیهم بالظبط 

هدا إيهاب قليلاً ثم قال : 

- آیوا یا ماما بس حفنا ده محدش هیعترف بيه أبدا.. یعنی هنفضل فی نظرهم عاله 

قالت بهدوء شدید: 

- لايا حبيبى أنا متأكدة ان عمك أتغير.. ولو مكنش اتغير مكنش جالكم بعد ما قرا الجواب 
وطلب تعیشوا معاه .. وطالما اتغیر یبقی لما تعیشوا معاه ویعرفکم کویس ویحبکم ضمیره 
هیصحی وهیرجعلکم فلوس ابوکم الله یرحمه .. 

قالت كلمتها الأخيرة وهى تغلفها ببكاء مصطنع مما جعل حنقه يتراجع وهو يسألها: 

- آنا نفسى أعرف يا ماما أيه اللى خلاكى تبعتى الجواب ده بعد السنين دى كلها.. ليه فجأة 
کده عاوزانا نرجعلهم.. مش انت اللی کنتی بتنبھی علینا ان محدش منهم یعرف طریقنا واننا 
نبعد عن أى حاجة اسمهم عليها حتى 

قالت ببعض الحماس : 

- ده کان زمان یابنی .. اه كنت خايفة علیکم من آذاهم احسن یطلکوا زی ما طالنی لما كنت 
عايشه وسطهم.. لکن من فترة کدہ سمعت انهم رجعوا لربنا وبقوا یعملوا خير کبیر وبقیت 
اسمع عن أعمالهم الخيرية .. قلت يبقى خيراعرفهم طريق ولاد اخوهم يمكن ضميرهم 
يصحى ويرجعوا مال اليتمه اللى نهبوه زمان ... وأهو برضة نبقى خدنا ثواب صلة الرحم 


لم يشعر إيهاب بالصدق فى حديث والدته ولكنه لم يتجرأً على القول بهذاء نظر إلى أختيه 
إيمان ومريم التى كانت تتابع الحديث بشغف ثم ألقى سماعة الهاتف إلى إيمان قائلا: 


- خد ی کلمیها 

أعادت أحلام عليها نفس الكلام بشجن أكبر حتى قالت إيمان : 

- خلاص یا ماما هنستخیر ربنا ونرد علیکی 

أشاحت أحلام بوجهها بعيدا عن سماعة الهاتف حتى لا تسمع إيمان صوت زفرتها التى 
زفرتها فى ضيق ثم رسمت ابتسامة على شفتيها لتخرج كلمات مناسبة من بينهما وقالت : 
- طبعا يا حبيبتى لازم نستخير ربنا قبل أى حاجة وإن شاء الله ربنا هيدلكوا على الخير 
أعطت السماعة لمريم التى اكتفت بالسلام والتحية فقط » وقبل أن تغلق الخط قالت لها أمها: 
- مش هوصیکی بقی یا مریم ..ماشی 

قالت مریم بتوتر: 

ربنا یسهل یا ماما 

جلس الثلاثة فى حلقة نقاش وتشاور حول الأمر حتى سمعوا طرق على باب الشقة» أرتدت 
إيمان أسدال الصلاة وتوجه إيهاب ليرى من الطارق› كانت مفاجأة أخرى له ولأختيه عندما 
علموا أن الزائر هو عمهم إبراهيم وفى صحبته عبد الرحمن وفرحة ووفاء. أخذ الحاج 
إبراهيم إيهاب بين ذراعيه وربت على كتفه وهو يقول: 

- ماشاء الله اللى يشوفك يقول عليك أبوك وهو صغير الله يرحمه 

تراجع إيهاب ليفسح المجال ل إيمان ومريم ثم أبتسم ل عبد الرحمن وصافحه»ء أستدارت 
إيمان بعد مصافحة عمها والسلام على فرحة ووفاء وفوجدت بعبد الرحمن يمد يده إليها 
بالسلام وهو يقول مبتسما : 

- أنت إيمان توأم إيهاب مش كده 


ِ أيوا انا 


ثم نظرت إلى يده الممدودة وقالت بنفس الأبتسامة الخفيفة : 

كانت تتوقع منه رد فعل متوتر أو غاضب ولکنها وجدته يبتسم ویهز رأسه متفهما وقال: 
- ولا يهمك 


ثم ألقى التحية إلى مريم ولم يمد يده بالسلام فلقد توقع نفس الرد» أدخلهم إيهاب للصالون 
المتواضع القابع فى أحدى الغرف الصغيرة وقدمت لهم إيمان الشاى وحاولت وفاء 
بشخصيتها الأجتماعية كسر الحواجز المرتفعة بينهم فقالت : 


وأنت بقى يا إيمان خريجة ايه 

أجابتها إيمان بصوت منخفض : 

نظر إليها عمها أبراهيم مبتسما وقال بفخر: 

- ماشاء الله يابنتى ربنا يزيدك 

قال إيهاب مؤكدا : 

- إيمان أصلها من صغرها وهى مدارس أزهرى .. طول عمرها حابة الطريق ده 
أبتسم الحاج إبراهيم مجددا لثناء إيهاب على أخته وشعر بمدى الترابط بينهما وقال : 
- وأکید بقی إیهاب کان معاکى ما أنتوا توأم 


تكلم ايهاب قائلا: 


- لايا عمی أنا مهندس دیكور 
اتسعت ابتسامة إبراهيم وهو ينر له باعجاب وهو يشير إلى مريم قائلاً بحماس : 
- ومريم كلية سياحة وفنادق 


قالت وفاء بمرح : 


- انا بقی حقوق 


وأشارت الى فرحة وقالت : 

- وفرحة فنون جميلة 

أبتسمت فرحة بخجل فطرى وقالت لمريم : 

- أحنا من سن بعض تقريبا ياريت نبقى أصحاب 
ردت مريم بنفس الأبتسامة : 

- طبعا يا فرحة 


بعد ساعة تقريبا انتهت الجلسة العائلية الدافئة وانصرف الجميع على وعد باللقاء مرة 


أخرى › جلست مريم وقالت بتسائل: 
- ها نویتم على أيه 

نظرت أيمان إلى إيهاب وقالت: 

- رأيك ايه يا إيهاب 


تدخلت مریم بالكلام: 


- هى دى محتاجة رأى.. الناس باين عليهم محترمين ومستوى .. ولو رحنا نعيش معاهم 


هنتنقل لمستوی تانی خالص 

قاطعها إيهاب : 

- هى كل حاجة مظاهر عندك یا مریم ..مستوی ايه بس 
ثم نظر إلى إيمان وقال: 

- انت ارتحتلهم يا ايمان ؟ 


ایمان: 


0 


- بصراحه معاملتهم معانا محیرانی جدا .. شکلهم ناس کویسه وطریقتهم محترمه مش زی 
الفكره اللى كنا واخدنها عنهم خالص .. بس الموضوع محتاج تأنى مش لازم نحكم بسرعه 


کذه 


اهاب موافقا: 
- صح .. خلاص یومین کده نکون استخرنا ربنا 

جلست فرحة بجوار أمها وقالت بشغف وهى تنظر إلى والدها : 
آنا حبیتهم وی یا بابا.. شکلهم محترمین ودمهم خفیف کمان 
ثم ضحكت بمشاكسة وهى تنظر إلى عبد الرحمن وقالت: 

- أسكت يا بابا أما عبد الرحمن أتحرج بشكل مش معقول 

قال والدها بابتسامة متسائلة: 

ازاق ۶ 

- عبد الرحمن مد أيده يسلم على إيمان .. قالتله مبسلمش بالأيد 
مدعبد الرحمن يده وعبث بشعرها وهو يقول : 

- هاهاها محدش قالك ان دمك خفیف قبل کده 

قال بزهو مصطنع: 

- کتیر قالولی کده 

- ضحکوا علیکی صدقینی 

مر ثلاثة أيام لم تنقطع فيهم اتصالات الحاج حسين بأبناء أخيه واستمرت أيضا اتصالات من 
فرحة ووفاء ل مريم وإيمان لوصل حلقات الود بينهم» وزاد إعجاب عبد الرحمن بإيهاب 
وهو يتعرف عليه أكثر وأكثر ويراه رجل يعتمد عليه ولم لا وهو يراعى آختيه ويحرص 
عليهما قدر المستطاع» كانت مشاعر إيهاب وإيمان متوترة بعض الشىء فهما مقدمان على 


شىء مجهول لا يعرفونه › سيعيشون فى كنف أسرة لم يألفوها ولا يعرفوا عنها الكثيرء نعم 
ستكون لهم خصوصية ولهم طابق بمفردهم ولكن سيكون هناك احتكاك كبير ومعايشةء ليس 
هذا فقط › ولكنهم أيضا متخبطون بين ما يعرفون من أمهم عن هذه العائلة وبين ما رأوه من 
ألفه واهتمام وود وحرص وطيبة تظهر بتلقائية فى عيون عمهما حسين و إبراهيم لا 
يعرفون الحقيقه ويشعرون أن هناك حلقة مفقودة لا يستطيعون أن يجدوها إلا بالموافقة على 
الآنتقال للعيش معهم. أما مشاعر مريم لم تكن تختلف كثيرا ولكن مع كثير من النشوة 
لانتقالها للمستوى التى كانت ترنوا إليه منذ زمن ولم يكن له سبيل › أخيرا سيتحقق حلمها 
ولكن . 

بمراجعة بسيطة كيف سيتحقق هذا الحلم؟ نعم سينتقلون لمنزل آل جاسر ولكن بدون حقوق 
لن تمتلك سيارةء لن تتجرأ على طلب شراء الملابس التى تحبهاء إذن سيكون الانتقال ماهو 
إلا تغير العنوان فقطء ولكن مهلاً هناك سبيل آخر إنه والدتها وما حاولت أقناعها بهء إن 
فعلت هذا سيكون لها نصيب كبير فى هذه العائلة » بل وتستطيع أن تعيد أملاك والدها مرة 
أخرى» وقفت أمام المرآه و شردت فى كلام أمها: 

- صدقينى يا مريم هى دى الطريقة الوحيدة اللى هنقدر نرجع بيها أملاك أبوكى اللى أخدوها 
منه بالنصب والاحتيال.. النصب ميرجعش غير بالنصب يا بنتى .. وأنا لو كنت مالية أيدى 
من أختك كنت هقولها كده برضة .. بس أنت عارفة إيمان هتقعد تقولى حرام وحلال .. 
علشان كده آنا معتمدو عليكى آنت يا مريم ..أنت اللى هترجعلنا جزء من حقفنا .. واسمعى 
سيبك من ولاد عمك إبراهيم ركزى على ولاد عمك حسين هو الكل فى الكل وأكيد ولاده 
برضه هيبقوا الكل فى الكل وده اللى أحنا عايزينه .. وبما أن عبد الرحمن طلع خاطب يبقى 
مفيش غير يوسف .. آنا جبتلك كل المعلومات اللى هتحتاجيها .. الكلام ده ميطلعش برانا 
أحنا الاتنين فاهمانی يا مريم. 

وفى اليوم التالى مباشرة أتصل إيهاب على عمه حسين وأخبره أنهم موافقون على عرضه 
بالأنتقال للعيش معهم لتبدأً حياة جديدة وعلاقات جديدة ومعاملات لم تكن فى الحسبان. 

الفصل السادس 


أصرت عفاف على أستقبالهم بنفسها عند بوابة المنزل الداخلية ورأتهم وهم يخطون أول 
خطواتهم فى حديقة المنزل الكبير › رحبت عفاف بهم أشد ترحيب واحتضنت مريم وإيمان 
فى حنان بالغ بينما اكتفت فاطمة بلقاء بارد وتحية مصطنعة. 


كانت دهشة الأخوة الثلاثة بالغة حينما شاهدوا الطابق الخاص بهم و ما أعده لهم أعمامهم 
فيه » لا ينقصه شىء على الأطلاق › الشقق بها جميع الكماليات والأثاث الفاخر مما زاد 
انبهار مريم بصفة خاصة» كانت الفتيات تتعامل ببهجة وهم يضعون الملاإس فى خزاناتهن 
الخاصة ويجهزون كل شىء › وكانت أم عبد الرحمن تعد الطعام فى شقتها وعلى وجهها 
علامات السرور فلقد أحبتهم كثيرا وشعرت أنهم أبنائها التى لم تنجبهم وكانت تساعدها أم 
وليد التى ما لبثت أن قالت فى ضيق: 

- البت الصغيرة دی شكلها مش مریحنی أبدا.. شبه أمها كده 

قالت عفاف وهى تعد الطعام بنشاط : 

- بقولك آیه یا أم ولید دول مش جایین یومین وماشین.. لا دول جایین یعیشوا هنا یعنی 
أنسى بقى أنك بتكرهى أمهم الله يسامحها أفتكرى بس انهم يبقوا ولاد علي الله يرحمه 
ابتسمت فاطمة بسخرية وقالت: 

- أنا عارفة انك علانياتك يا عفاف .. حتى لو أحنا نسينا أمهم ... هما مش هينسوا والله اعلم 
ناوین على آیه وأبقی آفتکری کلامی دہ کویس 

دخلت فرحة مقاطعة حديثهما: 

- ماما خلصنا خلاص کله تمام 

- واحنا كمان خلصنا روحى نادى وفاء علشان نجهز السفرة 

وفى غرفة المكتب كان يوسف يداعب إيهاب قائلا: 

- بما نك بقی مھندس دیکور عاوز اعرف ینفع اعمل شقتی کلها مرایات؟ 

ضحلك الجميع وقال إيهاب : 


- اه طبعا ينفع أهو بالنهار تب تبقى شقة وبالليل ممكن نقلبها ملاهى 
ضحك عبد الرحمن وقال: 


- صل یوسف تقریبا کان ناوی يحط كاميرات مراقبة لمراته لما يتجوز .. شکله کده غیر 
رأيه وقال المرايات أرخص 


كان وليد متجهما بعض الشىء فلم يشاركهم داعاباتهم بينما نظر الحاج إبراهيم لأخيه وقال: 
- شكلنا كده مش هنخلص منهم يا حسين أنا جعت أيه مفيش أكل النهاردة ولا ايه؟ 

قال حسین موجها حدیثه ل يوسف : 

- لو سمحت يا يوسف روح شوف جهزوا السفرة ولا لسه 

خرج يوسف متجها إلى المطبخ وكانت فرحة آتية بصحبة إيمان ومريم 

نادت فرحه على يوسف قائلة: 

- يوسف .. تعالی انت لسه مشوفتش إيمان ومريم ولاد عمى 

وأشارت إلى إيمان وقالت : 

- دى إيمان الكبيرة أما دى بقى مريم 

تلاقت نظرات يوسف بمريم › عرفها وعرفته فقال باقتضاب : 

- أهلا وسهلا وحمد الله على السلامة 

ثم التفت إلى أخته وقال بجمود: 

- لو سمحتى يا فرحة جهزوا الأكل بسرعة 

اجابته فرحة ببهجة: 

- خلاص الأكل جاهز .. خمس دقايق وتلاقوا السفرة بقت تمام 

عاد يوسف أدراجه إلى المكتب مصدوما ومتعجباء كيف تكون هذه أخت إيهاب الذى أعجب 


برجولته الواضحة فى أقواله وتصرفاته منذ لحظات» بعد عشرة دقائق خرج الرجال إلى 
حجرة الطعام» لم تقل صدمة وليد عن صدمة يوسف حينما رأى مريم وتعرف إليها وتعرفت 


إليه هى الأخرى › وجلس الجميع حول المائدة» حيث نظر الحاج حسين إلى الجميع فى 
سعادة وقال: 


- انا كده بقى مش محتاج حاجة خالص من الدنيا 

رد إبراهیم موکدا: 

- أی والله يا حسين صدفقت 

أبتسم الجميع برغم مما يعانيه كل منهم مشاعر مختلطة متضاربة بداخلهم › مختلفة ما بين 
سعادة ونشوة وحذر وخجل ... وبغض ! 

لم تحتمل أم وليد أن تكمل هذه الجلسة بخير فقالت موجهة كلامها نحو إيمان : 


- بس انا مستغربة يا إيمان.. أزاى أمك دخلتك مدارس أزهرى مع أن أحلام مالهاش فى 
الحاجات د ی خالص 


نظر لها إبراهيم بصرامة محذراً فقالت بتوتر: 

- آنا مقصدش حاجة .. انا قصدى يعنى ان اخوتها كلهم تعليم عادى يعنى 

وهنا تدخل إيهاب قائلاً: 

- وأحنا فى الروضة كانت دايما مدرسة القرآن تقول إيمان ليها مستقبل فى العلم الشرعى 


لأنها كانت متفوقة فى الحفظ جدا.. وكانت دايما تقولها أنت لازم تدخلى أزهرى .. لدرجة أن 
إيمان كانت بتحلم بالمدرسة من قبل ما تبداأ 


نظرت لها إيمان وقد فهمت ما تقصده من كلام عن والدتها فقالت: 
- وماما مكنش عندها مانع أبدا يا طنط بالعكس 


فى نهاية اليوم توجهوا إلى طابقم الخاص حيث شقتهم الجديدة › ذهب إيهاب للنوم ليستسقظ 
لعمله صباحا وجلست إيمان ومريم فى الشرفة يحتسيان الشاى ويتحدثان › كان عبد الرحمن 
فى شرفة غرفته يتحدث فى الهاتف بانفعال شديد مع هند هاتفاً: 

- بقولك مكنش ينفع آجى النهاردة.. هفضل آكررها كتير يا هند 

- خلاص مبقتش فاضيلى يا عبد الرحمن شفت بنات عمك نسيتنى 


زفرعبد الرحمن بضيق تم قال: 
- أستغفر الله العظيم هنبدأ بقى الكلام الفارغ .. 
تنفس قليلا ليهدأ ثم قال: 


- یا حبیبتی آنا عارف آنى مقصر معاكى بس عاوزك تعذرينى أنا الكبير ولازم أبقى جنب 
أبويا دايما 


- كويس أنك أعترفت أنك مقصر معايا علشان تعرف بس أنى مستحمله 

حاول أن يسترضيها قائلا بمزاح: 

- هو حد قال حاجة تانية يا قمر .. بصى ليكى عندى حتة تعويض بكرة هيعجبك أوى.. 
هنتغدى مع بعض فى المكان اللى تختاريه 

أبتسمت وقالت: 

- موافقة 

قال بخفوت : 

- بحبك 


كانت مريم تتابع بشغف وتستمع لبعض الكلمات الأولى فى الحديث ثم التفتت نحو إيمان 
قائلة : 


- تعرفى أنه خاطب السكرتيرة بتاعتهم 

قالت إيمان بلا مبالاة وهی تحتسى الشاى: 

- وفيها ايه 

قالت مریم بغرور: 

- أزای واحد زی ده يتجوز السكرتيرة بتاعته .. وأزای عمى يوافق على كده أصلا 
قالت إيمان بابتسامة: 


- اهلا يا مريم .. أنت لسه ما كملتيش يوم وليلة هنا ..هتبدأى تتكبرى على الناس من أولها 


وبعدين الأنسان مش بفلوسه الأنسان بدينه وأخلاقه 
تابعت مریم وکأنھا لم تسمعها: 
- تعرفی أنكم لايقين على بعض أوى يا إيمان 
نظرت لها إيمان بدهشة وقالت متسائلة: 
- مین؟ 
قالت مريم ببساطة: 
- أنت وعبد الرحمن 
ضحكت إيمان قائلة : 
- أنت بتهزری ولا آیه؟ .. يا مريم أنا مش هتجوز إلا راجل ملتزم ولا يمكن أرضى بديلا يا 
أمورة 
أبتسمت لها مريم مداعبة : 
- طول عمرك فقرية يا إيمان ربنا يكملك بعقلك يامجنونة ! 

فى الصباح كانت مريم تقف أمام البوابة الخارجية بجوار سيارة يوسف وتتحدث فى الهاتف 


> خرج يوسف ليركب سيارته فوجدها تتحدث بعصبية ناعمة : 
- يعنى أيه مش هتيجى تاخدينى.. أروح أنا الكلية أزاى دلوقتى.. المكان هنا غريب عليا 
ولسه مش عارفه المواصلات .. خلاص خلاص أنا هتصرف 

أستدارت وهى تضع الهاتف بحقيبتها فوجدته يقف خلفها فقالت بحرج: 

- أنا آسفه عطلتلك ولا حاجة 

قال بتجهم: 

- لا ابدا .. 


ثم تنحنح بحرج وقال باقتضاب: 


- آنا سف مكنتش أقصد أسمعك وأنت بتتكلمى بس صوتك كان عالى شوية .. على فكرة أنا 
ممكن أوصلك 

تصنعت مريم الحرج وقالت بخفوت : 

- لالا مفيش داعى أنا هتصرف .. هشوف أى مواصلات هنا 

قال بعملية وهو يخرج هاتفه: 

- لا طبعا میصحش بس ثوانی .. 

ثم وضع الهاتف على أذنه قائلاً: 

- أنت مش رايحة الكلية يا فرحة؟ .. طيب انا مستنيكى تحت علشان اوصلك انت ومريم 
أستقلت مريم السيارة بجوار فرحة وهى تشعر بالهزيمة من أول جولة» توقف يوسف 


بالسيارة أمام كلية مریم › عندما شاهدتهم سلمی صدمت وهی ترى مريم تهبط من سيارة 
يوسف فهى لم تنسى ملامحه الجذابة منذ يوم السفينة العائمة › أقبلت سلمى عليها قائلة: 


- یابنت اللذین .. آتلمیتی على الواد ده ازای 

قالت مریم بزهو: 

- هو اللی عرض علیا يوصلنی.. وبعدین دہ شیء طبیعی مش ابن عمی 

وضعت سلمی يدها فی خصرها وقالت باستنكار: 

- نعم یاختی .. بقی ده ابن عمك انت؟ 

قالت مریم بغرور وهی تخطو وتترك سلمی خلفها: 

أنت ناسيه انا من عيلة مين ولا أيه؟ .. وعلى فكرة مش هو لوحده.. اللى كان قاعد معاه 
کمان ابن عمی إبراهیم 

جلست مريم فى الكافتريا مع سلمى وقصت عليها ما حدث وأنهم قد انتقلوا للعيش مع 
أعمامھم› كانت سلمی تستمع لها باهتمام ثم قالت بمكر: 

انا شکلی کدہ ھبقی ازورك کتیر یا مریم 

دخل یوسف مکتب والده الذی نظر له متسائلاًء 
- أتأخرت ليه؟ 
- كنت بوصل فرحة ومريم لكليتهم 
قال حسين بتلقائية : 
- طب خدت رقم مريم علشان تبقى تعرف هتخلص أمتى وتروح تجيبها؟ 
نظر له يوسف بدهشة واستنكار قائلاء 
- ايه يا بابا هو انا هشتغل موصلاتى على آخر الزمن .. مترجع البيت بتاكسى ايه المشكلة 
أبتسم حسين وهو يقول بابتسامة مغيظة: 
- طب ومتعصب ليه کده؟ 
زفریوسف وهو یجلس قائلا: 
- بعد أذنك يا بابا حضرتك أنا اتبرعت بس النهاردة كده جدعنة .. لكن بعد كده حضرتك 
ممكن تبعت معاهم السواق للمكان اللى عاوزينه 
قال حسين بابتسامة أخرى: 
- معلش يا يوسف علشان خاطرى.. هاتهم النهاردة ومن بكرة السواق يوصلهم .. كلم فرحة 
اكيد خدت رقم بنت عمها خاليها تكلمها وتشوفها هتروح أمتى 

خرجت مريم بصحبة سلمى من الكلية فوجدت يوسف ينتظرها مع فرحة داخل السيارة على 
حسب أتفاقها مع فرحة سابقا › أتجهت إليهما بينما القت سلمى التحية على يوسف وفرحة 
التى قالت بشغف: 


- أنت صاحبة مريم الآنتيم مش كده؟ 
قالت سلمى وهى مصوبة نظرها إلى يوسف : 


- جدا يا فرحة .. أنا ومريم أخوات من زمان 


أشاح يوسف بوجهه بعيدا عنها بتقزز وهو يزفر بقوة › وفى الطريق كانت مريم تجلس فى 
الخلف وتنظر من الحين لأخر نظره خاطفه ل يوسف الذى تكلم بدون سابق أنذار قائلا: 
- هى صاحبتك من زمان؟ 
قالت مریم بانتباه : 
- لامش من زمان أوى .. من ساعة ما دخلت الكلية بس 
هز یوسف رأسه فی صمت فقالت مریم : 
- ليه فى حاجة 
قال بلا مبالاة : 
- لا أبدا.. مجرد سوال 

- ها یا ستی خلاص صافی یا لبن ؟ 
نظرت له هند بحب وقالت : 
- خلاص سماح المرة دى 
رفع يديه للسماء هاتفا بمزاح : 
- اللهم لك الحمد 
نظرت له وكأنها تدرسه وقالت ببطء: 
- أنت بتحبنى بجد يا عبد الرحمن؟ 


تانى يا هند .. أرحمينى بقى.. قلتلك بحبك والله بحبك ولو مش بحبك خطبتك ليه يعنى.. 
كنت فاضى ومش لاقى حاجة اعملها قلت أخطب شوية ولا أيه ؟ 


مطت شفتيها بعذوبة متسائلة : 
- طب ليه مش عاوز تحدد معاد كتب الكتاب؟ 


قال بنفاذ صبر: 


- قلتلك أصبرى شوية لما موضوع ولاد عمی ده يستقر کده.. وبعدین هفاتح بابا فى 
الموضوع 


نظرت إليه نظرة جريئة كما تعلمتها من أختها علا وقالت: 

- لا یبقی أنا بقی موحشتکش 

صرف نظره عنها وأكمل طعامه فى صمت وكأنه لم يسمعها مما استفزها فقالت: 
- يبقى أنا فعلا موحشتكش ولا هوحشك 

ألقى عبد الرحمن الملعقة على المائدة بعصبية وقال: 


- هند ..أنت كده هتخلينى أغير رأيى فيك .. أنت أيه اللى حصلك ؟! .. بقیتى تعملى حركات 
غريبة کده .. أنتِ مکنتیش کده يا هند ! 


قالت مدافعة بحراج : 
- أنا كان قصدى يعنى أنك تهتم بيا شوية مش أكتر 
قال عبد الرحمن دون أن ينظر إليها : 
- كلى يا هند خالينا نرجع الشركة 

فى المساء التف الجميع للعشاء حول المائدة الكبيرة ونظرت عفاف إلى زوجها قائلة: 
- عارف يا حاج حسين.. إيمان صممت تنزل شغلها النهاردة 
نظرحسين إلى إيمان قائلا بتساؤل : 
- أنت بتشتغلى يا إيمان ؟ 
أومأت إيمان برأسها وقالت : 
أيوا يا عمى بشتغل فى مدرسة قريبة من شقتنا القديمة 
رفع حاجبیه بتعجب قائلا: 


- روحتی المشوار ده کله ورجعتی لوحدك 


قالت إيمان بابتسامة: 

- وفيها أيه يا عمى أنا بركب مواصلات عامة متقلقش عليا 

- أظن یابنتی خلاص مفیش داعی للشغل بعد کده 

ابتسمت مجدداً وهى تقول بثقة وهدوء : 

- ياعمى آنا مش بشتغل علشان الفلوس مع أن ده سبب من أسباب الشغل لكن الأساس انى 
بحب مهنة التدريس للبنات أوى وبحس أنى بعمل حاجة مفيدة .. مبحبش ابقى قاعدة كده 
تابع حسين تناول طعامه بعد أن قال : 

- عاوز أتكلم معاكى شوية يا إيمان ابقى تعاليلى أوضة المكتب بعد العشا 

وبعد العشاء دخلت إيمان خلف عمها وأغلقت الباب» أشار لها أن تجلس بالمقعد المقابل 
لمكتبه فقالت: 

- خیر یا عمی 

أستند إلى سطح مكتبه وقال بهدوء : 

- إیمان.. آنت دلوقتی بقیتی زى فرحة بالظبط عندى.. أنا عاوزك تکلمینی زی أبوکی 
متكسفيش من حاجة 

أومأت إيمان برأسها وأنتظرته يتحدث فقال: 

- أنت ليه مصممة على الشغل يابنتى 

رفعت كتفيها واخفضتهما وهى تقول ببساطة: 

- زى ما قلتلك یاعمی انا بحب شغلی 

- بس انا متأكد أن ده مش السبب الرئيسى 

صمتت إیمان فاستکمل حدیثه قائلا: 

- أم عبد الرحمن قالتلى انك صممتى تتغدى فى شقتك فوق ليه کده يابنتى 

أجابته بخجل قائلة: 


- بصراحة ياعمى انا مبحبش أتقل على حد .. ده طبعى وبعدين يا عمى بعد أذنك أحنا وافقنا 
نعيش هنا لكن هنفضل نشتغل وتبقى لينا مصاريفنا الخاصة زى ما كنا 

نظر لها بتركيز وقال: 

للدرجة دی شایفانی غریب عنکوا يابنتى 

- مش قصدی والله يا عمى لكن معلش سبنا على راحتنا 

هز رأسه متفهماً وقال: 

- وطبعا ده رأى إيهاب كمان.. علشان كده رفض يجى يشتغل معايا فى الشركة 

صمتت إيمان فقال متابعاً: 

- عموما يابنتى آنا مش عاوز اضغط عليكم فى حاجة .. بس آنا مش مستريح كده ولو على 
الشغل وأنك عاوزة تحسى أنك بتعملى حاجة تعالى اشتغلى معانا 

استشعرت حنانه ودفء حدیته فقالت بتفهم : 


- ياعمی اشتغل معاکوا أيه بس .. انا ملیش فی شغلكوا خالص وبعدین انا بحب شغلیى ومش 
ناوية اسيبه 


أنهت كلمتها ونهضت واقفة تستأذنه فى الإتصراف > سمح لها بالمغادرة وجلس شاردا فی 
غرفة مكتبه يبحث عن مخرج مناسب. 


Ne 
فى صباح اليوم التالى دخلت هند مكتب الحاج حسين وعرضت عليه ملف أحدى الموظفات‎ 
نظر الحاج حسين إلى الملف وقال لهند:‎ ٠» فى الشركة وهى مديرة مكتب يوسف‎ 
عملت أيه الموظفة دى؟‎ - 
: قالت هند د بحلق‎ 
ضيعت ملف مهم جدا يا فندم.. والأستاذ يوسف اضايق أوى وبيستأذن حضرتك فى نقلها‎ - 
مکان تانی‎ 


أمسك قلمه الخاص وذيل الملف بتوقيعه ليتم نقلها مكان آخر ثم وضع القلم قائلا: 


- فى حد هيمسك مکانها 

- انا هقوم بشغلها لحد ما نعمل أعلان 

- تقومی بشغلها ازای ده هیبقی مجهود کبیر أوی.. كده مش هتبقى مركزة كفاية فى شغلك هنا 
قالت هند باستسلام: 

- مفیش حل تانی یا فندم .. 

ثم استدركت ببطء قائلة : 

- ياريتنى كنت اعرف حد ثقة كانت هتوفر علينا الأعلان والوقت الطويل اللى هيضيع ده كله 
نظر إليها حسين فى تفكير فلقد وجدها الفرصة المناسبة التى كان يبحث عنها ثم قال: 

- طيب سيبى الأعلان ده لحد بكرة 


وفى المساء جلس إلى إيمان ومريم فى شرفة شقتهما وعرض الأمر على إيمان فرفضت قائلة: 
- ما انا قلت لحضرتك قبل کدہ یا عمی انا مالیش فی شغلكم 

ردت مريم بسرعة قائلة : 

- ینفع انا ياعمی؟ 

نظر لها بدهشة وقال: 

- بس انت لسه بتدرسی یا مریم هتوفقی ازاى بين الشغل والدراسة 
قالت مريم بشغف: 

- آنا هعرف اوفق یا عمی سبنی اجرب علشان خاطری 

هز کتفيه قائلا باستسلام : 

- خلاص زی ما تحبی .. تحبی تبدأی من بکره ؟ 

هتفت بسعادة : 


- أتفقنا 

الفصل السابع 


دلف إيهاب من بوابة الحديقة عائداً إلى المنزل بعد صلاة الفجر وأثناء سيره شاهد فرحة 
أعدت أدوات الرسم الخاصة بها وبدأت فى رسم منظر شروق الشمس 

أغصان الشجر وبين أحواض الزهور وبتناغم بين الألوان وباستخدام دقيق لدرجاتها جسدت 
خيوط الضوء وهى تتسلل غير مبالية من خلف خيوط الظلام لتتكون لوحة فنية رائعة تشعر 
معها بالدفىء 

لم يشعر إيهاب بنفسه إلا وهو واقف يتأمل هذه اللوحة المعبرة قائلاً: 

- الله 

تفاجأت فرحة بوجوده فى هذا الوقت واستدارت فى سرعة كادت أن توقعها هى وأدواتها 
تراجع هو خطوة إلى الوراء وهو يشير لها أن تهدأ قليلا وهو يقول: 

- أنا آسف والله مقصدش أخضك كده 

وضعت فرحة يدها على قلبها من أثر انتفاضتها وقالت: 

- أنا اللى آسفه معلش أصلى كنت مركزة أوى 

تمعن إيهاب فى اللوحة مرة أخرى عن قرب قائلاً: 

- حقيقى أنت موهوبة يا آنسه فرحة 

أبتسمت فرحة بسعادة وقالت : 


- بجد .. حقیقی والله 


أومأ إيهاب برأسه مؤکداً حديثه وهو يقول : 

- إلا حقيقى ده أنا حسيت بالدفىء وأنا ببص على اللوحة كأن أشعة الشمس وصلانى منها 
راقب خجلها وهی تقول: 

- متشكره أوى .. الحقيقة دى شهادة أعتز بيها جدا 

ثم رفعت رأسها متسائلة: 

- هو انت کنت فين دلوقتی ؟ 

- كنت بصلى الفجر وقعدت شوية فى المسجد أقرأ الورد بتاعى بعد الصلاة 

أبتسمت وقالت: 

- تعرف أنك شبه إيمان أوى .. انتوا حقيقى توأم؟ 

أبتسم وهو يقول بمزاح: 

أيوا توأم بس مش شبه بعض .. وعلى فكرة انا نزلت قبلها بخمس دقايق 

كانت مريم تقف فى الشرفة تراقب هذا الحديث بابتسامة مرسومة على شفتيها حين دخلت 
إيمان الشرفة وهى تقول: 

- أيه ده أيه اللی مصحیکی بدری کده أيه النشاط ده کله؟! 

أشارت مريم بعينيها إلى إيهاب وفرحة قائلة : 

- شايفة منسجمین أزاى 

ضحكت إيمان ضحكة رقيقة ثم قالت: 

- والله أنت دماغك مريحاكى .. مرة تقوليلى أنت وعبد الرحمن لايقين على بعض .. ومرة 
تقوليلى إيهاب وفرحة منسجمين .. أيه ناوية تسيبى السياحة وتشتغلى خاطبة! 

التفتت مريم إليها وأمسكتها من ذقنها بخفة وقالت: 

- لايا أموره.. ناوية أشتغل فى شركة عمى .. أنت ناسية ولا أيه 

خطت مريم أول خطواتها داخل مكتب الحاج حسين وهى منبهرة بما ترى من آمكانيات»› فلم 
تكن تتوقع أن تكون الشركة بكل هذه الضخامة وخصيصا أنها علمت أنها تعمل فى أكثر من 
أتجاه وليس فى أتجاه المقاولات فقط. 

رحبت بها هند بشدة وأدخلتها داخل مكتب الحاج حسين الذى ارتسمت علامات السرور على 
وجهه وأشار لها بالجلوس قائلا بترحاب: 

تعالی یا مریم نورتی شركتك یا بنتی ها تشربی أيه 

قالت بخجل : 

- شكرا يا عمى أفضل نبدأ فى الشغل على طول 


رفع حاجبيه متعجبا وقال: 
- لالا ده أنا كنت فاكرك دلوعة طلعتى بتاعة شغل أهو 
قالت بمرح: 


- طبعا يا عمى ده أنا أعجبك برضة 
ضحلك لداعباتها واتصل على يوسف وطلب منه أن يأتى إليه فى الحال 


بعد لحظات طرق يوسف الباب ودخل وأغلق الباب خلفه وهو ينظر إلى مريم متعجبا من 
وخودها ف ها ترقت المكرء أشان له وان ابسن م فل له وهو شیر لى مریم : 


- أحب أقدملك مديرة مكتبك الجديدة 

نظر إليها يوسف غير مصدق ثم نظر إلى أبيه وأخيرا تكلم قائلا: 
آزای یعنی يا بابا مش فاهم 

حسین : 


- مش آنت مديرة مكتبك أتنقلت مكان تانى .. أنا بقى قلت بدل ما نضيع وقت فى الأعلانات 
ونطلب مديرة مكتب جديدة أهو عندنا مديرة مكتب نشيطة وزى القمر 


نهض يوسف معترضا وقال: 


- يوا يا بابا بس أنا مبحبش أشتغل مع حريم .. أنا مصدقت البنت اللى كانت شغالة مشيت 
أنا بصراحة عاوز راجل يمسكلى السكرتارية 


تلافيف عقله ليحذره من الرفض مجدداً وقال : 


- بس مريم هتفهم الشغل بسرعة ومش هتضايقك.. انا متأكد 

كان يوسف يشعر بالحنق والغضب ولكنه لم يستطع الرفض بعد تلك النظرة من أبيه فقال: 
- زی ما تحب یا بابا 

تم نظر لها وقال: 

- تحبى تبدأى شغلك أمتى 

ذھے نهضت مريم فى نشاط وانتصار وقالت: 

- دلوقتی لو حضرتك معندکش مانع 

أوماً برأسه وأشار إليها أن تسبقه وذهب خلفها وهو يشير ل هند أن تتبعهما 

قضت معها هند بعض الوقت تشرح لها طبيعة العمل التى فهمته مريم فى سرعة» ثم تركتها 
هند وانصرفت إلى مكتبها وبدأت مريم تضع أول لمساتها فى مكتبها الخاص 

بذلت مريم مجهوداً شاقاً من أول يوم عمل لها حتى تكون دقيقة وسريعة وحتى تستوعب كل 
شىء فى أقل وقت ممكن » جاء وقت الراحة فى منتصف اليوم وخرج يوسف من مكتبه 
ولكنه فتح الباب بقوة فأصدر صوتها عاليا مما جعل مريم تنتفض وتصرخ صرخة خفيفة 
لم يكن الموقف يحتمل أى مداعبات ولكنه وجد نفسه يبتسم رغما عنه › فلقد صرخت صرخة 
طفولية جدا وهى تغطى فمها بيدهاء وضعت يدها على رأسها وقد شعرت بالدوار نتيجة ما 
حدث وجلست على مقعدها بوجه شاحب أقترب منها بضع خطوات وقال: 

أنت كويسة؟.. أجيبلك مية ؟ 

قالت مريم بإعياء: 


- لالا شكرا أنا دلوقتى هبقى كويسة 

طيب الحمد لله .. آنا هروح أتغدى مش عاوزة حاجة 
وقفت وهى تبحث عن حقيبتها قائلة: 
كرا اروخ اشوف أف مط اغى ف 
دخل وليد مقاطعا وكأنه كان يستمع لهذا الحوار من بدايته: 
- وأحنا روحنا فين تعالى أتغدى معانا 
قالت مريم بخجل: 
- لا شكرا أتفضلوا أنتوا 
وليد بتصميم : 
- لا والله ما ینفع .. تبقی بنت عمنا وتروحی تدوری على مطعم 
تدخل يوسف موجها حدیثه نحو ولید: 
- سیبھا على راحتها یا ولید یمکن هتروح تتغدی مع هند 
وليد: 
- يا عم هند قالتلى آنها بتتغدى مع خطيبها.. 
تم تابع قائلا: 
- وعمى بيروح البيت يتغدى هناك 
نظرت مريم إلى يوسف وكأنها تنتظر قراره فقال بضجر: 
- طيب أتفضلى معانا 
قالت مریم بصوت خفيض: 
- طيب ثوانى أتصل بعمى أسأله 


وأخرجت هاتفها وتحدثت إلى الحاج حسين تستأذنه بينما اقترب وليد من يوسف وغمز له 
هامسا 


- هتصل بعمى أستأذنه .. يا سلام على الأفلام 


جلست مريم معهما على أحدى الطاولات فى المطعم وهى تشعر بالحرج الشديد ولكنها لا 
تعلم سبب هذا الحرج فلقد حققت خطوتين نحو هدفها فى يوم واحد فمن المفروض أن تشعر 
بالأنتصار ولكنها بدلا من ذلك تشعر بالحرج والخجل» أنتهت مريم من تناول طعامها فقال 
لها وليد على الفور: 


- أيه مکلتیش ليه 

- لا كلت والله الحمد لله 

- أنت مكسوفة مننا ولا أيه .. لالا بكرة هناخد على بعض .. ده أحنا ولاد عم يا مريم 
قاطع يوسف حديث ولید قائلا: 


- تشربی أيه یا مریم شای ولا عصیر 


قالت بخفوت: 


قال وليد باندهاش وهو ينظر إلى يوسف نظرة خاصة: 

- أيه ده.. بتشربى قهوة مظبوط بعد الأكل زى يوسف .. يا محاسن الصدف 
رفع النادل الطعام وآتى بالمشروبات › بينما نظر وليد إلى مريم قائلا مباشرة: 
- هى صاحبتك اللى كانت معاكى فى المركب اسمها أيه؟ 

شعرت مريم بالأرتباك من ذكر هذا الموقف فى حين قال يوسف : 


- مالناش دعوة يا وليد متدخلش فى خصوصياتها 


وليد: 
- وفیها آیه یا یوسف متحبکهاش کده.. دی بنت عمنا عادی یعنی 
قالت مريم بارتباك: 


- هی مش صاحبتی أوی یعنی دی زمیلتى فى الكلية 


قال وليد وهو يتصنع الدهشة: 
- لا.. بجد .. أنا قلت كده برضة 
نهض يوسف حانقاً وهو ينهى هذا الحوار العقيم قائلا : 
- أظن يالا بقى ساعة الراحة خلصت 
أنتهى اليوم وعادت مريم بصحبة عمها فى سيارته ولم تستطع أن تتناول العشاء من شدة 
الأرهاق ودخلت لتنام على الفور. 

فی صباح الیوم التالى أستيقظ يوسف مبكرا وخرج بدون تناول طعام فطوره › كان يخشى 


أن يطلب منه والده أن يأخذ مريم معه إلى العمل و ذهبت مريم فى ميعاد عملها تماماً 
وطرقت الباب ودخلت وهى مبتسمة قائلة: 


- صباح الخير يا يوسف 


يوسف باقتضاب ودون أن ينظر إليها: 


- صباح النور 
كانت تحمل فى يديها صينية عليها فنجان شاى وبعض قطع الكيك 
وضعتهم على المكتب وهى تقول: 


- أنت نزلت من غير ما تفطر 

نظر إلى الكيك وأبتسم قائلا: 

- متشكر أوی يا مريم 

أبتسمت وهى تغادر الحجرة ولكنها أصطدمت ب وليد الذى قال مبتسماً : 
- وآنا ماليش فطار آنا كمان ولا أيه 


أبتسمت أبتسامة خفيفة وخرجت دون أن تجبهء جلس وليد أمام مكتب يوسف وقال وهو 
يمسك بأحد قطع الكيك: 


- ناس ليها كيك وناس ليها وش خشب 


يوسف: 
- عاوز أيه يابنى على الصبح كده سايب شغلك ليه 
وليد: 


- اه طبعا بقيت تضايق من وجودى منا اللى بحجب عنك الرؤية 

ثم غمز ليوسف وقال: 

- بس حلو الجو ده.. قهوة مظبوط وفطار وحركات 

زفر يوسف وقال بضیق: 

- آنا مش فاضى للكلام ده يا وليد .. وانت عارف أنى مش بتاع الحاجات دى 

قال ولید بمکر : 

- أنت مش بتاع الحاجات دى.. لكن هى بتاعتها .. وحطاك فى دماغها ولا أنت دخلت عليك 
الافلام دى 

وضع يوسف الأوراق التى كانت بيده على المكتب بانفعال وقال : 

- عیب کده یا ولید .. دی برضة بنت عمنا 

قال ولید ساخراً : 

- ونسيت صاحبتها.. ونسيت الفيلم اللى اتعمل فى المركب .. ونسيت رأيك فيهم 

هتف يوسف بعصبية: 

- لا منستش ومش هنسی .. بس انت كمان متنساش أنها بنت عمنا يعنى سمعتها من سمعتنا 
وقفل بقی على السيرة دی فورت دمى يا أخى 


KNN 


فوجیء حسین باتصال یمان به وصوتھا کأنها تبکی وهی تقول: 


- معلش یا عمی لو ممکن تبعتلی حد ياخدنى أصل .. أصل شنطتى أتسرقت مني فى 
المواصلات 


- أوصفيلى أنت فين بالظبط وخاليكى عندك 


أنتظرت إيمان ما يقرب عن النصف ساعة حتى وجدت سيارة تقف أمامها ويخرج منها عبد 
الرحمن ويدور حولها بسرعة ليقف أمامها متسائلا بقلق: 


- إيمان أنت بخير؟ 

أومأت برأسها بحرج شديد وهی تقول: 

- الحمد لله 

أشار لها أن تركب السيارة ولكنها تسمرت مكانها فأعاد كلماته مرة أخرى: 

- آرکبی يالا 

صمتت مرة أخرى وبعد لحظات قالت: 

- مش هينفع أركب معاك لوحدى 

- مينفعش أركب معاك لوحدى 

أبتسم وقال بتفحص: 

- هو نت لما بترکبی تاکسی مش بتبقی أنت والسواق لوحدکم خلاص یا ستی أعتبرینى 
السواق 

هزت رأسها نفیا وهی تقول: 

- آنا مش بركب تاكسى علشان كده .. أنا بركب مواصلات عادية 

وضع عبد الرحمن يده فى خصره وأستند بالأخرى على باب السيارة المفتوح وقال: 
- اممم طب والعمل أيه دلوقتى .. تحبى نركب العربية ونسيب الأبواب مفتوحة 


ورغم صعوبة الموقف ولكنها أبتسمت ثم أختفها سريعا وقالت : 


- طب ممكن التليفون أكلم إيهاب تانى .. أصلى كلمته قبل ما أكلم عمى وتليفونه كان مقفول 
ثم تابعت بأحراج : 

- لو سمحت ممكن تدفع لصاحب الكشك ده تمن المكالمة 

أعطاها عبد الرحمن هاتفه لتتصل بأخيها وذهب ليدفع ثمن المكالمة وعاد سريعا فوجدها 
واضعة الهاتف على أذنها وتنقر على السيارة بتوتر بالغ وبعد لحظات قالت: 

- شوية يدى مشغول وشوية يقول خارج الخدمة 

قال وه مازال محتفظا بابتسامته المتعجبة : 

- والعمل .. ؟ 

أشارت إلى المقعد الخلفى قائلا بخجل من موقفها: 

- طب ممكن أركب هنا؟ 

أبتسم وفتح لها الباب الخلفى › وفى الطريق نظر لها فى المرآة قائلا: 

- أنا مكنتش أعرف أنك بتتکسفی أوى كده .. لو كنت أعرف كنت جبت هند معايا 

قالت إيمان بصوت يشبه الهمس من شدة خجلها: 

- مش موضوع بتكسف .. بس مينفعش أركب عربية مع راجل مش محرم ليا 

ثم أكملت :و 

- حتى خطيبتك مينفعش تركب معاك لوحدها 

أومأ برأسه وهو يقول فی نفسه: 

- مینفعش ترکب معایا لوحدها !! .. دی بتقولی کلام بیخلی وشی یحمر 

وفى المساء جلس عبد الرحمن يقص على الجميع ما حدث وهم يضحكون ماعدا إيهاب الذى 
كان ينظر إلى أخته بأعجاب لأنها أحسنت التصرف» نظرت عفاف إلى إيمان بحب وقالت: 


- والله يا إيمان لو البنات كلها زيك كان الشباب حالهم أتصلح 


ألتقت الحاج حسين طرف الخيط من كلام زوجته ونظر إلى عبد الرحمن وقال: 

- صحيح يا عبده أخبار هند معاك ايه 

أنتبه عبد الرحمن على سؤال والده وقال: 

- هند .. اه الحمد لله كويسين 

كان عبد الرحمن فى داخله يتمنى أن تتصرف هند مثل إيمان وتتعامل بنفس طريقتها ولكن 
عزاؤه أنه يعلم أنها لا تفعل ذلك إلا معه لأنها تحبه وهو أيضا يحبها ولكنه بداخله صراع .. 
وضع رأسه على الوسادة وقد اشتعل الصراع داخله › طبيعته الشرقية وطبيعة تربيته تجعله 
يريد أن تكون خطيبته متحفظة معه أكثر من هذاء فهذه ستكون أم أولاده ومن تحمل أسمه 
فى المستقبل › لقد لفتت إيمان انتباهه دون قصد منها أنه توجد حدود بين الخاطب 
والمخطوبة حتى أنها لا تحل له أن تركب معه سيارته وحدهاء لم يكن أمام عبد الرحمن بعد 
هذا الصراع إلا شىء واحد.. هو أن يتكلم مع هند ويشرح لها طبيعة مشاعره ويضع بينهما 
الحدود المفروضة بينهما حتى يتم تحديد ميعاد كتب الكتاب › وكان يتوقع أن ترحب هند بهذه 
الفكرة بل وكان يتمنى أن تساعده عليها فهو يحبها بصدق. 


جاءت سلمى لزيارة مريم يوم الجمعة بحجة أن تعطيها تفريغ المحاضرات التى غابت عنهاء 
رحبت بها مريم وأجلستها فى الحديقة تحت المظلة » ظلت سلمى تجول بنظرها فى أركان 
الحديقة وهى تقول لمريم: 

- أيه ده كله.. أومال البيت من جوه شكله أيه.. يا بختك يا مریم 

مریم : 

أنت جاية تزورينى ولا جاية تقرى عليا أشربى العصير بتاعك 

أخذت سلمی كأس العصير ورشفت منه وهى تقول : 

- قولیلى أخبار ولاد عمك أيه 

نظرت لها مريم باستفهام : 


- تقصدى مين فيهم 

رفعت سلمی حاجبیها وهی تقول بمکر: 

- يعنى مش عارفة أقصد مين؟ 

رفعت مريم رأسها من أوراق المحاضرات تنظرإليها قائلة: 


- سلمى أبعدى عن وليد.. ده مش سهل أبدا .. مش بتاع خروجة وفسحة زى ما أنت فاكرة 
ده أنا بنت عمه وبخاف منه ومن نظراته 


ضحكت سلمى وقالت: 


- أنت تخافى علشان أنت قطة يا ماما.. لكن أنا لا .. آنا أعرف أخليه يدوخ حوالين نفسه وفى 
الآخر يرجع أيده فاضيه 


ثم وضعت کأس العصير من يدها وأكملت حديثها قائلة : 
- بقولك أيه مش هتفرجینی على بیتکوا من جوا ولا أيه 


آخذتها مریم للداخل ولکن وهما فی طریقهما استوقفتها سلمی وهی تشیر إلى ركن ما فى 
الحديقة وتسائلت قائلة: 


2 أيه ده یا مریم ؟ 
نظرت مريم إلى حيث أشارت سلمى فوجدت ما يشبه حلبة الملاكمة وقالت: 
- مش عارفة أول مرة أشوفها 

- مش عارفة .. أول مره أشوفها 


أستكملا طريقهما إلى البوابة الداخلية للمنزل ووقفت مريم تطلب المصعد, فتح الباب وخرج 
منه وليد ويوسف وهما يرتديان حلة رياضية فى طريقهما للخارج › وقف وليد بابتسامة 
كبيرة أمام باب المصعد وهو يرحب بسلمى › صافحها وضغط على كفها وهو يقول : 


- أنا أعرف ان القمر بيطلع فى السما مش فى الأسانسير 
ضحكت سلمى بميوعة وقالت : 

- ميرسي أوى لذوقك 

تحرك يوسف وهو یجذب ولید من يده قائلا بضیق: 
- يالا يا ولید 

أستوقفته سلمى قائلة : 

- أزيك يا أستاذ يوسف 

أشاح بوجهه بعيدا وهو يجيبها قائلا: 

- کویس .. 

تم خطى بعيدا عنهم وهو يقول لولید : 

- أنا هسبقك يا وليد 

تبعته مریم بعينيها بينما قالت سلمى لوليد: 

- آنتوا رایحین فين کده ؟ 

نظر لها وليد بجرأة مكشوفة وهو يقول : 

- عندنا ماتش ملاكمة تيجى تتفرجى 

قالت مریم بتعجب: 

- ملاكمة أنتوا بتلعبوا ملاكمة مع بعض 

ضحك وقال: 


- يعنى حاجة كده خفيفة كل شهر مرة علشان مننساش 


ثم أقترب من سلمى وقال بنظرات تفهمها جيدا : 

- لازم الواحد يحتفظ بلياقته دايما 

أبتسمت سلمى وقد فهمت تلميحاته بينما قالت مريم: 

- طب يالا نطلع احنا یا سلمی 

أقتربت سلمى خطوة أخرى من وليد وقالت: 

لا آنا عايزة أتفرج 

وهنا عاد يوسف مرة أخرى وصاح فى تأفف موجها حديثة لوليد : 

- هتیجی ولا أيه یا ولید ؟ 

ذهبت إليه مريم وقالت برجاء: 

- ممکن نتفرج يا يوسف؟ 

قال بنزق وهو يذهب ودون أن ينظر إليها: 

- تتفرجوا على أيه.. هى سيما .. 

شعرت مريم بأحراج شديد أحمر له وجهها وعادت للداخل ولم تنتظر المصعد بل توجهت 
للدرج مسرعة وهى تقول بعصبية : 

- حصلینی یا سلمی 

وقفت أمام باب شقتها وهی تكاد تبكى مما فعل بها فى الأسفل › كانت تشعر بالحنق الشديد 
حتى أنها لم تسمع فرحة وهى تلقى عليها السلام أثناء صعودها › صعدت خلفها فرحة 
ووجدتها على حالتها تلك فقالت وهی تربت على كتفها: 

- مالك یا مریم عنیکی مالها.. كنت بتعیطی ولا ايه 

أجابتها مريم حانقة: 


- مفيش حاجة يا فرحة 


- أزاى أنا شفتك وأنت طالعة واخده فى وشك.. سلمت عليكى مردتيش عليا.. قوليلى مين 
زعلك وانا أخلى بابا ياخدلك حقك منه 


أبتسمت مريم لطريقتها الطفولية واحتضنتها وقالت: 

- تسلميلى يا حبيبتى أنا كويسة 

تم قالت بتردد: 

- أخوكى بس أحرجنى شوية 

أرتفع حاجبي فرحة وتسائلة: 

- مین فيهم؟ 

مریم: 

- يوسف ... قلتله ممكن آجى أتفرج على الماتش بتاعهم كلمنى بطريقة وحشه أوى 
هتفت فرحة بسعادة: 

أيه ده.. هما هیبدأوا دلوقتی مشوفتوش وهو نازل یعنی 

خرجت سلمى من المصعد وأتجهت إلى مريم وقالت: 

- کده برضه تسیبینی وتمشی .. مالك فی أيه 

نظرت لها مريم بضيق: 

له فاكزة تیچ قشوفينى اتن 

أقبلت فرحة على سلمى وصافحتها ورحبت بها ثم أستدارت إلى مريم وقالت : 
- ولا يهمك تعالوا نتفرج .. 


بترت عبارتها لأصطدامها بإيهاب على باب الشقة › شعرت بالخجل الشديد واحمرت وجنتاها 

- أنا سف يا فرحة مكنتش عارف أنك داخله 
قاطعتهما سلمى مرحبة به فقال إيهاب باقتضاب: 


- كويس الحمد لله.. عن أذنكم 

تركهم ونزل إلى الأسفل بينما تابعت فرحة عبارتها التى كانت قد بترتها وقالت : 

- تعالوا نتفرج من البلكونة 

الأربعة إلى الشرفة ليشاهدا هذه المباراة الصاخبة بين وليد ويوسف وتشجيع يع إيهاب و عبد 
الرحمن المستمر مما زاد جو الألفة بين إيهاب وأولاد أعمامه. 

أستأذنت إيمان وتوجهت إلى عفاف زوجة عمها لتساعدها فى تحضير طعام الغذاء» فاليوم 
هو الجمعة والحاج حسين لا يرضى بديلا إلا أن تجتمع الأسرة كلها على مائدة واحدة 
طرقت إيمان باب شقة عمها ففتحت لها فاطمة زوجة عمها أبراهيم وعندما رأتها قالت 
ببرود : 

- اهلا يا إيمان فى حاجة؟ 

قالت إيمان ببشاشة: 


أشارت لها فاطمة بالدخول» دخلت ايمان ولكنها تفاجأت بوجود هند التى تعرفت عليها 
ببساطة و ساد جو من البهجة فى المطبخ وخصوصا بعد تواجد وفاء وأصبحت تتجاذب 
المداعبات مع إيمان التى تتمتع بشخصية مرحة عكس ماكان يوقع الجميع» بعد ساعة 
أنصرفت سلمى وكانت معها مريم التى أوصلتها إلى باب الحديقة الخارجى وودعتها وهى 
تستقل سيارتها الصغيرة وتنطلق بها ثم عادت مريم وقطعت الحديقة وهى تشاهدهم وهم 
يجمعون أحبال حلبة الملاكمةء نظرت إلى يوسف وهو يجمع الأحبال بصحبة إيهاب 
ويتمازحان وكأنهم أصدقاء منذ زمن› ظلت واقفة لبرهة تنظر إليهم فى حيرة وضيق › لا 
تعلم لماذا يتعامل معها هكذاء إذا كان غير مرحب بوجودهم فلماذا إذن يحب إيهاب ويصادقه 
ويتعامل مع إيمان باحترام» أما هى فدائما يعاملها باقتضاب ونادرا ما ينظر إليها وهى تحدثه 
نفضت أفكارها جانبا وأكملت طريقها للداخل. 

وأخيرا التف الجميع حول المائدة الكبيرة وجلست هند بجوار خطيبها عبد الرحمن حيث قال 
الحاج حسين بترحاب : 


- منوره يا هند بقالك كتير مجتیش عندنا 

قالت هند بابتسامة كبيرة : 

- ربنا يخاليك لينا يا حاج .. 

ثم التفتت إلى عبد الرحمن وقالت : 

- أصل عبد الرحمن بقاله فترة مشغول عنى 

أكمل حسين طعامه وهو يقول: 

- معلش أنت عارفة بقى مشغولياته هو آنا اللى هقولك 

والتفت إلى يوسف قائلا: 

- صحيح يا يوسف أخبار العمارة الجديدة أيه.. والمقاول ده مريحك ولا منتعاملش معاه تانى 
قال يوسف بنزق: 


- بصراحة یا بابا هو متعب وعاوز حد یبقی على دماغه دایما .. مبیجیش غير بالدق على 
دماغه 


نظرت له مريم وفى نفسها مندهشة من تصرفاته» فهو أحيانا رقيق ومهذب وأحيانا أخرى لا 
پبحتمل › بل لا یطاق ! 

تابع حسين وهو ينظر إلى إيهاب قائلا: 

ا ا اب ی اراك تخد الا دى 

أبتسم ايهاب وقال معتذراً: 

- یا حاج ده شغل مهندس مدنی . آنا مھندس دیکور 

قال حسين بعملية: 

- طبعا فی مهندس مدنی مسؤل بس طبعا قلبه مش هیبقی على الشغل.. ده مجرد موظف 


عامل الوقت ميفرقش معاه.. بالعكس الوقت لصالحه... وزى ما أنت شايف عبد الرحمن 
ووليد ويوسف مش فاضين .. أيه رأيك انا محتاجلك بجد وبعد العمارة ما تخلص تمسك انت 


تشطيبها ها قولت أيه ؟ 


نظر له إيهاب وقد شعر بالصدق في كلماته وأنه بالفعل يحتاج مساعدته ولكنه ملتزم بالعمل 
ا شعر بالصق ى وانه ڊ يحتاج و م د 
فی مکان اخر فقال: 


- طیب وشغلى يا عمی 

أبتهج الحاج حسين وقال: 

- يا سيدى خد أجازة.. ولو الشغل معانا تعبك أرجعله تانى 
صمت إيهاب لبرهة ثم أبتسم وقال لعمه: 

- خلاص يا عمى هرد عليك بكرة بأذن الله 

وهنا نظر الحاج إبراهيم إلى يوسف وقال : 

- ها يا يوسف مريم عامله معاك ايه فی الشغل 

قال يوسف وهو يتناول طعامه : 

- الحمد لله 

تابع إبراهيم وهو يوجه حديثه إلى مريم: 

- وأنت يا مريم مستريحة فى شغلك ولا معطلك .. آنا أصلى عارف يوسف طباته كتيرة 
ومتعب فی شغله 

ألقت مريم نظرة سريعة إلى يوسف وهى تقول : 

- هو أُصلا مبیکلمنیش کتیر علشان تبقی طلباته کتیر 
أرتفع حاجبي إبراهيم وهو يتابع قائلا: 

- اآزای الکلام ده .. ده انتوا ولاد عم 

نظر لها يوسف بحدة وقال: 

- أيه المطلوب يعنى نسيب الشغل ونقعد نتساير .. 

لمعت عیناها وكادت أن تبكى من حدته 


فقال إيهاب بعصبية: 


- أيه یا یوسف بتکلمها کده ليه 

تدخل حسين على الفور قائلا بغضب يحسبه: 

- بتکلموا بعض کده وانا قاعد .. والله عال 

ثم نظر إلى يوسف بحدة وقال: 

- بعد الأكل نقعد فى المكتب نشوف ايه الحكاية 

حاولت وفاء كعادتها تغير مسار الحديث المحتقن فقالت بشغف: 


- تعرف يا بابا أمبارح كان عندنا محاضرة والدكتور كان بيشرحانا فى قانون العقوبات 
وجابلنا قضية حقيقية من قضايا الزنا.. بس القضية كانت صعبة أوى تقريبا محدش فينا 
عرف يكتب فيها مرافعة تمام زى ما الدكتور عاوز.. تخيل الراجل لبس مراته قضية زنا 
وكمان ساومها يا أما تتنازل عن كل حاجة يا أما يحرك دعوى الزنا ضدها وتتحبس ويتعملها 
ملف کمان 


قطب إبراهيم حاجبيه قائلا: 


- أعوذ بالله.. معقول فی راجل يعمل کده.. وازای اصلا يبقى حاجة زى كده فى القانون 


كانت إيمان هى الأخرى ترغب فى تغير مجرى الحديث فقالت : 

- طبعا يا عمى هو ده القانون الوضعى .. جريمة الزنا الزوج هو بس اللى يقدر فى أى وقت 
يوقف الحكم عليها ويتنازل وساعتها بتطلع براءة 

قالت عفاف متسائلة. 

- وده حلال بقی ولا أيه 

قالت إيمان بأريحية: 

- لا يا طنط الأحكام الشرعية فى الموضوع ده لو فى أربع شهداء كلهم أقروا بالجريمة دى 
وكلهم عدول وموثوق فيهم بيتنفذ فيها الحكم حتى لو الزوج اتنازل .. أما لو كان الزوج هو 
اللى أدعى على مراته الزنا ومعندوش شهود يبقى ساعتها القاضى بيطبق عليهم آية اللعان 


قالت عفاف متعجبة: 
- ياه أربعة.. بس دى لو أربعة بحالهم شهدوا عليها وهى كده تبقى لامؤاخذة بقى 
أومأت إيمان برأسها مؤكدة وهى تقول: 


- ماهو ده علشان أحكام الدين فى الأصل بتدعو للستر .. اللى غلط وربنا ستره من غير ما 
حد يشوفه يتوب ويستر على نفسه.. لكن لو وصلت لدرجة أن أربعة يشوفوها تبقى تستحق 
الرجم.. يعنى مش زى ما الناس فاكرة أن تطبيق الحدود يعنى قتل وموت وتقطيع ورجم 
عمال على بطال 


قالت وفاء بتركيز: 


رئ ا اھان ات کاک ئی من خاات کو وتا فی كدو وت اغن درا 
بالمقارنة بين القوانين الوضعية وأحكام الشريعة 


أبتسمت إيمان وقالت بحبور: 


- يالا توكلى على الله.. وأنا مستعدة اساعدك بكل جهدى والكتب اللى عندى 


نظرت هند إلى عبد الرحمن فوجدته يتابع الحديث باهتمام فقالت : 

- أيه يا عبد الرحمن مش بتاكل ليه مركز أوى يعنى 

قال بنظرات مبهورة: 

- بصراحه أنا أول مرة أسمع الكلام ده .. أيه الجهل اللى الواحد فيه ده 

قال حسين موجها حديثه ل إيمان: 

تعرفی یا إیمان آنا كل يوم بيزيد أعجابى بيكى أكتر من اليوم اللى قبله 

قالت له مداعبة: 

- لا معلش يا عمى أنا أصلى مش ناوية أرتبط دلوقتى .. يعنى هيبقى حب من طرف واحد 


ضحك الجميع وشرعوا فى أتمام طعامهم حتى نهض حسين من مكانه وأشار إلى يوسف 
ومریم قائلا: 


- يوسف ومريم ..تعالوا ورايا على المكتب حالاً 
نهض وليد من مكانه فاستدار إليه حسين وقال : 
- بقول يوسف ومريم بس .. أظن الكلام واضح للكل 


نهضت مریم بعد يوسف بلحظات ورغم مشاعر الحنق التی توجد بداخل كل منهما تجاه 
الآخر إلا أنهما عندما وصلا لباب المكتب تبادلا النظرات وكأنهما طفلين تم أستدعائهما 
لمكتب الناظر لينالا عقابهما الرادع !. 

الفصل التاسع 


نهضت مریم بعد يوسف بلحظات ورغم مشاعر الحنق التى توجد بداخل كل منهم الا انهم 
عندما وصلوا لباب المكتب تبادلا النظرات وكأنهما طفلين تم أستدعائما إلى مكتب الناظر 
لينالا عقابهما. 

تنهد يوسف بعمق وطرق الباب فتقدمت مريم خطوة ونظرت له بتحدى وكأنها تقول : 

- النساء أولاً 

زفر بقوة وتراجع خطوة ليسمح لها بالدخول قبله 

دخلت مريم ودلف بعدها وهما وجلان للغاية› أشار لهما حسين بالجلوس أمام المكتب وهو 
ينظر لهما نظرات صامتة صارمة ثم قال: 


- فی أيه بقی عاوز أفهم 
وفجأة انقلب الصمت إلى معركة › تدافع الإثنان فى الحديث وكأنهما يتسابقان من يتكلم أكثر 
من الآخر 


- من ساعة ما شافنى وهو مش طايقنى 


- مش طايقك أزای يعنى مش فاهم 

- بتکشر فی وشی وبتعاملنی وحش 

- المفروض أعمل أيه يعنى أفرشلك الأرض رمله لما أشوفك 
- لا بس تعاملنى معاملة كويسة 

- والله ده شیء زاد عن حده ..هتعلمینی أتعامل أزای 

هتف الحاج حسين ليوقف هذه المعركة الدائرة قائلا بصرامة : 
- بس . والله عال أومال لو کنت مش موجود معاکوا کنتوا هتعملوا أيه 
أطرقت مريم برأسها خجلا وهى تقول : 

- نا آسفه یا عمی 

قال يوسف معتذرآً: 

- آسف یا بابا بس هی اللی نرفزتنی 

نظرت له بحدة هاتفة: 

- آنا اللى نرفزتك ... 

ثم التفتت إلى عمها وقالت باندفاع: 


- بص بقی یا عمی علشان تعرف بیتعامل ازاى .. النهاردة کسفنى قدام صاحبتى لما طلبت 
منه آتفرج عليه هو وولید.. واتریق علیا وقالی هی سيما؟ .. ده غير طبعا طريقة معاملته 
ليا دايما سواء هنا ولا فى الشركة 


هتف يوسف صائحاً: 


- صاحبتك !! یا بابا صاحبتها دی والله لو شفتھا لتحکم علیها متکلمهاش تانی.. آنا مش 
عارف مصاحباها ازای دی 


هتفت مریم معثترصه: 


- هو أنت کمان هتتحکم فی اصحابی 


ضرب الحاج حسين المكتب بقبضة يده ونهض بحدة موجها حديثه لكلاهما: 
- لتانى مرة صوتكوا يعلى قدامى 

وقف يوسف وقال بضجر: 

- بابا.. أنا قلتلك من زمان أنا ماليش فى معاملة الحريم أنا سف يعنى 
هدأت العاصفة قليلاً بينما قال حسين بهدوء: 

- براحة كده ومحدش يقاطع التانى علشان أفهم.. 

ثم نظر إلى يوسف وقال متفهماً: 

- أيه اللى مضايقك يا يوسف بالظبط 

يوسف: 

- آنا عاوز راجل يمسك مكتبى بعد أذنك 

وقفت هى الأخرى وقالت مندفعة: 

- وأنا مش عاوزة اشتغل معاك 

نظر لها عمها وقال بحدة: 

- هو انا مش قلت محدش يقاطع التانى 

أنكمشت وجلست مكانها فى صمت ٠‏ ألتفت إليه مرة أخرى قائلا: 

- أيه اللى مش عاجبك فى شغلها 

نظر لها يوسف قائلا: 


- شوف حضرتك طريقة لبسها.. أنا محبش العملاء اللى داخل واللى خارج يقعد يتفرج على 
بنت عمى وهی لابسة كده 


أبتسم حسين وهو يومىء برأسه وقد لمعت عینيه قائلاً: 
- ده پس اللى مضايقك؟ 


- ايوا 
ربت على کتفه وقال آمراً : 
ا 


ثم التفت إلى مريم قائلاً بهدوء: 

- بصراحة يا بنتى أنا كمان مش عاجبنى اللبس ده .. وكنت هكلمك عليه من بدرى بس 
محبتش تضایقی مني وتفتکری أنی عاوز أتحکم فیکی 

قالت بتماسك: 

- یاعمی آنا بلبس کده من زمان.. ومحدش بیبصلی.. عادی یعنی لبسی مش أوفر 
تدخل يوسف مقاطعاًء 

- وعرفتى منين أن محدش بيبصلك 

نظرت له بغخضب وقالت: 


- يعنى أيه عرفت منين .. كل البنات اللى حواليا بيلبسوا كده وزمايلى فى الكلية كلهم لبسهم 
کذه 


لوح یوسف بيده وهو یقول: 

لايا بابا مش حقيقى.. أنا لما وصلتها الكلية شفت البنات داخله وخارجه من كليتها.. فيهم 
بنات أه لابسين زيها وأكتر لكن برضة شفت بنات كتيرة لابسين لبس محترم زى أى كلية فى 
الدنيا فيها كده وفيها كده 

قالت مريم بانفعال: 

- يعنى أنا مش محترمة؟.. وبعدين هما حرين كل واحد حر 

نظر إلى والده قائلا : 

- شايف الرد يا بابا 


أرسل حسين تنهيدة طويلة ثم قال : 


- بصراحة أنتوا الاتنين غلطانين .. أنت يا مريم لازم تاخدى بالك من طريقة لبسك ومفيهاش 
حاجھ لو لبستی حاجة شکلها حلو برضة بس مش مجسماکی أوی کدہ.. دہ نت حتی یا بنتی 
محجبة! 


قالت بعناد: 

- زى ما حضرتك قلت ياعمى .. أنا محجبة أعمل أيه تانى 

قال حسين متعجباً: 

تعملى أيه! .. الحجاب يابنتى يعنى زى ما غطيتى شعرك تغطى جسمك.. شروط الحجاب 


أنه ميجسمش الجسم ولا يبقى شفاف .. هنعمل أيه بطرحة على الشعر والجسم ملامحه 
واضحة.. ده میبقاش حجاب یابنتی ده یبقی موضة 


أطرقت برأسها وقالت بخفوت: 

- حاضر يا عمى هحاول أغير لبسى شوية 

فو ف ر دا 

- شوية ؟!!! 

هتفت مريم مؤكدة: 

أيوه شوية .. وده علشان خاطر عمی بس 

أبتسم الحاج حسين قائلا: 

- ربنا یكرمك یا بنتی.. متتصوریش فرحتینی آزای علشان عملتیلی خاطر.. 
وأكمل هو ينظر إلى يوسف: 

- وأنت يا يوسف طريقة النصح مش كده .. أهدى .. بطل تتحمق كده علشان الناس تفهمك 
وتابع بابتسامة وهو ينظر لمريم: 

- لو مكنش بيخاف علیكى مكنش زعل منك .. ها خلاص صافی يا لبن ؟ 


قال يوسف بتبرم : 


- اللى تمر بيه يا بابا 

قال آمراً : 

- طب يالا أعتذر لبنت عمك علشان أحرجتها قدام صاحبتها 
رمقها يوسف بنظرة نارية والتفت الى أبيه بدهشة وهو يقول : 
- أنا اللى اعتذر يا حاج؟ 

أومأ له والده برأسه وقال موكداًء 

- ولو معتذرتش هخاليك تبوس راسها 

أحمر وجهه وهو ينظر لها بضيق ثم قال بسرعة: 

- آسف 

رمقته بنظرة مستفزة › فانفعل مرة أخرى هاتفاً : 

- شایف یا بابا بتبصلی ازای 

وقف حسین بجانبها ووضع يده على کتفها وقال بهدوء: 

- وانت اعتذرى لابن عمك علشان رفعتى صوتك عليه 

قالت بنزق : 

- ياعمى هو اللى بدء 

نظر لها الحاج حسين وقال آمراً: 

- مريم .. أعتذرى 

نظرت له فرمقها بنفس النظرة المستفزة التى نظرتها له من قبل وزاد عليها ابتسامة ساخرة 
> ألقت نظرة إلى عمها الذى كان مصوباً نظراته إليها ينتظر أعتذارها ثم عادت بعينيها إلى 
يوسف وقالت بشموخ: 

- سوري 


قال يوسف وهو یعقد ذراعیه مام صدره ببرود ساخر: 


لا سوري أيه.. آنا مبعرفش لغات 

ألقت عليه نظراتها الحارقة وقالت بسرعة: 

- آسفه .. عن أذنك يا عمى 

وخرجت مسرعة وهى تستشيط غضبا منه وحده ! 

خرجت مندفعة إلى باب الشقة ومنه إلى الدرج لتصعد شقتها فاصطدمت بوليد الذى قال 
بدهشة: 

- أيه.. واخده فى وشك كده ورايحة فين 

قالت بعصبية: 

- أبعد عنى دلوقتى لو سمحت أنا مش طايقة روحى 
وليد: 

مالك بس مين اللى زعلك ياقمر 

نظرت له وكأنها لا تراه وقالت باندفاع: 

- أنا لبسى وحش ؟ 

تصنع وليد نظرات الدهشة وقال: 

- مين اللى قال كده ده.. أنت آخر شياكة وحلاوة 
قالت بمرارة: 

- يوسف 

قال ولید بغضب زائف: 


- ولا ابن عمی ولا اعرفه.. يا شیخه ده راجل معقد سيبك منه 


تركته وأكملت طريقها › حاول أن يوقفها مرة أخرى ولكنها لم تعره اهتماماء دخلت غرفتها 
و ارتمت على فراشها وأخذت تبكى › بعد لحظات وجدت إيهاب وإيمان واقفان أمامها فى 
وجوههما نظرات تساؤل ثم قال إيهاب: 


- أيه اللى حصل مع عمك .. قالك حاجة زعلتك؟ 

حركت رأسها نفيا وهى تجفف دموعها › جلست إيمان بقربها وقالت: 
- طیب بتعیطی ليه یا حبیبتی 

قال إيهاب بانفعال: 

- لو حد زعلك قولیلی.. آحنا مش بنشتغل عند حد .. نمشی فوراً 
قالت إيمان بترو: 

- أهدی يا إيهاب لما نعرف فى أيه 

أعتدلت مريم فى جلستها وقصت عليهم ما دار فى حجرة المكتب 
أنفعل إيهاب أكثر وصاح بعصبية: 


معاها شوية.. وأنت ولا أنت هنا.. وادي النتيجة.. الناس بقت تبصلك زيك زيها .. وأكيد طبعا 
قو ای ادف تاس ن هم ا ا 

بكت مريم بشدة وقالت: 

- خلاص بقیتوا کلکوا علیا دلوقتی 

حاولت إيمان تلطيف الجو بينهما ولكنها فشلت »ءخرج إيهاب مندفعا فى غضب» قطع الحديقة 
بخطوات واسعة وسريعة» رأته فرحة فحاولت أن توقفه لكنه لم يسمعهاء وقفت حائرة لا 
تعلم ما ألم به فصعدت تبحث عن إيمان › وجدتها تهبط الدرج إلى الحديقة فاستوقفتها 
والقلق بادى على وجهها وقالت متسائلة: 


- هو إیهاب ماله .. کان ماشی وشکله زعلان آوی حاولت أنده عليه مردش ومشى بسرعة 
هو حصل حاجة يا إيمان 


نظرت لها إيمان بتمعن ثم وضعت يدها خلف ظهرها وصمتت › زاد قلق فرحة وقالت: 
یه یا إیمان بتصیلی کده لیه؟ 

مطت إيمان شفتيها بمكر وقالت ببطء: 

- وأنت مالك قلقانة كده ليه 

أرتبكت فرحة وقالت: 

- آبدا عادی یعنی بسآل بس 

وجهت إيمان سبابتها إلى وجه فرحة وقالت تداعبها: 

- أعترفى يا فرحة الأنكار مش هيفيدك 

أحمرت وجنتاها وقالت بخجل: 

- أعترف بأيه مالك كده عاملة زى المحققين اللى بيطلعوا فى الأفلام 
أبتسمت إيمان لها وقالت بحنان بالغ: 

- هو كمان مهتم بيكى على فكرة .. ده أخويا وأنا عارفاه 

أبتسمت فى خجل وقالت: 

- هو اللى قالك أنه مهتم بيا 


ضحكت إيمان فى سعادة واحتضنت فرحة» كان عبد الرحمن يهبط الدرج فوجدهما هكذا 
فوقف ووضع يديه على وجهه وقال بطريقة مسرحية: 

- لامش ممكن .. مش مصدق عنيه.. أختى وبنت عمى.. وفين .. على السلم .. رحمتك يارب 
ضحكت فرحة ضحكة عالية بينما استدارت إيمان لتخفى ضحكتها الخجولة بيدها 

كان عبد الرحمن قد قرر أن يتكلم مع هند فى طبيعة علاقتهما وأن يضع لها حدود حتى يتم 
عقد القران» وكانت مريم تنوى أن تنتقم من يوسف شر انتقام . 

دخلت عليه مكتبه وهى معها بعض الملفات › وجدته واضعاً سماعات الهاتف فى أذنيه 
ومغمض العينين فى استرخاء شديد » خطت نحوه ببطء وتناولت مج النسكافية الفارغ من 
أمامه ثم قذفته على الأرض بقوة › فزع يوسف ونزع السماعات من أذنيه وصرخ فيها : 
- فى ايه !! 

قالت ببرود : 

- ولا حاجة.. الملف خبط فى المج وقعه على الأرض 

وابتسمت باستفزاز وأكملت: 

- طب أجيلك بعدين بقى تكون الخضة راحت 

خرجت وأغلقت الباب خلفها بينما جلس يوسف ومازال وجهه عليه آثر المفاجأة ثم ابتسم 
وهو یضرب کفا بآخر ویقول: 


- البت دی مش ھتجیبھا لبر معایا .. بس اظاھر آنھا متعرفنیش کویس .. ماشی یا مریم 
واحدة بواحدة والبادى أظلم 

أنتظر عبد الرحمن وقت الراحة وذهب إلى هند ليتحدث معها › عندما رأآته تهلل وجهها 
وقالت: 


- كنت متأكدة أنك جاى ... وحشتنى 

أبتسم بارتباك وقال: 

هند عاوز انكلم معاکی فی موضوع مهم 
لاحظت الأرتباك على وجهه فقالت بقلق: 
- خير يا عبده مالك 


عبد الرحمن : 


- هند.. عاوزك تفهمینی كويس أوى .. أنا والله بحبك وهفضل احبك ونفسی تبقی مراتی 
النهاردة قبل بكرة.. لكن لحد ما نكتب الكتاب لازم علاقتنا تبقى بحدود 


أقفهر وجهها وقالت: 

- يعنى أيه بحدود؟ 

عبد الرحمن: 

- يعنى مش هينفع نخرج مع بعض لوحدنا وبرضة يعنى الكلام بينا هيبقى بحدود... 
نظر لها ليراقب تأثير كلماته عليها فوجدها تنظر إليه بدهشة وتعجب وترقب فأكمل: 

- اللى بقلهولك ده لمصلحتك أنت قبل مصلحتى ..علشان عاوز أشوفك فى أحسن صورة 
ضيقت عينيها وقالت بشك: 

- من أمتى الكلام ده يا عبد الرحمن 

قال بتصمیم: 

- من زمان يا هند وأنا بضايق من بعض تصرفاتك معايا.. لكن كنت بتغاضى عنها لكن أخيراً 
عرفت أن فى حاجات حرام فى علاقتنا لازم نتجنبها والحرام مش هينفع نغالط فيه 
قالت بسخرية: 

- وأنت من أمتى بتقول حرام وحلال 

نظر لها بانزعاج وقال: 

- يعنى أيه .. 

أومأت برأسها وقالت بانفعال : 

- بس بس أنا دلوقتی فهمت 

نظر لها بتمعن قائلا: 

- فهمتی ايه 


٠دنه‎ 


- فهمت أنك بتتهرب من الجواز ..عاوز تطفشنى يعنى 

زفر عبد الرحمن بقوة ثم قال : 

- لا یا هند متقولیش کده آنا ناوی أكتب الكتاب قريب لكن لحد ما نكتب الكتاب لازم نراعى 
النقطة دى 


٠ده‎ 


- وايه اللى مانعك ما نكتب الكتاب 


عبد الرحمن: 
- مستنى بابا يحدد معاد .. كل ما أفاتحه فى الموضوع يقولى أستنى شوية 
قالت بانفعال: 


- وأنا بقى هستنى لما أبوك يحن عليا 
- أتكملى عن أبويا كويس يا هند أحسنلك 
هوت إلى مقعدها وظلت تبكى فى صمت › وقف بجوارها وأستند إلى مكتبها وقال بحنان : 


- أنا مش عارف أنت قلقانة من أيه.. هنتجوز والله بس اصبرى عليا شوية .. أبويا مبيجيش 
بالضغط .. بالعكس 


قالت وهی تبکی: 

- مش ملاحظ أن الحاج حسين أبتدى يأخر معاد الجواز من ساعة ما ولاد عمك رجعوا 
قال عبد الرحمن بعدم فهم: 

- طب وولاد عمى مالهم بالموضوع ده 

قالت وكأنها لم تسمعه : 

- ونت كمان أهو أبتديت تقولى حرام وحلال 

نظر لها متعجباً وهو يقول: 


- طب وفيها أيه 

هزت رأسها بحنق وهى تجفف دمعها قائلة : 

- لا فيها كتير وأنا اللى غلطانة 

قطب حاجبیه وهو يقول: 

- مش فاهم 

نظرت بعیداً فی شرود وهی تقول : 

- مش لازم تفهم دلوقتى .. لو سمحت سبنى لوحدى عاوزة أقعد مع نفسى شوية قبل ما 
والدك يرجع المكتب تانى 

نظر لها بأسى فهى لم تفهمه كما كان يتوقع وتركها وغادر إلى مكتبه › وقف أمام المصعد 
لبرهة ثم شعر انه أخطأ بحقها وقلبه أمره بان يعود إليها ويسترضيها › فلم يكن يجب أن 
يتركها فى هذه الحالة › لابد أن يثبت لها أنه يحبها وشغوف بها ولن يتزوج غيرها أبدا. 
عاد إليها ولكنه وجد باب مكتبها مغلق فظن أنها أغلقته لتبكى وحدها دون أن يسمعها أحدء 
وحتی لا یفاجأها والده بدخوله علیها وهی تبكى» فتح الباب ببطء ليطمئن عليها ولكنه 
سمعها تتحدث فى الهاتف ٠‏ والتقتت أذناه حديثها الذى جعل عينه تكاد أن تخرج من مكانهما 
وكاد وجهه أن ينفجر غضباً وبغضاً من هول ما يسمع. 

الفصل العاشر 


وقف دقائق يستمع ويستمع وعندما انهت مكالمتها عاد ببطء وجمود إلى المصعد مرة أخرى 
وهبط إلى الأسفل واستقل سيارته دون أن يتحرك بها › أستند برأسه إلى ظهر المقعد وأغلق 
عینیه وهو لا یکاد یصدق ما سمع › کلمات زلزلت کیانه وفطرت قلبه › لا یعلم کم مر عليه 


من الوقت وهو فى هذا الوضع خلف المقود فلم يعد يشعر بشىء غير الجمود» وفى النهاية 
سمع طرقات على زجاج سيارتهء فتح عينيه والتفت فوجد والده قد عاد ووقف منحنياً ينظر 
إليه بدهشة › قلق الحاج حسين بشدة وهو يرى ابنه فى هذا الوضع فهو يعلم أنه لايجلس 
هكذا إلا إذا كان يشعر بألم حقيقى › فتح الباب وجلس بجواره قائلا بلهفة: 


- مالك یا عبد الرحمن قاعد کده ليه یابنی ؟ 

أرسل تنهيدة قوية وهو يقول: 

- تعبان يا بابا 

ظهر التوتر أكثر على ملامح حسين وهو يقول متسائلا: 

- تعبان ازای یعنی .. فهمنی 

أغمض عبد الرحمن عينيه بألم وهو يقول : 

- هحكيلك كل حاجة يا بابا ... 

وقص عليه كل ما دار بينه وبين هند وكيف عاد حتى لا يتركها بمفردها متألمة منه وماذا 
سمع منها وهی تتحدث فى الهاتف › أنهى حديثه قائلا بأسى: 
- أنا آسف يا بابا.. مكنتش أعرف أنها كده 

ربت والده على كتفه بقوة وقال بعزم: 


أجمد يا عبد الرحمن الدنيا فيها ناس كتير بالشكل ده يابنى.. وانت مش صغير.. واللى 
حصل ده يعلمك مش يزعلك کده یابنی 


أوماً عبد الرحمن برأسه فى صمت حزين قاطعه والده قائلا: 

- تعالى معايا 

- لايا بابا .. مش عاوز أشوفها تانى بعد النهاردة 

أمسك والده ذراعه قائلا بتصميم: 

- لا هتيجى معايا .. عاوزك تسمع بس متعلقش على حاجة.. تعالى 


قطع حسين الممر الطويل المؤدى إلى ردهة مكتبه الخاص بصحبة عبد الرحمن › نهضت 
هند عندما رأتهما › فأشار لها أن تلحقهما إلى المكتب 


جلس حسين خلف مكتبه وأشار إلى عبد الرحمن أن يجلس فى المقعد المقابل له ودخلت 
هند لتقف أمامه وكانت تتوقع أمراً من أمور العمل طلبها لأجله» ولكنها تفاجأت به يقول: 


- لو سمحتی روحی هاتی شنطتك 
نظرت له فى دهشة واستنكار › فأعاد أمره مرة أخرى: 
- هاتى شنطتك يا هند 


خرجت بخطوات بطيئة › يدور بخلدها ألف سوال وسؤال »أحضرت حقيبتها وعادت إليهماء 
فمد يده أمامه قائلا بلهجة آمره: 


- هاتى تليفونك 

أخرجت هاتفها وأعطته أياه: 

- ضغط عدة ضغطات على لوحة المفاتيح ثم أدار شاشته لها وقال بجدية: 
- رقم مين ده اللى كنتى بتكلميه من شوية 

أرتبکت بشدة وزاغت نظراتها وهی تقول: 

- دی واحدة صاحبتی .. 

نظرت إلى عبد الرحمن فوجدته يشيح بوجهه عنها ويكسو وجهه الحزن والغضب والجمود 
فقالت ٠‏ 

- فی أيه یا حاج حسین ؟! 

نظر لها حسين وقال بثقة: 

- كدبتى ليه عليا وقولتى أن الجواب كان فى صندوق البريد بتاع الشركة؟ 


هوى قلبها إلى قدميها واحمر وجهها خوفاء لا تعلم ماذا تقول وكيف تفعل فلجأت إلى الكذب 
مرة أخرى وقالت: 


- ماهی هى دى الحقيقة يا حاج .. أنا فعلا لقيته فى الصندوق 

خبط على المكتب فأنتفض جسدها وقال محذرا: 

- هتکدبی تانى ؟.. الجواب ده وصلك يدا بيد یا هند ...صح 

ظهر الرعب على وجهها وقالت مدافعة عن نفسها: 

- مين اللى وصلك الكلام ده يا حاج اللى قالك كده كداب 

أشار إلى عبد الرحمن الذى كسى الحزن وجهه أكثر وأكثر وقال: 

- عبد الرحمن هو اللى قالى 

صمتت فى دهشة وخوف لا تدرى ولا تفهم كيف عرف عبد الرحمن بالأمر 

تابع الحاج حسين كلامه: 

- عبد الرحمن سمعك وأنت بتتكلمى فى التليفون يا هند.. ده أجابة السؤال اللى بيدور فى 
دماغك دلوقتی 

أستندت إلى أقرب مقعد لها فلقد تخلت عنها قوتها واصفرت الدنيا أمامها وكادت أن يغشى 
عليها من الصدمة.. وبدأت فى البكاء 

نهض عبد الرحمن قائلا: 

- آنا مروح يا بابا عن أذنك 

أومأً له والده بالموافقة فانصرف دون أن يلتفت وراءه ليخفى ألمه وندمه ويداوى جرحه 
العميق 

نهض حسين من مقعده ووقف بالقرب منها وقال: 

- معقوله یا هند .. ده أنا كنت بعتبرك زی بنتی بالظبط تقومی تخونینی کده 

بكت بشدة أكبر وقالت بمرارة: 

- والله يا حاج أنا مكنت أقصد انى اخونك .. أنا قلت يعنى ده مجرد جواب هوصلهولك 


وخلاص وبعدين هى فهمتنى أن الجواب ده فى معلومات حضرتك بتدور عليها بقالك سنين 
وقالتلى أن E‏ عمل خير 


أبتسم فى سخرية مريرة قائلا: 

- وهو عمل الخير اليومين دول بياخدوا له مقابل... 

هتفت ببکاء: 

- والله يا حاج أنا مطلبتش منها فلوس هى اللى عرضت عليا الفلوس علشان تتأكد أنى ههتم 
وأوصلك الجواب بنفسى لأنها كانت خايفة حد تانى يشوفه وميوصلهوش وأنا كنت محتاجة 
مبلغ كده فى الوقت ده وكنت مكسوفة أطلب سلفه من حضرتك .. وهو ده کل غلطی.. آنا 
آسفه يا حاج أنا آسفه 

أنفعل عليها قائلاء 


- آنت لسه بتکدبی يا هند.. آنت خدتی منها رقمها علشان تقوليلها أخبارى أول بأول ..صح .. 
آنا مش عارف أنت مستمرة فى الكدب ازاى وانا بقولك عبد الرحمن سمعك وانت بتكلميها 


أمتقع وجهها وقالت بارتباك: 


- لا والله يا حاج أنا منقلتش أخبارك لحد.. هى لما أدتنى الرقم قالتلى علشان لو حصل 
وحضرتك مقرتش الجواب لأى سبب أبلغها 


وبعد كده كانت بتتصل عادى تقولى أزى الحاج عامل أيه وأزى عبد الرحمن ويوسف وأنا 
كنت بتعامل معاها على أساس أنها قريبتكوا يعنى فبقولها كويسين وخلاص 


كاد أن ينفعل مرة أخرى وهو يستمع إلى كذبها المفضوح ولكنه صمت قليلا ثم قال فجأة : 


- خلاص يا هند أنا مصدقك .. بس أنت عارفة طبعا أنك غلطتى ..والغلط ده مينفعش يعدى 
کذه 


قالت بلهفة: 
- الله يخاليك يا حاج مترفدنيش آنا محتاجة الشغل ده اوى 
نظر لها بتفكير وقال: 


أنا مش هرفدك.. بس أبنى مجروح منك أوى ومش هيستحمل يشوفك هنا تانى .. أنا هنقلك 
مکان تانی تكونى بعيدة شوية عنه.. مش عاوزه يضايق كل ما يشوفك 


قالت بحيرة: 

- يعنى يا حاج هو قرر e‏ 

قاطعها الحاج حسين قائلا: 

- سیبیه شویه کده لما یفوق من صدمته شهرین کده ولا حاجة.. یکون نسی وهدی وبعدین 


أبقى أتكلمى معاه يمكن وقتها يسامحك .. يالا دلوقتی خدى شنطتك وروحی وبکره إن شاء 
الله تيجى على شغلك الجديد 

- معقوله يا حاج اللى أنت بتقوله ده.. أزاى تسيبها فى الشركة بعد اللى عملته 

أعتدل حسین فی جلسته وهو يجيب زوجته عفاف قائلا: 

- أهدى بس يا أم عبد الرحمن ..أنا عارف بعمل أيه كويس ... هند بتشتغل معانا من زمن 
ومعاها أسرار كتير عن شغلنا متنسيش أنها مديرة مكتبى ومسؤولة عن ملفات كتيرة .. لو 
طردتها وقطعت عيشها هتقول عليا وعليا أعدائى .. إذا كانت خانتنى وهى شغاله معايا 
ومخطوبة لأبنى يبقى هتعمل أيه لما الخطوبة تتفسخ وكمان أطردها من الشغل 


قالت عفاف بتفكير: 

- طب وبعدين 

- ولا قابلين .. أنا قلتلها تسيب عبد الرحمن شهرين كده على ما يهدى .. أكون أنا غيرت 
تفاصيل وحاجات كتير فى الشغل وساعتها تبقى المعلومات اللى هى تعرفها قديمة ومالهاش 
لازمة وضررها هيبقى قليل أوى إذا مكنش معدوم يعنى .. والمكان اللى نقلتها فيه مفيهوش 
حاجة تعرف تضرنا بيها ولا تستعملها مع شركات معندهمش ذمة عاوزه تضربنا فى السوق 
قالت عفاف بتعجب : 

- والله يا حسين أنا مش عارفة أنت بتعرف تمسك أعصابك كده ازاى مع واحده خانتك 
بالشکل ده 

ضحك وقال: 


- أصلها بصراحة خدمتنى مرتين تلاتة كده من غير ما تحس 

نظرت له بتعجب فأوماً برأسه قائلاء 

- زی ما بقولك کده خدمتنی وضرت نفسها .. 

تنهد بقوة وتابع كلامه: 

- أحلام كانت بتستخدمها علشان تعرف أخبارنا وأخبار يوسف علشان تعرف تقربه من مريم 
وأبتسم قائلا: 

- وأنا معندیش مانع .. آنا نفسی فی کده آنا كمان 


بس هند بقى بغبائها لما لاقت عبد الرحمن معجب بكلام إيمان وكمان راح قالها حلال وحرام 
أفتكرت أنه بيطفشها علشان خاطر إيمان فاتصلت بأحلام وجابت اللى عندها كله 


قالتلها أنا أقدملك يوسف على طبق من دهب وأنت عاوزه تطلعينى من المولد بلا حمص 
تنهدت عفاف بألم وقالت: 

- ياعینى عليك یا عبد الرحمن .. ده کان بیحبها اوی .. علشان کده يا عین أمه مخرجش من 
أوضته من ساعة ما رجع وقاعد فى البلكونة من ساعتها حتى مرضيش يتعشا 

ثم نظرت له فجأة بانتباه وكأنها انتهبت لحديثه فى التو وقالت: 

- یعنی أيه انت کمان عاوز کده يا حاج 

قال مبتسماً : 

- يعنى هى خططت علشان تقرب مريم من يوسف وتشغلها معاه وأنت عارفة يا عفاف أنى 


عاوز ولاد أخويا يفضلوا فى حضنى علشان كده بقولك وأنا معنديش مانع .. المهم عندى أن 
مریم تحب یوسف مش تبقی عاوزه تتجوزوا علشان تنفذ خطت أمها وخلاص 


أستندت عفاف إلى قبضتها وهى تقول بتفكير: 


قال بشرود : 


- مش متأكد يا عفاف ... لما كانت متحمسة فى الأول علشان تشتغل معاه كان ممكن أقول اه 
عارفة .. لكن بعد المشاكل اللى حصلت بينها وبين يوسف مبقتش متأكد.. لآنها لو كانت 
بتنفذ كلام أمها كان زمانها بتسمع كلامه وأنت عارفة يوسف بيتبسط من الست اللى بتسمع 
الكلام وأكيد أحلام وصلت المعلومة دى لمريم .. وطالما مريم منفذتهاش يبقى اللى أنا 
حسیته أمبارح فى المكتب وهما بیتخانقوا قدامی كان صح. 


ألتفتت إليه عفاف بتسائل وقالت : 
- أيه اللی نت حسیته .... وهی أحلام یعنی بتعمل کل ده ليه 
قال حسین بلا مبالاة: 


- مش مهم دلوقتى .. أهم حاجة عندى دلوقتى عبد الرحمن.. عاوزه يخرج من الحالة دى 
قلبی وجعنی أوی عليه .. الله یکون فی عونه.. مش سهل عليه اللى حصل ده 

كانت هند تجلس فى فراشها وتبكى بشدة وقد تورمت عيناها من كثرة البكاءبينما جلست 
أختها علا بجوارها ومسحت على ذراعها وحاولت أن تهدنها لكن هند نفضت يد أختها فى 
قوة هاتفة: 

- أبعدى عنى.. نت السبب .. أنت السبب 

وقفت علا ووضعت يديها فى خصرها قائلة: 

- نعم يا ماما آنا السبب ازاى يعنى .. أنا بس شجعتك أنك توصلى الجواب وتاخدى الفلوس 
لكن مقلولتلكيش تقوليلها أخبار أخو خطيبك يا هانم.. وآنت أصلا غبية .. لو كنتى قلتيلى 
كنت هقولك لاء.. لأن اللى ترسم على واحد ممكن أوى ترسم على أخوه وتطلعى أنت من 
المولد بلا حمص وأهو ده اللى حصل يا ناصحة 

قالت هند برجاء: 


- لا لا عبد الرحمن مضعش مني.. هو بس مصدوم وعاوز فرصة يهدى وبعدين مش هيقدر 
يبعد عني أنا متأكدة .. متأكدة 


علا 

- وأنت فاكرة أن أبوه هيسمحلك تدخلى عيلتهم بعد اللى عرفه .. والله أنا لو منك انتقم منه 
ده نت تعرفی عنهم بلاوی 

قالت هند بشرود: 

- لا الحاج حسين نقلنى بس علشان ميحصلش صدام بينى وبين عبد الرحمن لكن أنا متأكدة 
أنه مش هيعارض لو عبد الرحمن عاوزنى .. ليه أروح أعاديه وأخسره للأبد 

علا 

- وتفتكرى يعنى اللى أسمها أحلام دى وبنتها هيفوتوا الفرصة.. دى أكيد هيستغلوا بعدك 
عنه ويفضلوا وراه لحد ما يتجوز ها 

نظرت لها هند نظرات شاردة وقالت : 

- خالیها بس تحاول تاخده مني.. وآنا هوریکی هند ممکن تعمل ايه فی شرکتهم دی 

كان عبد الرحمن يجلس على مقعده الخاص به فى الشرفة مغمض العينين يستعيد كل 
ذكرياته مع هندء كل كلمة حب قالها لها وكل نبضة قفز بها قلبه لأجلها › فتح عينيه ببطء 
لينظر إلى الحديقة المظلمة وكأنه ينظر إلى الظلام المحيط بقلبهء فلقد انطفأت شمس حبه 
فجأة وبدون رجعة ! 


رأى الرياح تعبث ببعض أوراق الشجر فتقاوم بعضها ويستسلم البعض الآخر فتسقطها 
أرضا › نعم من يستسلم للرياح يسقط فيصبح جز ءا من الأرض ليداس بالأقدام كما تداس 
الأرض التى سقط إليها راضياً »> لمعت عيناه وقاتلت الدموع بضراوة من أجل أن تهبط إلى 
مجراها لتروى ظماً محنته» ولكنها وجدته مقاتل من الدرجة الأولى» لم يسمح لها وسجنها 
فى محبسها ليحتفظ بها ويجعلها مدادا لحياته القادمة والتى قرر أن تكون بلا حب وبلا 
مشاعر وبلا قلب .. المعنى الحقيقى للجمود. 


الفصل الحاد ى عر 


دخلت مريم صباحا إلى مكتبها فوجدت حركة غير طبيعية فى مكتب يوسف › ثم سمعته 
يصرخ فى بعضهم من الداخل قائلا: 
- الملف ده لو ضاع هتبقى كارثة 


أطلت برأسها إلى الداخل لترى ما يحدث فوجدت أثنين من الموظفين يقفان أمامه وهو منفعل 
بشدة فى الحديث و عندما رآها فجأة نظر لها نظرة حادة وقال بعصبية: 


تعالی هنا يا هانم فى ملف ضايع وحضرتك لسه واصله 
قال الموظف الأول: 

- يافندم حضرتك مضيت الملف ده أمبارح 

قال الاخر: 

- وقلت حضرتك هتبعته للحاج إبراهيم يمضيه ويراجعه 
قال فى عصبية: 

- أتفضلوا انتوا دلوقتى 

ثم استدار لها وهی تقول : 

- ملف أيه بس وأحنا ندور عليه 

هتف يوسف بعصبية: 

- لسه بتسألى .. الملف اللى أخدتيه امبارح قبل ما نمشى وقلتى هتبعتيه للحاج إبراهيم 
ارتبکت مریم وهی تفکر بصوت عالی: 


- مش فاكرة.. طيب استنى أفتكر 


- الملف ضاع وأنت لسه هتفكریى .. أكيد نسيتى تبعتيه اتفضلى يالا دورى عليه فى مكتبك 
وفى الدولاب.. أقلبى الدنيا عليه 

خرجت مریم فى اضطراب شديد تبحث بتوتر وسرعة › لم تجد شيئا ولا تذكر أيضا شكل 
الملف» خرج إليها بعد دقائق وهو مازال يهتف بصوته الجهورى: 

أيه لسه مش لاقيه حاجة .. أنت عارفة لو الملف ده ضاع هيحصل ايه 

حاولت مريم أن تركز تفكيرها لعلها تتذكر أين هو ولكنه لم يعطيها فرصة › صوته العالى 
أربكها جدا وشتت تفكيرهاء ظلت تبحث أكثر من نصف ساعة وهو واقف ينظر إليها ويشتت 
تفكیرها بصوته ویربکها حتى جلست خلف مكتبها وهى تتنفس بصعوبة › ولفت يدها إلى 
ظهرها لتمسك بجزعها وهی تقول بالم : 

- خلاص مش قادرة.. ضهر ی أتكسر 

قال يوسف بانفعال: 

- يعنی أيه مش قادرة.. قومی دوری تانی 

کادت مریم أن تبکی وهی تقول: 

- خلاص مش قادره ضهری هیموتنی .. مش هدور تانی وأعمل اللی تعمله یارب حتی 
ترفدنی 

تركها ودخل مكتبه ثم عاد بعد لحظة وفى يده الملف الضائع › وقف أمامها وقال مبتسما: 
- الملف أهو .. 

ثم وضعه أمامها وقال بانتصار: 

فاكره المج اللى وقع أتكسر لوحده ... 

واستدار لينصرف وهو يقلد طريقتها المستفزة فى الكلام " طب عن أذنك أنا بقى لحد ما 
ضهرك يرتاح " ثم أطلق ضحكات عالية مستفزة وعاد يستدير إليها وهى تنظر له بدهشة 
وحنق وقال: 


- متلعبيش مع الأسد تانى يا قطة.. أتفقنا .. 

وأنصرف لمكتبه وصدى ضحكاته المنتصرة يدوى فى أذنها بصخب › نظرت إلى المكان 
الذى كان يقف فيه بذهول» ثم ضربت المكتب بقدمها فى غيظ شديد فالمتها قدمها فجلست 
تبکی وهی تشعر بالضيق والحنق منه» ها هو قد وفی بوعده ولم یترکها تنعم بما فعلته به 
فى المرة الأخيرة ورد لها فعلها أضعاف مضاعفة › بكت أكثر وهى تقول فى ضيق: 

- والله لوريك يا يوسف .. والله لوريك 

قالت كلمتها الأخيرة واجهشت فى البكاء كالأطفال. 

عادت إيمان من عملها وقت الظهيرة وعبرت الحديقة بخطوات واسعة وقبل أن تصل للداخل 
لفت نظرها وجود عبد الرحمن فى ركن بعيد نسبياً يقف أمام حوض معين من أحواض 
الزهور › كان يحبه ويرويه دائما بنفسه › تعجبت إيمان فهى لم تعتاد على وجود عبد 
الرحمن فى البيت فى مثل هذا الوقت» فمن المفترض أن يكون فى العمل › وقفت متأملة 
للحوض الذى يتأمله › كان أجمل حوض للزهور فى الحديقة كلهاء وكان يحوى زهرة بيضاء 
ملفتة للأنتباه ومميزة جدا عن بقية الزهور › كان عبد الرحمن يقف أمام تلك الزهرة الرائعة 
> نعم هذه الزهرة كانت هند معجبة بها وهمت أن تقطفها ولكنه طلب منها أن تتركها على أن 
يسميها باسمها › وبالفعل كان يسمى تلك الزهرة "هند " 

وضع أطراف أصابعه على تلك الزهرة فظنت إيمان أنه يتحسسها ويلامس شذاها ولكنها 
تفاجأت به يقطفها فى عنف ويرمى بها بغضب خلف ظهره بقوة وغضب › سقطت الزهرة 
فاقتربت منها خطوات › وجعلت تنظر إليها وهى ملقاة على الأرض وتنظر له باستنكار »كيف 
يفعل هذا » كيف يرمى تلك الزهرة الرائعة المميزة بهذ الغضب › ماذا فعلت له تلك المسكينة 
١‏ 


أستدار لينظر إلى موقع السقوط فلم يلاحظ وجود إيمان رغم اقترابها منها فنظر إلى الزهرة 
بغضب أكبر وخطى إليها بسرعة وغضب ليدهسها بقدميه » وقبل أن يقوم بدهسها بلحظة 
ألتقطتها فى سرعة ووقفت تنظر له بصمت متسائل .. فقال فی غضب : 

- أرمى الوردة دى على الأرض.. حالاً 

قالت له بتعجب : 


- ليه حرام عليك ..عاوز تدوسها ليه 

هتف عبد الرحمن فى عصبية : 

- بقولك أرميها 

فتحت حقيبتها فى سرعة ووضعتها بداخلها وقالت له بتحدى: 

- مش هرميها.. لو نت مش عاوزها أنا عاوزاها 

تطايرت شرارات الغضب من عينيه وصرخ فى وجهها: 

- وأنت مالك آنت.. بتدخلی فى اللى ملكيش فيه ليه.. عاوزها ولا مش عاوزها يخصك أيه 
أنت.. لما أقولك أرميها تسمعى الكلام وأنت ساكتة فاهمه ولا لاء.. أياكى تدخلى فى حاجة 
تخصنی تانی ولا حتی تقفى فى مكان آنا فيه. 

كانت نظراته حادة جدا والغضب يطل من عينيه فعلمت أنه ليس فى حالته الطبيعية وتراجعت 
للخلف خوفا من أى تطاول من الممكن أن يحدث › ثم استدارت وخطت خطوات سريعة أقرب 
إلى الجرى للداخل› لم تنتظر المصعد ولم تفكر به وصعدت الدرج فى سرعة ومنه إلى 
شقتها و دخلت غرفتها وألقت نفسها على الفراش وظلت تبكى وقلبها يخفق بشدة 

كانت أول مرة فى حياتها تستشعر الخوف من أحد وتتراجع أمامه خوفا من بطشه .. شعرت 
بمهانة كبيرة وبانها شخص غير مرغوب فيه وأنها فى بيت غريب عنها من السهل أن تطرد 
منه فى أى وقت» نهضت وكفكفت دمو عها وجمعت ملابسها فى حقيبة صغيرة »هبطت إلى 
الأسفل وخرجت للخارج فى سرعة دون أن يلاحظها أحد.... وعادت من حيث أتت 

ظلت أم عبد الرحمن تطرق الباب ولكن لم يستجيب لها أحد › قلقت بشدة وعادت إلى شقتها 
ووقفت تفكر فى حيرة › ألتقطت الهاتف وحاولت الأتصال بايمان عدة مرات ولکنها لم تلقى 
أى أجابةء زاد قلقها وتحدثت إلى زوجها هاتفيا وأخبرته بقلقها على إيمان وأنها لا تستجيب 
لطرقاتها فطلب منها أن تدخل لعبد الرحمن ليحاول فتح باب الشقة لعلها حدث لها شىء فى 
الداخل وهى بمفردها. 


ذهبت إليه مسرعة وطلبت منه ذلك › حاول عبد الرحمن أن يتملص من أمه فهو لا يريد ان 
يحتك بها بعد ما فعله معها ولكن أمه أصرت» فصعد معها وطرق الباب عدة مرات دون 


فائدة ثم اضطروا فى النهاية إلى فتح الباب عنوة › وقف فى الخارج ودخلت هى تبحث عن 
إيمان فلم تجدهاء دخلت غرفة نومها فوجدت خزانة ملابسها خاوية فخرجت فى سرعة وهى 
تهتف به: 

- إیمان خدت هدومها ومشیت يا عبد الرحمن .. یاتری آيه اللى حصل خلاها تعمل کكده 
طأطأ رأسه أرضاً بأسف وقال بخفوت: 

- أنا السبب 

قص عليها ما حدث بينهما فى الحديقة فنظرت له مؤنبة وقالت : 


ليه كده يا عبد الرحمن.. ملقتش غير إيمان وتعمل معاها كده.. دى أمانة عندنا يابنى حرام 
عليك 


قال بارتباك وإحساس بالذنب : 


هاتفت زوجها مرة أخرى وأخبرته بما حدث فثار فى غضب وتوقع أن تكون عادت إلى 
شقتهم فى السيدة زينب › خرج من مكتبه دون أن يخبر أحدا وتوجه إليها. 


فتحت الباب فوجدته أمامها .. أخذها بين ذراعيه فبكت .. ربت على ظهرها فى حنان وجلس 
بجوارها وقال: 

- حقك علیا یابنتی متز علیش 

قالت وهی تبکی : 

- لا يا عمى أنت مغلطش فيا بالعكس أنت كان نفسك تلمنا حواليك لكن أظاهر أن أحنا مش 
مرغوب فینا 

قال مشفقا: 


- لا یا ایمان متقولیش کده.. ده انتوا عندی آحسن من عیالی.. ده البیت ده لیکوا قبل ما یبقی 
لولادی یا بنتی 


قالت بصوت باکی : 
- معلش يا عمى أنا مش هقدر أرجع هناك تانی .. آنا أقعد فی جحر بس بکرامتی 
عقد حاجبیه وزاد سخطه على ولده وقال بانفعال: 


- وكرامتك متصانة يابنتى وأنا هجبهولك لحد عندك يعتذرلك واعملى فيه اللى أنت عاوزاه 


حركت رأسها نفيا وقالت: 
- مش عاوزه حد یعتذرلی .. معلش یا عمی سبنی هنا کام یوم أریح أعصابی وبعدین نبقی 
حاول ترضیتها قائلا: 


- حتى لو أنا أتأسفتلك يابنتى بالنيابة عنه 

قالت إيمان بحرج بالغ : 

- لايا عمى أرجوك متعملش كده وبعد أذنك متقولش حاجة لإيهاب .. حضرتك عارف أنه 
حمقى وممكن يكبر الموضوع .. آنا هقوله أن المشوار من المدرسة للبيت عند حضرتك 
متعب شوية خصوصا أننا عندنا أمتحانات شهر وبذروح بدرى وبنمشى متأخر وهقوله أنى 
هقعد هنا لحد ما الامتحانات دى تخلص 

أسند رأسه إلى راحة يده وهو يقول بضيق : 

- يعنى كمان عاوزه تقعدى لوحدك هنا 

أمسكت بيده وقالت برجاء : 


- معلش یا عمی سبنی على راحتی.. وبعدين شغل إيهاب ومريم مش هيسمحلهم يخبطوا 
المشوار ده كل يوم لكن أنا سهله .. المدرسة قريبه من هنا 


حاول معها كثيرا ولكنها لم تتراجع فاضطر أن يسمح لها بالبقاء يومين لا أكثر 
فى المساء ذهب إليها إيهاب ومريم › کان إيهاب غير مقتنع بما ن تقول فنظر لها بتمعن قائلاء 
- يا إيمان أنا مش مقتنع بالل ڊ بتقولیه ده أمتحانات شهر أيه اللی ت تقعدك هنا لوحدك 


حاولت أن تخفی تعابیر وجهها وهی تقول : 


- معلش يا إيهاب سبنى براحتى .. أنا كده هبقى مرتاحة أكتر.. ولما الامتحانات تخلص 
هرجع تانی ان شاء الله 

جلس بجوارها قائلا: 

- وفجأه کده من غیر ما تقولیلی 

أبتسمت أبتسامة زائفة وقالت: 

- منا قلت أهرب بقى قبل ما تمنعنى 

نظر لها بعمق محاولاً سبر أغوارها : 

- والله !! .. وفکرانی هصدقك.. دہ نت توأمی یا إیمان یعنی أحس بیکی من قبل ما تتکلمی 
لمعت عيناها فقاطعتهما مريم قائلة: 

- لو مصممة يبقى هنقعد معاكى ماهو مش معقول نسيبك هنا لوحدك 

أبتسمت لها ايمان وقالت: 

- ياسلام بقى الست البرنسيسة هترجع تقعد هنا تانى 

بادلتها مريم الأبتسامة وقالت : 

- يالا بقی معلش کلوا بثوابه 

إيمان: 

- طب والشغل يا مريم 

شعرت مريم بحيرة وقالت بحزن : 

- لا آنا مش هروح الشغل ده تانى 

قال إيهاب متعجباً: 

- ليه آنت كمان.. حد زعلك ولا ايه 


تكلمت مريم وهى تستشعر مشاعر متناقضة وقالت : 


- لا يا إيهاب متقلقش .. انا بس حاسة أنى أهملت مذاكرتى وعاوزة أرجع أذاکر تانى 
وأحضر محاضراتى .. متنساش أننا عندنا عملى ولسه كمان فى تدريب فى الصيف عليه 
درجات 

ضمها إليه قائلا: 

- أحبك وأنت عاقلة كده .. 

قالت إيمان بطريقة طفولية : 

- ياسلام وآنا يعنى ماليش فى الأحضان الدافئة دى .. 

ضمها ضاحكا تحت ذراعه الآخر وهو يقول فى حنان: 

- ربنا يخاليكوا ليا يارب ... أيه فيلم الحرمان اللى احنا عاملينه ده 

نظرت إيمان إلى مريم وهما تحت ذراعيه نظرة ماكرة وأشارت لها مريم .. واحد ..اثنين 


..ثلاثة .. وفجأه انقضوا عليه باللكمات .. ظل يجرى منهما فى مرح ويقفز من المقعد للمائدة 
وهما يلاحقانه بضحك هستيري ! 


Rok 
دخل الحاج حسين إلى غرفة عبد الرحمن ووقف أمامه وقال فى غضب:‎ 
ولاد عمك كلهم هيقعدوا هناك مع إيمان.. شايف انت عملت ايه .... اللى أنا تعبت فيه جيت‎ - 
فى لحظة هديته‎ 
نهض ووقف أمام آبیه فی حزن شديد وقال:‎ 
آنا آسف يا بابا.. والله ماكنت أقصد أى حاجة من اللى حصلت دى.. آنا خرجت عن شعورى‎ - 
أكمل والده بانفعال متجاهلاً حديثه:‎ 
عارف البنت قالت لاخوتها أيه.. قالتلهم أنها قاعدة هناك علشان أمتحانات الشهر بتاعة‎ - 
مدرستها .. مجابتش سيرتك خالص طلعت أحسن منك يا عبد الرحمن‎ 


جاتن غ الرخمن إنى فراة وقن اة بين كف فى خرن عي نظ له واه فى دة 
ولان صوته قائلاء 


- کل ده لیه یابنی.. الدنیا مبتوقفش على حد .. أنت لسه فى عز شبابك ولسه یاما هتشوف 
يابنى أنت عاقل ولازم توزن الأمور أحسن من كده .. ولا زم تعرف تفرق بين الغث والتثمين 
ووضع کفه على رأسه فی حب وقال : 


- آنا عارفك يا عبد الرحمن.. أنت راجل يابنى وهتعدى أى محنة قدامك وهتبقى أقوى من 
الأول مليون مرة .... يابنى الضربة اللى متكسركش هتقويك .. وانت عضمك ناشف .. ده 
انت اللى هتشيل الشيلة كلها من بعدى يابنى 


تناول كف أبيه وقبله وقال: 

- ربنا يديك طولت العمر يا بابا.. ده احنا من غيرك منسواش حاجة .. أرجوك متزعلش مني 
اوغ ی اک اتی تت افر من ال ٠‏ 
- وعد يا عبد الرحمن 

- وعد يا بابا 

وقف والده وهو یقول : 

- ربنا يبارك فيك يابنى.. أنا كنت عارف أنك راجل وأنك مش هتعمل غیر کده 

آنتبه عبد الرحمن فجأة وكأنه قد تذكر شيئا فنظر إلى والده وقال: 

- متعرفش يا بابا المدرسة اللى إيمان بتشتغل فيها أسمها ايه؟ 

فى الصباح دخل يوسف مكتبه ولكنه لم يجد مريم» فظن أنها ستأتى متأخرة وبعد حوالى 
الساعة أتصل به والده وطلب منه الحضور إليهء قطع يوسف الممر إلى مكتب والده ودخل 
إليه فأشار له بالجلوس وهو يقول: 


وبدون مقدمات قال: 
- ها قولى بقى عملت أيه فى بنت عمك انت كمان 


قطب جبیينه وقال : 


- يعنى أيه يا بابا مش فاهم قصد حضرتك 
- قصدی مریم یا يوسف .. زعلتها تانی ليه هو انا مش هخلص من مشاکلکوا دی 
وأكمل بانفعال: 


- مريم كلمتنى وقالتلى انها مش هتشتغل معاك تانى.. ولما سألتها ليه قالتلى على اللى 
عملته فيها وصممت مترجعش تانى وأتحججت بمذاكرتها والمحاضرات 


- یا بابا هی اللی ابتدت وأنت عارفنی مبحبش أسيب حقى 

-هو انا مش هخلص من حرکات العیال دی.. انا مخلف رجاله ولا عیال فهمونی هو احنا فی 
شركة ولا فى حضانة 

حاول يوسف أضافة بعض المرح مع الأعتذار فقال : 


- آنا سف يا بابا خلاص أوعدك مش هضايقها تانى.. ولو عملتلى حاجة هبعت جواب لولى 
أمرها اللى هو حضرتك طبعا ولو هى أشتكتلك مني أبقى ذنبنى على السبورة 


أبتسم الحاج حسين لمزاحه وقال: 

- مش لما ترضى ترجع تشتغل معاك تانى يا فالح ... 

قال يوسف بأسلوب استعراضی : 

- أطمن يا بابا انا هعرف اخليها ترجع الشغل تانى 

أشاح حسين بوجهه وقال بمکر: 

- دى مش طايقة تشوفك .. ومهما عملت مش هتصفالك .. انا متأكد انك مش هتقدر 

نهض يوسف بشغف وقال بتحدی : 

- ماشى يا حاج أفتكر بس الكلام ده علشان لما تلاقيها رجعت تتأكد انى أقدر ولما بحط حاجة 
فی دماغی بعملها .. ماشی 


قال حسین بعدم اکتراث مدروس : 


- طب يالا روح شوف شغلك.. لما نشوف 


أنصرف يوسف وبمجرد أن أغلق الباب خلفه ابتسم والده .. فهو يعلم جيدا أبناءه ويعلم 


الطريق إلى قلب كل منهم ويسلك هذا الطريق فى ذكاء شديد. 


جلست إيمان فى المساء على فراشها وهى تنظر إلى الزهرة المسكينة التى ألقى بها على 
الأرض وتناولت الكوب الذى وضعتها به وجعلت تنظر إليها فى شفقة وهى تتخيل شكلها 
وهى تدهس بالأقدام .. مررت عليها أطراف أصابعها فى رقة وتهمس لها همسا : 


- متزعلیش مش کل الناس معندهاش رحمه زيه 

رفعت مريم الوسادة من فوق رأسها وهی تقول بتثاءب: 
- بتقولى حاجة يا إيمان 

ألتفتت إيمان إليها قائلة: 

- لالا نامی انت 

نظرت لها مريم بشك قائلة: 

- ازاى بقى انا سمعتك بتقولى حاجة 

أجابتها ايمان بضجر : 


- أوف .. نت يابنتی ودانك دی ایه.. ده أنت ینفع تشتغلی مقیاس للزلازل 
خلاص ارتحتی 


مريم وهى تفتح عين وتغمض الأخرى قائلة : 

- والنبى أنت أتهبلتى.. بتكلمى الوردة ! 

ألتفتت إليها إيمان باستنكار قائلة : 

- أيه والنبی دی ؟ .. لما تحلفی احلفی بالله .. قولی لا اله الا الله 
رددت مریم بصوت ناعس : 

- لا اله الا الله... 


.. كنت بكلم الوردة 


قامت إيمان وأطفأت المصباح واستسلمت للنوم › نامت الفتاتان وهما لا يعلمان ماذا 
ينتظرهما فى الغد.! 

أنهى يوسف بعض أعماله ونظر إلى ساعة معصمه فوجد الوقت وقد قارب على الظهيرة .. 
تناول هاتفه واتصل بأخته فرحة وطلب منها أن تحادث مريم وتسألها على ميعاد انتهاء 
محاضراتها فى الكلية دون أن تخبرها أن يوسف هو من يسأل عنهاء أغلق الخط وانتظر 
حوالى عشرة دقائق ثم عاود الأتصال بأخته مرة أخرى 

يوسف : 

- أيوه يا فرحة ها قالتلك أيه 

- قالتلى هتخلص على الساعة ۳ كده 

- ماشى يا فرحة متشكر أوى 

- يوسف ... ممكن أسألك سوال 

- لا طبعا مش ممكن هو أنا فاضيلك 

- متشكرة أوی ياخويا يا حبيبى أنك وافقت .. قولی بقی أنت عاوز تعرف معاد خروجها ليه 
ومش عاوزها تعرف أن أنت اللى بتسأل ليه؟ 

- كده سوّالين يا فرحة مش سوال واحد 


- مش انت وافقت على تلات أسئلة 


- طب انا هجاوبك قبل ما يبقوا أربعة.. بصى يا ستى بنت عمك زعلت شوية بسبب هزارى 
الخفيف اللى أنت مجرباه وطلعت عيله وسابت الشغل ومشيت وأنت عارفة أبوكى بقى واللى 
عمله فیا 

- امممممممم...وانا اقول مريم مشيت من البيت ليه اتاريك ائت اللى طفشتها 


- والله منا عارف يا فرحة.. عموما ابوكى صمم انى اكلمها واخاليها ترجع الشغل علشان 
كده عاوز اقابلها على باب الكلية واكلمها وخصوصا انها مقالتش لاخواتها على حاجة 


- والله بت جدعة 
- جدعه !... طب اقفلی بقى مش فاضيلك 
- يعنی انا اللى فاضية كويس اصلا انك لحقتنى قبل ما ادخل المحاضرة 

كانت مريم تقف بجوار سلمى أمام بوابة الكلية وهى ترى الأخيرة تنظر إلى ساعتها ما بين 


- ايه یا سلمی انت وراکی معاد ولا ايه 
ضحکت سلمى فى خبث وقالت: 


- ومش وأی معاد يا مريم 


مریم : 
- مين المره دى 
اصطنعت سلمی الدهشة وقالت: 


- معقوله متعرفیش .... ايه هو مش باین عليه الغرام ولا ایه.. أومال لو مکنتوش ساکنین فی 
بیت واحد وبتشتغلوا مع بعض 


تسمرت مريم مكانها وقالت بذهول: 
- تقصدی مین... يوسف 


- ومالك اتخضیتی کده لیه ...استنی دلوقتی هتعرفیه زمانه جای 
ثم أشارت إلى ثلاث شباب مقبلين عليهما ونادتهم › تقدم الشباب منهما بشغف وقال أحدهم: 
- أزيك يا سلمى ازيك يا مريم بقالك كتير مبتجيش كنتى تعبانة ولا ايه 

قالت مريم باقتضاب : 

- لا ابدا مشغولة بس شوية 

قال آخر: 

- مالك يا مريم مضايقة ولا ايه 

- لا مفيش حاجة.. كويسه 

قال ثالثهم موجها حديثه إلى سلمى: 

- ايه يا قمر ماشيه بسرعة ليه کده النهاردة 

سلمی : 

- أصلى عندى معاد مهم 

رد قائلا بخبث: 

أنا عارف مواعيدك يا سلمى وطبعا مريم رايحة معاكى ما أنتوا مبتفارقوش بعض أبدا 
قالت مريم بعصبية : 

- قصدك ايه یعنی 

غمز بعينه عابثا وهو يقول: 

- أبدا يا ستى وانا مالى الله يسهلوا 


من خلفها وقال بمزاح: 
- يا صباح الفرفشة.. ايه الضحك اللى جايب لآخر الدنيا ده 


أستدارت له وقالت بميوعة: 

- وليد أتأخرت كده ليه زعلاة منك 

صافحها بحرارة وهو يقول: 

- مقدرش أتأخر على القمر أبدا معادى مظبوط ۳ بالثانية 

ثم نظر إلى مريم وصافحها بابتسامة قائلا: 

- وحشانا يا مریم ازيك عامله ايه 

لانت ملامحها كثيرا فهى كانت تظن أن الآتى لسلمى هو يوسف فتنهدت فى راحة وقالت: 
- الحمد لله تمام ..ايه بقى رايحين فين 


وليد : 


- ولا حاجة هنتمشى شوية تحبى تيجى معانا 

أجابت سريعاً : 

- لا شکرا انا هروح على طول علشان ايمان زمانها راجعة من شغلها 
سلمی: 

- طب عن اذنك بقى يا مريومة .. سلام يا حبيبتى 

غادرت سلمی مع ولید واستقلت معه سیارته وانطلقاء ألتفتت مريم فوجدت زملائها الثلاثة 
مازالوا وافقين يتابعون ما يحدث فقال أحدهم: 

- أخص عليه الخاين كده ميجيبش صاحبه معاه 

قالت مريم بعدم فهم: 

- صاحبه مين .. هو انت تعرفه 

قال: 

- لا معرفوش .. بقولك ايه ماتیجی معانا مادام خروجتك باظت کده 


مریم : 

- اجی فین.. هو ده وقت کافتریات 

ضحك هو وصديقيه وقال: 

- معقوله كل السنين دى مصاحبة سلمى ولسه أخرك الكافتريا 

نظرت لهم بدهشة وقالت : 

- مش فاهمة حاجة .. أنا مصدعة مش نقصاكوا يالا سلام 

كان هناك من يراقب ما يحدث فى ضيق وهو يرى مريم تقف بصحبة سلمى وثلاثة من 
الشباب ثم تنصرف سلمى مع وليد وتظل مريم تتحدث معهم وهم يضحكون وينظرون إليها 
بطريقة لا يفهمها إلا الرجال › إذا فهو لم يظلمها عندما شاهدها فى المرة الأولى › هى إذن 
معتادة على الوقوف معهم وتتباسط معهم فى الحديث وهى أيضا تعلم أن هناك علاقة ما بين 
سلمى ووليد وتوافق على تصرفات صديقتها المقربة 


شعر بغضب شديد تجاهها .. استقل سيارته وغادر المكان والظنون تحتل عقله وتفرض 
عليه اليقين بسلوكها فرضاً. 

أما هناك وأمام مدرسة البنات كانت إيمان تخرج من بوابة المدرسة بصحبة صديقاتها‎ 
وماهى إلا خطوات قليلة حتى تفاجأت بعبد الرحمن يقف أمام باب المدرسة مستندا إلى‎ 
الآخرولكنه خطى نحوها خطوات سريعة ووقف أمامها قائلا بحرج:‎ 
ممکن کلمه یا ایمان لو سمحتی‎ - 
نظرت له صديقاتها وقالت أحداهن:‎ 
مين حضرتك وازای تقف قدامنا کده‎ - 
أرتبكت إيمان وقالت لهن:‎ 


- ده ابن عمی 


تبادلت الصديقات نظرات مبتسمة وقالت أحداهن : 

- طیب یا ایمان هنمشی احنا بقی 

أستوقفتهن ايمان وقالت: 

- لامتمشوش استنوا .. 

قال عبد الرحمن برجاء : 

- ممكن دقيقة واحدة بس يا ايمان وبعدين أبقى أمشى براحتك مع أصحابك .. 

ثم تابع برجاء أكبر : 

- من فضلك 

قالت صديقتها: 

- طيب يا إيمان هنعدى السكة وهنستناكى هناك علشان نركب مع بعض 

أومأت لها إيمان موافقة فى أحراج بالغ فابتسم عبد الرحمن وقال: 

- واضح أنك بتعرفى تختارى أصحابك كويس .. ماشاء الله كلهم تقريبا شبهك فى اللبس 
وباين عليهم بنات محترمة 

قالت باقتضاب: 

- شکرا ..... خير حضرتك جای هنا ليه 

قال عبد الرحمن بارتباك : 

- أنا والله حاولت أجيب فرحة معايا بس اتفلقت اتصالات عليها وتليفونها مقفول ... 
قالت بضيق: 

- برضة حضرتك مقولتش جاى ليه 

أبتلع ريقه فى صعوبة وقال: 


- ایمان بدون مقدمات کده ... انا سف 


نظرت له فی صمت فأکمل : 

- والله ما نت المقصودة ..غصب عنی کنت غضبان أوی ومشوفتش قدامی .. جات فیكى يا 
قالت دون أن تنظر اليه: 

- لا أنت مش غلطان أنت معاك حق دى خصوصياتك وده بيتك وأنت حر فيه وأنا وضعى 
كضيفة المفروض مكنتش أدخل فى اللى ماليش فيه 

قال بأسف: 

- لا يا إيمان أنت مش ضيفة ده بيتك قبل ما يبقى بيتى .... يعنى انا لما ازعلك تقولیلی أمشى 
أطلع بره مش عاوزه أشوفك هنا تانی .. مش تاخدی هدومك وتمشی .. کده ینفع ؟ 

شعرت بارتباك شديد وقالت مضطربة : 

- لو سمحت سيبنى امشى أصحابى وافقين لوحدهم فى الشارع وكده مينفعش .. وأصلا 
واقفتنا دی غاط 

قال باصرار: 


- مش هسيبك تمشی غیر لما تسامحینی .. سامحینی بقى ده المسامح كريم .. أو مهند على 

نظرت له بتسائل فقال بسرعة: 

- متخديش فى بالك .. ها قولیلی بقی ...هترجعی البیت أمتى 
قالت بسأم: 

- يومين كده أريح أعصابى من اللى حصل 

قال بسرعة: 

- بسيطة اليومين عدوا خلاص 

إيمان: 


- لا یومین کمان کده 


قال مداعبا : 


- لا مينفعش أنت قلتى يومين وخلصوا خلاص .. وبعدين يرضیيكیى يعنى ... ماما طول النهار 
مش مركزة فى شغل البيت وعماله تقول إيمان إيمان إيمان .. تيجى تطبخ الملوخية تطلع 

بامية .. يرضيكى أبويا يطلق أمى ونتشرد بسببك آنا ويوسف وفرحة وأنت عارفة فرحة 

تنفع تبقى متشردة أساسًا 


أخفت ابتسامتها التى زينت ثغرها رغما عنها وقالت مقاطعة : 

- خلاص خلاص ...کل ده 

قال بجدية : 

- وأكتر والله .. البيت وحش أوى من غيركوا 

صمتت فليلاً وترددت هل تقبل أم ترفض ثم وجدت نفسها تقول: 

- مش قلت دقيقة .. والدقيقة بتاعتك خلصت ..عن أذنك 

فوقف أمامها مرة أخرى يعوق طريقها وأخرج جنية معدنياً من جيبه وقدمه لها وقال : 
- طب ممكن تدينى مدة تانية... أصل الخط تقريبا أتقطع وأنا فى نص المكالمة 
حاولت أن تخفى ابتسامتها ثانية وهى تقول بجدية: 

- لو سمحت یا عبد الرحمن مینفعش کده سبنی أمشی بقی 

قال بتصمیم: 

- خلاص هاجی بالليل تكونوا جهزتوا نفسكوا علشان اخدكوا على البيت 
الت ب تة 

- لا مش هينفع النهاردة 

تابع باصرار : 

- طب أمتى حضرتك؟ 


إيمان: 

- مش عارفة قلتلك يومين كده 

حاول أن يعتذر مرة أخرى فقال بصدق: 

- يعنى خلاص مش زعلانة مني ... صافى يا لبن 

أحمرت وجنتاها خجلا وهى تذهب من أمامه قائلة: 

- خلاص 

نظر لها وهى تعبر الطريق وتلحق بصديقاتها ثم قال وهو يستقل سيارته: 
- بتكسف أوى.! 

جلست إيمان بجوار صديقتها فى سيارة الأجرة فمالت عليها قائلة بخفوت: 
- بقى الواد القمر ده ابن عمك حسين .. أنا لو منك مخرجش من البيت خا١ااالص‏ 
نظرت لها إيمان وقالت بصوت هامس: 

- الراجل لسه بيقول عليكى شكلك محترم .. مغشوش يعينى 


وضعت صديقتها كفها على فمها لتكتم ضحكتها بينما نظرت إيمان إلى الطريق من خلال 
نافذة السيارة وصدى كلماته لا يزال يجوب عقلها ويرتع به كيفما يشاء 


KNN 
جلست فاطمة إلى زوجها وهو يقرأ الجريدة وتسائلت فى فضول:‎ 
متعرفش يا إبراهيم الواد عبد الرحمن فسخ خطوبته ليه‎ - 
نظر لها إبراهيم فى دهشة وقال:‎ 
لحقتى تعرفى يا فاطمة‎ - 
: قالت بثقة‎ 
افا ما ئك غارف اف م ع اة‎ 


أبتسم فى سخرية قائلا: 


- ولما هى مبتخبيش عنك حاجة جاية تسألينى ليه 

قالت فى عتاب: 

- كده برضة يا أبو وليد بتتريق عليا.. وأنا اللى قلت أنك انت اللى هتقولى المفيد 

زفر فی ضيق وقال: 

- عاوزه أيه يا فاطمة هاتى من الآخر 

فاطمة بشغف: 

- عاوزه أعرف ساب البت هند ليه.. أكيد اخوك حكالك 

نظر لها بضيق قائلا: 

- معرفش يا فاطمة ... كل اللى حسين قاله أنهم مش متفقين .. وعبد الرحمن كمان قال نفس 
الكلام 

عاد ليكمل قراءته مرة أخرى وهو يقول فى نفسه "ده أنت لو آخر واحدة فى الدنيا مش 


ممكن أقولك أبدا" › همت أن تنهض واقفة ولكنها جلست مرة أخرى ووضعت يدها على 
الجريدة لتمنعه من القراءة وقالت؛ 


- بقولك أيه يا ابو وليد المثل بيقول أخطب لبنتك ومتخطبش لأبنك وأنت وأخوك روحكوا فى 
بعض وأكيد مش هيرفضلك طلب 


ألتفت إليها بدهشة قائلاء 

- قصدك إيه يا فاطمه شكلك اتجننتى على المسا 

قالت معترضة: 

- ليه بس ياخويا هما لو لفوا البلد كلها هيلاقوا أحلى من بنتى وفاء 
أشار لها محذرا وقال بانفعال: 


شوفى يا فاطمة يلفوا ميلفوش هما حرين لو عاوزين بنتك هما اللى يطلبوها مش أنا اللى 
اروح أعرضها علیهم وأیاکی تفتحی الموضوع ده تانی ولا تلمحی ليه حتی .... فاهمانی 

مضى اليومان بشكل معتاد إلا آنه لم تنقطع العلاقات الطيبة بين إيهاب وعبد الرحمن 
ويوسف وبين فرحة وإيمان ومريم وكانت وفاء تطمئن عليهما بين الحين والآخر وفى 
مساء اليوم الثانى كانت إيمان تضع الطعام على المائدة »› أصدر هاتفها صوتا معلنا عن 
رسالة جديدة › فتحتها فوجدتها رسالة من عبد الرحمن كتب فيها (اليومين خلصوا.. أكتر 
من كده هضطر آجى بنفسى .. تعبنا من أكل البامية) › أبتسمت وأتممت وضع الطعام ونادت 
على مريم لتأكل معهم وأثناء قيام إيهاب بتناول طعامه قال: 

- مش خلصتى أمتحاناتك يا إيمان عمامك كل شوية يكلمونى 

أستدارت له إيمان وقالت بجدية: 

- هما بجد عاوزنا نرجع يا إيهاب ولا بيجاملونا بس 

أشار لها بالنفى وقال: 

- لا يا إيمان والله كلهم بيتصلوا بجد كل شوية يسألوا ده حتى عبد الرحمن لسه مكلمنى قبل 
ما آجی وقالی آجی آخدکوا دلوقتی وکان مصمم أوی ... قلتله استنى لما اشوف البنات 
خلصوا اللى وراهم ولا لاء 

صمتت إيمان وفى داخلها تشعر بسعادة لتصميم عبد الرحمن على عودتهم تم قطعت صمتها 
مریم وهی تسالها: 

- ھا یا إيمان مردتيش يعنى 

أبتسمت وقالت : 

- خلاص ماشی نرجع بکره بعد ما إيهاب يرجع من شغله 

دخلت مريم غرفتها لترد على هاتفها المحمول » أغلقت باب الغرفة خلفها وهى تتحدث إلى 
والدتها › كانت مريم تجيبها بفتور وعدم حماس كعادتها شعرت والدتها أنها ليست على 
طبيعتها فسألتها مباشرة: 

- مالك يا مريم بتكلمينى كده كأنك مضايقة أنى بكلمك 

مریم : 


- لايا ماما مفيش حاجة والله بس مرهقة شوية 


- طب مش هتقوليلى سبتى الشغل ليه 

- يا ماما المحاضرات .. مينفعش أغيب أكتر من كده ده أحنا خلاص على أبواب أمتحانات 
قالت احلام بعصبية: 

- يابنتى أمتحانات أيه وزفت أيه اللى أنت بتعمليه أهم من مليون شهادة وكلية.. ويا ستى 
لما تبقی تتجوزیه أبقی أرجعی کملی دراستك تانی 

أجابتها مريم بضيق شديد : 

يا ماما من فضلك كفاية بقی الموضوع دہ بقی یتعبلی أعصابی .. مین ده اللی یتجوزنی ده 
حتی مش طایق يشوف وشی 

قالت أحلام معاتبة : 

- ماهو علشان آنت مبتنفذيش اللى بقولك عليه بتتصرفى من دماغك... 

هتفت بصوت يشبه البكاء: 

- مش عاوزه أنفذ حاجة أرجوكى يا ماما كفاية 

صاحت أحلام بشدة: 

أنتى أتجننتى يا بت ولا أيه مش عاوزه ترجعى حقك وحق أخواتك 

أنهارت مريم فى البكاء وهى تهتف بوالدتها : 

- مش عاوزه حاجة.. نفسيتى تعبانة يا ماما أرجوكى كفاية 

قطعت الاتصال وجلست على فراشها وهى تبكى بشدة» دخلت إيمان الغرفة فوجدتها فى 
هذه الحالة من البكاء المتواصل هرولت إليها فى جزع قائلة: 

- مالك یا مریم فیکی آیه .. کنتی بتکلمی مین 


أرتمت مریم فی حضن آختها فی أنهيار شديد وظلت تبكى وهى تقص عليها مادار بينها 
وبين أمها وماذا كانت تريد منها فعله» أتسعت عيني إيمان فى ذهول وهى تقول: 
وله ا مرم فونه ماها تطلب منك ذه :: 


وتابعت فى صدمة: 

- معقوله ؟ معقوله أم ترمى بنتها فى النار بأديها بقى بدل ما تقولك خدى بالك من نفسك 
واتعاملى مع الرجالة بحدود تقوم تقولك علقيه بیكى وخاليه يتجوزك .طب ازای .. ازای 
حاولت مریم أن تخفف من بکانها وهی تقول: 

- هى فاكرة أن مفيش غير الطريقة دى علشان نرجع بيها حقنا من عمامنا 

هتفت إيمان: 

- حق آیه .. ده أحنا لسه مش متأکدین من کلام ماما ... مش متأکدين لينا حق ولا لا 
وحتى لو لينا حق مش دى الطريقة اللى نرجعه بيها.. ده ميرضيش ربنا يا مريم 


وضعت إيمان رأسها بين كفيها وقد أغمضت عينيها وهى تشعر بدوار شديد من أثر 


الصدمهةء 
- مش قادرة أصدق اللی بسمعه آنت یا مریم تعملی کده وتخبی عليه کل ده 

قالت مريم برجاء وهى تمسك بكفى أختها: 

- لايا إيمان أنا معملتش حاجة.. أنا أه صحيح حاولت فى الأول بس بعد كده لما اتعاملت مع 


عمى حسين وولاده ومراته بصراحة حبيتهم ونسيت اللى ماما طلبته مني كله وبقيت اتعامل 
عاد ی والدلیل على کده انى سبت الشعغل مع يوسف 


أردفت إيمان بخفوت: 

أنا كمان يا مريم حبيت عمامى أوى ومش عارفة الحقيقة فين دماغى هتنفجر 
- يعنى أيه هنفضل كده مش عارفين حاجة والحقيقة ضايعة ما بينهم 

- لايا مريم الحقيقة هتبان ومفيش غير طريق واحد بس 

ايه هو ؟ 

قالت ایمان فى تصميم: 


- مفيش غير المواجهة ... لما نرجع لازم أقعد مع عمى حسين وأواجهه وأعرف الحقيقة 
بالظبط مفیش حل غیر کده 


KNN 


فى اليوم التالى عاد إيهاب من عمله مساءاء دخل الشقة فوجد إيمان تتابع برامج أحدى 
القنوات الأسلامية ومريم تلعب على الحاسوب بلا مبالاة فهتف فيهما: 


- يا صلاة العيد .. واحدة بتتفرج على التلفزيون والتانية بتلعب على الكمبيوتر ومفيش 
حاجة أتلمت .. أنتوا مش ناويين تمشوا ولا ايه 


قالت إيمان دون أن تلتفت: 

- أحضرلك الأكل 

بینما قالت مریم ببرود: 

- خلاص بقی خالیها بکره 

عقد إيهاب ذراعيه أمام صدره وهو ينظر إليهما بتعجب: 
مالکم فی أيه مش متحمسين ولا مكسلين ولا أيه بالظبط 
قالت إيمان وهى تقلب فى القنوات : 

- خلاص يا ايهاب خاليها يوم الجمعة 

هتف إيهاب منفعلا: 

- واللى جايين فى السكة دول أقولهم أيه روحوا وتعالوا يوم الجمعة 
أستدارت إيمان بانتباه فى حين قالت مريم: 

- مين اللى جايين 

رد ایهاب قائلا بحماس: 


- عبد الرحمن ويوسف فلقونى اتصالات من الصبح ومسبونيش إلا لما وافقت يجوا ياخدونا 
بعربیاتهم دلوقتی .. ده على أساس أن حضارتكم جهزتوا الشنط 


ووقف أمام التلفاز وقال لإيمان وهو يغلقه : 


- يالا بقى قوموا ألبسوا واجهزوا على ما ادخل آخد دش أحسن مرهق أوى .. زمانهم على 
وصول 


أطفأت مريم الحاسوب ونهضت وهى تنظر إلى إيمان › تبادلت معها إيمان نظرات القلق 
والحيرة» نعم مشاعرهما متضاربة ففى القادم مواجهة للماضى بكل آلامه وأحزانه وتاريخه 
الذى لا يعلمون عنه إلا كلمات أمهم التى كانت تحاول بكل جهدها أن تجمل صورتها وتقبح 
صورة أعمامها بكل الطرق الممكنة › أرتدت إيمان ملابسها وشرعت فى تجهيز حقيبتها 
وكادت أن تنتهى لولا أن سمعت طرقات على باب المنزل فقالت لها مريم: 

- أفتحی انت یا إیمان لو سمحتى أنا لسه ملبستش 


ذهبت إيمان وفتحت الباب فوجدته أمامها بابتسامته العذبة › أقترب من الباب واستند إلى 
حافته المفتوحة وهو واضع يديه فى جيبه وقال: 


- كده ينفع ؟... فى يوم زيادة على فكرة 

كادت أن تبتسم ولكنها رأت يوسف يضربه على كتفه من الخلف ويهتف به: 
- مالك سادد الباب كده ليه زى الحيطة ..عدينى 

ألتفت له عبد الرحمن وبادله الهتاف قائلاء 

- لما آنا حيطه أومال أنت تبقى ايه 

قال يوسف بمزاح: 

- آنا الحيطة اللى قدامها.. خلاص وسعلى بقى 

جاء إيهاب فور سماعه أصواتهما وقال بابتسامة كبيرة: 

- مفيش فايدة عمركوا ما هتكبروا أبدا 

وضع عبد الرحمن يده على كتف إيهاب وقال: 


- أحنا بنكبر خمس أيام فى الأسبوع ... النهاردة أجازة 


كانت إيمان قد تراجعت للخلف وهى تنظر لمزاحهم وقد ترددت ألف مرة عن ذى قبل › خافت 
أكثر من المواجهة كانت تتمنى أن تبقى هذه العلاقات الطيبة إلى الأبد ولا يعكرها ماضى 
ربما کون موؤلم لهم جميعا. 

كانت فرحة تقف مع والدتها فى شرفة غرفتها المطلة على الحديقة فى انتظار إيهاب › فلقد 
مضت عليها الأيام السابقة كئيبة ويكفى أنها كانت خالية من وجود إيهاب معها فى نفس 
المكان» لمعت عيناها بفرحة حقيقية وهى ترى أضواء سيارتا عبد الرحمن ويوسف تفترب 
من بوابة الحديقة الخارجية» أشارت إلى البوابة بسعادة وهى تمسك بكف والدتها وتقول 
بلهفة: 

أهم يا مامتى .. وصلوا 

وقفت عفاف فى بهجة وارتسمت علامات السعادة على وجهها وقالت لفرحة: 

- يالا ندخل نقول لأبوكى بسرعة 

دلفت عفاف للداخل وتوجهت إلى حيث زوجها وقالت : 

- وصلوا يا حسين أنا هروح افتح الباب 

أبتسم فى سعادة وقال: 

- أومال فرحة فين مش كانت معاكى 


عفاف۰ 


- بتلبس الحجاب وجاية 

وقف عبد الرحمن أمام المصعد وقال بابتسامة كبيرة: 

- أطلعوا انتوا بقى بالشنط وانا ويوسف هناخدها سلالم 

أعترض إيهاب قائلا: 

- لا أنا هطلع معاكوا ... 

ثم أشار إلى مريم وإيمان وقال: 

- أطلعوا انتوا يابنات بالشنط فى الأسانسير 

لقت مريم نظرة على يوسف فوجدته ينظر إليها بعتاب شديد دون أن ينتبه» لاتعلم سر هذه 
النظرة المتواصلة منذ أن خرجت من غرفتها وهى تحمل حقيبتها وألقت عليه السلام هو 
وأخوه وهو ينظر لها بعتاب دائما »هل بسبب أنها تركت العمل لديه أم غير ذلك لا تعلم 
استيقظت من شرودها على صوت إيهاب وهو يكلمها بقلق : 

- مالك يا مريم واقفة كده ليه 

قالت مریم بانتباه: 

- نعم .. لا مفيش حاجة أنا داخله اهو 


وكادت أن تدخل المصعد ولكنها اصطدمت بإيمان التى خرجت منه مرة أخرى فى سرعة 
وقالت ل يوسف بلهفة: 


- معلش یا يوسف ممکن تدینی مفتاح عربيتك 

نظر لها بتسائل فى حين قال ايهاب: 

- ليه يا إيمان نسيتى حاجة؟ 

أومأت برأسها قائلة: 

- معلش نسيت حاجة مهمة ومينفعش أسيبها للصبح 


قال يوسف بمزاح : 


- أكيد حلة محشى صح؟ 

ضحك عبد الرحمن قائلا: 

- يابنى انت مبتفكرش غير فى الأكل ..هات مفاتيح عربيتك يالا 
وأخذ مفاتيح سيارة يوسف وقال : 

- أطلعوا انتوا وأنا هروح أجيبها وآجى بسرعة 

ثم وجه حديث لإيمان قائلا: 

- ها نسیتی أيه وفين؟ 

طأطأت رأسها بخجل وقالت: 

- مج لونه أبيض فيه وردة بيضا على تابلوه العربية 

تذكر إيهاب وقال: 

- اه صحیح نسیت آخدها فی آیدی وأنا نازل معلش يا إيمان 
أبتسم يوسف وقال مداعبا إيهاب: 

- أيه ده الوردة طلعت بتاعة اختك ... وانا اللى كنت فاكر انك جايبهالى علشان تعبرلى بيها 
عن اعجابك بسواقتی 


ضحك كل من يوسف وإيهاب فى حين نظر لها عبد الرحمن بخجل وقد تذكر ما فعله من 
حماقة معها من أجل أنقاذها تلك الزهرة › ذهب إلى الجراج الخاص فى صمت فى حين صعد 
الجميع إلى شقة الحاج حسين الذى ما أن وقعت عينيه عليهم حتى ابتسم بترحاب وضمت 
عفاف مریم وإیمان ورحبت بإیهاب کثیرا . 

أجتمعت الأسرة فى غرفة المعيشة واقبلت فرحة متشوقة بملامح خجلة › نظرت إلى إيهاب 
نظرة خاطفة بخجل وشوق وألقت عليه التحية واحتضنت كل من إيمان ومريم بلهفة كبيرة 


وما أن أخذ الجميع أماكنهم حتى دخل عبد الرحمن وفى يده الكوب الذى يحوى الزهرة 
وقدمه لإيمان قائلا بنبرة اعتذار: 


- أتفضلى .. والله خدت بالى منها جدا وانا جايبها حتى اسأليها 


رفع نظره فوجد والدته ووالده ينظران إليه بتسائل وعلى وجوهيهما ابتسامة فقال شارحا: 
- دى إيمان نسيتها فى عربية يوسف 

وقفت فرحة بفضول وقالت: 

- أيه ده معقول الوردة دى شبه اللى عندنا تحت أوى 


وضع عبد الرحمن كفه على وجهها ودفعها لتجلس مرة أخرى على مقعدها ثم يلتلفت إلى 
الجميع وهو يقول بضحكه بلهاء: 


- ههههههه .. منورين يا جماعة والله 
نهضت عفاف وقالت: 
- يالا يا جماعة العشا جاهز 
وقفت مريم وقالت بحزن: 
- معلش يا طنط أعفينى .. آنا هطلع أستريح اصلى تعبانة شويه 
اقتربت منها عفاف بلهفة قائلة: 
- مالك يا مريم حاسة بأيه 
مریم: 
- أبدا مش تعب يعنى .. آنا بس مرهقة وعاوزه أنام 
ألقت إيمان نظرة إلى عمها ثم قالت: 
- وأنا كمان هطلع 
وقف حسين أخيرا وقال بلهجة آمره: 
- مفيش نوم قبل العشا يالا على السفرة 

خطت إيمان بخطوات بطيئة تنظر إلى مبنى الشركة الضخم »أنه يفوق ما كانت تتصور› 
أوقفها الأمن على البوابة ثم سمحوا لها بالدخول فور رؤيتهم لبطاقة هويتها الشخصية› 


ظلت تنظر حولها فى انبهار أثناء اتجاهها فى الطريق الذى يشير إليه موظف الأستقبال الذى 
يصاحبها فيه حتى وصلت إلى مكتب السكرتارية الخاصة بعمهاء كانت تتوقع أن تنتظر برهة 
ليسمحوا لها بالدخول ولكنها تفاجأت بتواجد عمها شخصيا فى استقبالها أمام باب مكتبه 
الخاص وعلى وجهه ابتسامة كبيرة و مرحبة بها وقال: 


- نورتى الشركة يا إيمان.. طب مش كنتى تقولى انك جاية كنت بعتلك العربية 
جلست على استحياء مقابلة له قائلة: 

- معلش يا عمى محبتش اتعبك 

نظر لها الحاج حسين بعتاب قائلا: 

- تتعبينى أيه بس أنت مش هتبطلى الحساسية الزايدة دى 

ثم أردف بود : 

- ها تحبی تشربی أيه 

قالت بحرج: 

- شکرا یا عمی آنا مش هطول 

- لا مینفعش لازم تشربی... 


ثم أجری اتصال وأمر لھا بکأس عصیر طازج ثم أجری أتصال آخر بأخيه إبراهیم وتحدث 
معه فى بهجة واضحة: 


- مش هتصدق يا ابراهيم مين عندنا فى الشركة دلوقتى 

ثم نظر لها مبتسما فبادلته الأبتسامة فقال: 

إیمان فی مکتبی دلوقتی 

آنهى الاتصال والتفت لها قائلا: 

- عمك مش مصدق قالى اقبض عليها لحد ما آجى أشوفها بنفسى 
أبتسمت إيمان وهی تقول بخجل: 


- ربنا يخاليكوا يا عمى انتوا بتعاملونا معاملة مكناش نتوقعها أبدا 

دخل الساعى ووضع كأس العصير وقبل أن يخرج دخل إبراهيم متهللا وجهه عندما وقع 
نظره على إيمان سلم عليها وقال: 

- أزيك يا إيمان عامله ايه 

- الأحمد لله يا عمی بخیر 

- حمدلله على السلامة يابنتى نورتى البيت والشركة 

- منورہ بیکم یا عمی 


شردت قليلا وهى تنظر إليهما لا تعلم كيف تبدأ حديثها بعد هذا الترحيب الكبير ماذا ستقول 
هل تبدأ بكلام أمها أم تسأل هى وكأنها لم تعلم ماذا حدث وأخيراً حسمت أمرها قائلة: .. 


- عمى أنا عارفة أن الموضوع اللى آنا جايه فيه مينفعش اتكلم فيه فى الشغل لكن مكنتش 
عاوزه حد من البيت يسمعغنا 


تبادل حسين وإبراهيم النظرات المتسائلة فتابعت فى تردد : 


- بعد أذن حضرتك يا عمى أنا عاوزه أعرف الحقيقة منكم ... أيه اللى حصل زمان خلى أمى 
تطلق وتهرب بینا وتختفی عنكم وهل فعلا بابا الله يرحمه کان ليه فلوس عندکم ولا لاء؟ 


تبادلا النظرات مرة أخرى ولكن هذه المرة كانت النظرات لها معنى آخر وساد الصمت لبرهة 
قطعته إيمان وهى تنظر إليهما وكأنها قد استشعرت الحرج فى نظراتهما فقالت: 
- وأنا هقبل الحقيقة دى مهما كانت 


إبراهیم : 
- هو أنت يا بنتى أمكوا محكتلكوش على حاجة 
إيمان : 


- حکتلنا حاجات کتیر وکنا مصدقنھا لکن لما عشنا معاکوا وشوفناكوا مبقناش متأكدين من 
أى حاجة 


حسین : 


قالتکوا أيه یا بنتی 

ایمان : 

- ياعمى من فضلك أنا لو كنت واثقة أن اللى اعرفه صح مكنتش جيت النهاردة .. أنا زى ما 
يكون كان بيتحكيلى على ناس تانية غيركوا .. من فضلك يا عمى ريحنى ولعلم حضرتك 
مریم عارفة أنى جايالكم النهاردة لان هى كمان عاوزه تعرف الحقيقة ومرضتش أقول 
لإيهاب لإنى لو قلتله كان هيصمم يجى معايا وأنا عارفة إيهاب حمقى ومش هيستحمل كلمة 
على ماما وأنا لسه مش عارفة االماضى كان شكله أيه 

أوماً ابراهيم برأسه موافقا لها وقال: 

- عين العقل يابنتى 

تنهد حسين تنهيدة قوية وهو يقول: 

- أنا كنت عارف أن مسيركم تسألوا.. وكنت خايف من اللحظة دى 

ثم نظر إلى إبراهيم وكأنه يستشيره ماذا يقول وماذا يخفى فقرر إبراهيم أن يرفع عنه الحرج 
فبدأً بالحديث قائلا: 

- شوفی یا بنتی ... 

قاطعه حسین قائلا : 

- أستنى يا ابراهيم .. قبل أى كلام لازم نبعت نجيب كل الدفاتر والمستندات علشان يبقی 
الكلام بالدليل 

أجر ى حسين أتصال بالموظف المسؤول عن حسابات الشركة › بعد دقائق قليلة أتى الموظف 
بالمستندات المطلوبة ووضعها على الطاولة أمام إيمان كما أمره الحاج حسين وانصرف 
شار لها حسین قائلاء 

- دى كل المستندات ومتأرخه .. بصى على التواريخ وراجعى الحسابات وده العقد اللى 


أبوكى الله يرحمه مضاه بأنه أخد كل فلوسه وعمل تخارج من الشركة لما كانت لسه صغيرة 
وأخد نصيبه منها كله.. وده أعلام الوراثة بتاع أملاك جدك الله يرحمه علشان ينورك أكتر.. 


خدی کل دول معاکی وأعرضیهم علی أی محاسب ومحامی تثقی فيه وساعتها هتعرفی 
1 لحقيقة 


أردف إبراهيم متابعاً: 


- مفيش غير حاجة واحدة بس مش موجودة على ورق ... جدك الله يرحمه اشترى الأرض 
اللى مبنى عليها دلوقتى البيت الكبير لكن ملحقش هو اللى يبنيه بعدها على طول توفاه الله 
واكتشفنا أن الأرض خرجت من الميراث لأن جدك كتبها بأسمى انا وحسين قبل ما يموت 
أكمل حسين: 

- وأوعی تفتكریى يا بنتى أن جدك ظالم علشان کتب الأرض بأسمی انا وابراهیم بس وأبوکی 
لاء.. جدك ساعتها کان عنده بعد نظر وکان متأکد ان ابوکی هیسحب ورثه کله ومش 
هيتبقاله حاجة تعيشه وساعتها وصانى قبل ما يموت اننا نبنى البيت ويبقى ده بيت العيلة 
الكبير ويبقى لاخويا علي الله وولاده نصيب فى البيت بنصيبهم فى الأرض .. يعنى انتوا 
یابنتی عایشین فی ملککوا مش ضيوف عندنا 

كانت إيمان تسمع وكأنها تشاهد فيلم أبيض وأسود وترى المشاهد أمامها فقالت بخفوت: 
- بس الأرض باسم حضرتك وعمى بس يعنى قانونا احنا مالناش حاجة فيها 

أبتسم حسین قائلاء 

- أديكى قولتى قانونا .. لكن ضميرنا عارف أن جدك كان نيتوا أن الأرض تبقى لينا أحنا 
التلاتة وجدك مربينا ومتأكد أننا مش هنخالفه حتی بعد ما يموت ... جدك کان عاوز يجمعنا 
مع بعض بعد مماته زی ما کان جمعنا فی حیاته 

قالت ايمان وقد لمعت عينيها بالدموع : 

- بس ده مخالف للشرع 

أوماً حسين برأسه موافقا : 

- صح يا بنتى الميراث بالذات لازم يبقى قانونى ومكتوب لأن النفوس والضماير بتتغير 


لكن جدك كان ده تفكيره ساعتها علشان يحافظ على الحاجة الوحيدة اللى هتبقى مجمعانا فى 
بيت واحد ومكان واحد.. وبصراحة هو کان عنده بعد نظر وکلامه اتحقق فعلا ..أبوکی الله 


يرحمه آخد ورثه کله ودخل فی مشاریع بعید عننا وکلها خسرت ولو کان عارف أنه ليه حق 
فى الأرض كان باعه هو كمان 


توترت إيمان وشعرت أن عقلها غير قادر على فهم كل هذه المفاجآت فى آن واحد: 

أنا مش فاهمة یا عمی ... ايه اللی یخلی بابا یبعد عنكم کده ویاخد ورثه ویشتغل لوحده 
تردد حسین فقال ابراهیم: 

- أمك هى السبب 

وقعت الكلمة على أذنيها ثقيلة رغم أنها كانت تتوقع الكثير فقالت: 

- آزای يا عمى أمى هى السبب 

حسین : 

- ده تاریخ طویل یابنتی ملوش لازمة نفتح فيه دلوقتی ... 

ثم أردف : 


- ومعلش يابنتى ليا عندك طلب 


قال محذراً: 

- مش عاوز حد يعرف دلوقتى بحكاية حقكوا اللى فى الأرض ... أنا هقولهم بنفسى بس 
مستنى الوقت المناسب.. 

أومأت برأسها موافقة وقالت : 

الورث والفلوس بس ورافض تجاوبنى على الباقى 


وأردفت فى رجاء: 


- أرجوك یا عمی ریحنی .. آنا عاوزه أعرف ليه أمی بتكرهكوا وى كده.. ايه اللى حصل 
بينكوا زمان ايه اللى يخلى واحدة تطلق تاخد عيالها وتهرب 


ثم أستدارت له بجسدها كله قائلة: 


- ياعمی احنا اتعذبنا أوى .. أحنا عشنا فى بلدنا زى الغرب بنخاف نقول أسمنها بالكامل 
بنخاف نجيب أسم عيلة جاسر على لسانا ... ماما كانت محسسانا أنكوا لو عرفتوا طريقنا 
هتقتلونا.. وكانت مفهمانا أن أنتوا السبب فى طلاقها من بابا الله يرحمه وكل ده علشان 
الورث اللى هو مالوش وجود أصلا .. كنا عايشين مع جوز أم بنكرهه ومكنش لينا مكان 
تانی نروحه علشان کده آنا وأخواتی مکنش لنا غير بعض .. كنا بنتحاما فى بعض لحد ما 
ربنا من علينا وأحنا فى ثانوى وجالهم شغل بره ومحدش فينا رضى يسافر معاهم وقعدنا هنا 
مع بعض نذاكر ونعتمد على نفسنا ونشتغل كمان علشان مكناش عاوزین قرش من جوز 
آمنا.. ليه یا عمی آمی تشوفنا کدہ وتفضل تکرھنا فیکوا وتبعدنا عنکوا إلا اذا کان فی سبب 
قوی .. فھمنی یا عمی يمكن قلبی يهدى شوية 


ثم بدأت فى البكاء وقد عادت إليها آلام السنين والذكريات السيئةء نهض إليها حسين وبدأ 
فى تهدئتها فأشار له إبراهيم أشاره وكأن يقول دع الأمر لى › جلس إبراهيم أمامها مباشرة 
وقال : 


- آنا هريحك یابنتی 

رفعت إيمان رأسها وقالت برجاء: 

- یاریت ياعمی 

ابراهیم: 

- يابنتى الحكاية قديمة اوى .. من ساعة ما كانت جدتك فى مشاكل بينها وبين اختها سميحة 


أم أمك لدرجة أنهم قطعوا بعض .. المشاكل دى كانت بتكبر لدرجة آنها وصت أن محدش من 
ولادها يتجوز بنتها أحلام ..أمك يعنى 


لكن بقى أبوكى حبها وصمم يتجوزها بدون رغبة جدك .. جدك ساعتها غضب عليه وقاطعه 
لانه خالف وصية أمه الله يرحمها 


وفضلت العلاقات مقطو عة بين أبوكى وجدك لكن احنا كنا بنسأل عنه وبنعرف آخباره وبعد 
جدك ما مات دخلنا شركة مع بعض .. أبوكى فضل معانا لحد ما أمك فضلت وراه لحد ما 
سحب نصيبه من الشركة وكانت بتفهمه اننا بنسرقه ومع الأسف كان بيصدقها من كتر ما 
کان بیحبها.. بعد ما خد نصيبه ابتدت أمك تدخله فی مشاریع خسرانه وهو ماشی وراها لحد 
ما خسر کل فلوسه وأبوکی کان مریض من وهو صغیر کان عنده مشکله کدہ فی القلب 
طبعا مستحملش الخسارة الكبيرة دى ودخل المستشفى وساعتها أمك مكنتش بتزوره 
خالص لأننا كنا موجودين دايما معاه .. وهى كانت بتخاف تواجهنا لأنها عارفة أنها السبب 
وأنها هى اللى وقعت بينا وبينه .. فى الوقت ده أبوكى وصانا عليكوا وأننا لازم نراعيكوا 
ونضمكوا لحضننا ونربيكوا وسط ولادنا وأحنا عاهدناه على كده.. بعدها أمك راحتله 
المستشفى وهو قالها بوصيتوا لينا اتخانقت معاه وصممت أنه يطلقها وهو تعبان كده.. 
أبوکی کان مضايق منها حاسس آنها دمرتله حياته فراح مطلقها.. ومات فى نفس اليوم الله 
يرحمه .. وأمك خافت أننا ناخدكوا منها هربت وأخدتكوا معاها وضحكت علينا عن طريق 
البواب وفهمتنا أنها هربت على المطار.. طبعا أحنا عرفنا بعدها أنها كانت حجزه تذاكر فعلا 
لكن ساعتها اللبخة اللى كنا فيها مخلتناش نتأكد هى ركبت الطيارة فعلا ولا لاء.. وطبعا 
خدتكوا بعيد عننا وأحنا كل ده بندور عليكوا بره مصر وعن طريق المطار والكشوفات بتاعة 
المسافرين 

قالت ايمان وهى مازالت مشدوهة مما تسمع : 

- ایوا بس ماما مسافرتش طیران خالص حتی لما سافرت مع جوزها سافرت بری 

ابراهیم: 

- وهی دی غلطتنا یابنتی آننا کنا بندور فی الاتجاه اللی هی رسمته لينا ومدورناش فی اتجاه 
تانی لحد ما وفاء بنتی لفتت انتباهنا لآنكم ممكن تكونوا فى مصر من الأساس وان كل ده 
كان وهم امك عيشتنا فيه.. بس طبعا ده جه متأخر أوى لأن أمك كانت قررت تعرفنا طريقكوا 
وبعتتلنا الجواب 


نظرت ايمان الى عمها حسين فوجدت فى عينيه نظرة امتنان لأخيه ابراهيم» تفرست فى 
ملامحه جیدا فشعرت أن عمها ابراهيم لم يقل كل الحقيقةء قالت موجهة حدينها إلى حسين 


- عمی ... هى دى كل الحقيقة ؟هو ده كل اللى حصل ؟ 


نظر لھا فی ارتياح قائلا: 
- ايوا يا بنتى عمك قالك كل حاجة 
شعرت أنهما لن يبوحا بأكثر مما قالا لهاء وتأكدت بأن هناك شىء ما ولكن مع الأسف 
سكوتهما عنه يؤكد أنه شىء مخجل»ء نهضت لتنصرف ولكن حسين قال مسرعا: 
- آستنی يا ايمان نسيتى الملفات والورق ده 
هزت رأسها نفيا وقالت بابتسامة مكسورة: 
- ملهمش لازمة يا عمى آنا مصدقة كل كلمة قلتها 
قال بتصميم: 
- مفيش حاجه أسمها ملهمش لازمة 
وأمسكها من يدها وأدخلها غرفة الأجتماعات الملحقة بمكتبه وقال لإبراهيم: 
- لو سمحت يا ابراهيم اتصل بالمحامى والمحاسب وخاليهم يجوا حالاً 
حاولت إيمان أن تذهب ولكنه كان أشد تصميما من ذى قبل على أن تجلس مع المحاسب 
والمحامى ليشرحوا لها الأوراق ويطلعوها على الأمر برمته. 

NNN 
خرجت ايمان من الشركة بين مشاعرها المتخبطة المختلطة وكأن مشاعرها ريشه فى مهب‎ 
الريح › نعم هى سعيدة بأنها علمت أنها تعيش فى ملك أبيها وليست كضيفة عند أعمامها‎ 
ونعم قد شعرت بصدق مشاعر الحنان من أعمامها رغم تأكدها أنهما لم يصرحا بكل شىء‎ 
ونعم قد عرفت حكاية زواج أمها بابيها وطبيعة هذا الزواج رغم علمها بانه كان زواج قائم‎ 
على الطمع من أمها والثقه العمياء المفرطة من أبيها › رغم علمها أن تلك الحقيقة‎ 
منقوصة وتفتقد حلقة مهمة لوصلها ولكنها ارتاحت قليلاً › كانت تود أن تصر على معرفة‎ 
كل شىء › كانت تود أن تصرح بشكوكها تجاه والدتها ولكنها تذكرت قول الله تبارك وتعالى‎ 
"يا أيها الذين آمنوا لا تسألوا عن أشياء إن تبد لكم تسؤكم" فأبت إلا الصمت لأن بصيرتها‎ 
تؤكد لها أن ما خفى عنها سوف يسوئها كثيرًا> سوف تؤجل هذا فيما بعد والزمن كفيل بأن‎ 


KNN 


عادت إلى المنزل › دخلته ولأول مرة تشعر أنها فى مكانهاء وصعدت إلى عفاف زوجة عمها 
احتضنتها وقبلتها وعرضت عليها مساعدتها فى الطهى › وقفت بجوار عفاف فى المطبخ 

وقالت بشكل عفوى : 

- أنت عارفة يا طنط أنى كنت عند عمى دلوقتى فى الشركة 

أرتفع حاجبى عفاف بدهشة وقالت بابتسامة : 

- بجد .. ده تلاقى عمك طار من الفرحة .. ده كان نفسه أوى تزوريه أنت بالذات يا إيمان 
عمك بيقدرك أوی 

أبتسمت ايمان فى حب وقالت: 

- وأنا کمان بقدره وبحبه جدا ... 

ثم أردفت وهى تنظر إلى عفاف: 

- وكمان عرفت كل حاجة 

ثم تنهدت تنهيدة طويلة وقالت : 

- عمى حكالى كل حاجة .. مكنتش أتصور آبدا أن ماما تعمل كده 

ظنت عفاف أن إيمان تتحدث عن عبد الرحمن وهند وسبب فسخ الخطبة فقالت بسرعة: 

- أوعى تزعلى يا إيمان ..والله عبد الرحمن عارف أنك ملكيش دعوة لا أنت ولا أخواتك .. 
وان أمك بتتصرف كده من دماغها.. وارجع واقول العيب مش عليها لوحدها العيب على 

خطيبته اللى كانت عاملة نفسها بتحبه وفى الآخر تطلع بتتجسس وبتنقل لامك الأخبار.. بس 


عمل خير أنه رمی دبلتها .. وابوه مسکتلوش على اللی عمله معاکی وعرفه غلطه وحسسه 
بالذنب 


تفاجأت إيمان بكلمات عفاف ووقعت عليها كالصاعقة › إلى هذا الحد أمها بهذا السوء» نعم 
الآن قد عرفت سر عبوس عبد الرحمن وقسوته > لماذا أطاحت بها كلماته فى الحديقةء لماذا 
كان ينظر لها بغضب شديد › وأخيرًا عرفت السبب الحقيقى وراء اهتمام عبد الرحمن 

برجو عها المنزل مرة أخرى › ولماذا ذهب إليها عند المدرسة ليعتذر لها ولماذا أرسل لها 


الرسالة وجاء هو وأخيه وأعادهم إلى البيت الكبيرء ولماذا نظراته كلها أعتذار وأسف ... 
فقط يشعر بالذنب ! 


جلست مع نفسها طويلاً وشعرت بمدى الألم الذى يعتمل بداخل عبد الرحمن» خطيبته التى 
يحبها وكان يتصور أنها تحبه تظهر على حقيقتها بهذا الشكل المؤسف » تنقل أخباره هو 
وعائلته ولمن ؟ لصالح أمها هى !... يا الله كيف تتحمل ذلك › كيف تستطيع أن تنظر إليهء 
كانت تجلس فى الشرفة ورأته يروح ويغدو فى الحديقة ذهابا وأياباء نعم هو ألم الفراق» هى 
لا تستحق ولكن قلبه مازال متعلق بها لا يزال يتذكرهاء نظرت فى الكتاب الذى تحمله 
فوجدت بعض الكلمات وكأنها كتبت لهء فتناولت هاتفها وكتبتها فى رسالة وأرسلتها إليه 
لعلها تداويه › كان يدور فى الحديقة بلا هدف وفجأة سمع صوت هاتفه معلنا عن رسالة 
جديدة تناوله وفتحها وقرأ فيها 


سيفتح باب إذا سد باب ..... نعم وتهون الأمور الصعاب 


ويتسع الحال من بعد ما ..... تضيق المذاهب فيها الرحاب 
مع العسر يسران هون عليك ..... فلا الهم يجدي ولا الاكتئثاب 

القفصل ال رابع عشر 
أستيقظت إيمان صباح يوم الجمعة أكثر راحة عن أيامها السابقة وأسرعت لتوقظ إيهاب 
ليلحق بصلاة الجمعة › كالعادة استيقظ وأغتسل وذهب للصلاة » كانت إيمان قد دخلت غرفة 
مريم لتوقظها ولكنها لم تجدها بحثت عنها فى جميع الغرف ولكن لا أثر لها إرتدت إسدال 


الصلاة وخرجت إلى الشرفة وظلت تبحث عنها بنظرها حتى رأتها تجلس على الأرجوحة 
الكبيرة فى جانب من جوانب الحديقة بالقرب من أحواض الزهور. 

كانت مريم يظهر عليها علامات الأسى الواضحة وهى تستعيد ما قصته عليها إيمان ليلة 
أمس عن مادار بينها وبين أعمامها فى الشركة › هي لا تكذب ما سمعته من إيمان لحظة 
واحدة فلقد عاشت مع أمها وخبرت ذلك جيداً منهاء وعاشت أيضا مع أعمامها وتعاملت 
معهم فترة كافية تجعلها تجيد الحكم عليهم وبمقارنة بسيطة تخسر أمها دائما › نعم فالإنسان 
يستطيع أن يغير فكرة الناس عنه بمعاملته وحسن عشرته أكثر من دفاعه عن نفسه بالكلام 


كانت مريم غارقة فى بحر من الأفكار تتصارع في عقلها كالأمواج المتلاطمة لدرجة أنها لم 
تشعر باقتراب أحدهم منها من الخلف ووضع كفيه على عينيها فى صمت أختلج قلبها بشدة 
تصورت أنه يوسف» لا تعلم لماذا تمنت هذا مع علمها أن يوسف مستحيل أن يفعل ذلك 
معها وخصوصا أن العلاقة بينهما متوترة هذه الأيام» تحطمت أمنيتها على صخرة الواقع 
عند سماعها صوت ولید وهو يقول بمزاح: 

آنا ميييين 

أستدارت فجأة وقالت بغت بعصب : 

- لو سمحت متعملش الحرکات دی تانی أنا مابحبهاش 

وشرعت فى النهوض ولكنها تعثرت فى الأرجوحة وكادت أن تقع ولكن وليد ساعدها بيديه 
وأمسكها من ذراعها بقوة › إعتدلت مريم لتوبخه ولكنها تفاجأت بيوسف يقف خلفه وينظر 
لها بخضب ويقول لوليد : 

- إيه الى بيحصل ده 

لاحظ ولید غضب یوسف مما یری فقرر أن يستثیره أكثر فقال له غائظا : 

- ولا حاجة إنت عارف ابن عمك دايما بيجى فى الوقت المناسب علشان يلحق العرض 
الأول 


2 عرص ايه e‏ 


ثم تابعت مدافعة عن نفسها: 

- أناكنت هقع 

قال ولید باستفزاز : 

- آه طبعا ميضرش أبدا ... 

ثم نظر إليهما وقد حقق مراده وقال : 

- طب ألحق أنا بقى الصلاة ...عن إذنكم 


حاولت مريم شرح موقفها مرة أخرى وهى ترى علامات الغضب مازالت ترتسم على وجه 
يوسف قالت : 


- آنا كنت قاعدة على المرجيحة وبعدين .. 
- مايخصنيش ... أنا اللى عاوز أنبهك ليه .. إنك هنا مش فى الجامعة يعنى لازم تحافظى 


على شكلك قدام عيلتك ولو أتماديتى مع وليد إنت اللى هتبقى الخسرانة الوحيدة في اللعبة 
دي . 


قالت بنبره تشبه البكاء : 


- إيه الكلام اللي بتقوله ده .. هو أنا يعنى باعمل إيه فى الجامعة علشان تقولى كده.. 
وبعدين هو اللى مسك إيدى لما كنت هقع يعنى أنا ماتماديتش معاه فحاجة خالص 


قال بسخرية : 
- صح أصل لو واحدة بتصد واحد هيجيله جرأة ويحط إيده على عينيها ويهزر معاها 
هتفت بلوعة: 


- وأنا مالى هو اللى دايما بيطلعلى من تحت الأرض وبيتصرف كده وبيغلس عليا من غير 


سبب 
تابع بنفس اللهجة الساخرة : 


- من غير سبب ... متأكدة ؟ 


قالت هاتفة: 

- طبعاَ متأكدة 

رفع حاجبيه وقال بسخرية : 

- غريبة أومال يعنى مش بيغلس ليه على إيمان اختك 
قالت بحنق شديد: 

- معرفش ... وانا مالی ماتسأله هو 

هز رأسه بعصبية وقال: 

- إنت اللى مش عاوزه تعرفى 


قاطعهما صوت عمها إبراهيم وهو يلقى التحية من بعيد ويشير ليوسف أن يلحق بالصلاة 
فتركها وانصرف سريعا . 

- أنا كنت واقفة وشفت اللى وليد عمله ولاحظت وشك وإنت بتكلمى يوسف .. هو قالك 
حاجة زعلتك ؟ وبعدين يا مريم إنت خليتي وليد ياخد عليكي للدرجة دى ليه ؟ 


شعرت مريم أن الجميع يتكلم عنها بنفس الطريقة ويتهمها فى تصرفاتها فقالت بانفعال : 


- هو فى إيه كلكوا بتتهمونى إنى أنا السبب وأنا اللى باسمحله يضايقنى ويغلس عليا .. انت 
ما کل و ف قول ا ی ما ا افر ا 


مسحت إيمان على شعرها وهدأتها وجلست بجوارها وقالت فى حنان : 
8 مريم يا حبيبتى انا قلتلك قبل كده الناس مش بتدخل جوانا وتشوف نيتنا إذا كانت طيبة ولا 
لاء ... الناس بتحكم بالتصرفات الظاهرية لينا .. يعنى مثلا إنت وقفتى قدام فاترينة خمور فى 


الشارع .. أى حد معدى هيقول بتتفرج على الخمرة ليه أو نفسها تشترى منها ... لكن انت 
ممكن تكونى وافقة ترتاحى من مشوار طويل ووقفتى تاخدي نفسك شوية . 
لمعت عيون مريم بدموعها وقالت : 
- يعنى إيه يا إيمان ... يعنى أنا هيبقى ذنبى إنى واقفة أرتاح . 
إبتسمت إيمان وقالت : 
- لايا مريم مش ذنبك أنك بترتاحى E N‏ 
... يعنى ماشية مشوار طویل ومستحمله .. کان ممکن تستحملی أكتر وتمشى خطوتين كمان 
لكن إنت إستقربتى ووقفتى فى حتة ممكن تشبهك وإنت مش حاسة إن الناس هاتحكم عليكى 
من خلال المكان اللى وقفتى قدامه .. 
ثم طبعت قبلة حانية على وجنتها وقالت : 
- يعنى إنت كل مشكلتك يا مريم إن نيتك كويسة لكن بتستقربى الغلط وتقولى نيتى خير . 
نظرت لها مریم بحنق : 
- يعنى مطلوب منى أعمل إيه علشان الناس تعرف إنى كويسة . 
إتسعت إبتسامة إيمان وقالت بهدوء : 
- قوليلى يا مريم لما بتحبى تقرأي قصة ..إيه أول حاجة بتلفت نظرك ليها 
مریم : 
- العنوان وبعدين بشوف مضمونها 
حصلت إيمان على ما تريد فقالت : 


- بالظبط كدة .. 
العنوان الأول وبعدين المضمون علشان كدة لازم تخلى عنوانك مظبوط أوى 
نظرت لها مریم بعدم فهم : 


- يعن ايه عنوانی 


قالت ايمان موضحة وجهة نظرها: 

- عنوانك يعنى لبسك ومظهرك الخارجي .. يعنى صحابك اللى ماشية معاهم ومصحباهم .. 
يعنى وقفتك ومشيتك وطريقة كلامك وهزارك .. يعنى الأماكن اللى وافقة فيها أو جواها أو 
خارجة منها 

قالت مريم بتأفف : 

- فاهمة ... تقصدی سلمی مش کدة 

قالت إيمان بصبر : 

- مش سلمی وبس Ey e‏ وکل سلمی ممکن تشبهك وتخلى الناس یفتکروکی زیها . یابنتی 
الرسول عليه الصلاة والسلام قال : المرء على دين خليله ؛ فلينظر أحدكم من يخالل 

يعنى مافيش حاجة إسمها أصاحب واحدة تصرفاتها مش كويسة وانا واثقة من نفسى إنى 
مش فاعمل ريها ب فهمتى,: والدلين على كد ةنك فل ما تضاضيها كان يسك جين 
ومحتشم ولا نسيتي ... 

قالت مریم بعناد : 

- طيب يا إيمان سيبينى مع نفسى شوية لو سمحت أنا مخنوقة دلوقتى 

نهضت إيمان واقفة وقالت : 

- ماشى هاسيبك بس عاوزاكى تعرفى إن آنا بحبك أوي وإنك أغلى واحدة عندي .. لكن 
ماتنسيش إنك مالكيش حجة أنا روحتلك كليتك كتير قبل كدة وشفت بنات محترمة كتير يعنى 
ماتجیش تقولیلى مش هلاقى أصحاب والكلام بتاع كل مرة ده . 

وإلتفتت إليها وأردفت: 

- ماتنسيش تنذزلى بعد الصلاة علشان الغدا 

زفرت مريم بقوة وقالت : 

ن طا او ف که هن اة 


ضحكت إيمان وهى تفتح الباب قائلة : 


- يبقى إنت لسه معرفتيش عمك لحد دلوقتی 
تفاجأت إيمان بقبلة على وجنتها من الخلف إلتفتت إلى وفاء بسعادة وهى تحتضها وتقول : 
- وحشتینی یا إیمی 

أبتسمت إيمان بسعادة وقالت: 

- وإنت كمان والله .. أخبار المذاكرة إيه 


وفاء: 


قالت إيمان بتسائل: 
- ليه يا وفاء 
وفاء: 


- عرضت عليه فكرة الرسالة بتاعته إنها تبقى مقارنة بين القانون الوضعي والشريعة 


وفاء: 

۰ ولا قابلين ده طلع معيد فيونكة ولا فاهم أي حاجة فى الشريعة 
ضحكت إيمان وقالت : 

- وانت بقى شرحتيله بطريقتك قام کرهها من غير ما يعرفها 
نظرت لها وفاء بتعجب وقالت : 

- عرفتی منين 

تابعت والدتها إعداد الطعام وقالت : 


يابت خاليكى فى مذاكرتك وسيبك من الجنان ده متخليهوش يستقصدك 


قالت وفاء بتحدى وهى ترفع السكين : 
- آنا وراه والزمن طويل 

وفى إحدى المشاهد المتكررة كثيرًا ولكنها محببة للنفس إلتف الجميع حول مائدة واحدة 
كبيرة › تناولت إيمان طعامها سريعا وقالت وهى تقوم : 


- بعد إذنك يا عمى انا نازلة 

الحاج حسين : 

- رايحة فين يا بنتى النهاردة الجمعة 

إيهاب : 

- أكيد عندك مقرأة ... 

ثم تابع قائلا : 

- الله ..هو انت مش خدتى الإجازة بتاعتك 
أومأت برأسها قائلة : 

- فعلا ... بس هاستلم شهادة الإجازة النهاردة 
نظرت لها فرحة بتساؤل وقالت : 

- يعنى إيه شهادة الإجازة دى يا إيمان 
أبتسمت إيمان بخجل وقالت : 

- يعنى شهادة معتمدة إنى ختمت القرآن وأقدر أدرسه فى أى مكان 
قال الحاج حسين بإعجاب : 

- ماشاء الله ربنا يبارك فیکی یابنتی 


قالت فرحة فى شغف : 


- إحنا لازم نعملك حفلة يا إيمان لازم نحتفل بيكى 

قال يوسف وهو يخطف نظرة سريعة إلى مريم : 

- آه طبعا لازم نحتفل بيها ياريت كل البنات كدة 

أشاحت مريم بوجهها فهى تعلم أن الكلام موجه لها وقالت بخفوت : 

- مبروك يا إيمان 

قالت ايمان بحياء : 

- لا حفلة إيه وبتاع إيه كفاية الكلمتين الحلوين دول.. ده أحسن تشجيع 
نظرت وفاء إلى فرحة وقالت لها : 

- وأنا معاكى يا فرحة 

وتابعت وهى تنظر إلى إيمان : 


- إنت تروحى مشوارك ترجعى تلاقى الحفلة جاهزة ومستنياكى وهتلاقى الهدايا نازلة 
علیکی زى المطر 


أبتسم عبد الرحمن قائلا : 
- ومش أى مطر 

وفت وفاء بوعدها وقامت مع فرحة بتنظيم الحفلة السريعة › ذهبت إليهما مريم وإيهاب 
الذى قال ممازحا : 


- آنا قولت أساعدكم يعنى بصفتى بفهم فى الديكور .. 
ثم تابع : 

- على فكرة اللى اختار الركن ده فنان بجد 

قالت فرحة فى خجل : 

- أنا اللى اخترته .. حلو؟ 


نظر فی عینيها قائلا : 

- إلا حلو .. ده تحفة .. حلو خالص 

ضربته مريم على كتفه قائلة : 

- إيه ياعم انت أومال فين دروس غض البصر اللى كنت بتقولنا عليها 
فغض بصره وهو يستغفر وقال : 

- طب انا هستناكوا هناك لو احتاجتوا تنقلوا ولا تشيلوا حاجة عرفونى 
قالت مريم : 

- ماشی یا عم هرکلیز 


ضحكت الفتيات وبدأت كل واحدة تقوم بالعمل المخصص لها › نظرت مريم إلى فرحة وهى 
تختلس النظر إلى إيهاب الذى يجلس بعيدا وقد لحق به يوسف ووليد 


فاقتربت منها قائلة بجرأة : 

- بصراحة الواد يتحب 

إحمر وجه فرحة لكلمة مريم وقالت بصوت لا يكاد يسمع : 

- قصدك إيه يا مريم 

رفعت مريم كتفيها مشاكسة: 

- قصدى إيه ؟! لا ... ولا حاجة إشتغلى ياختى إشتغلى ربنا يوفقك 

عادت إيمان بعد صلاة المغرب فوجدت الحديقة قد أعدت على أكمل وجه › بعض الزينة 
البسيطة والورود المنثورة حول طاولتين كبيرتين عليهما بعض أنواع الحلوى المختلفة 
وبعض المشروبات الملونة تحت المظلة الخارجية الكبيرة التى وضع عليها الأنوار الملونة 
فكان المنظر رغم بساطته إلا أنه بديع ويحمل معانى الدفىء التى افتقدتها منذ زمن 
إجتمعت العائلة الكبيرة فى الحديقة حيث قال الحاج حسين : 

لو كانت الحفلة دى بكرة كنت جبتلك الهدية اللى تستحقيها لكن ملحوقة إن شاء الله 


وهنا قال عبد الرحمن بهدوء : 

- أنا بقى عندى لإيمان هدية هاتخليها تعيط 

قال ایهاب بمزاح : 

اط حفط ها نفك 

ضحك عبد الرحمن قائلا: 

- إستنی بس يا أخى 

ثم توجه بالكلام لإيمان قائلاً : 

- قولیلى بقى عندك جواز سفر 

أجابت إيمان بحيرة : 

- لا ...ليه 

قال عبد الرحمن : 

- طب إلحقى بقى طلعيه بسرعة علشان تلحقى الفوج السياحى 
قالت بحيرة أكبر : 

- فوج إيه ؟! 

قال بود: 

- یاستی الفوج اللى طالع بعد عشرین يوم ... إیه مش عاوزه تعملی عمره ولا إيه 


نظرت له بامتنان بالغ وقد برقت عينيها بدموع الفرح وكادت أن تبكى ولكنها قاومت 
دموعها بصعوبه وهی تقول : 


- جزاك الله خيرا يا عبد الرحمن بس مفيش داعى تكلف نفسك 
تدخل الحاج حسين قائلا : 


- تصدق والله فكرة يابنى أنا كمان بقالى فترة نفسى أطلع عمرة 


ثم إلتفت إلى زوجته قائلا: 

- ها يا عفاف تیجی معانا 

قالت بسرعة ولهفة : 

- إلا آجی طبعا ھاجی 

- خلاص جهزى جواز السفر من بكرة يا إيمان 

ثم أشار إلى إيهاب وقال : 

- وانت بقى تاخد أجازة وتلف معاها على حكاية جواز السفر دى ..عاوزينه يطلع بسرعة 
علشان نلحق نسافر 

لم تستطيع إيمان أن تتمالك نفسها أكثر من هذا فانسابت دموعها على وجنتيها وهى تتمتم: 
- الحمد لله كان نفسى فيها من زمان... 

فقبلتها أختها واحتضنتها وقالت : 

- ده عنده حق بقى لما قال هدية هتخاليها تعيط 


أقبل الجميع يهنىء إيمان فى بهجة ومن وسطهم انسحبت مريم بهدوء إلى مكان بعيد نسبيا 
ووقفت تتأمل الأبواب الحديدية التى تحيط بالحديقة فى صمت وحزن وهى تشعر أن هذه 
الأبواب القاسية بداخلها تحيط بقلبها وتعتصره فى قسوة» تريد أن تتحرر» تريد أن تتقرب 
إلى الله مثل أختها لعلها تنال إحترام الجميع مثلهاء ولكن هناك شىء يصدها دائما لا تعلمه 


شعرت أن أحدا يقترب من المكان التى تقف فيه فاستدارت مجفلة فوجدت يوسف يقف خلفها 
قائلا ببرود : 


- بابا بيسأل عليكى وقفة هنا لوحدك ليه 

أشاحت بوجهها عنه وقالت : 

- حاضر جاية حالا.... 

مرت بجواره لتعود أدراجها ولكنه استوقفها باشارة من يده وقال بهدوء : 


- هسألك سوال وعاوز إجابة ب آه أو لاء ... ممكن ؟ 


- فى حاجة بينك وبين وليد؟ 

نظرت له باستنكار وقالت : 

- لاء طبعا ... وعلشان تتأكد وليد بيقابل سلمى صاحبتى 

وضع يديه فى جيبه وركل حصى صغيرة أمامه بخفة وقال ساخرا : 
- ده دليل ميشرفكيش على فكرة ... بالععس 


نظرت له بغضب وغيظ شديد ثم تركته ومضت فى طريقها حيث الإجتماع العائلى المبهج 
تحت مظلة الحديقة. 


مضت الأيام سريعا وإيمان تستعد للسفر لأداء العمرة بصحبة الحاج حسين وزوجته عفاف 
وكانت المفاجأة أن عبد الرحمن أيضا سيذهب معهم لأداء العمرة فلقد كان يحتاج إلى مثل 
هذا الجو الروحانى ليخفف عنه ما يشعر به وليتقرب أكثر إلى الله بطاعة مثل هذه تخرجه 
من حالة الحزن الداخلى الذى يشعر به باستمرار ويخفيه بمزاحه ومداعباته دائما مع الجميع 

وبعد السفر بعدة أيام جاءت سلمى لزيارة مريم مرة آخرى ولكنها كانت على حريتها فى 
المنزل أكثر من المرة السابقة فكانت تتحرك بحرية ولكن مريم لم تكن على طبيعتها معها 
فلقد بدأت تشعر بأن سلمى تسبب لها الكثير من الأذى دون أن تعلم وخصوصا نظرات 
الغضب التى تراها فى عيون يوسف كلما رآها بصحبتها › كانت بداخلها تعلم أنه على حق 
ولکنها کانت تکابر دائما بعناد شدید. 

وعندما حان وقت انصراف سلمى وقفت عند باب الشقة وصافحت مريم لتذهب فعرضت 
عليها مريم أن تهبط معها ولكنها أبت ذلك فتركتها مريم وشأنها فهى أصلا لم تكن مرحبة 
بوجودها معها هذه المرة . 


إستقلت سلمى المصعد وبعد أن استقر وخرجت منه وجدت من يجذبها لداخل الشقة 
الموجودة بالدور الأرضى بجوار المصعد والتى يستخدمونها فى تخزين الأشياء المهملة 
إلتفتت لتجده وليد › حاولت أن تتملص منه بصوت هامس حتى لا يسمعها أحد وهى تنظر 


حولها وتقول : 
- بس یا ولید مینفعش کده سیبنی 


ولكنه جذبها إلى الداخل وأغلق الباب بهدوء» وبعد ساعة كانت تعدل من مظهرها وتعيد 
شعرها إلى هيئته وتقول بدلال وهى تنظر إلى وليد : 

ي على فكرة بقی انت متوحش .. دى طريقة برضة.. إنت مبتسمعش عن التفاهم أبدا 

قال وليد بخبث: 

- لا مبسمعش .. وبعدين ما احنا متفاهمين أهو .. ولا إيه ؟ 

إنتهت من تعديل مظهرها وقالت له : 

كادت أن تفتح باب الشقة ولكنه أوقفها قائلا : 

- إستنى هنا لما أشوف حد بره ولا لاء 

فتح الباب ببطء ونظر حوله بحذر فلم يجد أحد فأشار لها بالخروج وبمجرد خروجها كان 
يوسف عائد من الحديقة وفى طريقه إلى المصعد فتفاجأً بها تخرج مع وليد من الشقة وهى 
تهندم شعرها وهو يلمسها بطريقة معينة بمزاح خاص» بمجرد أن رأته احتقن وجهها 
وشحب وقالت فى خوف : 

- يوسف 

لم يستطع يوسف أن يتحمل كل هذه القذارة التى رآها فلم يتمالك نفسه فصفعها على وجهها 
وطردها من المنزل فأسرعت تركض للخارج» تشاجر مع وليد وهدده أنه سيبلغ والده وعمه 


عن أفعاله هذه وأنه ينجس المنزل بتلك الأساليب الحقيرة › رأي وليد في عيون يوسف أنه 
سیوفی بتهدیده فأراد أن يقطع عليه الطریق فتوجه له قائلا بتحذير : 


- إنت لو قلت حاجة يبقى مش هتفضحنى أنا وبس ... لاده انت كمان هتفضح بنت عمك 
- تقصد إيه ؟ 

نظر له وليد نظرة الواثق قائلا : 

- أقصد إن سلمى مش أول واحدة تدخل الشقة دى يا يوسف وخلينى ساكت أحسن 

ثم تابع بانفعال زائف: 

- يعنى انت تسكت أنا هدارى على شمعتها وأسكت لكن لو عملتلى فيها بطل ونضيف يبقى 
عليا وعلى أعدائى وهفضحها قدام العيلة كلها وانت عارف بقى آنا فى الأول والآخر راجل 
ومفیش علیا لوم بالکتیر هاخدلی كلمتين وخلاص ... 

ثم دفع يدى يوسف بحدة وتركه وصعد فى سرعة إلى شقته › وقف يوسف غاضبا حائرا لا 
يدري ماذا يفعل ؟ هل وليد صادق أم كاذب ؟ ألم تخبره مريم أنه ليس بينهما أي علاقة !!! 
ماذا يفعل !! كاد أن يصع إليها ويجذبها من شعرها ويسألها عن الحقيقة ولكن خاف من 
الفضيحة ... ومن إيهاب 

قضى ليلته فى الحديقة لم يذق طعم النوم وكلمات وليد تتردد فى عقله»ء يريد أن يبرئ مريم 
بأي شكل ولكن المشاهد المخزية التى رآها فيها تتصرف بأسلوب لا يليق بفتاة محترمة 
تتوالى أمام عينيه تمنعه من ذلك › تغلي دماؤه في عروقه ..غيرة على ابنة عمه › وفي 
نفس الوقت لا يستطيع أن يلتمس لها عذراء كل الشواهد ضدها ... من وجهة نظره!› لقد 
نجح وليد في زرع بذور الشك في أعماق قلبه › قطع أحبال أفكاره آذان الفجر يطرق 
مسامعه» فانتبه من جلسته ثم قام لأداء الصلاة لعله يرتاح مما يجيش به صدره»ء وبعد أن 
أدى الصلاة .. خرج منها بقرار حاسم .. قرر أن ينتظر والده حتى يعود من أداء العمرة ثم 
یخبره بما رآه وسمعه من ولید نعم ... لا یوجد حل آخر . 

توجهت مريم فى الصباح الباكر وقبل ميعاد ذهابها إلى الجامعة إلى الحديقة لفتح رشاشات 
المياة الأتوماتيكية التى ترش المسطحات الخضراء فى الحديقة › وقفت تنظر إليها وتتأمل 

المياه المتصاعدة فاقتربت منها حتى تصلها بعض رزازها المنعش » شعرت بنشوة طفولية 
فاقتربت أكثر من الرزاز › ثناثئرت قطرات المياة على وجهها وابتلت ملابسها وكأنها تقف 

تحت قطرات مطر خفيف » مما جعل وليد يغير طريقه وهو ذاهب إلى الجراج الخاص بهم 

ويقترب منها وهو ينظر إلى جسدها الواضحة معالمه من بعد أن التصقت به ملابسها على 
أثر المياة فى تفحص وبنظرة ذات مغزى قال لها: 

- صباح الخير .أيه الروقان ده کله 

- صباح الخير يا وليد 

تصنع وليد الجدية قائلا: 

- مريم.. انا كنت عاوز اقولك حاجة ونفسى متكسفنيش 

مریم : 

- خير یا ولید 

- انا كنت عاوز أتأسفلك على أى حاجة ضايقتك فى تصرفاتى ... حقيقى انا بعاملك زى وفاء 
بالظبط علشان كده يمكن بتعامل بعشم شوية.. وده اللى بيضايقك مني لكن اوعدك معاملتى 
تتعیر 

أومأت مريم برأسها وهی تقول: 


- خلاص يا وليد وانت برضة أبن عمى وزى اخويا 


قال وليد بابتسامة خفيفة: 

- یعنی خلاص مش زعلاه مني؟ 

ابتسمت مريم قائلة: 

- خلاص مش زعلاه 

حاول آن يتكلم ببراءة وهو يقول: 

- لا يا ستى الأبتسامة دى متنفعش .. انت كده لسه زعلاه 
أبتسمت مريم بشكل أوضح وهى تقول : 

- خلاص والله مفيش حاجة 

ولید: 


- لا برضه متنفعش .. انت بتذ ينی 


ضحكت مريم لطريقته الطفولية ضحكة عالية واستجابت لكف وليد المدود لها فضربت كفها 
بكفه بخفة فقال : 


- خلاص أنا كده أتأكدت أنك مش زعلانه.. يالا بقى سلام احسن هتأخر على الشغل 


ابتسمت وهى تشير له بالتحية وهو يبادلها الأشارة ثم أطبق كفه وهو يضعه على أذنه 
أشارة إلى أنه سينتظر منها مكالمة › كانت تفعل ذلك لظنها أن وليد يعتذر فعلا عن أفعاله 
معها ويريد أن يفتح معها صفحة جديدة ولكنها لم تكن تعلم أن وليد يعرف أن يوسف فى 
طريقه للحديقة هو الآخر وكان يريد أن يجعله يرى هذا الموقف وكيف هما منسجمان فى 
المزاح والمداعبة كما لم تلاحظ مريم أن كثرة رزاز المياة جعل ملابيسها تلتصق بجسدها 
لتبرز معالمه ونسيت مريم كلمات إيمان عندما قالت لها "انت بتختارى المكان الغلط واللى 
بيجبلك شبهه وبتقفی فيه" 

شاهد يوسف ما حدث كما أراد وليد تماما › رآها تبتسم وتضحك وتداعبه بضرب کفها بکفه 
وتشير إليه بالسلام وهو يرحل ويقول لها بالأشارة بأنه سينتظر منها مكالمة › وكل هذا 
وهى لا تخجل من شكلها وهى تقف أمامه هكذا بمعالم جسدها الواضحة » صرف وجهه 
عنها فى غضب وانصرف إلى عمله 

کان یوسف یجلس فی مکتب آبيه يقوم بأعماله إلى حين عودته حین دخل عليه ولید يرسم 
على وجهه علامات الإعتذار» نظر له يوسف بغضب ثم تابع عمله وكأنه لم يره › جلس وليد 
أمامه قائلاء 


- جری أيه یا صاحبی هتفضل مخاصمنی کده ومتکلمنیش آول مره یحصل بینا کده 
قال يوسف دون أن ينظر إليه: 

- علشان أول مرة أعرف آنك کده یا ولید ... انا مش عارف انت ابن عمی ازای 
تصنع وليد الخجل قائلا: 

- معاك حق يا يوسف انا فعلا غلطت جامد وجاى اعتذرلك 

قال يوسف بجمود: 

لا وفر اعتذارك لما عمك وابوك يعرفوا.. ساعتها هتعتذر كتير أوى 

قال وليد وهو يضغط أحد آزرار هاتفه النقال فى راحته فى الخفاء : 

- خلاص براحتك یا یوسف لو ده هيریحك من ناحیتی... 

رن هاتف وليد فقام للرد على الفور وهو يخرج من مكتب يوسف ببطء شديد قائلا: 


- أيوا يا حبيبتى آنا جاى أهو .. كله تمام ؟ .. نص ساعة هكون عندك ..لا لا مينفعش لو 
مش دلوقتی يبقى مش هينفع النهاردة خالص 

خرج وليد من مكتب يوسف وقد حقق مراده بهذه المكالمة المزيفة › بالفعل شك يوسف فى 
الأمر فالمسافة بين الشركة والبيت نصف ساعة تماماء كان من الممكن أن يفكر يوسف 
بشكل مختلف أو كان من الممكن أن لا يفكر بالأمر أبداء فوليد علاقاته متعددة ولكن وليد 
غير معتاد على ترك الشركة فى هذا الوقت المزدحم بالعمل لأى ميعاد مهما كان › وقد ربط 


ذلك بآخر جملة قالها وهو يخرج من المكتب وبين أشارته لها فى الصباح بأنه ينتظر منها 
مكالمة. 


تناول الهاتف واتصل على الخادمة التى أتت بها والدته للطبخ لحين عودتها من العمرة 
وسألها كأنه يسأل عن أهل البيت بشكل طبيعى : 


- فرحة رجعت من كليتها؟ 
- ايوا يا فندم .. اتغدت ونامت من ساعة 


يوسف: 


- الآإنسه مريم اتغدت معاها؟ 
- ايوا اتغدت وطلعت شقتها يا فندم 


کان يريد أن يتأكد أن مريم فى المنزل» وهل هى وحدها فى شقتها أم مع فرحة› ظل يطرق 
بالقلم على سطح المكتب فى توتر وهو يتخيل وليد وهو يدلف إلى شقة مريم بحرص دون 
أن بنتبه إليه أحد ويتخيلها وهى تغلق الباب وتتلفت حولها لتتأكد انه لا أحد يراهم 

زادت طرقاته بعصبية حتی کسر القلم فی يده ونهض وهو يدفع مقعده بعیدا كاد أن ينطلق 
خارج المكتب ولكنه تفاجاً بدخول السكرتيرة تخبره بأن هناك عميل ينتظره والمسأله عاجلة 
أضطر يوسف أن يستقبل العميل» لم يستطع يوسف أن يركز ذهنه مع الرجل فلقد كان مشتتا 
فى خيالاته» أنهى حدينه مع الرجل بوعد بلقاء آخر › خرج العميل وخرج يوسف خلفه 
مباشرة من المكتب كالسهم ومنه إلى الأسفل › استقل سيارته وانطلق مسرعا عائدا إلى 
المنزل . 


کان ولید یعلم ماذا یفعل جیداء فلقد کان يوسف صديقه قبل أن تدخل مریم حیاتهم ویعلم كيف 
یثیره وکیف یستفزه وکیف یحرکه فی الطریق الذی یرید وبالفعل خطط لکل شیء لکی یوؤکد 
ليوسف أن هناك علافقة حقيقية بينه وبين مريم»› كان يعلم أن هناك شىء ينبت فى قلب 
يوسف تجاه مريم فأراد وئده فى المهد › فلقد تشرب الكره الشديد لأولاد عمه علي من أمه 
فاطمة كما أنه يعلم أن يوسف لن يفضح ابنت عمه وبالتالى لن يفضح علاقته بسلمى 

أقترب يوسف من جراج البيت الكبيرء وتأكدت ظنونه عندما رأى سيارة وليد › ترك يوسف 
سیارته بعیدا حتی لا يراها وليد عند عودته ودخل إلى الباب الخلفى للحديقة ومنه إلى الدرج 


المؤدى إلى الطابق الثالث حيث شقة مريم» ولكنه تفاجاً بهبوط المصعد منه إلى الطابق 
الأرضى »عاد يوسف أدراجه بهدوء على الدرج ووقف على آخر سلمتين فى الطابق الأرضى 
بجوار المصعد › خرج وليد من المصعد وهو يطلق صفيراً من بين شفتيه بطريقة منغمة تدل 
على الأنسجام الشديد» خرج وليد الذى كان يعلم أن يوسف يتابعه › فهو قد أعد كل شىء 
بدقة » فبمجرد أن رأى سيارة يوسف تقترب أسرع إلى المصعد واستقله إلى الطابق الثالث 
وانتظر قليلا ثم استقله مرة أخرى عائدا إلى الدور الأرضى. 

خرج وليد من المصعد واتجه إلى الجراج مرة أخرى واستقل سيارته وهو مبتسما ابتسامة 
عريضة وعاد إلى الشركة مرة أخرى. 

الشك أصبح يقين فى قلب يوسف. تأكد من وجود علاقة آثمة بينهما › تأكد أنها ليست فقط 
فتاة تتصرف بطريقة غير لاقة as Ea‏ .. أشتعلت نار الغيرة فى قلبه أكثر 
وأكثر» الآن تأكد بأنه يغار عليها ولكن هى لات تستحق سوى السحق بالأقدام. 

تعلن الخطوط الجوية السعودية عن أقلاع رحلتها رقم .... المتوجهة إلى جمهورية مصر 
العربية» نرجو من جميع الركاب ربط الأحزمة والأمتناع عن التدخين.. شكرًا 


نظرت إيمان إلى عفاف التى تجلس بجوارها بابتسامة وهى تقول لها: 
- الحمد لله عرفت أربطه لوحدى 

ضحکت عفاف وهی تقول: 

- كده أحسن برضه .. بدل ما نحتاس زى المرة اللى فاتت 

أبتسمت إيمان قائلة : 

- ها حفظتى دعاء الركوب 

عفاف. 


- ایوا حفظته أسکتی بقی لما اقوله متلخبطنیش 


نظر الحاج حسين إلى عبد الرحمن الذى يجلس على المقعد بجواره قائلا بابتسامة: 

- عمره مقبوله یابنی ان شاء الله 

قبل عبد الرحمن يده وقال: 

- ربنا يتقبل يا حاج وميحرمناش منك ابدا 

صمت الحاج حسين قليلا ثم التفت إلى عبد الرحمن وقال بصوت خفيض وبنبره جدية: 
- بقولك أيه يا عبد الرحمن آنت مش ناوى بقى تفرحنا بيك ولا ايه 

أبتسم عبد الرحمن بحزن قائلا: 

- إن شاء الله يا بابا.. أدعيلى أنت بس ربنا يرزقنى ببنت الحلال 

أقترب منه وهمس وهو يشير إلى المقعد الخلفى: 

- طب ماهى بنت الحلال موجودة أهى 

التفت عبد الرحمن للخلف ثم نظر إلى أبيه باستنكار وقال: 

- حضرتك بتتكلم جد 

نظر له والده يتفرس فى وجهه يحاول أن يقرأ انفعالاته وقال: 

- طبعا بتكلم جد وجد الجد كمان ..لو فيها عيب طلعهولى 

أرتبك عبد الرحمن وقال: 

- مش مسألة فيها عيب يا بابا.. بس... بس انا بحس انها عندى زى فرحة كده.. مش أكتر 
- دہ بس علشان مفيش بينكم معاملة.. لكن لما تبقى خطيبتك المسافة بينكم هتقرب اکتر 
قال عبد الرحمن باعتراض: 

- خطیبتی ايه بس.. انا یا بابا مبفکرش فی الموضوع ده خالص دلوقتی 

شرد حسین وقال بخفوت: 


- أول مرة تعارضنى يا عبد الرحمن 


قال عبد الرحمن مسرعاً : 


- أعوذ بالله أنا مقدرش اعارضك يا بابا بس ده جواز وحياة يعنى مينفعش أتجوز واحدة 
بحبها زی أختیى 


قال والده بحزن: 
- أول مرة تاخد قرار من غير تفكير يا عبد الرحمن ..انت شكلك كده لسه قلبك مشغول باللى 
خانتك 


أعتصر كلام أبيه قلبه فقال بألم: 
- لا يا بابا حضرتك فهمتنى غلط أنا مبفكرش فيها خالص بالعكس 


- أومال ليه رفضت من غير تفكير بنت زى دى .. مؤدبة ومحترمة ومتدينة وبنت عمك يعنى 
تو ادك 


شعر عبد الرحمن أن أباه يكاد يكون يحاصره ويضغط عليه فقال محاولا التخلص من هذا 
المأزق: 

- خلاص يا بابا أوعدك هفكر فى الموضوع ده وأرد على حضرتك قريب 

مال حسین بجسده قلیلا تجاهه قائلا بخفوت: 

- أسمع يا عبد الرحمن انا عمرى ما ضغطت عليك فحاجة.. لكن اعرف يابنى ان الموضوع 
ده مهم عندى فوق ما تتصور.. قدامك ومین وترد علیا علشان افاتح البنت فى الموضوع 


كاد أن ينفعل من وقع كلمات أبيه ولكنه تذكر أنها وأمه يجلسان خلفهما فحاول ضبط 
أعصابه وأخفض صوته قائلاء 


- بس حضرتك يا بابا نسيت أنا سبت هند ليه.. لو اللى حضرتك عاوزه دہ حصل ببقی کده 


هنفذ لامها اللى هى عايزاه 
أبتسم حسين قائلا: 


- ومين قالك انى مش هنفذلها اللى هى عايزاه 


قال عبد الرحمن بتعجب: 

- أول مرة مفهمش حضرتك بتفكر ازاى 

أبتسم والده فى هدوء وثقة قائلا: 

- شوف يابنی.. آنا وأحلام واقفین على أول طريق .. والطریق ده آخره اتجاهین.. آنا عاوز 


آخر الطریق آحود یمین وهی عاوزه تحود شمال.. یعنی انا وهی لازم نمشی فى الطريق 
نفسه مع بعض لكن العبرة فى آخر الطريق يابنى فهمتنى 


عبد الرحمن: 

- طب هى عارفة هى عاوزه أيه.. عاوزه فلوسنا وخلاص .. لكن حضرتك بقی عاوزنی 
اتجوزها ليه؟ 

حسین : 


- كان لازم تعرف من ساعة ما كنت بدور عليهم يابنى.. انا مستغرب من سؤالك ده ... ياما 
قلتلك وانا بدور عليهم انى عاوز ألم لحمنا اللى مرات اخويا خادته وهربت .. وان عمك 
موصینی بکده قبل ما یموت .. أومال انت فاکر یعنی أيه معنی ان اخویا یقولی وهو بیطلع فی 
الروح "خد عيالى فى حضنك يا حسين " لو كنت عرفت معنى الجملة دى مكنتش سألتنى 
السؤال ده يا عبد الرحمن 


شعر عبد الرحمن بالحرج من والده بشدة وهو يقول: 
- طب ليه حضرتك معرضتش الموضوع ده على يوسف اشمعنى انا 
أبتسم مرة أخرى قائلا: 

- علشان مينفعش أعرض عليه واحدة هو بيحب اختها 

تفاجأً عبد الرحمن بكلمات أبيه وقال باندهاش: 

- يوسف بيحب ...لالا مش معقول هما الاتنين غير بعض خالص يا بابا 


قال والده بثقة: 


- معاك حق.. انا كمان مستغرب بس انت عارف أبوك مبيقولش حاجة غير لما يكون متاكد 
منها 

ثم أردف قائلا بجدية: 

- قدامك يومين تفكر وترد عليا .. اتفقنا 

زفر عبد الرحمن بحنق وهو يشيح بوجهه بعيدا قائلا بضيق : 


- حاضر 

الفصل السادس عدر 
جعل إيهاب الحديقة فى أبهى صورة لاستقبال أخته وعمه وزوجة عمه بمساعدة فرحة 
ومريم ووفاء بشكل بسيط بعيدا عن التكلف بما يليق بالمناسبة فجعل من فروع الشجر 
الرفيعة على بوابة الحديقة بشكل متقابل بحيث تصبح كالسهم يتدلى منه بعض أضواء الزينة 
البسيطة وكذلك غطى علية المظلة الداخلية بأوراق الشجر والورود البيضاء 


عاونته فرحة برسم بعض الزخارف الاسلامية على أطباق الحلوى المصنوعة من الخوص 
واستخدام بعض الزهور الجافة › كانا يشعران بمتعة حقيقية أثناء عملهما فى الحديقة لم 
تخلو هذه المتعة من بعض المنغصات التى تسببت بها وفاء ومريم بسبب تخبطهم فى الألوان 
وأختلافهم فيهاء وأثناء عراكهم كفتيات صغيرات لمحت وفاء يوسف ووالدها يخرجان من 
المنزل ويتوجهان للخارج فاستوقفتهما بندآتها المتكررة وهى تتجه إليهما بخطوات واسعة 
> وقفت أمامهما تسألهما أن يأخذوها معهما لاستقبالهم فى المطار ولكن والدها رفض قائلا: 
- خليكى يا وفاء.. العربية یدوب ده حتی آنا مش هروح معاه.. كانت مریم قد لحقت بها 
فقالت هى الأخرى: 


- عاوزه أروح معاكم 
وهنا هتف يوسف بحدة: 
- تیجی معانا فين.. آنت عاوزه تتنططى فى أى حتة وخلاص 


أضاءت عيناها بدموعها وقفزت على الفور إلى وجنتيها تعلن غضبها من نفوره الدائم منها 
بلا سبب تفهمه» رمقه عمه بنظرة صارمة قائلاء 

- بتكلمها كده ليه يا يوسف هى قالت حاجة غريبة یعنی ...مش کده يا يابنى 

يوسف : 


- انا آسف يا عمى عن اذنك علشان كده يدوب ألحق معاد الطيارة 


أستدارت مريم وتراجعت خطوات بطيئة وهى تضع يديها على فمها وتبكى بمرارة › لحقت 
بها وفاء وأخذتها بعيدا حتى لا يراها إيهاب على حالتها هذه وحاولت أن تخفف عنها : 


- متزعليش يا مريم.. هو يوسف كده بيطلع فجأة زى القطر 

بکت مریم بحرارة وهی تقول: 

- انا مش عارفة بيعاملنى كده ليه ..من ساعة ما شافنى وهو واخد مني موقف حتى لما 
تحصل حاجة بالغلط يفتكرها حاجة وحشة أو انا قصداها 

قالت وفاء مستفهمة : 

- حاجة وحشة ازاى يعنى؟ 

تابعت مريم قائلة: 


- أى حاجة تتخيلها.. أقع يقوم وليد يمسك أيدى فيفتكرنى موافقة انه يمسكنى كده.. يشوف 
واحدة صاحبتى بتعمل حاجة غلط يقوم يفتكرنى موافقة على تصرفاتها.. وكل مرة أحاول 
اثبتله آنى مبعملش حاجة غلط ميدنيش فرصة ويسيبنى ويمشى.. وبعد كل ده يهزآنى قدامك 
انت وعمى ويشخط فيا ... انت متعرفيش البهدلة اللى كنت بشوفها وانا بشتغل معاه 
صممت وفاء فی تفکیر ثم قالت۰ 


- وانت بتفسری التصرفات دى بأيه؟ 


أشاحت بيدها قائلة بحنق : 

- مش طایقنی طبعا.. ومش عارفة ليه ..انا عملتله أيه علشان یعاملنی کده 
قالت وفاء وهى تمط شفتيها : 

- ياعينى يا يوسف ..هو انت وقعت ولا الهوا اللى رماك 

رفعت مريم رأسها بعينين دامعتين قائلة: 

- تقصدی ایه؟ 

ضحكت وفاء بصخب وقالت: 

- وأنت كمان يا مسكينة ..الله يرحمكم ويحسن إليكم 

حاولت مريم جاهدة مقاطعت ضحكات وفاء وهى تهتف بها: 

بطل فب و فاه قك اة 

قامت وفاء من مكانها وجلست قريبا من مريم وقالت بخفوت : 

- قصدى أنه بيحبك يا عبيطة وبيغير عليكى 

تحجرت عيني مريم وهى تنظر إلى وفاء بعدم تصديق › فأومأت لها وفاء برأسها مؤكدة 
وهی تقول: 

- وانت کمان بتحبيه 

نهضت مریم وکأنها لدغت وهی تصيح فى وفاء: 

- أنت شكلك اتهبلتى يا بت أنت والقضايا اللى بتذاكريها لحست مخك 


ثم انصرفت وهى تتابعها ضحكات وفاء المتواصلة فى شغف وقلبها يرتجف مع ارتجافة 

وبعد ثلاث ساعات كان الجميع يتجهز ويتم وضع اللمسات الأخيرة على ديكور الحديقة 
الجديد حتى سمعوا صوت أبواق سيارة يوسف تنطلق متتالية وكأنه فى زفاف > ذهب الجميع 
إلى بوابة الحديقة فى سعادة وقد كانت سعادة مريم لا توصف حينما رأت اختها إيمان تهبط 
من السيارة وقد زاد نور وجهها أكثر وأكثر» وزاد جمالها دون وضع أى من أدوات الزينة 
عليه › نعم إنه نور الطاعة يزداد بهاء أسرعت إليها بخطوات قريبة إلى العدو ولم تنتظر 
إيمان حتى يستطيع يوسف أن يدخل بالسيارة بشكل كامل» خرجت مسرعة إلى اختها التى 
تعدو إليها وسكنت مريم فى حضن أختها وكأنها أمها عادت إليها بعد غياب › مسحت إيمان 
على رأس مريم وهى تنظر إلى إيهاب بشوق كبير» أقبل عليها إيهاب وحاول انتزاعها من 
مريم ولكنه لم يستطع › كانت متشبثة بها بقوة فاضطر لاحتضانهما معا وقبل رأس أخته 
بحنان وشوق بالغ وهو يقول بابتسامة عذبة: 

- وحشتينا يا حجة ..خلاص بقيتى حجة رسمى ها 

ضحكت ايمان ضحكة أشرق بها وجهها فزاده بهاء وقالت: 

- لا برده لسه مش رسمی آوی.. دی عمره مش حج 

قضى وقت طويل فى العناق والتحيات والسلام بينهم جميعا ودخل الجميع إلى مكانهم 
المفضل تحت المظلة ولكنها كانت مختلفة بديكورات إيهاب وفرحة» ظلت تنظر إيمان حولها 
بتعجب وتقول لإيهاب: 


- طبعا انت صاحب الأفكار البديعة دى 

أشار إيهاب إلى فرحة قائلا وهو يغمز لها: 

- مش لوحدى 

لم تفارق مريم إيمان › ظلت ممسكة بيدها وهما جالسين فى الحديقة كأنها تقول لها أحتاجك 
بشدة وأفتقدك »نهضت آم وليد تصيح فى الخادمة : 

- يالا يا بت هاتى الأكل بسرعة 

قالت عفاف بطيبة: 

- طب ما نطلع فوق احسن.. بدل ما البنت تقعد طالعه نازله تجيب فى الأكل 

قالت وفاء على الفور : 


دلا یا طنط أخنا خاملين حفلة باریگیی كلو ا مشوبات 

ثم أشارت إلى مريم وهى تقول: 

- يالا يا مريم نساعد البنت الغلبانة دى 

منعتها أمها وقالت: 

- تساعديها ليه.. هى بتاخد شوية.. دی بتاخد على قلبها قد کدہه 

تحدثت إيمان قائلة بهدوء: 

- وفيها أيه يا طنط .. الرسول عليه الصلاة والسلام لما كان بيجيله ضيف كان بيخدمه بنفسه 
رمقتها فاطمة بنظرة جانبية وهى تقول : 

- عليه الصلاة والسلام ياختى 

عانقها أخاها مرة اخرى وهو يقول: 

- وحشنا كلامك والله يا إيمان 

بعد الانتهاء من تناول الطعام قالت وفاء موجهة حديثها لإيمان: 

- قوليلى بقى يا إيمان لما روحتوا المدينة المنورة ووقفتى قدام قبر النبى عليه الصلاة 
والسلام حسیتی بأيه؟ 

أشرق وجهها وهى تقول بعيون لامعة: 

- ياه يا وفاء مقدرش أوصفلك أحساسى أبدا.. حسيت بسكينة وراحة فى قلبى.. وخصوصا 
وانا بقول السلام عليك يا رسول الله.. قلبى ارتجف كأنى واقفة قدامه عليه الصلاة والسلام 


ثم تابعت وکأنها انتبهت لشىء وقالت: 


- بس تعرفى يا وفاء حجرة النبى اللى كان عايش فيها وادفن فيها كانت صغيرة أوى.. يمكن 
المظلة دى أكبر منها فى الحجم.. مع أن النبى أكرم خلق الله على الله وحبيب الرحمن 
ورغم کده كان بيته بالحجم ده وبالتواضع ده.. واحنا بيوتنا كبيرة أوضتين وتلاتة ويمكن 
اكتر ورغم كده نقعد نشتكى ضيق الحال وضيق الرزق واللى ساكنة فى شقة عاوزه فيلا 
واللی عندها فيلا عاوزه قصر..سبحان الله 


نظر حسين إلى عبد الرحمن نظرة ذات معنى وكأنه يقول له "شوفت بقى انا اخترتلك ايه " 

جلست مريم مع إيهاب فى غرفة المعيشة بجوار إيمان فى شقتهم وهى تحكى لهم تفاصيل 
رحلتها الروحانية الجميلة وهما يستمعان فى انتباه والأبتسامة مرسومة على شفتيهما إلى 
أن قال إيهاب: 


- الله یا إیمان.. شوقتینی اروح عمره .. إن شاء الله اروح قريب أول ما اخلص تشطيب 
العمارة اللى عمى ادانى شغلها ويبقى معايا مبلغ محترم هسافر على طول 


قالت مريم: 

- ده مبلغ يابنى يطلعك حج مش عمره انت والعيلة كلها 

رمقته ايمان بنظرة متفحصة وهى تقول: 

- طب أيه رأيك طالما المبلغ حلو كده قبل ما تطلع العمرة تخطب فرحة 


أبتسمت مريم وهى تنظر إلى إيهاب الذى ابتسم بدوره ولكن ظهرت عليه علامات الحيرة 
وهو يقول لها: 


- تفتکری یا إیمان ...تفتکری عمی يوافق؟ 

ثم نهض مترددا وقال: 

- وبعدین هی نفسها ممکن متوافقش 

قالت إيمان بثقة : 

- انا متأكدة انها هتوافق 

لمعت عيناه بشغف قائلاءٍ 

- وعرفتی ازاى هى قالتلك حاجة ؟ 

أشارت له بأصبعها نافية وقالت بابتسامة مداعبة: 


- لا طبعا هى دى حاجة تتقال.. انا اللى عندى الحاسة السادسة والسابعة والعشرة كمان 
صمت مفکرًَا إلى أن قال ببطء : 


- تفتکری کده.. یعنی أتوکل علی الله وأکلم عمی .. بس لو قالی هتعیشها فين اقوله ایه.. فی 
بيتك ...لا مینفعش استنوا لما يبقی معايا مبلغ تانى اجيب بيه شقة بره تليق بيها 


صاحت مریم بمرح: 


- ليه بس يا هوبه .. انت ناسى الأعتراف اللى عمامى قالوا لإيمان.. اننا لينا نصيب فى 
البيت هنا .. يعنى الشقة اللى هتجوز فيها بتاعتك من ورث بابا الله يرحمه يعنى ملكك 


قالت ايمان موؤكدة: 


- أنا مع مريم يا إيهاب وعلى فكرة عمى عاوز يكتبلنا نصيبنا بيع وشرا بس مش عاوز ماما 
تعرف حاجة زی کده 


ثم نظرت لمريم موجهة الحديث إليها: 
- سامعانی یا مریم 
مریم: 
- انا وعدتك يا إيمان خلاص 
تابعت ايمان وهى تنظر لإيهاب : 
- وافق يا إيهاب علشان خاطرى .. آنا نفسی تتجوز بقی وکمان هتسكن معانا فى نفس الدور 
فى الشقة اللى قدامنا على طول يالا توكل على الله واستخير ربنا 
أومأ ايهاب برأسه موافقا وقال بسعادة غامرة: 
- طول عمرك بتفتحيلى الأبواب يا ايمان وبتحفزينى دايما 
Nok‏ 
مضى اليومان المهلة التى طلبها عبد الرحمن من أبيه ليفكر فيهما فى موضوع زواجه من 


إيمان» كان يجلس فى مقعده الخاص فى شرفته المطلة على الحديقة شاردا حتى أتاه صوت 
أخته تناديه... ألتفت إليها قائلا: 


- ايوا يا فرحة فى حاجة؟ 

قالت فرحة تداعبه : 

- أيوا يا رومانسى.. بابا عاوزك فى أوضة المكتب حالاً بالا 

قال عبد الرحمن وهو ينهض : 

- طب روحى انت يا غلباوية 

دخل عبد الرحمن غرفة والده بعد أن طرق الباب وأغلقه خلفه وهو يقول: 
- السلام عليكم ..حضرتك بعتلى يا بابا 

أشار له والده أن يجلس وهو يقول: 


- اقعد يا عبد الرحمن ... 


- ثم تابع: 

- أيه يعنى مردتش عليا اليومين عدوا 
قال بعدم فهم: 

2 أرد على أيه؟ 


رمقه والده بنظرة صارمة وقال: 
- وانا اللى قلت انك بتستخير ربنا.. أتاريك الموضوع مش فى دماغك أصلاً 


تذكر عبد الرحمن الحديث الذى دار بينهما على متن الطائرة › بالفعل لقد نسيه لا لعدم 
أهيمته ولكن لعلمه أن والده مصر على هذه الزيجة وفى كل الأحوال سوف يضطر للموافقة 
انتزعه والده من بین أفکاره قائلاء 


- یعنی مردتش 
عبد الرحمن: 
- بابا هو حضرتك لسه مصمم على الموضوع ده؟ 


قال حسین بإصرار: 


- نت شايف أيه؟ 

أجاب عبد الرحمن باستسلام: 

- خلاص يا بابا حضرتك اعمل اللى شايفه صح 

تنهد حسین وهو ینظر لولده یحاول أن یستشف ما بداخله فی صمت ثم قال بهدوء : 


- يابنى انت عارف قيمتك عندى كويس .. وانا مش عايز اجبرك على حاجة وكمان إيمان 
زی بنتی ومرضاش أبدا انها تجوز واحد مجبور عليها 


أستند عبد الرحمن بظهره إلى مقعده وهو يقول: 


- يا بابا والله إيمان بنت زى الفل .. وزوجة رائعة لأى حد فى الدنيا.. وانا مش مجبور ولا 
حاجة.. كل الحكاية انى كان نفسى أحب البنت اللى هتجوزها الأول لكن خلاص اللى فيه 
الخير يقدمه ربنا 


ابتسم والده برضا وقال : 

- عظیم ..کده مفضلش غير إیمان یارب بقی هی متخزلنیش 
ألتفت إليه عبد الرحمن بتسائل: 

- تفتکر ممکن ترفض 

قال حسین بتفکیر: 


- والله يابنى مش متأكد من موافقتها .. انا هقعد معاها واكلمها ولو وافقت هكلم إيهاب على 
طول على كتب كتاب.. بلاش خطوبة وتضيع وقت 


نهض عبد الرحمن وهو يهتف: 

- جواز کده على طول.. طب ناخد على بعض الأول 

أبتسم حسين وقال: 

- لما انت بتقول كده وانت الراجل.. أومال البنت بقى هتقول أيه 
قال برجاء: 


- يا بابا واحدة واحدة.. الحكاية مبتتاخدش قفش كده 

أشار له والده منبها : 

- واعمل حسابك كتب الكتاب هيبقى شهر واحد بس .. وبعدين الفرح على طول 
صمت عبد الرحمن ولم يرد عليه فصاح فيه فجأة: 


- مااااالك 


أنتفض عبد الرحمن لصيحة أبيه وقال بتلعثم : 
- حاضر يا بابا حاضر.. لو عاوز الدخلة كمان ساعة انا جاهز 


ضحك حسین بصوت مرتفع» ثم نادی على زوجته بصوت مرتفع › دخلت والدته ولحقت بها 
فرحة التى قالت: 


- ايه ده بابا بيضحك بصوت عالى .. أكيد فى حاجة كبيرة .. 
نهض حسين من مكانه وتوجه إليها واحتضنها وهو يقول : 
- عقبالك لما افرح بيكى انت كمان 

نظرت له زوجته بتسائل وقالت: 

- هی کمان؟ 

أوماً برأسه قائلاء 

- أيوه يا عفاف هى كمان.. أصل خلاص عبد الرحمن لقيناله عروسة 
أبتسمت فى حيرة وهی تقول: 

- عروسة مين يا حاج؟ 

قال بابتسامة مشرقة : 

- إيمان.... 


ثم تابع بحنين بالغ : 


- بنت اخويا الله يرحمه 

أنتفض عبد الرحمن للمرة الثانية على صوت الزغاريد الذى أطلقتها والدته فجأة 
أصفر وجهه وقال : 

- دى تانى مرة أتخض فى نفس القاعدة ...على فكرة انا كده مش هشرفكوا خالص 
قبلته والدته واحتضنته وانقضت عليه فرحة بسعادة هاتفة : 

- مبروك یا بودی مبروك مبروك .. 

قال بسخرية : 

- كل ده ولسه العروسة متعرفش أصلا ..وعلى فكرة احتمال كبير ترفضنى 

قالت عفاف بلهفة : 

- انا هطلعلها دلوقتی 

أوقفها حسين قائلا: 

- لا محدش هيكلم إيمان غيرى.. انا عمها وعارفها كويس .. أطلعى يا فرحة ناديهالى 
واوعى تلمحيلها بأى حاجة.. مفهوووم 

هتفت فرحة وهى تعدو : 

- مفهوم يا بابااا.. 

طرقت فرحة على الباب وعندما فتح أطرقت برأسها فى حياء وقالت : 

- أزيك یا بشمهندس .. ممکن تنادیلی إیمان لو سمحت 


أبتسم قائلا فى حب: 
OE OTE‏ 


تضرج وجهها بحمرة الخجل وقالت: 
لا الصراحة مينفعش خالص 


جاءت إيمان وهى تقول مداعبة : 

- مينفعش أيه؟ 

قالت فة بستركة : 

- إيمان بابا عاوزك تحت ضرورى جدا خالص 

أبتسم ايهاب وقال بتفكه: 

- ضرورى جدا خالص .. كل أدوات التأكيد اللى فى اللغة 

- طب ثوانى يا فرحة هروح البس الأسدال وجاية على طول 

أرتدت ايمان إسدال الصلاة وهبطت بصحبة فرحة الى شقة عمهاء أشارت فرحة إلى غرفة 
المكتب وقالت: 

- بابا مستنيكى فى أوضة المكتب 

طرقت إيمان ثلاث طرقات خفيفة ودخلت › قال حسين بابتسامة عندما رآها: 
- أدخلی يا ايمان واقفلی الباب وراکى 

ثم اشار لها بالجلوس فقالت: 

- خیر یا عمی؟ 

أبتسم بحنان وقال: 

- قولیلی یا إيمان انت بتثقى فيا؟ 

- طبعا يا عمى 

- يعنى متأكدة انى عاوز مصلحتك وانك عندی زی ولادی بالظبط؟ 
أرتفع حاجبها بابتسامة حائرة وقالت: 

- آکید یا عمی مفیش عندی شك فی کده .. بس حضرتك بتسألنی ليه 
- هقولك بعد ما تردی عليا... 


نظرت له متعجبة وقالت: 

- ما انا ردیت یا عمی 

صمت للحظات تم قال ببطء : 

- أيه رأيك فی ولادی .. یعنی شخصیتهم .. تربیتهم.. اخلاقهم 

زادت حيرة إيمان أكثر وأكثرء لا تعلم سر هذه الأسئلة ولكنها مضطرة للرد عليها › قالت: 


- ماشاء الله يا عمى ولاد حضرتك أحسنت تربيتهم .. وأخلاقهم فوق الوصف ربنا 
يخاليهوملك 


أتسعت ابتسامته وقال: 

- ریحتی قلبی یابنتی ..کده بقی ندخل قی الموضوع على طول 

صمتت إيمان وتركت له المجال لمتابعة حديثه فقال بشكل مباشر: 

- أيه رأيك فى عبد الرحمن ابنى 

أرتبكت وقالت بتردد: 

- من ناحية أيه؟ 

قال مباشرة : 

لو اتقدملك تقبليه؟ 

وقفت إيمان فى خجل وأطرقت برأسها ولم ترد › نهض عمها ووقف إلى جانبها ولف ذراعه 
حول کتفها قائلا : 

- يابنتى انا عاوز رأيك بصراحة.. متکسفیش مني.. لو شایفاه میصلحش قولیلی لاء .. لیکی 
مطلق الحرية ده جواز مش لعبة ... طال صمتها مما جعله يشعر بالقلق فقال: 

- أنا بس عاوز اقولك ان عبد الرحمن متربى ومواظب على صلاته وبيقوم بكل الفروض 
اللى عليه.. وعمره لا مسك سيجارة ولا غيره.. وطبعا انت عيشتى معانا فترة وشوفتى 
تصرفاته 


ثم تابع بتنهيدة قلقه : 


- ولو وافقتی هتريحى قلبى يا إيمان .. أنا عاوز اطمن عليكى انت واختك قبل ما اموت 
قالت بلهفة: 

- بعد الشر عليك يا عمى.. ربنا يديك طولت العمر وحسن العمل يارب 

تابع حدیثه قائلا: 

- عاوز اطمن عليكى مع راجل عارف انه هيصونك لانك فى الآخر لحمه ودمه.. وتفضلى 
وسط عيلتك الكبيرة دى ومتسبيناش أبدا.. نبقى حواليكى دايما وانت عارفة عفاف بتحبك 
ازای وهتراعیکی وهتبقى غلاوتك عندها من غلاوة فرحة وانت عارفاها طيبة ازاى 

زاد شعوره بالقلق لطول صمتها مرة أخرى فقال: 

- ها یابنتی مردتيش عليا ايه رأيك 

قطعت صمتها وقالت بحياء: 

- طيب حضرتك ادينى فرصة أفكر واستخير وآخد رأى اخويا 

ابتسم لها قائلا: 

- یومین کویس 

قالت على الفور: 

- لا يومين قليل أوى .. يعنى .. مش أقل من أسبوع كده 

- خلاص نقسم البلد نصين نخاليهم أربعة .. خلاص اتفقنا مش عاوز مقاوحة تانى يالا 
اتفضلىی 

خرجت إيمان من غرفة المكتب تنظرت حولها بحذر › ثم هرولت سريعا إلى الأعلى حيث 


شقتها وقلبها يخفق بشدة › نظر لها إيهاب وهى تغلق الباب خلفها وتحاول أن تتنفس 
بصعوبة» قلق عليها واقترب منها مطمئنا : 


- مالك يا إيمان فى حد ضايقك 
تضرج وجهها بحمرة الخجل أكثر وهى تقول: 
- لا أبدا 


اومال مالك كده وشك أحمر وزی ما یکون حد بیجری وراکی 


صمتت وذهبت لتجلس حتى تستطيع تنظيم طريقة تنفسها › ذهب خلفها فى حيرة وجلس 
بجوارها ونظر إليها ينتظر أجابتها › خرجت مريم من غرفتها فوجدتهما هكذا فاقتربت 
وجلست بجوار اختها وهی تقول : 


- مالكوا فى أيه؟ 

قال إيهاب بنفاذ صبر: 

- ما تكلمى يا إيمان ساكتة ليه 

ارتبكت بشدة وهی تقول بخجل: 

- عمى ..عمى بيقولى أيه رأيك فى عبد الرحمن 

قال إيهاب بعدم فهم: 

- مش فاهم يعنى أيه .. رأيك فيه ازای یعنی 

أطرقت برأسها تحاول أن تجد كلمات مناسبة › وفجأة صفقت مريم بيديها بابتسامة كبيرة 
وهی تقول: 

- يا إيمان يا جامد .. معقوله يا إيهاب مفهمتش ده انا فهمت. 
واكملت بشغف: 

- عبد الرحمن عاوز يتجوز ايمان ها فهمت ولا نقول كمااان 
قطب جبينه فی تفكير وقال: 

- صحيح الكلام ده يا إيمان 

أومأت برأسها مؤكده كلام مريم فقال بنزق: 

- وعمى ليه مكلمنيش انا الأول 

قاطعته مريم قائلة: 


- ازاى يعنى يقولك انت الأول.. مش لما يعرف رأيها الأول يبقى يكلمك ويتفق معاك 


أومأت ايمان مرة أآخرى وقالت بخفوت : 

- أيوه هو برضة قالى كده 

قالت مريم بسعادة: 

- وانت قولتيله أيه يا إيمان موافقة طبعا مش كده 
قالت إيمان بنفس الخفوت: 

- قلتله عاوزه وقت افکر واستخیر ربنا 

نهض إيهاب وهو يقول: 


- خلاص اللى فيه الخير يقدمه ربنا.. استخيرى .. بس لما توصلى لنتيجة تقوليلى وانا هبلغه 
بالرد 


وافقته إيمان بإماءة من رأسها وقالت مريم: 


- بطل تحبکها یا إیهاب ده عمنا.. یعنی فی مقام ابونا الله یرحمه .مش راجل غریب وناس 
غريبة عننا نتعامل معاهم بالشكليات دى 


قال إيهاب متعجبا : 

- يا سلام.. من أمتى بقى العقل ده 

ثم أردف وهو يتجه للباب: 

آنا ماشی دلوقتی علشان عندی مشوار شغل مهم أوی 


بمجرد أن أغلق إيهاب الباب خلفه أمسكت مريم ذراع إيمان واجلستها فى مواجتها وقالت 
وهى تصطنع الجدية: 

- أعترفى بسرعة ... 

قالت إيمان بدهشة: 

- أعترف بأيه يا مجنونه 


نظرت لها مريم بعين مفتوحة والأخرى مغمضة وقالت بمكر: 


- أيه اللى خلاکی تغيرى رأيك .. مش قلتی انا عاوزه اتجوز واحد ملتزم 

سعلت إيمان وانشغلت بطرحت اسدالها حتى تتحاشى النظر لمريم وقالت: 

- نا لسه موافقتش يا مریم ..انا لسه هستخير 

أمسكت مريم وجهها بيدها وقالت : 

- اومال ليه كده خير اللهم اجعله خير شكلك زى ما تكونى موافقة .. وبعدين عبد الرحمن 
مش ملتزم زی ما انت عاوزه 

أبعدت ايمان وجهها وقالت: 

- بصی انا کمان محتارة لآنه زی ما بتقولی مش ملتزم زی ما انا عاوزه.. لکن عموما احنا 
عشنا معاهم وشوفنا أخلاقهم وهو أخلاقه مش بعيده عن الألتزام .. يعنى بيصلى فى المسجد 
وبار بأبوه وأمه ومحترم ومالوش فى حكاية مصاحبة البنات والستات والكلام الفاضى ده.. 
مالوش فى السجاير ولا فى الحاجات الوحشة دى.. معاملاته وطريقة كلامه محترمة ده غير 
انى عارفة عمی مربيه ازاى وبما أن احنا قرايب فأنا متأكدة من أخلاق البيت اللى اتربى فيه 
هو فيه بس شوية حاجات عاوزه تظبيط 

كانت إيمان تردد على نفسها هذه الكلمات دائما حتى تقنع نفسها بها وهى تتقلب على 
فراشها ليلا وكأنها تجد مخرجا أو تبريرٌا يجعلها توافق على الزواج من عبد الرحمن › فلقد 
كانت تطلعاتها أكبر من هذا فى الزوج الذى تريد . 

طوال الأربع أيام لم يحدث أى احتكاك بين مريم ويوسف ولقد ساعد على ذلك البعد 
أختبارات آخر العام بالنسبه لمريم وفرحة ووفاء › وبعد انقضاء المهلة المحددة واستخارة 
يومية» أخبرت إيمان أخيها برأيها.. فقال بحيرة: 

- مش عارف يا إيمان يعنى اقول لعمك أيه دلوقتى؟ 

ایمان : 


- زى ما قلتلك يا ايهاب قوله انى عاوزه اتكلم مع عبد الرحمن مرة واحدة وبعدين هقول 
رأیی 
نهض إيهاب ليذهب لعمه ولكن إيمان استوقفته قائلة : 


- إيهاب... أيه رأيك تطلب أيد فرحة بالمرة 

ألتفت إليها فى تفكير وقال : 

- تفتکری ده وقت مناسب 

قالت إيمان بحماس: 

- طبعا افتكر ونص .. وانا عارفة النتيجة من الكنترول مقدما 

قال بتردد: 

- مش عارف يا إيمان .. قلقان أوى من الحكاية دى 

ربتت على کتفه وقالت: 

- صدقنى عمك بيحبك جدا وهيفرح أوى بطلبك ده.. وفرحة كمان مياله ليك 

شرد قلیلا وقال: 

- بس دی بتمتحن دلوقتی 

ابتسمت له قائلة. 

- خلاص فاضل أسبوع وتخلص امتحانات .. وبعدين يا باشا انا لو كنت عارفة انها هتقعد 
تفكر وتنشغل كنت قلتلك استنى لما تخلص امتحانات لكن انا متأكدة انها هتطير من الفرح 
وهتتحمس للمذاكرة أكتر 

وضع إيهاب يديه فى جيبه وقد تبدل حاله فى لحظة وهو يقول بغرور مصطنع: 

- طبعا یابنتی .. آخوکی لا يقاوم 

كانت سعادة حسين بالغة وهو يرى على وجه ابنته علامات الرضا بطلب إيهاب للزواج 
منها وهی تقول بخجل: 


- اللى تشوفه حضرتك يا بابا 


فى حين قال عبد الرحمن مداعبا : 

- يا سلام على الأدب .. أيه يابنت الأدب ده كله اللى نزل عليكى مرة واحدة 

نظرت له نظرة جانبية وهى تقول مهددة : 

- طول عمرى مؤدبة على فكرة بس انت كنت فى البلكونة.. هو محدش قالك ولا أيه 
ضحك والدها من مداعباتها لأخيها وهو يقول: 

- مش لسه كنت مكسوفة من شوية لحقتى تقلبى 

ثم التفت إلى عبد الرحمن وقال : 

- ها يا عبد الرحمن وانت فاضى أمتى علشان القاعدة اللى إيمان عاوزه تقعدها معاك 
قال عبد الرحمن بعدم أهتمام: 

- أى وقت يا بابا وياريت لو النهاردة علشان بكرة عندى شغل كتير مش هبقى فاضى 
تابع وهوینظر لوالده فی تساؤل قائلا: 

- بس هی مقالتش هی عاوزانی فإیه بالظبط؟ 

ألفتت إليه والده متعجبا وقال: 

- البنت من حقها تقعد معاك قبل ما توافق عليك..وانا الحقيقة مستغرب المفروض ان انت 
كمان تبقى عندك نفس الرغبة 

عانقت عفاف ابنتها عناق طویل وهی تبکی وتقول : 

- ألف مبروك يا حبيبتى مش مصدقة انى هشوفك عروسة أخيرَا 

أعتدلت فرحة وهى تقول باستنكار : 

- أيه أخيرا دى يا ماما هو انا عندى خمسين سنة ولا أيه 

ثم نظرت إلى يوسف الذى كان يتابع التلفاز واجمًا وقالت: 


- ولا أيه رأيك يا يوسف؟ 


قال دون أن يلتفت: 

- اللى انتوا شايفنه اعملوا 

جلست والدته بجواره قائلة: 

- أزای يابنى.. أنت أخوها ولازم يكون ليك رأى 

أبتسم ابتسامة باهتة وقال: 

- إيهاب مفيش عليه غبارولا هو ولا إيمان وانا أتشرف بيهم بصراحة 

نظرت له فرحة بتساؤل وقالت: 

- ومريم كمان بنت كويسة 

أبتسم فى سخرية وهو يقول : 

- لا ومش أى بنت .. ونعم البنات 

كان اللقاء المرتقب فى الحديقة › جلست إيمان على مسافة مناسبة من عبد الرحمن وهى 
تحاول استعادة أى شىء مما كانت تريد قوله ولكن عقلها وكأنه قد أغلق للصيانة› ظلت 

تحاول أن تبدو متماسكة حتى لا تبدو بلهاء فهى من طلبت الجلوس إليه ولكن الحياء كان 
سيد الموقف › شعر عبد الرحمن بما تعانيه فقرر أن يبدء هو قائلا بأبتسامته المعهودة: 


أخبار الوردة أيه 
أبتلعت ريقها بصعوبة وقالت : 


- أعتنيت بيها على قد ما اقدر بس فى الآخر دبلت 


أوماً برأسه قائلاء 
- أكيد طبعا طالما اتقطفت خلاص 


ثم استدرج مداعبا: 
- منه لله الوحش اللى قطفها 


أبتسمت رغما عنها فقال على الفور: 

- إيمان أنا عاوزك تبقى على راحتك خالص وتكلمينى فى اللى أنت عاوزاه 

قالت بتماسك: 

- أنا كل اللى كنت عاوزاه أنى اقولك على شوية حاجات كده أحب تبقى موجودة فى بيتى 
واحب الأنسان اللى هعيش معاه يعملها.. وكنت عاوزه أعرف رأيك فيها 

حك ذقنه بتفكير وقال: 

- أتفضلى قولى أنا سامعك 

- أول حاجه أنا مش عاوزه فی بیتی معاصی علشان ربنا یبارکلنا فی حیاتنا يعنى أنا مش 
بتفرج إلا على القنوات الاسلامية بس .. وأحب أن زوجى هو كمان يغخض بصره 

قال عبد الرحمن بابتسامة : 

- ها وأيه کمان 

تابعت مسترسلة : 

- تانى حاجة أنا مبسمعش أغانى .. الرسول عليه الصلاة والسلام قال (ليكونن من أمَتّي 
أقوَامٌ يحون الحرَ والحريرَ وَالحَمْرَ وَالمَعَازف) وأنا مش عاوزه يبقى فى حد فى بيتنا 
بيستحل المعازف 

أبتسم أبتسامة واسعة وقد أعجب بالحديث وقال: 

- يعنى التحريم فى الأغانى ولا فى الموسيقى 

قالت بسرعة: 

- لا أنا ممكن أكون أخطأت التعبير ..التحريم فى المعازف نفسها لكن بالنسبة للأغانى 
وكلماتها فده على حسب الكلمات يعنى لو كلمات جميلة بتدعو لحاجة كويسة ومحترمة 
هتبقى حلال لكن لو كلمات بتثير الفتن والشهوات فى النفوس فطبعا دى تبقى حرام وأعتقد 
هوده المنتشر وخصوصا فى الزمن ده 


أبتسم مرة أخرى وقطب جبينه مداعبا وقال: 
ب انها رع الشكى اع لووك دم فف الت فة لخزرها بضر نها كدذ من 


أطرقت برأسها خجلا من مقصد سؤاله ولم ترد › حاول عبد الرحمن تغير مسار الحديث وقال 


- ها خلاص كده ولا فى حاجة تانية 
إيمان: 


- حاجة واحدة بس ... بالنسبه للصور أنا مش هعلق صور على الحيطان مهما كانت الصورة 
دی عزيزة عليا لأن الرسول عليه الصلاة والسلام قال أن البيت اللى فيه صورة متعلقة مش 
بتدخله الملائكة .. وطبعا البيت اللى مش بتدخله ملائكة هيبقى فيه أيه غير الشياطين ويمكن 
ده سبب محدش واخد باله منه للمشاکل الكتير اللى بتحصل فى البيوت 

نظرت إليه فوجدته يستمع لها بتركيز فقالت : 

- هو كلامى ده مضايقك 

قال عبد الرحمن بجدية: 

- لا طبعا یضایقنی أيه ده آنا مسلم زیی زيك یعنی دی أوامر دینی آنا كمان 

أبتهجت إيمان وقالت: 

- أفهم من كده انك موافق على الکلام ده 

أشرق وجهه بابتسامة عذبة قائلا: 

- تصورى البنات دلوقتى لما تقول عايزة أقعد مع الراجل اللى متقدملى الواحد يتخيل أنها 
هتقعد تتشرط عليه وتطلب بقى اللى هى عايزاه 

ثم تابع وهو ینظر لها باحترام: 


- حقیقی یا إيمان آنا كل يوم باحترمك أکتر.. یاریت کل البنات یبقی هو ده شغلها الشاغل فی 
جوازها مش الدهب والجهاز والمؤخر والقايمة وعايزة زى فلانة وهاتلى زى علاة 


کان ینتظر منها ردا ولكنه وجدها صمتت فى خجل من أطراءه عليها فقال متابعا: 

- أنت قولتى هتدى رأيك النهائى بعد ما تقعدى معايا .. ها رأيك النهائى أيه؟ 

نهضت وهی تبتسم فى راحة وقالت : 

- هبلغ رأيى لإيهاب عن أذنك 

عادت إلى الداخل فى سرعة بخطوات مرتبكة بعد أن تركت جلستها تلك أثرها البالغ فى 
نفس عبد الرحمن» كلماتها جعلته يتأكد من حسن اختيار أبيه › أنه بالفعل اختار له الزوجة 
الصالحة التى ستحمل أسمه وتحافظ عليه › خجلها والملامح التى كست وجهها وهى تحدثه 


جعله يشعر بأنه له مكان ما فى قلبها › كل هذا جعله راضيا أكثر عن هذه الزيجة ولكن 
مازالت مشاعرہ تجاهھها کما هی ! 

أطلقت أصوات الزغاريد فى بيت آل جاسر بعد تحديد ميعاد العقدين معا فى آن واحد ويوم‎ 
واحد بعد عشرة أيام.‎ 
كانت العائلة كلها فى سعادة غامرة إلا أثنين فقط › وليد ووالدته التى كانت تأكل الغيرة قلبها‎ 
لكرهها لأولاد أحلام كما تقول دائماء ولانها كانت تريد عبد الرحمن لابنتها وفاءء أما وليد‎ 
فقد أظهر عكس ما يبطن تماما فهو بارع فى هذا.‎ 
وکانئت هناك من تستمع للخبر وتقفز فرحا وسعادة وهى تقول فى الهاتف:‎ 
ألف مبروك يا حبيبتى ليكى أنت واخوكى.. أنت عارفه يا إيمان آنا الود ودى أنزلك‎ - 
مخصوص بس اعمامك واخدين مني موقف وخايفة حضورى يبوظ الفرح وابقى أنا سبب‎ 
تعاستكم يا بنتى .. آنا هتصل على إيهاب واباركله بنفسى ...مع السلامة يا نور عينى‎ 
وضعت سماعة الهاتف واستدارت لزوجها بانتصار قائلة:‎ 
شوفت تخطيطى يا عصام ..علشان كنت مش مصدقنى لما قلتلك فلوس العيلة دى‎ - 
هترجعلى أضعاف مضاعفة ولحد عندى‎ 
صفق لها زوجها عصام بأعجاب وقال:‎ 
كده أبصملك بالعشرة.. أنت معلمة‎ - 


وضعت قدم فوق أخرى وهى تقول باستعلاء: 
- ولسه .. مفضلش غير مريم وتبقى العيلة كلها فى جيبى 

كانت الأيام تمضى بطيئة على البعض وسريعة على البعض الآخر بل كانت أول مرة تتمنى 
فرحة أن تأتى الأختبارات تباعا ون تنتهى فى سرعة › أخيراً ا ستتکلم معه وتنظر له وینظر لها 
دون محاذير» لم يكن حال إيهاب مختلفا كثيرا عنها فهو يحدث نفسه دائما بآنها ستصبح 
حلاله يبثها حبه وقتما شاء » لن يغض بصره عنها بعد الآن» أخيراً ستكون هذه الطفلة 
المدللة طفلته وزوجته إلى الأبد. 

ولكن لم يكن كلاهما سواء بالنسبة لإيمان على العكس»› كانت تد تشعر بالسعادة المخلوطة‎ 
بالخجل ولكنها لا تستحث الأيام كما تفعل فرحة بل كلما مضى يوما تزداد له اضطرابات قلبها‎ 


تم تحديد أقامة العرس فى الحديقة وتكفل إيهاب بها لمدة خمسة أيام قبل العرس وبالفعل 
خرجت من تحت يده زاهية لأقصی حد › کان يعمل بها بقلبه قبل يده وخبرته»ء کان عرس 
عائلى بسيط لم يكن به صخب كثير › فقد كانت رغبة الجميع أن يكون الحفل الحقيقي هو يوم 
الزفاف. 

أرتدت إيمان فستان بسيط ورقيق من اللون الفضى المطعم بالخرز والكريستالات الملونة 
الصغيرة » وضعت القليل من الزينة وكان حجابها من نفس لون الفستان والتى تتميز 
ببساطتها فى حين أصرت فرحة على ارتداء فستان منفوش من اللون الذهبى الفاتح يغلب 
عليه الخرز اللآمع › كانت تريد أن تبدو كسندريلا فى فستانها › ولفت حجاب صغير ووضعت 
زينتها تتماشى مع لون بشرتها الخمرية. 

تم عقد قران فرحة وإيهاب أولا ثم تولى الحاج إبراهيم الولاية عن إيمان وتم عقد قرانها 
على عبد الرحمن» وقف إيهاب فى مزاح وقال : 

- يالا يا جماعة كله يقولنا فى نفس واحد بارك الله لكما وبارك عليكما وجمع بينكما فى 
خير.. يالا واحد اتنين تلاة 


ضحك الجميع مع اختلاف الأصوات وأطلقت أم عبد الرحمن الزغاريد الواحدة تلو الأخرى 
حتى كادت أن يغشى عليها من الفرحة والمجهود» لا تعلم مريم لماذا كلما نظرت إليه تشعر 


بغصة فى حلقها وكأنها تريد البكاء › تلاقت نظراتهما فى صمت قطعه يوسف بالحديث مع 
والده. كان من المقرر أن يجلس كل عريس إلى عروسه بعض الوقت بعد انتهاء الحفل فى 
مكان مخصص لكل منهما قد أعده إيهاب من قبل › أنصرف الجميع كل إلى شقته وظل 
الأربعة تحت مظلة واحدة › نظر إيهاب إلى عبد الرحمن قائلا: 


- أيه؟ 

عبد الرحمن: 

- أيه؟! 

لوح إیهاب بيده قائلا: 

- أحنا هنستهبل من آولها.. متاخد مراتك وترح تقعد هناك 
قال عبد الرحمن بتصنع عدم الفهم: 

- ليه ما احنا قاعدين مع بعض أحسن 

نهض إيهاب وهتف به: 


- ليه هى جمعية تعاونية ولا أيه .. ما تمشى يابنى انت هى الجوازه دى منظورة ولا أيه يا 
جدعان 


نهض عبد الرحمن وهو يضحك ضحكات مستفزة وأمسك بيد إيمان وقال: 
يالا يا إيمان لو استنينا أكتر من كده هنقضى الليلة فى التخشيبة 


رغم أن تصرفات عبد الرحمن كانت للمداعبة إلا أن إيمان شعرت بقشعريرة فى جسدها 
جراء لمس عبد الرحمن ليدهاء ريبما لانها اول مرة تسمح برجل أن يلمسها! 


أخذها عبد الرحمن إلى مظلة صغيرة أخرى كان إيهاب قد زينها بقماش التل تزينها 
المصابيح الكهربائية الملونة» جلس وهو يقول بمزاح : 


- شفتی الواد اخوکی طردنا أزای .. 
أبتسمت إيمان فى خجل قائلة: 


- معلش بقى أصله بيحب فرحة أوى ونفسه يقعد يتكلم معاها براحته 


وضع عبد الرحمن كفه تحت ذقنه وظل ينظر إليها تارة وإلى الحديقة تارة أخرى فى صمت 
ويبتسم ابتسامات صماء» كانت إيمان تجلس فى مكانها ترى مظلة إيهاب وفرحة وترى 
علامات السعادة المرسومة على وجهيهما و انسجامهما سويا وهو ممسك بيدها يبثها 
مشاعره فى شوق وحب › أنسجمت معهما كأنها تجلس بينهماء تتبع عبد الرحمن نظراتها 
فوجدها شاردة مع الأحبة» كان يريد أن يتكلم معها ولكن لم يجد كلمات يقولها ومعه حق› 
كيف يقول ما لا يشعر به» فاللسان مغرفة القلب › أراد أن يقول أى شىء حفظا لماء الوجه 
فقال: 


- على فكرة أنت النهاردة زى القمر 

أنتبهت على كلماته ونظرت إليه وكأنها لا تصدق أنه تحدث أخيراً وقالت بحزن: 

- بتقول حاجة 

لمس عبد الرحمن حزنها فشعر بالأسى وقال: 

- بقولك انت النهاردة زى القمر 

أبتسمت ابتسامة صغيرة لمجاملته وقالت: 

- شكرا على المجاملة اللطيفة 

قال بسرعة: 

- لا مش بجاملك .. أنت فعلا زى القمر.. أول مرة اشوفك بميكب حتى ولو خفيف 
أبتسمت فى صمت حزين وأطرقت برأسها ولأول مرة تشعر أنها قد تسرعت بالموافقة على 
الزواج منه» هو لا يحبها › كانت لابد أن تتاكد من مشاعره تجاهها قبل أن توافق 

كان يطرق على الطاولة بأنامله ويحاول أن يتكلم أو يقول أى شىء ولكنه كلما وجد جملة 
معينه يشعر أنها جوفاء ستخرج منه بلا معنى أو أحساس» شعرت بتوتره › للمرة الأولى 
تراه متوتراً هكذا فرأت رفع الحرج عنه فقالت: 

- تحب نقوم ؟ 

ألتفت إليها قائلا : 


- ليه بتقولی کده؟ 


كادت أن تبكى ولكنها تماسكت وقالت: 

- يعنى شايفاك مرهق والظاهر أن الأرهاق خلاك متوتر 

زفر بقوة وقال: 

- فعلا انا مرهق شوية 

- طب خلاص لو تحب نقوم علشان تنام مفيش مشكلة 

قالت هذه الجملة وهى تنظر إلى أخيها وفرحة وهما غارقان فى بحر العشق وتقول فى 
نفسها ماشاء الله لا قوة الا بالله اللهم بارك › كانت تخاف أن تصيبه بالعين فتؤذيه أوتقلل من 
فرحته » فنهضت قائلة : 

- طيب يالا بجد مفيش مشكلة 


شعر عبد الرحمن أنه لا يملك إلا الصمت › لا يعرف ماذا يقول وماذا يفعل فاتجه معها إلى 
مدخل المنزل ومنه إلى المصعدء دلف الأثنان إلى المصعد وأوصلها حتى باب شقتها وقال: 


- تصبحى على خير 
قالت بخفوت: 


- وأنت من أهله 

تفاجأت مريم بعودة إيمان بهذه السرعة ولكنها كانت غارقة فى أحزانها هى الأخرى فلم 
ترفع رأسها من تحت وسادتها وظلت تتصنع النوم › أبدلت إيمان ملابسها وخرجت إلى 
الشرفة تنظر إلى أخيها وفرحته فوجدتها تقف ثم يمسك يديها ويجبرها على الجلوس مرة 
أخرى فأبتسمت لشغف أخيها بحبيبته وعادت مرة أخرى إلى غرفتها › أطفاءت المصباح 
ولأول مرة تفعل كما تفعل مريم دائماء تضع الوسادة على وجهها وتبكى بصمت 

سمع يوسف صوت غرفة عبد الرحمن وهو يغلق الباب بعد دخوله فخرج من غرفته وتوجه 
إلى غرفة أخيه» دخل خلفه وقال متعجبا : 

- أنت لحقت يابنى ده أنت مكملتش نص ساعة 


ألقى عبد الرحمن رابطة العنق على فراشه وهوى إليه بضيق قائلا: 


- معرفتش أقولها ولا كلمة .. كان منظرى يكسف 

جلس یوسف بجواره وقال متسائلا: 

أنت مبتحبهاش يا عبد الرحمن؟ 

زفر عبد الرحمن بضيق وقال: 

- یا آخی حتی لو مبحبهاش كنت المفروض تكلم معاهاء نت مشوفتش وشها وهی بتبص 
على إيهاب وفرحة كان عامل ازاى وهما منسجمين وبيتكلموا وأنا قاعد جمبها زى خيبتها 
ربت يوسف على کتفه وقال: 

ع رخن وف ف ال ن حاو ن کر اورف 
تتكلم معاها 

شعر عبد الرحمن باختناق صوته وهو يقول: 

- طب هى ذنبها أيه تنام يوم كتب كتابها حزينة كده وقلبها مكسور 

نهض یوسف بشرود قائلا: 

- ناس كتير أوى قلبها مكسور من غير ما يكون ليهم ذنب فى حاجة يا عبد الرحمن 

كان ضميره يؤنبه بشدة حتى أنه لم ينم جيدا » وفى الصباح انتبهت إيمان على صوت هاتفها 
قفز قلبها بشكل تلقائى عندما وجدت أسمه على شاشة الهاتف › أجابت فى تماسك على 
سؤاله عنها: 

- الحمد لله ..اه آنا صاحية .. بره فين .. على باب مين ؟! 

ثم قالت وهی نذ تنهض فى سرعة : 

- على باب شفتنا احنا 

وفتحت الباب فوجدته أمامها ملامحه يكسوها الأعتذار» قال فى أسف: 

- عملتلك قلق ولا حاجة 


أغلقت الهاتف وهى تقول: 

- لا أبدا أنا كنت صاحية 

نظر لها متفحصا أياهاء كانت أول مرة يراها بملابس البيت العادية بدون حجابهاء شعرت 
بالحرج من نظراته وقالت: 

- فى حاجة ولا أيه؟ 

أبتسم قائلا: 

- آنا جاى أتأسف على اللى عملته امبارح .. أنا بجد مش عارف أيه اللى جرالى 

أطرقت رأسها فى خجل وقالت: 

- أنا مش زعلاة ..أنا عارفة انك.. 

قاطعها فى سرعة: 

لا زعلاة ومعاكى حق لو زعلتى .. أنا بجد مضايق أوى من نفسى ومش عارف اعتذرلك 
ازای 

أستشعرت الحرج وقالت : 

- حتى لو كنت زعلنة خلاص.. كونك تيجى علشان تصالحنى ده فى حد ذاته شال الزعل كله 
من قلبی 

شعر بالأمتنان لها وقال: 

- آنا كنت متأكد أن قلبك كبير 

ثم تناول كفها بين أصابعه وطبع عليه قبلة صغيرة وقال : 

- أنا سف مرة تانية 

مضى أسابيع أخرى و إيهاب يعمل بجد لينهى ديكورات شقته وشقة آخته إيمان › لم يكن 
هناك الكثير من العمل الشاق » فقط ينقصها بعض اللمسات الفنية وكان إيهاب بارعا فى هذا 
وكانت أحيانا فرحة تتصل به لتؤنبه بأنه قد مضت عليه أربع ساعات لم تسمع فيهم صوته 
وهو منشغل فى عمله ووقت الأستراحة من العمل يتقابلان فى الحديقة ليسبح فى بحور 
شوقه وهو يبثها حبه. 


بينما كانت إيمان تحاول دائما أن تتقرب لزوجها وتبحث عن الأشياء التى يحبها وتفعلها من 
أجل أن تسكن قلبه كما سكن هو قلبها › فلقد أصبح زوجها شاءت أم أبت ولابد أن تبذل 
أقصى جهد لأنجاح زواجهما رغم ما تقابله من مشاعر باردة › لم تعتاد إيمان على الهزيمة 
أبدا » كان من الممكن أن تطلب الطلاق ولكن رغبتها فى أن تصبح زوجته فاقت كل شىء لقد 
أحبته بكل جوارحها حقا. 

كانت عفاف تخصص وقتها كله من أجل شراء كل ما يلزم فرحة وإيمان من تجهيزات 
الزواج وظهرت نتيجة الأختبارات .. كانت النتيجة مبهرة للجميع حقا › فهذه أول سنة تحقق 
فيها مريم تقدير مرتفع أما بالنسبة لفرحة فلقد كانت سعادتها بايهاب تفوق سعادتها 
بتخرجها من الكلية بتقدير جيد جدا › أما وليد فلقد كان يحاول باستماتة أن يعيد علاقته 
الطيبة بيوسف بكل الطرق الممكنة حتى استطاع أن يعيدها طبيعية بعض الشىء وخصوصا 
بعد أن استشف آن یوسف لن يتكلم عن ما رآه منه هو وسلمی ولکنه لا یعلم أن يوسف قرر 
أن يؤجل الحديث فى هذا الأمر إلى ما بعد زفاف أخيه وأخته حتى لا تحدث أزمة فى العائلتين 
كانت أستعدادات مهولة تجرى على قدم وساق فى البيت الكبير منزل آل جاسر» ولقد سخر 
حسين كل أمكانياته ليخرج حفل الزفاف فى أبهى صورة › قام عبد الرحمن بحجز قاعة كبيرة 
فی فندق معروف . 

وفى يوم الزفاف مساءاً كانت قاعة الأفراح مزدحمة بالمدعويين» تلتف كل أسرة حول 
طاولتها الخاصة › وكان هناك على أحدى الطاولات الرئيسية تجلس أسرة حسين جاسر 
وترتسم الأبتسامة على شفتيه فى وقار وهو يتحدث إلى زوجته عفاف : 

- تصدقى يا أم عبد الرحمن أنا حاسس أنى بحلم .. خلاص عبد الرحمن بقى عريس و دخلته 
النهاردة 


نظرت إليه زوجته عفاف فى سعادة وهى تقول: 


- لا ومش أی عریس ده عریس زى القمر 


تنهد حسین فی ارتیاح وهو یقول: 

- أنا كده حاسس أنى أبو العريس والعروسة فى نفس الوقت 

ردت عليه زوجته مؤکدة: 

- طبعا يا ابو عبد الرحمن .. إيمان زى بنتنا بالظبط .. 

ثم تابعت: 

- يارب عقبال مریم عن قريب يارب 

وفى طاولة أخرى بجوارها كانت تجلس عائلة إبراهيم حيث قالت له زوجته فى سرعة: 


- شفت الواد وليد ابنك داير فى كل حتة ازاى.. من ساعة ما دخلنا القاعة وهو داير زى 
النحلة 


ضحك ابراهیم لحدیث زوجته وقال: 

- يا ستی سیبیه ده راجل هو بنت هتقعدیه جنبك 

ردت وفاء معترضة: 

- یعنی یه یا سی بابا.. یعنی انا بقی علشان بنت ماما تفضل رابطانی جمبها کده 
قال موجهاً حديثه لفاطمة : 

- سیبیها يا ام وليد تقوم براحتها 

ثم أشار لها وهو يقول: 

- روحی یابنتی 

قالت فاطمة ساخطة: 

- والله أنت مدلعها 


ثم أردفت وهی تجذبه من یده: 


- تعال تعال نروح نقعد مع أخوك ومراته 

فى هذه الأثناء كانت هناك مناقشة هامسة بين العروسين حيث كان عبد الرحمن يقول: 
مالك يا إيمان ... شكلك مضايق 

نظرت إليه بعتاب وقالت: 

- كده برضة ..هو ده اللى اتفقنا عليه 

عبد الرحمن: 

- أيه بس ايه اللى حصل 

أشاحت ايمان بوجهها بعيدا عنه وقالت: 


- مش عارف حصل ايه 


قال عبد الرحمن فى خجل: 

- والله يا إيمان ملقتش قاعة منفصلة .. الفندق هنا مفيهوش نظام الستات لوحدها والرجالة 
لوحدها أعمل ايه طيب يعنى كنت احجز قاعة مناسبات فى جامع 

نظرة له فی ضيق وهی تقول: 


- وماله الجامع يا عبد الرحمن ..على الأقل مكنش هيبقى فى رجاله قاعدة تتفرج على 
زوجتك .. ولا کان هیبقی فيه اختلاط نتحاسب عليه قدام ربنا 


ثم تنهدت فی حسرة وهی تقول: 

- مش هو ده يوم فرحى اللى كنت بحلم بيه وبعدين انا قلتلك من الأول وانت وعدتنى 
كانت مريم تقف بجوارها ولاحظت ما يحدث › أقتربت منها وقالت : 

- مالك يا ايمان فى أيه؟ 

تدخل عبد الرحمن فى الحديث قائلا 

كلميها يا مريم.. فى عروسة تبقى زعلاة كده يوم فرحها 


نظرت له إيمان وهی تقول بخفوت : 

- یوم فرحی الحقیقی آن ربنا يبقى راضى عننا لكن لما يبقى غضبان علينا من اللى بيحصل 
ده میبقاش اسمه یوم فرحی 

قال عبد الرحمن معتذراً: 

أنا آسف يا إيمان معلش يا بنت عمى عديها .. والله لو كنت لقيت قاعة مفصولة كنت 
حجرت 

قالت مریم باستنکار وهی تحدث ایمان: 


- مفصوله ! .. نت لسه بتفکری کده.. أيه یا بنتی احنا فی فرح ولا فی جامع 


صمتت ايمان وهى تشعر بالحسرة تملىء قلبها › فما كانت أبدا تحلم بهذا » كانت تتمنى أن 
يكون يوم زفافها هو يوم شكر نعمة الله عليها وليس يوم تحمل فيه كل هذه الذنوب التى 
تراها أمام عينيها ولا تستطيع دفعها ولكن هذا هو قدرها وعزائها الوحيد آنها غير راضية 
عن ما يحدث وترفضه بقلبها وهذا أضعف الإيمان. 

كانت مريم تقف بصفة مستمرة بجوار سلمى التى استطاعت أن تعيد علاقتها بمريم قوية كما 
كانت و كان يحيط بهما شابين فى أواخر العشرينات يتبادل الأربعة الأحاديث والضحكات فى 
ركن ما فى قاعة الفرح.. عندها قالت سلمى: 

- ايه يا بنتى اختك دى ..عمرى ما شفت عروسة مغطية شعرها يوم فرحها .. أيه العقد دى 
قالت مريم بتافف: 

- والله حاولت اقنعها تقلع الحجاب النهاردة لكن هى صممت وقعدت تدينى مواعظ 

أنهت جملتها وضحك الأربعة بشكل ملفت للأنظارء كانت هناك عيون تراقبها باهتمام شديد 
تراقبھا جیدا وتراقب ضحکاتھاء کان يوسف ينظر إلیها من بعید فى غضب » فوجىء بيد 
تضربه بخفة على كتفه وصوت ساخر يقول : 

تم تابع صاحب الصوت الساخر: 


أنا مش عارف انت معذب نفسك ليه دى بنت سهلة 

ألتفت إليه يوسف فى حنق وهو يقول: 

كفاية يا وليد دى برضة بنت عمنا 

قال وليد معترضاً: 

- لالالا مش بنت عمی .. دی بنت أحلام 

قال يوسف بدهشة : 

وی اکان ای بن مشن قق مزات غك غل آل برك 

زفر ولید بحنق قائلا: 

- هنعیده تانی .. یابنی منا قلتلك قبل کده حلام دی کانت ایه.. ومحدش يعرف إيهاب وإيمان 
ومريم ولادها من عمك علي ولا لاء 


أتسعت عينيى يوسف غضبا ودهشة وقال: 


- عيب الكلام ده يا وليد ... لو كان أبوك وأبویا عارفین کده مکانوش جابوهم یعیشوا وسطنا 
تانی .. کانوا سابوهم یعیشوا مع امهم وجوزها ده اللی اتجوزتوا بعد عمی علي الله يرحمه 
ومكناش دلوقتى فى فرح عبد الرحمن اخويا على إيمان وفرحة وإيهاب 


قال وليد باستهزاء: 

- ياعم ابوك وابويا علانيتهم أوييييييى ... وبيدوروا على أى حد من ريحة عمى الله يرحمه 
ثم أخرج علبة سجائر مفخخة من سترته وقدمها ل يوسف وهو يقول فى سخرية: 

- خد دی بقی اتسلی فیها 

نظر يوسف إلى العلبة ثم نظر إلى ابن عمه وليد وقال: 

ما انت عارف آنی مالیش فی فیھها وخصوصا وهی کدہ 


وضعها وليد فى كف يوسف وقال وهو يتصنع الجدية: 


- علشان تعرف تراقبها كويس .. أصل اللى زى دى طالعة لأمها.. وعاوزه اللى يبصلها تبقى 
عنیه فی وسط راسه 


وأطلق ضحكة عالية وسط صخب الموسيقى وترك يوسف يأكل الشك قلبه وانصرف. 
أنتصف الليل وحان وقت السفر لقضاء رحلة شهر العسل › خرج الجميع من القاعة ومن ثم 
من الفندق › ركب كل عروسين فى سيارتهما الخاصة و همت مريم بالركوب فى سيارة 
إيمان وعبد الرحمن ولكن سلمى جذبتها معها فى سيارتها قائلة: 

- تعالى هنا أركبى معايا أنت رايحة فين 

مریم : 

- هروح معاهم نوصلهم للمطار 

قالت سلمی سریعاً وهی تدير محرك سیارتها: 

- هتروحی تعملی آیه هتدبی مشوار المطار ده کله علشان توصلیها ..وبعدین ما علیتکوا 
كلها رایحین وراهم بعربیاتهم هیوصلوها 

قال ريم فى امتا: 

- طيب أيه يعنى مش فاهمة.. هنروح احنا فين 

سلمی : 

- أبدا هنتمشى بالعربية شوية واروحك البيت 


وقبل أن تنطلق بالسيارة فتح الباب الخلفى للسيارة شابين وانطلقت سلمى بسارتها مسرعة 
قبل أن يلاحظها أحد › ولكنها لم تغيب عن أعين يوسف ووليد» كانا ينظران إلى ما يحدث 
من بعيد وما لبث ولید أن قال ل يوسف باستفزاز: 


- شفت يا عم.. أهى غارت من اختها قالت اشمعنى انا معملش ليلة دخلتى النهاردة 
وانطلقت ضحكاته العابثة مرة أخرى وهو يقول له : 


- أشر ب اشرب علشان تنسى .. 


أستقل يوسف سيارته وعينيه تلاحق سراب سيارة سلمى وتتردد فى أذنه عبارة وليد 
الأخيرة وغضب شديد يجتاحه وقد أضمر شيئا فى نفسه» أنطلقت السيارات جميعها ولم 
يلاحظ أحد غياب مريم ويوسف بعد. 

بعد ساعتين كانت سيارة سلمى تقف أمام حديقة منزل آل جاسر › ترجلت مريم من السيارة 
وهى تودع صديقتها وعندما ألتفتت لتدخل وجدت بوابة الحديقة مفتوحة» سارت بداخلها 
حتى وصلت إلى باب فناء المنزل والذى كان مفتوحا أيضا والمكان مظلم جداء لا يوجد إلا 
شعاع ضوء بسيط يأتى من أعمدة الإنارة فى الحديقة. 

تحسست مريم طريقها فى قلق وظنت أنهم عادوا من المطارء نظرًا لوجود البوابة مفتوحة 
أخرجت هاتفها واتصلت على عمها حسين تسأله: 

- آیوا یا عمی انتوا فی البیت ولا فین ... لا مجتش معاکوا آنا کنت مع سلمی صاحبتى ... لا 
انا عند البيت دلوقتى .. ها كنت .. كنا بنتمشى بعربيتها شوية آسفه يا عمى متزعلش مني 
.. خلاص انا هطلع استناكوا فوق ..اه معايا مفتاح شقتنا..مع السلامة 


تحسست الجدران فى بطء لعلها تجد طريقها إلى مفتاح الكهرباءء وبعد ثوان سمعت صوت 
باب الشقة الكائنة فى الدور الأرضى والتى يستخدمونها كمخزن للأشياء المهملة والمحطمة 
.. توترت وتحركت فى سرعة بحثا عن مفتاح الكهرباء وهى تقول بخوف: 

- مین .. مین؟ 

وأخيراً سمعت صوته وهو يقول: 

- تعالی یا مریم متخافیش .. دہ آنا 

وضعت مریم يدها على صدرها وهی تهدیء روعها وتقول: 

د أوف وة رعبتنی بتعمل أيه عندك؟ 

- بصلح الكهربا.. تعالى نوريلى بالتليفون 


تقدمت نحو مصدر الصوت حتى وجدته» وشرعت فى أخراج الهاتف مرة أخرى ولكنه جذبها 
داخل الشقة وأغلق الباب بقدمه فى عنف › وبعد لحظات من المقاومة والصراخ المتقطع 
والعنف والاستجداء والإصرار ... أرتطمت رأسها بأحد قطع الأثاث المركونة ووقعت فوق 


بعض قطع الزجاج المحطم على الأرض مغشيا عليها .. وسالت دمائها فى لحظة غدر دون 
أدنى مقاومة. 

بعد حوالى ساعة ونصف كانت السيارات قد اقتربت من المنزل عائدة من المطار بعد توديع 
عبدالرحمن وايمان وإيهاب وفرحة › دخلت السيارات إلى الجراج › ترجل الحاج إبراهيم من 
سيارته هو ووفاء وفتح الباب لزوجته فاطمة التى كانت تستقل سيارة وليد › وأمسك يديها 
وساعدها على الذنزول منها وكذلك فعل الحاج حسين مع زوجته عفاف التى قالت: 

تلاقی مریم دلوقتی فی سابع نومه 

قالت وفاء متسائلة: 

- أطلع اطمن عليها؟ 

قال حسین بارهاق: 

- لا مفيش داعى نقلقها 

قاطعتهما عفاف فى قلق وهی تقول : 


- لسه تليفون يوسف مقفول يا حسين» حاول حسين الأتصال بولده كثيرًا ولكن هاتفه غير 
متاح ¢ قال إبراهيم مطمئناً: 


- يمكن كان راكن عربيته بعيد شوية عند المطار وجاى ورانا 


عفاف۰ 


وايهاب فى صالة المطار 


وهنا تدخل ولید قائلا: 

- أنا آخر مرة شوفتوا واحنا بنركب العربيات على باب الفندق بعد كده معرفش راح فين 
حاول إبراهيم أن يطمئنهم مرة أخرى قائلاً: 

- خلاص يبقى أكيد جه ورانا واحنا مشوفناهوش وجراج المطار كان زحمة أكيد ركن بعيد 
وتلاقیه جای ورانا دلوقتی 


حاول الجميع الإقتناع بهذه الفكرة وينتظروا حتى يعود أدراجه خلفهم» نظر حسیين حوله 
قائلاءِ 


- أظاهر الكهربا بتاعة المدخل بايظة 


أقتربوا من المدخل وهم فى حالة أجهاد شديد فقالت وفاء وهى تمعن النظر فى مفاتيح 
الكهرباء الخارجية : 

- فى حد نزل الزراير بتاعة المدخل 

ثم قامت برفعها فأضاء المدخل بالكامل »لم يلاحظ أحد شىء غريب» استقلوا المصعد 
واتجهت كل أسرة إلى طابقهاء أستسلم الجميع للنوم من شدة الإرهاق › باستثناء الحاج 
حسين لم يمنعه الإرهاق من القلق على ولده واستشعار شىء مريب فى غيابه › نظر بجانبه 
فوجد عفاف مستغرقة فى النوم ويبدو على ملامحها التعب الشديد فتركها نائمة ووقف فى 
الشرفة ينظر إلى بوابة الحديقة لعله يجده عائدا بسيارته › ظل مترقبًا حتى أذن المؤذن 
لصلاة الفجر» توضأً ونزل للصلاة فى المسجد وقد قرر أن يأخذ سيارته ويعود إلى طريق 
المطار فلقد ساورته الشكوك أنه من الممكن أن يكون وقع له حادث أثناء عودته. 


صلى الفجر فى المسجد ثم عاد واستقل سيارته وما أن تحرك بها قليلا حتى لاحت له سيارة 
يوسف مركونة خفية بين بنايتين متقابلتين» فأوقف سيارته وهبط منها متجهاً نحو سيارة 
ولده ‏ دار حولها دورتين فى قلق › وضع يده على مقدمة السيارة فوجدها باردة › لم يكن 
هذا له معنى آخر سوى أن السيارة هنا منذ وقت ليس بالقصير» أشتدت حيرته وهو يدور 
حول السيارة مرة أخرى بتفكير» قطب جبينه فى تركيز شديد» ما الذى أتى بالسيارة هنا 


وأين هو يوسف ٠‏ لقد بحث عنه فى شقتهم ولم يجده أين يكون قد ذهب › لا يعلم لماذا قفزت 
صورة مريم فى ذهنه فى هذه اللحظة ووجد لسانه ينطق فى وجوم '"'مريم"" .. 

خفق قلبه وقرر أن يعود أدراجه للمنزل مرة أخرى على الفور وقلبه يدق بشدة» وقف 
ليطلب المصعد ليصعد إليها ولكنه سمع صوت تأوهات متألمة تأتى من خلف باب الشقة 
المهملة بجوار المصعد 

نزلت صفعة مدوية على وجه يوسف جعلته يرتطم بالجدار بقوة › لم يكن يشعر يوسف بقوة 
الصفعة بقدر ما كان يشعر بالتجمد والذهول التام وهو يقف بصعوبة و ينظر إلى أبيه الذى 
كان يلف عبائته حول جسد مريم العارى وهى متشبثة به بقوة و تبكى وتتأوه بألم صارخ 
»كانت عينى الحاج حسين مشتعلة تفيض بالدموع كالحمم المتأججة من انفجار بركان كان 
خامدا وهو یزار فيه هاتفا: 

انك معا من طوف ا کات 


كانت تمشى معه مستندة على يديه وكأنه يحملها حتى أدخلها شقتها ومنها إلى غرفة نومها 
> وضعھا فی فراشها وهی تتألم بضعف ودثرها بغطائها وظل بجوارها حتی سكنت وھدأت 
أنفاسها واستغرقت فى النوم العميق» نظر إليها وقلبه يعتصر عصرامن هول ما رأى ٠لم‏ 
یکن يتخيل بدا أنه لن يستطيع حمايتها بل لم يكن يخيل إليه يوما ان ابنه هو من سيبطش 
بها فى يوم من الأيام » أنهمرت دموعه وهو يتخيل أخاه يقول له "كده ضيعت الأمانة يا 
حسين أبنك ضيع بنتى" 

كانت مشاعره ثائرة لدرجة أنه فكر أن يهبط إليه مرة أخرى ويقتله بيديه » ولكن هذا لن 
يعيد لها ما قد سلب منهاء لن تجلب الحماقة إلا الفضيحة» قرر فى نفسه ما سيفعله ليستطيع 
رأب هذا الصدع المدوى وهو ينظر لها بألم وحسرة. 

دخل حسين شقته بهدوء شدید ودلف إلى غرفة يوسف ولكنه لم يجده ظن أنه ما زال 
بالأسفل ولكنه سمع صوت مياه جارية بالحمام فاقترب من الباب ليتأكد أنه بالداخل 


عاد إلى غرفته مرة آخری وانتظره فیهاء وبعد قلیل دخل يوسف غرفته وهو یرتدی منشفته 
ويتقطر منه الماء وعينيه لونهما أحمر كالدم» تجمد مكانه بمجرد أن رأى والده الذى لم 
يتمالك نفسه حينما رآه مرة أخرى فصفعه صفعة أخرى ألقته على الفراش بقوة › وضع 
يوسف كفه على وجهه وظل مطرقا رأسه للأسفل › لم يستطع النظر فى عينيى والده أبداء 
وقف حسين أمامه وقال بلهجة غاضبة محذرة : 

- أعمل حسابك.. كتب كتابك على بنت عمك بعد يومين.. وأياك وحذارى أي مخلوق على 
وجه الأرض يعرفوا باللى حصل ولا حتى امك .. لو سألوك كنت فين امبارح تقول أنك روحت 
ورانا المطار ومعرفتش تركن عربيتك من الزحمة وعلى ما دخلت صالة المطار ملقتناش 


وانت راجع لجنة وقفتك فى الطريق وأخرتك. 
تم صاح بغخضب هادر: 
فاهمنی ولا لاء؟ 
أومأ يوسف برأسه ولم يستطع أن يتفوه بكلمة واحدة › ألقى عليه والده نظرة احتقار وبغض 
جمدته وخرج مرة أخرى عائدا إلى مريم 

NK 
قضی حسين الساعات السابقة نائمًا على المقعد بجوار فراش مريم» ولكنه استيقظ على‎ 
وبمجرد أن فتحت عينيها حتى استعادت ذكرى الأمس فصرخت وهى تمسك بغطائها وتتشبث‎ 
به » اقترب منها حسين مطمنتا ومسح على شعرها واحتضنها وهو يقول:‎ 
أهدى يا بنتى أنا جنبك وأنت فى بيتك اهدى...‎ 
نظرت له بألم وحسرة وهی تبکی» تأوهاتها مزقت قلبه کما زادت من غضبه على نفسه‎ 
: وعلی ولده وهو یسمعها تقول بهستریا‎ 
آنا عاوزه اموت .. آنا عاوزه اموت .. موتنی یا عمی وریحنی‎ - 
ظل یمسح على ظهرها بحنان وتنهمر عبراته بسکون وصمت › کان کل ما يشغله هو‎ 
طمئنتها » وأخيرا وبعد أن سكنت قليلاً قال بحنان:‎ 


- قومى يابنتى أدخلى الحمام .. الماية الدافية هتهديكى شوية .. قومى ولما تخرجى هنتكلم 


ساعدها فى ستر جسدها بعباءته التى مازالت تلتحفها وأسندها حتى دخلت الحمام وأغلقت 
الباب خلفهاء تركت العباءة لتسقط أرضا وهى تمشى كالمنومة وفتحت صنبور المياة ووقفت 
تحت رزازه بما تبقى من ملابسها الممزقة القليلة المتبقية عليهاء نظرت تحت قدميها 
فوجدت المياة التی تغادر جسدها تتلون بلون دمائها فأغمضت عینيها وجلست تبكى تحت 
قطرات الماء والآلآم تنتشر فى معظم نواحى جسدهاء ياله من ألم نفسى وجسدى يترك جرحا 
غائرا لا شفاء له » مؤلمة هى الطعنة التى تأتى من أقرب الناس إليك › مرت أمامها ليلة 
مس کشریط سینمائی يمر من أمام عينيها يزيد شقائها شقاءء تذكرت كيف كانت تشعر 
بالخوف من الظلام واطمأنت بمجرد أن استمعت إلى صوته › لم تكن تتوقع أبدا أن يأتيها 
الغدر من حيث الأمان. 

تذكرت أنفاسه المتقطعة وهو يجذبها إليه ويعتصر جسدها بين ذراعهء تذكرت صراخها وهى 
تتوسل له أن یترکھا وکأنها تصرخ فی صنم لا یسمع» تذکرت استجدائها وهی تقول له 

" سیبنی یا يوسف ابوس أيدك دہ انا بنت عمك ..فوق یا یوسف انا مریم یا یوسف فوق" 
كانت تشعر وكأنه آلة حديدية بلا روح > بلا شعور»› وکآنه حجر بلا قلب > ترددت بداخلها 
صدی کلماته التی قالها بصوت کالسکاری وکأنه فی غير وعیه " آنت متستحقیش غیر کده 
.. أنت متستاهليش الحب اللى حبتهولك يا حقيرة " 

ثم كانت الدفعة القوية التى أفقدتها وعيها ببطء وهى تشعر به يمزق ملابسهاء ثم انقطع كل 
شىء له علاقة بالعالم الخارجي › وغابت عن الوعى تماما . 


أستفاقت من ذكرياتها على صوت عمها من الخارج يطرق عليها الباب بصوت قلق : 
- مریم انت كويسة يابنتى 

قالت بصوت حزين فى ضعف: 

- يوا يا عمى 


وبعد قليل خرجت وهى تتسند إلى الجدارن وترتدى منشفتها الكبيرة › ساعدها على الوصول 
لفراشها › وكاد أن يساعدها على الدخول إليه ولكنها صرخت عندما رأت آثار الدماء عليه 
استدارت بجسدھا کی لا تراه فكادت أن يختل توازنها › أحتضنها فى حنان وهو ينظر إلى ما 
رأت من آثار دماء طفيفة وأغمض عينيه فى ألم وأخذها إلى غرفة إيمان., أدخلها فراشها 


ودثرها وهى فى حالة أنهيار شديد من البكاء» ظل بجوارها حتى هدأت › وبعد قليل أتى إليها 
ببعض الحليب وساعدها على تناوله بصعوبة برغم رفضها ولكنه أصرعليها ..هدأت قليلاً ... 


فابتدء بالحديث قائلا بصبر: 


- أسمعى يا بنتى .. آنا معاكى ..أنت مش لوحدك وعمرك ما هتبقى لوحدك وانا على وش 
الدنيا .. لازم تبقى متأكدة أنى هجبلك حقك واكتر.. لكن قبل كل ده .. لازم الأول يكتب كتابك 
بکت وهی تنتحب وقالت: 


- کمان.. کمان ...عاوز تجوزهولی یا عمی عاوز تجوزنی اللى دبحنى ..أبنك دبحنی یا عمی 
..ابنك دبحنى 
قال بتماسك وهو يحتضن كتفها: 


- آنا مش هجوزهولك علشان أكافنه آنا هعمل كده علشان الستر يا بنتى .. الأول لازم يسترك 
وبعدین آنا هوریکی هعمل فيه ايه 


صرخت قائلة : 

- مش طایقاه لو شفته قدامی هقتله 

قال بحنان: 

- متقلقيش الجواز ده هيبقى للستر بس.. وبعدين يبقى يطلقك فى الوقت اللى انت تحدديه 
ثم تابع فى بجدية: 


- واسمعینی كويس فى الكلام اللى هقوله ده.. مش عاوز مخلوق يعرف اللى حصل .. وانا 
هعرفهم انك عندك برد جامد وتعبانة.. وكلها أسبوع واخواتك يرجعوا ونكتب الكتاب .. هو 
طلبك مني وانا وافقت وانت کمان وافقتی ...سمعانی یا مریم 


أومأت بضعف فنظر لها متفحصا ثم قال: 
- لو شايفة یا بنتی ان كده حقك ضاع وعاوزه تبلغی عنه بلغی.. ونا هشهد معاکی 
أشارت برأسها نفيا ..فقال: 


- وانا أوعدك آنى اخلصلك حقك زی ماانت عاوزه واكتر 

أستيقظت عفاف من نومها وقامت من الفراش وهی تشعر بألم فى عظام جسدها › قاومت 
الإجهاد التى مازالت تشعر به منذ ليلةء لم تجد زوجها بجوارهاء خرجت لتطمئن على عودة 
يوسف ٠‏ فتحت باب غرفته ونظرت إليه باطمئنان وهو نائم فى فراشه»ء لاحظت حبات العرق 
المتزايدة على جبينه فاقتربت منه لتمسحها فانتفضت على أثر حرارته المرتفعة › حاولت أن 
توقظه ولكن لا يستجيب ويتمتم بكلمات غير مفهومة وهو يرتعش» خفق قلبها بشدة 
وخرجت تبحث عن زوجها لم تجده» فقامت بالإتصال به وبعد عدة رنات أجابها... فهتفت به: 


- أنت فين يا ابو عبد الرحمن 

انا عند مريم فوق .. أصلها كلمتنى الصبح وكانت تعبانة .. تقريبا جتلها نزلة برد جامدة 
قالت على الفور : 

- لا حول ولا قوة الا بالله ...هی کمان؟ .. ده یوسف کمان تعبان وی 
قال باقتضاب: 

- تعبان ماله یعنی 

- حرارته عالية أوى وبيترعش وعمال يخترف 

نهض حسين بعد كلمتها الأخيرة وهو يقول مكررا: 

- بیخترف بیقول ايه یعنی؟ 

فال عقاف تكت: 

- يا حسين هو المهم بيقول ايه .... المهم انه تعبان ولازم نجيبله دكتور 
- طیب آنا نازل دلوقتی 

وأغلق الهاتف ثم التفت إلى مريم قائلا: 


- آنا هنزل اشوف الندل اللى تحت ده وهبقى اطلعلك تانى.. ولو عوزتى حاجة ولا حسيتى 
انك تعبانة كلمينى على طول وياريت لو تحاولى تكملى نومك علشان أعصابك ترتاح 


كاد أن يغادر ولكنه قلق أن ترى آثار الدماء عندما تعود إلى غرفتها فيحدث لها انهيار مرة 
أخرى فدخل المطبخ وأخذ حقيبة بلاستيكية كبيرة سوداء ووضع فيها كل ماتبقى عليه من 
آثار للدماء من ملابس › حتى غطاء السرير لم يتركه» وهبط إلى الأسفل فى هذه الشقة 
المهملة وجمع ما بها من بقية ملابسهما وألقى الحقيبة فى صندوق القمامات الكبير خارج 
المنزل لتنتهى آثار تلك الذكرى الأليمة تماما. 


دخل على زوجته فى غرفة يوسف فوجدها تجلس بجواره وتضع على جبينه كمادات باردة 
وهو يرتجف تحت الغطاء بقوة» نظرت إليه عفاف قائلة بتوتر: 


- أتصلت بالدكتور؟ 
كان ينظر إلى يوسف بشرود "معقول.. انت تعمل كده!! ... يخسارة تربيتى فبك" 
سمع زوجته تكرر عبارتها الأخيرة: 
- أتصلت بالدكتور ولا لسه؟ 
فأخرج هاتفه واستدعى الطبيب. 
وعندما جاء وأجرى بعض الفحوصات القليلة ثم أعاد سماعة الكشف فى حقيبته الطبية وهو 
يقول بعملية: 
- عنده حمی 
Nok‏ 
- أصحى يا عبد الرحمن يالا قوم 
تثائب عبد الرحمن وهو مازال نائما ويقول: 
- سيبينى شوية يا إيمان 
ألتقى حاجبى إيهاب وهو يقول: 
- إیمان مین یابنی.. انت معندکش تمییز کمان... قوم يالا 


رفع عبد الرحمن رأسه من على وسادته وهو يكاد يفتح عينيه بصعوبة وهو ينظر إلى 
ايهاب الواقف أمامه : 


- أنت ايه اللى جابك هنا.. انت ورايا ورايا فى كل حتة حتى وانا نايم 


هتف إيهاب مستنكراً: 
- أحنا داخلين على العصر ومراتك الغلبانة بتصحى فيك من قبل الظهر .. قوم يالا عاوزين 
نخرج وانت معطلنا 


وضع عبد الرحمن الوسادة على رأسه وهو يقول : 
- ما تخرجوا وانا مالى 
نزع عنه الوساده وهتف به : 


- نت متأكد أنك عريس وفشهر العسل .. ماتقوم يابنى آدم خلينا نخرجهم شوية يتفرجوا 
على البلد . 


ثم خفض صوته وقال: 


- إيمان شكلها مضايق أوى... بتصحى فيك من بدری وانت ولا انت هنا وقعده لوحدها من 
ساعة ما صحيت من النوم .. قوم بقى متخليهاش تضايق كده ف شهر العسل يا أخى 


نهض عبد الرحمن بكسل وأخذ منشفته ودخل الحمام بتكاسل بينماخرج إيهاب لإيمان وفرحة 
غرفة المعيشة ١‏ لملحقة بغرفتهم قائلا بنفاذ صبر: 


- جننى لحد ما قام 
قالت ايمان باستياء: 
- أومال آنا أعمل أيه ده عذبنى .... من الصبح وانا قاعدة لوحدى ومش راضى يقوم 


أرتدى عبد الرحمن ملابسه وخرج إليهم معتذرا › توجه الجميع إلى ردهة الفندق ومنه إلى 
الشاطىء» كانت فرحة تمشى على الشاطىء بجوار إيهاب وهو ممسك بيدها وتتشابك 
أصابعهما فی حب» بینما کان عبد الرحمن یمشی وهو واضع يديه فی جیبه وایمان بجواره 
تنظر للبحر فى وجوم › فقال وهو ينظر للمياة : 

- الميه هنا صافية أوى... 


لم ترد عليه فالتفت إليها فوجدها شاردة فقال: 


- الشط هنا فاضى تحبى تقفى فى المية شوية 

أشارت برأسها نفيا وقالت: 

- لامش هينفع هدومى لو اتبلت هتبقى لازقة على جسمى وهتفصله 

لفت نظره فرحة وإيهاب وهما يمزحان أمامهما على الشاطىء» يتقاذفان الرمال وبعض 
المياة التى تأتى إليهم مسرعة على الشاطىء وكأنها تشاركهما سعادتهما ومرحهما › وشاهد 
إيهاب وهو ممسك بعصاة ويكتب بها على الرمال" بحبك يا فرحة " ويرسم حولها قلب 
كبير» أبتسم ونظر إلى ايمان التى مرت بجوار القلب الذى رسمه أخيها ولمعت عيناها 
بالدموع وأسرعت الخطى» أسرع إليها عبد الرحمن بخطوات واسعة قائلا: 


- فى حاجة يا ايمان؟ 
قالت بذ بتحفظ. 


- لا أبدا بس بردت شوية 


عبد الرحمن : 
تحبی نرجع الفندق 
ایمان : 


- لا مش هیينفع ايهاب قال هنتغدى مع بعض 
قال موافقاً: 
- زی ما تحبی ... 


ثم تناول كفها بتردد وطبع عليه قبلة وظل ممسكا بهاء لم تشعر إيمان بحرارة كفه» لم تشعر 
بشوقه لها أبداء وكأنه يفعل ذلك مجاملة وأن طبيعة الموقف تفرض عليه ذلك .. يفعل ذلك 
لآنه يجب أن يفعله.. فقط ! 

صعدت الفتاتان كل منهما إلى حجرتها فى الفندق بينما ذهب عبد الرحمن وايهاب لصلاة 
العشاءء دخلت ايمان غرفتها › توضأت لصلاة العشاء واختارت جانبا بعيدا نسبيا فى غرفتها 
ووقفت للصلاة › وعند أول سجدة انهار تماسکها بشكل کامل › ظلت تبکی وتبكى وتدعو الله 
عزوجل أن يصرف عنها الهم والحزن وأن يقذف حبها فى قلب زوجها › كانت تبكى وتدعو 
بمرارة كبيرة حتى انتهت من صلاتها وقامت لتصلى النوافل وأصابها ما أصابها مرة أخرى 
عند السجود ٠‏ البكاء والألم. 

تذكرت ليلتها الماضيةء كيف كانت مثل أى عروس يكسوها الخجل والحياء › تحتاج إلى 
زوجها ليطمئنهاء ولكنه تعامل مع خجلها منه بالعزوف عنهاء هو فى الأصل لم يكن مقبلا 
عليهاء لم يكن شغوفا بها مثل أى زوج ليلة الزفاف» بل كان الأمر وكأنه استغل حيائها ليبيت 
ليلته بعيدا عنها . 

تذكرت كيف استيقظت باكرا لتوقظه بحجة الخروج مع ايهاب وفرحة» كانت تتصور أنه فعل 
ذلك بالأمس لإجهاده بسبب السفر وحفل الزفاف وسيتغير بمجرد أن ينام ويرتاح › ولكنها 
وجدت شيئا آخر › لم يستجيب لها ورد عليها قائلا: 

لما یجوا خارجین ابقی صحینی 

أخذتها أفكارها وغفيت وهى ساجدة › دخل عبد الرحمن الحجرة بهدوء ووقع عليها نظره 
وهى ساجدة فى سكون › بدل ملابسه ودخل إلى فراشه › انتظرها ترفع من سجودها ولكنها 
لم تفعل › توقع أنها أخذتها غفوة فى سجودها › أقترب منها ليوقظها قائلا: 

- إيمان ..إيمان أنت نايمة؟ 

أنتبهت من غفوتها ونهضت مستنده إلى ذراعه وقالت: 

- أظاهر أنى نمت وانا ساجدة 


عبد الرحمن: 


- شكلك تعبان ..تعالی نامی فى سريرك 
خلعت أسدال الصلاة واستلقت على الفراش ولم تغمض عينيها › نظر إليها قائلا: 
نظرت إليه بانتباه وقالت: 


- مش جایلی نوم 


قال بجدية: 


- لا لازم تنامى بدرى عندنا بكرة فسحة من أول اليوم وايهاب هيصحينا من الفجر.. تصبحى 


على خیر... 


وأغمض عينيه لينام › نظرت إليه بذهول › لم تكن تتوقع ردا كهذا › ألهذه الدرجة لديه 
عزوفا عنها › ألهذه الدرجة لا يحبها ولا يشعر أنها زوجته» لم يكن هناك إلا تفسيرًا واحدا 
لتصرفاته › لقد تزوجها رغما عنه» لقد أرغمه والده على الزواج منها › هو لا يريدها 
»عندما وصلت لهذه النتيجة أغمضت عينيها بألم وقررت أن تزيل عنه الإحراج الذى وقع 
فيه » ستكون هى الرافضة له › وليس العكس › حفاظا على كرامتها 

كان يتظاهر بالنوم» يغمض عينيه ليهرب من نظراتها المتسائلةء لا يعلم إلى متى الهروب› 
لقد كان يتصور آنه بمجرد أن تكون زوجته سيعتاد على وضعها الجديد فى حياته وسيشعر 
تجاهها بالحب › بل حتى أضعف الإيمان أنه كان سيتصرف بشكل طبيعى» فلقد أصبحت 
زوجته ومن المفترض أن يبدأ حياته معهاء وهل كل رجل يتزوج امرأة لا يحبها يبتعد عنها 
هکذل تدور الكلمات فى عقفله لا يجد لها تفسيرا واضحا › قرر انه فى الغد وبعد عودتهم من 
الرحلة البحرية أن يحاول اذابة الحواجز الجليلدية التى تفصله عنها. 

وفى الصباح ذهبوا جميعا إلى رحلتهم البحرية › كانت فرصة جيدة لإيمان أن تستنشق هواء 
البحر وتسرح فى جمال ألوانه الصافية › كانت تحتاج إلى مثل هذا التغييرء أنشغلت فى عبادة 
التفكر فى خلق الله وهى ترى هذه المناظر الجميلة لأول مرة › لم تفارق شفتاها كلمة سبحان 
الله من جمال ما ترى › جلست فرحة بجوارها فى سعادة وهى تقول: 

- أيه يا جميل قاعد لوحدك ليه 


قالت ايمان بمزاح: 


- أنا ياختى مش قاعدة لوحدى السمك قاعد معايا 

ضحكت فرحة وجاء إيهاب يلف ذراعيه حول كتفيها قائلا: 

- وحشتینی الثوانى دول 

نظرت لهما إيمان بحنان وقالت : 

- ربنا يخليكوا لبعض... 

قبل رأسها قائلا: 

- ربنا يخاليكى ليا يا ايمان.. ولا اقولك يا ستى ربنا يخاليكى لجوزك لحسن يزعل مني 
رسمت أبتسامة مصطنعة على شفتيها وهى تقول: 

- اه طبعا هيز عل کويس انه مش سامعك 

قال إيهاب مازحاً : 

أنت بتخوفيني بالحوت بتاعك ماشى يا ايمان 

ثم نادى على عبد الرحمن بصوت مرتفع: 

- انت ياعم الحوت .. سايب الحوته بتاعتك لوحدها ليه 

أقترب عبد الرحمن ضاحكا وهو يقول: 

- حوته... لغتك العربية فوق الوصف يا إيهاب 

قالت فرحة بطفولية وهى تضع يديها فى خصرها: 

- لو سمحت متتریقش علی جوزی 

ظل عبد الرحمن يمازحها فى حين اقترب إيهاب من إيمان وهمس فى أذنها: 
- بلاش تتصنعی السعادة تانی قدامی .. متنسیش آنی بحس بیکی 

نظرت له فى توتر ثم أنزلت نظارتها الشمسية على عينيها وهى تقول بمزاح مصطنع: 
- هتعملی فیها کرومبو.. یالا یابنی روح شوف مراتك 


أمسكها إيهاب من ذراعها بقوة وألقاها فى اتجاه عبد الرحمن وهو يقول له : 

- خد ياعم مراتك دی من هنا.. 

تلقى عبد الرحمن إيمان بين ذراعيه وأشار إلى إيهاب أشارة تحذيرية وهو يقول بمزاح: 
- حذارى اشوفك فى المعركة 


أخذ إيمان وهو يلف ذراعه حول كتفها واتجه إلى سور القارب الكبير › أزاحت يده بلطف 
واستندت إلى السور وهى تنظر للمياة »> صمت قليلاً ثم التفت إليها متسائلاً: 


- شیلتی آیدی لیه؟ 
قالت دون أن تلتفت: 
- أبدا كنت عاوزه أسند على السور 


سأل وهن يعرف الإجابة: 


- أنت زعلاة مني؟ 

شعرت بجفاف حلقها وهى تقاوم الدموع قائلة بثبات : 

- وهزعل منك ليه 

نظر إلى البحر شاردا › لا يعلم هل يعتذر الآن عن ما بدر منهء أم ينتظر حتى يعودا إلى 
الفندق. 

أنقضت الرحلة وعادوا إلى الفندق مرة أخرى ولكن بمجرد أن دخلوا حتى وجدوا أتصالاً من‎ 
وليد» رد عبد الرحمن فى قلق:‎ 
خير يا وليد فى حاجة؟‎ - 
: ولید‎ 


- لا أبدا كنت بطمن عليكوا بس 
ثم تصنع التردد والأرتباك وهو يقول : 


- طب اقفل انا بقی 

ازداد قلق عبد الرحمن وقال: 

- ما تکلم على طول یا ولید فی ايه حد جراله حاجة؟ 
وليد: 

- انا مش عاوز اقلقك واقطع عليكوا شهر العسل بس انا عارف يوسف متعلق بيك قد ايه 
ووجودك جانبه هيساعده على الشفا 

هتف به عبد الرحمن: 

- ماله یوسف یا ولید ما تکلم 

ولید. 

- الدكتور قال عنده حمى جامدة أوى والمشكله انه بقالوا كام يوم وحالتوا مش بتتحسن 
خالض بالگ 


أغلق عبد الرحمن الأتصال فى وجوم › أقتربت منه إيمان وفرحة التى سالته بقلق : 

- فى حاجة يا عبد الرحمن.. أنا سمعت اسم يوسف 

قال فی شرود وقلق: 

- ولید بیقول تعبان وعنده حمی 

أضطربت فرحة ولمعت عيناها بالدموع وهى تقول: 

- يالا نروحله يا عبد الرحمن عاوزه اشوف يوسف 

قال: 

- خليكى أنت وانا هرجع مصر أطمن عليه وهبقى أكلمك اطمنك 

قال إيهاب رافضاً: 

- لايا عبد الرحمن مينفعش .. أحنا ننزل كلنا نطمن عليه.. هروح اشوف فى حجز أمتى 

كانت عفاف تجلس بجوار مريم تحاول أن تطعمها شيئا وهى ترفض فى ضعف قائلة: 

- والله مش قادره آكل حاجة يا طنط .. معدتى وجعانى أوى من البرد 

قالت عفاف بقلق: 

- یابنتی ده انت دبلتی خالص ووشك بقى اصفر من قلة الأكل 

تدخلت وفاء قائلة : 

- مش معقوله کده يا مريم كل يوم تغلبينا ومترضيش تاكلى حاجة .مش شايفة نفسك 
آتعدمتی خالص ازای 

وضعت عفاف الأطباق على الطاولة أمام وفاء وقالت لها: 

- خدى حاولى تأكليها أى حاجة على ما انزل أبص على يوسف زمان الدكتور جايله دلوقتى 
تنهدت وفاء فی قلق وهی تقول: 


- انا مش عارفه ايه اللى حصلكوا انتوا الاتنين..هو عنده حمى ومفيش تحسن فى صحتوا 
خالص وانت رافضة تاكلى وتشرب بسبب النازلة المعوية..أنتوا اتحسدتوا ولا ايه یا مریم 


نظرت إليها فوجدتها شاردة وكأنها فى عالم آخر تحسست جبينها وقالت: 
- مالك يا مريم انت تعبانة ؟ 

قالت فی شرود: 

- لاأ بدا بس محتاجة انام شوية 

تفحصت وفاء فى وجهها وقالت: 

- نفسى أعرف وشك اتجرح کده ازای .. دہ ربنا ستر علی عنیکی 
وضعت مريم يدها على الجرح بشكل تلقائى وهى تقول بتلعثم: 

- أتخبطت فى مراية الحمام وانا بغسل وشى ومكنتش شايفة... 

ثم أردفت فى سرعة: 


- طب أنا هقوم ارتاح شوية يا وفاء 


تركتها وفاء لتنام وهبطت لشقة عمها وعندما رأتها والدتها أخذتها بعيدا وقالت: 


- أيه ياوفاء مش قلتى هتحددى معاد مع العريس...مجيتيش قولتليلى المعاد ليه 


وفاء: 
ياماما عریس أيه فى اللى احنا فيه ده دلوقتى.. مش لما نطمن على يوسف الأول 
ضغطت فاطمة على يدها قائلة: 


- یابنتی ماهو مسیره هیخف .. النهاردة ولا بکره هيخف.. نأجل ليه بقی 
حاولت وفاء أن تتخلص من ذراع أمها وهى تقول: 

- یا ماما سیبینی دلوقتی مش وقته الکلام ده 

أقتربت عفاف منهما وقالت متسائلة: 

- فى أيه يا جماعة مالكوا 

قالت فاطمه بسرعة: 


- شوفتى ياختى البت وفاء متقدملها عريس ومستعجل أوى أوى .. والبت يا عين امها 
رافضة انه يجيى البيت علشان خاطر يوسف.. اقولھا یا وفاء ده يوسف راجل انا عارفاه 
حمال قاسية وهتلاقيه قام زى الحصان النهاردة ولا بكره بالكتير.. تقولى لا يا ماما لما نطمن 
عليه الأول 

رفعت عفاف حاجبيها بعدم اقتناع وقالت لوفاء: 

- ليه یابنتی.. لا انا میرضنیش کده أبدا یا وفاء.. کلمیه وخلیه یجی فی أی وقت ومتقلقیش 
يابنتى إن شاء الله يوسف هيتحسن قريب.. 

أنهت عبارتها وانصرفت على الفور» نظرت فاطمة إلى وفاء فوجدتها تنظر لها باستنكار 
شدید فقالت: 

- ايه یابت بتبصیلی کده ليه ماهی کانت لازم تعرف ولا یقولوا جوزوا عیالهم وانا بنتی 
قاعدة کده 


ضغطت وفاء على أسنانها بغيظ وذهبت ولكنها اصطدمت بوالدها الذى قال: 


- مالك یا وفاء واخده فی وشك کده ليه 

وفاء: 

- ابدا يا بابا بس رايحة اشوف طنط عفاف لو كانت محتاجة حاجة ..عن أذنك 
أستغلت فاطمة الموقف واقتربت منه وقالت : 

- أصلها زعلانة يا ابو وليد علشان موضوع العريس ده 

قطب إبراهيم جبينه متسائلاً : 

- ليه أيه اللى حصل 

فاطمة: 


- أبدا أصله كان حدد معاد معاها يجيلك بكرة وهى محرجة ومش عارفة تعمل أيه 


قال إبراهيم فى تفكير : 
- هیجی ازای بس فى الظروف دى 


- هو یعنی هیجی نلبس دبل ولا نعمل فرح.. ده هيجى يقعد معاك تشوفه بس مش أكتر 
وتتعرف عليه .. قاعدة عادية کده زی أى ضيف ما بيجى 


- خلاص متخليهاش تلغى المعاد .. يجی ويقعد معايا ساعة زمن کده ویمشی.. لما نشوف 
ميته يه 


أبتسمت فاطمة بانتصار ونادت على وفاء التى جاءت متبرمة: 
- أفندم يا ماما 

- خلى العريس يجى بكرة.. أبوكى حدد المعاد خلاص 

أتسعت عيناها فى ذهول وقالت: 


- ليه کده بس یا ماما.. مش هینفع طبعا قولی لبابا يأجل 


قالت فاطمة فى مكر: 

- عموما أبوكى عارف أن المعاد العريس هو اللى حدده.. يعنى لو روحتى وقلتيله انه لغى 
المعاد هيفتكر انه راجل بيرجع فى كلامه وهيرفضه من قبل ما يشوفه 

زفرت وفاء فى ضيق وقالت : 

- ليه کده بس یا ماما عملتی کده ليه 

- بکره تعرفی انى عاوزه مصلحتك.. يالا روحی كلميه بسرعة 

وبعد ظهر اليوم التالى تفاجاً الجميع بعودة عبد الرحمن وإيهاب وإيمان وفرحة › قبل عبد 
الرحمن كف أمه وأبيه الذى سأله بدهشة: 


- أيه اللى جابكوا دلوقتى يا عبد الرحمن 

عبد الرحمن: 

- مقدرناش نستنى لما عرفنا ان يوسف تعبان 

قال الحاج حسين باستنكار : 

- مين اللى قالكوا انه تعبان 

قالت فرحة : 

- ولید کلمنا وقالنا انه تعبان وی وعنده حمی 

- وأيه اللى خلاه يعمل كده.. هو خلاص بقى كل واحد يتصرف من دماغه 
قال عبد الرحمن مهدئاً: 

- أهدی يا بابا.. هو عارف ان یوسف هیتحسن لما یشوفنی.. یعنی أكيد قصده خير 
تم تابع قائلا: 

- عن أذنك يا بابا ادخله 


دخل ثلانتهم إلى يوسف وانتظرت إيمان فى الخارج قليلا ثم قالت : 
- آنا هطلع اشوف مريم 

أما فى الداخل فى غرفة يوسف» كان يجلس بصعوبة وهو يضم أخيه بقوة › اتسعت ابتسامة‎ 
: عفاف وهی تقول‎ 
اللهم لك الحمد › ده أول مرة يتحرك دلوقتى لما شافك يا عبد الرحمن‎ - 
تحسس عبد الرحمن جبين يوسف وقال:‎ 
الحرارة عالية شوية‎ 
تحسسته عفاف وهی تقول بسعادة:‎ 
دى كده نزلت شوية الحمد لله.. أيدك فيها البركة يا عبد الرحمن..‎ - 
: تقدم إيهاب من يوسف وقال‎ 
لا بأس طهور ان شاء الله.. ربنا يقومك بالسلامة يا يوسف‎ - 
لم يستطع يوسف أن ينظر إلى عيني إيهاب وتمتم بضعف:‎ 
EE 
نظر إلى أخيه قائلا بخفوت:‎ 
انتوا ايه اللى جابكوا من شهر العسل‎ - 
قال إيهاب على الفور:‎ 
شهر عسل آيه وانت تعبان كده يا يوسف.. أنت أهم من أى حاجة تانية‎ - 
شعر یوسف بکلمات إیهاب تمزق قلبه وتکوی عروقه › لعن نفسه وهو یستمع لکلماته‎ 


الصادقة› كاد أن يهتف "'تركتها بيننا لنحميها فغدرت بها فى غيابك كأى كلب مسعور يتجول 
فى الطرقات لينهش الأعراض" 


طال صمته فشعر إب ب أنه ربما يود التحدث أخيه انفراد فقال : 
ف 


حاول يوسف القيام ولكنه لم يستطع فساعده عبد الرحمن على النوم فى الفراش مرة أخرى 
وهو يهتف بایهاب: 

- أستنى يا إيهاب عاوزك فى موضوع مهم 

أقبل عليه إيهاب وهو يقول بقلق: 

- أستريح بس يا يوسف شكلك تعبان أوى 

حاول يوسف الأبتسام وهو يقول: 

- الموضوع اللى عاوزك فيه لو وافقت عليه هخف على طول واستريح 
قال إيهاب بأنتباه: 

- آنا مش عاوز عنيك انا عاوز الأغلى من عنيك عندك .. عاوز اتجوز مريم 
أبتسم إيهاب فى حين قال عبد الرحمن مداعبا: 

- تصدق انا غلطان آنى اتخضيت عليك.. بقی تعبان کده وعاوز تتجوز 
يوسف : 


- أصلى بصراحة كنت عاوز أكلم إيهاب فى الموضوع ده قبل ما يسافر.. بس قلت أأجل لما 
يرجع من شهر العسل بس طالما جه خلاص نأجل ليه 


قال ايهاب بتعاطف: 
- طب لما تتحسن كده نیقی نتکلم 
قال یوسف بأصرار: 


- لا أنا مش هتحسن إلا لما ترد عليا 


ألتفت له عبد الرحمن وهو يقول: 


- رد عليه یا عم خلینا نخلص 


أبتسم إيهاب وقال: 
- أنا مش هلاقى لاختى أحسن منك يا يوسف .. بس لازم آخد رأيها الأول وكمان عمى لازم 
أسمع رأيه الأول 


قال يوسف على الفور : 
- أنا كنت اتكلمت معاه قبل كده وهو موافق ومستنى موافقتك انت ومریم 


Kok 


أندفعت مريم بين أحضان إيمان وبكت بشدة وهى تتشبث بها بقوة» شعرت إيمان بالقلق على 
أختها فربتت على ظهرها ثم أمسكت وجهها بين يديها ونظرت فى وجهها متفحصة أياه 


وقالت بقلق: 
- مالك يا مريم.. فى حاجة حصلتلك ولا أيه؟ مالك كده لونك مخطوف وأيه الجرح اللى فى 
وشك ده؟ 


قالت مریم من بين دموعها: 


- مفيش حاجة يا إيمان متقلقيش .. نت بس وحشينى أوى أنت وإيهاب حسيت من غيركوا 
انى ضايعة وماليش حد 


أبتسمت إيمان وهى تجلس بجوارها وتلف ذراعها حول كتفها وقالت: 

- ليه بس .. اومال عمی حسین وعمی ابراهیم وطنط عفاف کل دول مش معاکی 
مریم : 

- مهما كان مش زيكوا برضة يا إيمان 

تحسست إيمان الجرح فى وجه مريم وقالت: 

- من أيه ده 

قالت مريم بارتباك: 


- ابدا اتجرحت فى مراية الحمام 


وتابعت : 

- وبعدين ده حاجة بسيطة يعنى بكره يخف 
ضمتها ايمان بحب وقالت : 

- أحكيلى بقى عملتى أيه اليومين اللى فاتوا دول.. 


قاطعها طرقات إيهاب المنغمة على الباب > نهضت إيمان وفتحت الباب لإيهاب فدخل مبتسما 
ولکنه بمجرد أن رأی مریم عقد حاجبيه قائلا: 


أيه ده مالك یا مریم 

قالت إيمان على الفور : 

- جالها نازلة برد جامدة يوم الفرح .. وطنط عفاف قالتلى انها من ساعتها مش عاوزه تاكل 
عادا مرمحه تسترخى ثانية وسألها نفس السؤال عن جرحها فقالت : 

- مراية الحمام الله يسامحها خدتنى على خوانه وانا مغمضة عنيه 

أحتضنها إيهاب وهو يقول : 


- وحشتينى أوى يا مريم مكنتش أعرف أنك هتوحشينى أوى كده.. هقولك بقى على خبر 
هیخالیكی تاكلى أكل البيت كله 


رفعت رأسها من صدره وقالت : 
- خير یا ایهاب 

قال إيهاب مبتسما: 

- يوسف طلبك مني دلوقتی 


أطرقت مريم برأسها وأغمضت عينيها وأضاءت صورته فى عقفلها وهو يدفعها للخلف 
فانتفضت بدون وعى منهاء نظر لها إيهاب بقلق: 


- مالك؟ 


حاولت مريم السيطرة على مشاعرها وهى تقول متصنعة الخجل: 


- أبدا یا إیهاب وانت قلتله ايه 

- قلتله لما اسالك الأول 

وقفت إيمان بشكل عنيف وهى تقول بحسم: 
- لاء ... أنا مش موافقة 


Kee 


الفصل العشرون 


- لاء..أنا مش موافقة 

نظر لها إيهاب مندهشا وقال: 

- ليه يا إيمان ..أنت تعرفى حاجة عن يوسف تخليكى ترفضى 

كانت مریم تنظر إليها بوجه ممتقع وهی تقول: 

-لا معرفش حاجة ... آنا بقول وجهة نظرى وخلاص 

ایهاب: 

- طب أيه هى وجهة نظرك دى يمكن اقتنع بيها آنا كمان 

أرتبکت ايمان وهی تقول: 

- آنا بس خايفة تكون دى رغبة عمى حسين مش رغبة يوسف نفسه 

زاد امتقاع وجه مريم وزادت ضربات قلبها بشدة فكل منهما تفكر بشىء مختلف عن الأخرى 
هز رأسه نفیا وقال: 

- لا مفتکرش یا ایمان لو کان کده فعلا کان یوسف استنی لما یخف .. وبعدین یوسف قالی 
أنه قال لوالده وهو موافق وبعدین احنا کل ده مسمعناش رأی مریم نفسها 

ثم نظر إليها قائلا: 

- ها يا مريم انت أيه رايك؟ 

قررت مريم حسم الخلاف فجميعهم لا يعلمون ما حدث وهذه الزيجة لن تكون إلا للستر فقط 
ويوسف في كل الأحوال مضطر إلى الزواج منهاء فوقفت وهى تقول بخفوت: 

- أنا موافقة 

صاحت إيمان وهى تلتفت إليها قائلة: 


- أنت هبلة ولا أيه؟.. أنتوا شخصيتكوا مختلفة تماما عن بعض ومكانش فى بينكوا أى 
عمار أساسا ولا ناسية.. فجأة كده عاوز يتجوزك.. مش تشغلى مخك أكيد عمى هواللى ضغط 
عليه زی ما عمل مع... 

وبترت عبارتها وهى تنظر إلى مريم وايهاب ثم قالت بعصبية : 

- أنتوا حرين .. أنا قلت رأيى وخلاص 

ودخلت غرفتها وتركتهما يتبادلان النظرات الحائرة 

طرق وليد باب غرفة يوسف ودخل مبتسما دون أذن وهو يقول: 
- أزيك النهاردة يابن عمى 

ثم وقع بصره على عبد الرحمن فقال مبتهجا وهو يعانقه : 

- وآنا أقول البيت نور ليه أتارى العرسان رجعوا 

عانقه عبد الرحمن وهو يقول: 

- ما انت السبب ياخويا 

وليد: 

- طبعا ياعم مين قدك لازم تبقى مضايق أنك رجعت 

اقترب ولید من فراش یوسف وجلس على طرفه قائلا: 

- ها عامل أيه النهاردة 

أشاح يوسف برأسه بعيدا وقال باقتضاب: 

- الحمد لله 

نظر لهما عبد الرحمن وقال: 

- طب اروح آنا بقى أشوف حالى 

قال يوسف رافضا: 

ن لا استنى يا عبد الرحمن عاوزك فى موضوع مهم 

وقف وليد متحرجا وقال: 

- طب استأذن انا بقى يا جماعة .. حمد لله على سلامتك يا صاحبى 
ثم خرج وأغلق الباب خلفه.. قال عبد الرحمن بعتاب: 

ليه کده یا يوسف أحرجته جامد 

اشاح يوسف بوجهه: 

- مبقتش طايقه يا عبد الرحمن بقى عامل زى الكابوس على صدرى 
قال عبد الرحمن مستفهما: 

- ليه هو عمل حاجة ضايقتك 

قال يوسف باقتضاب: 

- تصرفاته کلها بضایقنی .. انا مش عارف کنت مصاحبه ازای 
غير عبد الرحمن مسار الحديث وقال بجدية: 


- طب قولى بقى انت عاوز تتجوز مريم بجد ولا ابوك هو اللى ضغط عليك 


أمتقع وجهه وهو يقول: 
- وبابا هيضغط عليا ليه فى حاجة زى كده 
عبد الرحمن: 


- طب الحمد لله.. عموما أنا كنت عارف أنك بتحبها بس كنت عاوز أتأكد 
نظرله یوسف بانتباه قائلا: 

- وعرفت ازای 

غمز عبد الرحمن له وهو يقول: 

- أبوك هو اللى قالى ..اه يا ندل بقى ابوك يعرف وانا لاء 

قال یوسف مندهشا: 

- بابا قالك کده امتی 


عبد الرحمن: 

- واحنا راجعين من العمره ..قالى آنه حاسس أنك بتحبها 

صمت يوسف فى شرود فقال عبد الرحمن: ‏ . 

- بس انت الحمد لله حاسس أنك بقيت أحسن من أول ما شفتك بكتير.. ما تحاول تقوم كده 
معايا تاخد دش وننزل الجنينة شوية 

خرجت فرحة من شرفة غرفة يوسف وهى تقول: 


- هو مين اللى خرج دلوقتى 
عبد الرحمن : 


- أنت لسه فاكره يا هانم..حبك الكلام فى التليفونات دلوقتى 
قالت فرحة وهى تجلس بجوار يوسف: ۰ 
- بکلم صاحباتی بقی مش خلاص اطمنا على يوسف الحمد لله 
ربت یوسف على يد فرحه وفال: 

- قولیلی ایهاب عامل ايه معاکی 

أبتسمت فرحة فى خجل وقالت: 

- الحمد لله يا يوسف إيهاب أنسان جميل أوى وبيحبنى جدا 
اوما يوسف کی حزن وهو یقول: 

- ربنا يسعدکوا 


ر ر ا 


- يا إيمان متخبيش عليا.. أنت فى حاجة بينك وبين عبد الرحمن يابنتى ده أنا أخوكى 
وعارفك كويس .. أنت من أمتى يعنى عصبية كده 

زفرت إيمان بقوة وقالت باقتضاب :: 

لو سمحت یا إیھاب كفاية وبعدین حتی لو فی حاجة بینی وبين جوزى مش هقولها لأى حد 
ابدا ولا حتی لاخواتی 

قال ایهاب بقلق: 

يا إيمان يا حبيبتى أكيد اللى زعلك منه حاجة كبيرة.. ده أنتوا لسه مكملتوش أسبوع مع 
بعض .. قوليلى أنا ليه طريقة معاه ومتقلقيش مش هتحمق عليه 


هتفت ايمان بضيق: 

- سبنى يا ايهاب لو سمحت عاوزه انام تعبانة من السفر أوى 

وضع قبله على رأسها وقال بحنان: | | 

- كمان هتنامى هنا.. وهتسيبى شقتك؟ عموما خلاص أنا مش عاوز أعرف براحتك خالص 
بس لو احتاجتى تتكلمى انا موجود...انا هروح شقتى مش عاوزة حاجة؟ 


غادر ايهاب إلى شقته الخاصة وهو فى حيرة من أمرهاء حاول الأتصال بفرحة ولكن هاتفها 
مشغول دائماء هبط إلى شقة عمه طرق الباب ففتحت له عفاف قالت مرحبة : 

- تعالی یا ایهاب ادخل 

وعند دخوله وجد يوسف يخرج من حجرته وهو متکأً علی كتف أخیه ویمشی ببطء قال 
ايهاب فى سعادة: 

- ایوہ کده یا راجل قوم ورخم علینا تانی 

أبتسما عبد الرحمن ويوسف وقال ايهاب: 

- ها کنتوا رايحين فين 

عبد الرحمن: 

- يوسف هيدخل ياخد دش وننزل الجنينة شوية يغير جو.. تيجى معانا؟ 

ایهاب: 

- اجی وانا بیهمنی یعنی 

قالت عفاف متسائلة. 

- أومال فرحة فين 

عبد الرحمن: 

- فى البلكونة جوه بتكلم صاحباتها 

أوماً ايهاب قائلاء 


- انا قلت كده برضة 

دخل يوسف الحمام وجلس عبد الرحمن بجوار إيهاب واستند إلى ظهر مقعده الوثير 
وأغمض عينيه يحاول الأسترخاء › تصنع إيهاب الامبالاة وقال: 

- مش عارف يا اخى ايمان بقت عصبية کكده ليه 

أنتبه عبد الرحمن وفتح عينيه والتفت إلى ايهاب قائلا باهتمام: 

- ليه حصل ایه؟ 

مط ايهاب شفتيه وقال: 

- لما قلت لمريم على طلب يوسف لقيتها كده اتعصبت وقالت الاتنين طباعهم مختلفة 
ثم نظر إلى عبد الرحمن وتفحص فى عينيه وهو يتابع: 

- وقالت ان ممكن يكون عمى حسين هو اللى ضغط عليه 

هرب عبد الرحمن ببصره وقال بحذر : 

- وايه اللى خلاها تفتكر كده 

عقد إيهاب يديه أمام صدره وتنهد بقوة قائلا : 

- مش عارف أنا أول مرة اشوفها منفعلة كده 

خرجت فرحة من غرفة يوسف فرأتهما يجلسان بجوار بعضهما والصمت هو سيد الموقف 
فقالت؛: 

- وحدووه 

ألتفت إيهاب إليها ونظر لها نظرة شوق طويلة أخفضت بصرها فى خجل وهى تقول: 
- أومال فين يوسف 

قام ايهاب وهو يقول: ‏ 

- بیاخد دش يا برنسيسه 


رفعت حاجبیها وهو تقول: 
- بتتریق حضرتك 
قال بعتاب: 


- لا وهتریق ليه .. هو لا سمح الله انا بتصل بیکی من بدری وانت تليفونك مشغول ولا فکرتی 
تعبرینی من ساعتها.. لالالالا محصلش طبعا 

قالت بعناد 

- بکلم أصحابی یا ایهاب بلاش یعنی 

- لا بلاش ليه کلمیهم بس ابقی آفتکرینی بکلمتین انا کمان 

قالت بدلال: 

- طب خلاص متز علش هفتكرك بتلات كلمات 

أمسكها من يدها وقال لعبد الرحمن : 

- طب يا عبد الرحمن عاوز حاجة أحنا ماشين 

رفع عبد الرحمن حاجبيه قائلا: 


- نت مش قلت هتیجی معانا ت تحت یابنی 

قال ايهاب بد هشة مصطنعة: 

- أنا قلت كده.. مش فاکر أصل انا ساعات بتكلم وانا واقف .. أدعيلى ربنا یشفینی 

وسار بخطوات سریعۀ وهو یجر فرحۀ من يدها وهی تکاد تکون تعدو خلفه لتلحق بخطواته 
الكبيرة 


ر ر را 


وفى المساء بينما كانت إيمان لاتزال نائمة» انتبهت على صوت مريم وهى توقظها بهدوء 
أعتدلت وهى تمسح وجهها لتزيل آثار النوم عنه فقالت مريم بخفوت: 

- کل ده نوم .. انت مش هتروحی شقتك ولا ايه 

قالت إيمان بجدية: 

- لامش هروح 

نظرت لها مريم بحيرة وقالت: 

- ازای یعنی یابنتی مینفعش 


ایمان: 
- مش هينفع أسيبك وانت تعبانة كده 
مریم: 


- لا منتلككيش بيا انا بقيت كويسة من ساعة ما شفتكوا.. يالا بقى روحى شفنك 
قالت إيمان بسخرية: 

- من ساعة ما شوفتينا ولا من ساعة ما عرفتى ان يوسف عاوز يتجوزك 
أطرقت مريم رأسها بحزن فرفعت ايمان رأسها بيدها وقالت: 

- نت مخبية عليا حاجة.. انت مش مريم اللى اعرفها 

صمتت مریم فتابعت ایمان: 

- موافقة عليه ليه .. بتحبيه ولا ماما أقنعتك 

هزت رأسها نفیا وهی تقول: | 

- ماما مالهاش دعوة بالموضوع ولسه أصلا متعرفش آنه طلبنى للجواز 
قالت ايمان برفق: 

- طب حبتیه أمتی ده ... ده أنتوا مکنتوش طایقین بعض 

شعرت مريم بجفاف حلقها ونغز شديد فى صدرها وهى تقول بتماسك: 

- حبیته لما عرفت انه بیحبنی 

تابعت ايمان متسائلة: 


- هو قالك انه بيحبك؟ 

اجابتها مریم بجمود: 

- ايو ه قالی 

ثم شردت وهی تقول: 

قالى يوم فرحك انت وايهاب 

سمعت صوته يدوی فى عقلها يزلزلها وهو يقول"أنت متستهليش الحب اللى حبتهولك يا 


حقيرة" 
فوضعت كفيها على أذنيها بانفعال بشكل لاأرادى › أمسكت ايمان يديها وهى تقول بقلق : 
- مالك يا مريم 


رفعت عینیها وهی تقول باجهاد وکانها کانت تحارب : 

- لا مفيش أظاهر أن ودنى ملتهبة شوية.. آنا هقوم ارتاح فى أوضتى 

قضت امان لیلتها تصلی وتبکی بين يدى الله عزوجل وقلبها تعتصره الالام > هو حتى لم 
يسأل عنها ولو لمرة واحدة منذ أن تركته فى الأسفل وصعدت إلى أختهاء شعرت بكبرياء 
أنوثتها يتحطم على صخرة هذه الزيجة الغير مرغوب فيها › وأخذت تدعو و تدعو وظلت 
على حالها هكذا حتى غفت مرة أخرى وهى ساجدة › فرأت رؤية أثلجت قلبها كثيرا 

رأت نفسها ساجدة وهى باكية العيون والقلب ثم رأت من بعيد حمامتان فى غاية الروعة 
والجمال شفافتان كالثلج من شدة بياضهما يحملان صدفة كبيرة بينهما فوقفا أمامها فوجدت 
نفسها تنهض وتعتلى الصدفة المصقولة بالحرير» طارت بها الحمامتان بعيدا حتى أتت على 
أرض خضراء واسعة مليئة بالزهور والرياحين › ظلت تشم وتستنشق عبيرها وشذاها حتى 
استفاقت من سجودها فوجدت نفسها كما هى لازالت ساجدة» فابتسمت لتلك الرؤية الرائعة 
وشعرت بسعادة قلبية ورضى لم تشعر بهما من قبل. 

خرجت إلى الشرفة لتتنسم الهواء الطلق وتستنشقه بقوة حتى امتلأت رئتيها بالهواء النقى 
فزفرت فى بطء شديد وهى تنظر إلى الأسفل › وجدته نائما تحت المظلة فى الحديقة واضعا 
يديه تحت رأسه وينظر إلى السماء فى شرود 


ر ر کر کا 


تلقى الحاج حسين أتصالاً من أخيه وهو فى مكتبه فى الشركة فأجابة : 


- السلام عليكم 

الحاج ابراهيم : 

- علیكم السلام .. آیوا یا حسین انا هروح اتغدی فی البیت علشان فى ضيف جايلى واحتمال 
مرجعش النهاردة تانی ... وعموما ولید مش جای معایا ھیفضل هنا فی مکتبی لو احتجت 


حاجة منه 
قال حسین بانتباه: 


- خير يا ابو وليد مين اللى جايلك 


ابراهیم: 

a‏ فى كلية وفاء وجاى يتعرف علينا هو ووالدته وأخوه علشان طالبها 
للجواز 

أبتسم حسين قائلا: 

- طب مش کنت تقولی یا ابراهیم واجب ابقی موجود علشان اشوفه انا کمان ولا هی وفاء 
بنتك لوحدك 

ابراهیم: 


- أنا مرضتش اعطلك النهاردة انت كنت مشغول من ساعة ما يوسف تعب وفى شغل كتير 
بقى فوق راسك وخصوصا ان عبد الرحمن هو كمان أجازة 

حسین : 

- تعطلنى ايه بس يا ابراهيم ...أسمع انا نص ساعة واحصلك 

أنهى حسين المكالمة ثم اتصل على عبد الرحمن يخبره بأمر الضيف وأمره أن يستعد 
وا ع ار اهو ی حى م 

- والله يا عفاف أنا تعبت من كتر الناس اللى بتيجى لوفاء يارب بقى توافق على ده وتريحنا 
أبتسمت عفاف وقالت: 

- طالما جای عن طريقها يبقى هتوافق.... 

ثم تابعت : 

- هو الحاج حسين وصل عندكوا ولا لسه 


فاطمة : 

- ايوا ياختى لسه داخل حالا .. يالا بقى هاتى فرحة وإيمان ومريم وتعالوا علشان الست 
والدته جاية معاه 

عفاف: 


- طب ثوانی هكلم إيمان ومريم ينزلوا 
حاولت إيمان أن تأخذ مريم معها ولكنها رفضت وقالت : 


- معلش يا ايمان انزلوا انتوا.. أنا أصلى تعبانة شوية 
ایمان: 
- خلاص وانا کمان مش هنزل 
قالت مريم بسرعة: 
- لا أنزلى طنط عفاف كلمتنا بنفسها كده هتزعل وبعدين كمان علشان وفاء متزعلش 
توجهت ايمان إلى الطابق الأول حيث شقة عمها إبراهيم التى نادرا ما تتوجه إليهاء طرقت 
الباب ففتح عبد الرحمن ووقف ينظر إليها فقالت وهى تتحاشى النظر إليه : 
- السلام عليكم 
أبتسم قائلاء 
2 علیکم السلام ..تعالى ادخلی 


دخلت وألقت التحية على أعمامها وزوجاتهما وفرحة ووفاء التى جلست بجوارها وقالت 
مداعبة : 

- مش کنتی بتقولی عليه فیونکة آدیکی هتلبسيه 

ضحكت الفتاتان فنظر عبد الرحمن لإيمان مندهشا › كان يتوقع أن تكون حزينة ومغلوب 
على أمرها ولكنه وجدها تتحدث وتمزح وتضحك» ظل ينظر إليها بتعجب وهو يحادث نفسه: 
- أنا كنت فاكرها هتبقى زعلانة ومضايقة مالها كده كأنها مصدقت أبعد عنها 


بعد قليل حضر العريس بصحبة والدته وأخيه وبعد التعارف جلس الجميع فى غرفة الصالون 
الكبيرة ولم يكن يبدو على وفاء أنها هى العروس فكانت كعادتها دائما تمزح وتتكلم بسلاسة 
مع الجميع.. قال عبد الرحمن للعريس: 

- طبعا نت بقى يا أستاذ عماد .. وفاء كانت مجنناك فى الكلية والسكاشن مش كده.. 
مبتسبش حقها أبدا١۱‏ 

قال عماد وهو ينظر لوفاء: 

- الآنسه وفاء مثال رائع للطالب اللى بيحب يفهم مش يحفظ وبس 

ثم تابع بمزاج: 

- ومن ناحية بتحب تاخد حقها فهى بتاخد حقها تالت ومتلت 

وفاء : 

- بس بالعدل كده .مش انا أول واحدة فتحت موضوع اننا نعمل مقارنة بين الشريعة 
والقانون الوضعى فى غير وقت السكاشن للطلبة 

ضغطت أمها على يديها وقالت لها هامسة وهى تتصنع الأبتسامة: 

- هو ده وقته يا بت هتجبيلى نقطة 

وفاء: 


- ايه يا ماما هو انا قلت حاجه غلط 


عفاف. 

- دی کانت یابنی داوشانا بالموضوع ده کل جمعه لازم تاخد وقت الغدا كله كلام على الحكايه 
د ی 

قالت وفاء وكأنها قد انتبهت فجأه: 

- ١ه‏ صحیح 


ثم شارت لايمان وقالت : 
- دى بقى ايمان اللى كنت قفلتلك أنها هتساعدنى فى الدراسة دى 
نظر لها عماد قائلاء 
- ايه ده بجد ... أتشرفت بيكى جدا هو حضرتك خريجة أيه 
قالت ايمان بجدية: 
كلية شريعة جامعة الازهر 
لفتت عبارتها الأخيرة نظر محمد أخو عماد فقال: 

- ماشاء الله ..انا كمان جامعة الازهر بس أنا كنت قسم تفسير 
قالت ايمان بهدوء : 
- اهلا وسهلا 
محمل : 
- اهلا بحضرتك 
أقتربت والدة عماد ومحمد بالقرب من إيمان وربتت على ظهرها وهى تقول بابتسامة: 
- هو أنت عندك کان سنه يا ايمان 

۔- ۲۳یا طنط 
قالت والدتهما وهى تنظر لابنها محمد : 

- ماشاء الله ...ماشاء الله 
أبتسم محمد وهو يلقى نظرة أخرى على ايمان قائلا: 
- بصراحة عماد أخويا كانت ليه وجهة نظر معينة كده فى الحكاية دى.. ومكنتش عارف 
أقنعه لحد ما الآنسه وفاء أبتدت تتناقش معاه وتقنعه بالحجة المناسبة لزمانا دلوقتى 
قالت وفاء: 
- الحق يتقال يا أستاذ محمد كل اللى كنت بقوله فى مناقشاتى مجبتوش من عندى ده کلام 
ايمان بنت عمى هى اللى أفنعتنى وحمستنى أنى أوصله للطلبة عندنا فى حقوق 
قال عماد شارحاء 
- وانا كمان أتحمست وقررنا نعمل ندوات ثقافية للطلبة وهيبقى حقوق وغيرها .. الندوة 
هتبقى مفتوحة ..ياريت لو تساعدينا فى تجميع المادة اللى هتتكبت وتتوزع على الطلبة 
تحدثت ايمان بطلاقة وأريحية وقالت: 


- انا معنديش مانع خالص.. أنا كان نفسى من زمان أساعد فى الموضوع ده .. هبقى إن 
شاء الله ابعت الورق مع وفاء وانتوا بقى راجعوه واكتبوه على الكمبيوتر علشان انا بحب 
اکتب بخط أیدی بحس بالکلام اکتر 


قال محمد وهو ينظر لها باعجاب: 
- وبعد اذنك يعنى لو ممكن حضرتك تحضرى معانا الندوات دى وتشرحى بعض الأجزاء 
بنفسك ثم قال وهو ينظر إليها: 


- اصلك عندك طلاقة فى الكلام ماشاء الله وبتقدرى توصلى المعلومة 
نظرة محمد الأخيرة وتصرفات والدته استفزت عبد الرحمن جدا فنهض وأخذ مقعده ووضعه 
بجوار مقعد ايمان ووضع ذراعه على ظهر مقعدها ومال عليها وقال وهو يضغط حروف 


کلماته بضیق موجها حدیث ل محمد: 
- ايمان.. مراتى .. معندهاش وقت تروح تشرح كفاية عليها هتساعد بالكتابة بس يدوب كده 
علشان وقت بيتها 
واشار إلى صدره وهو يتابع: 
- وجوزها 
تجهم وجه محمد أخو عماد وهو يقول بتلعثم: 
- ١ه‏ طبعا مفیش مشكلة 


تجهم وجه محمد استفز عبد الرحمن أكثر» إذن فهو صدم عندما علم أنها متزوجة 

لم تغب تلك التصرفات عن عينين الحاج حسين الذى كان يتابع بصمت ويراقب ردود الافعال 
قالت فاطمة بنفاذ صبر: 

- منور یا عریس... منورہ یا ام عماد مش نتکلم فی التفاصیل بقی ولا أيه 

أنتهت الزيارة بالأتفاق على ميعاد الخطوبة بعد أسبوع وبعد انصراف الضيوف قال الحاج 
حسين وهو ينهض: 

- خلاص يا جماعة يبقى نتوكل على الله ونعمل الخطوبة مع كتب كتاب يوسف ومريم 
تفاجاء الجميع بالأمر ماعدا عبد الرحمن وايمان فقالت فرحة بسعادة: 

- ايه ده يوسف ومریم امتی حصل ده 

أتسعت أبتسامة عفاف وهى تقول: 

- هو كلمك امتی یا حسین 

- كلمنى يوم فرح عبد الرحمن وطلبها من آخوها امبارح وإيهاب بلغنى موافقتها 

ثم نظر إلى ايمان نظرة ذات معنى وقال: 

- وفرحهم الأسبوع اللى جاى مع خطوبة وفاء إن شاء الله 

قالت فاطمة وهى مندهشة: 

- فرح كده على طول ولا قصدك کتب کتاب یا حاج 

تدخلت عفاف قائلة؛ 


- مش هينفع فرح أبدا بعد أسبوع .. مريم لسه مشمتش نفسها من نازلة البرد اللى كانت 
عندها 

وقف إبراهيم وقال: 

- خلاص يا جماعة يكتبوا الكتاب مع خطوبة وفاء وبعدين نبقى نحدد معاد الفرح مفيش 
قاطعتهم وفاء بشغف: 

- أنا ماليش دعوة بكل الحوارات دى.. أنا اتخطبت يا جماعة انتوا مش واخدين بالكوا مني 
أنطلقت زغاريد فاطمة وعفاف مع تصفيق فرحة وضحكات إيمان ووفاء السعيدة 

أقترب حسين من ايمان قائلا: 

تعالى معايا عاوزك انت وجوزك 

وانصرف وهو يشير لعبد الرحمن بأن يلحقهماء دخل ثلاثتهم غرفة المكتب وأغلق عبد 
الرحمن الباب خلفه › أشار لهما بالجلوس فى مقابلته ثم نظر لإيمان بصمت فقال عبد 
الرحمن: 

- خير يابابا 

ألتفت له والده وقال بهدوء: 

- آنا کان ممکن مدخلش.. وکان ممکن آخد کل واحد فیکم على جنب واکلمه لوحده.. بس انا 
عارف أنى قاعد قدام اتنين كبار بما فيه الكفاية ثم نظر إلى ايمان قائلا: 

- ولا أيه يا إيمان؟ 

أومأت برأسها موافقة فالتفت إلى عبد الرحمن وقال: 

- أنت نمت امبارح فى الجنينة ليه لحد صلاة الفجر وبعدين روحت كملت نومك فى أوضة 
اخوك؟ 

نظر له عبد الرحمن بدهشة فهو كان يظن أن أحدا لم يره وارتبك وهو يفكر فى رد مناسب 
فقالت ايمان بسرعة: 

- أصل أنا امبارح يا عمى نمت مع مريم علشان زي ما حضرتك عارف انها لسه مخفتش 
فمحبتش اسيبها لوحدها وهى كده.. وحضرتك عارف بقى عبد الرحمن بيحب يقعد مع 
حوض الورد بتاعه كتير فتلاقيه النوم غلبه هناك 

أخفض عبد الرحمن نظره ولم يعلق ولكنه فى داخله أعجب بكتمانها أسرار حياتهما 
الشخصية» هز الحاج حسين رأسه بابتسامة وقال: 

- لا برافوا .. كان المفروض تدخلى كلية حقوق .... خلاص طالما انت قلتى كده آنا مش 
هدخل فى اللى بينكوا إلا لو الأمر احتاج لتدخلى 

دلوقتى بقى انا عاوزك فى موضوع مريم اختك ... وأعتقد انه مش بعيد عن موضوعك كتير 
قالت بصمود: 


- موضوع ايه یا عمی 

٤ : حسین‎ 

- ايهاب قالى أنك رفضتى جوازها من يوسف ولما ضغطت عليه علشان اعرف أسباب 
رفضك قالى أنك قلقانة أنه يكون يوسف معندوش رغبة حقيقة فيها ..وأن دى رغبتى انا بس 
قال جملته الأخيرة وهو ينظر لعبد الرحمن بعتاب وقال: 

- أنت أيه رايك يا عبد الرحمن؟ 

نهض عبد الرحمن وهو ينظر لايمان وقال بثقة: 

- مفيش حد بيتغصب على الجواز دلوقتى يا بابا واعتقد انك غلطانة فى حكمك يا ايمان 
نهضت وهى تنظر إليه وقالت: 

- انت متأكد 

بادلها نفس النظرات وقال: 

- يوه متأكد 

هذا ما كان يريده الحاج حسين تماما فتح لهما مجال الحديث عن الأمر بدون حرج وبشكل 


تلقائی..ثم قال: | 
- ها يا ايمان لسه مش موافقة على الجواز ولا غيرتى رأيك 
ایمان: 
- یاعمی دی حیاة مریم وهی اللی تقرر.. آنا قلت رأیی وخلاص وهی حرة بعد کدہ 
حسین : ی 
- بس انا عاوزك انت كمان تبقى راضية 
ایمان: 
طالما مريم شايفه كده وراضية خلاص ..أنا مش عاوزه غير سعادتها 
- خلاص تقدروا تتفضلوا 


خرجت ايمان من المكتب › فتحت باب الشقة فى سرعة وتوجهت إلى المصعد دون أن تلتفت 
لنداءات عبد الرحمن الذى فتح باب المصعد ودخل خلفها »ضغط على الأزرار وهو يقول : 
- مش بنادی علیکی مبتردیش علیا ليه 

صمتت حتى توقف المصعد خرجت منه مسرعة وقبل أن تضغط جرس الباب أمسك يدها 
ليمنعها قائلا: 

- انت خلاص هتعیشی هنا ولا ايه 

قالت دون أن تلتفت إليه : 

- نا مش عاوزه اتکلم دلوقتی لو سمحت 

طريقتها استفزته جدا فشعر بالغضب وجذبها من يدها إلى شقتهم الخاصة وهو يقول بحنق: 


- أشمعنى انا اللى ملكيش نفس تتكلمى معاه ..انا جوزك یا هانم ولا نسیتی 
فتح بالمفتاح وهى تحاول أن تخلص يدها من يده المطبقة عليها بقوة .. فتح الباب وأدخلها 
وصفع الباب خلفه بعنف. 


KN 


الفصل الحاد ى العذرون 


بمجرد أن أغلق الباب أفلتت يدها من قبضته وهى تتأوه وتقول: 

- أيه اللی انت بتعمله ده وجایبنی هنا ليه 

تغيرت ملامحه فى لحظة وعقد يديه أمام صدره قائلا بهدوء: 

- أعمل ايه عاوز اتکلم معاکی وانت مش مديانى فرصة 

نظرت له باندهاش فلقد كانت تتوقع أن معركة ستبدأ بينهما بعد صفعه للباب بكل هذا العنف 
لم تكن تتوقع هذا الهدوء > وقد كانت متحفزة ومستعدة للدفاع عن موقفها ولکن طريقته 
وهدوءه المفاجئ ألجمها وأربكها. 

ظلت تنظر له فی صمت تحاول استيعاب حديثه الهاد ىء» أستدار وأغلق الباب بالمفتاح 
ووضع المفتاح فى جيبه ثم التفت إليها مبتسما وقال : 


- من ساعة ما جينا وانت بتهربى مني حاولت اتصل بيكى.. مريم قالتلى نايمة ومش راضية 
تصحى .. عرفت أنك مش طايقانى وبصراحة معاكى حق.. بس لو كنت أعرف أنك صاحية و 
شايفانى وانا نايم فى الجنينة كنت طلعتلك 


أرتبكت أكثر ومازالت علامات الدهشة على وجهها ووجدت نفسها تقول: 


- بس مريم مجبتليش سيرة أنك اتصلت بيا 

قال عبد الرحمن مؤكدا: 

- لا أتصلت بالأمارة مريم قالتلى انها حاولت تصحيكى وانت شديتى المخدة على راسك 
ومردتيش عليها 

وجدت نفسها تندفع قائلة : 

- لو كنت عاوز تتكلم معايا كنت طلعت وصحتنى بنفسك لكن انت مصدقت 

وضع يديه فی جیبه وهو مازال محتفظا بابتسامته وقال: 

- يعنى أطلع وادخلك الأوضه وانت نايمة ومريم قاعدة بره.. بصراحة حسيت انها ممكن 
تتحرج وكمان مكنتش أضمن نتيجة كلامنا هتبقى أيه.. نفرض بقى صوتنا علي ولا حاجة 
البنت تتعقد من الجواز يعنى 

قالت وهی تحاول استيعاب الموقف؛ 

- طب ومجتش نمت فی بيتك ليه لو اللی بتقوله ده حقیقی 

أتسعت ابتسامته وقال: 

- محبتش أدخل الشقة من غيرك... نزلت الجنينة وقعدت مع نفسى شوية وقعت عينى على 
حوض الورد وافتكرتك وانت بتنقذى الوردة مني .. فضلت قاعد شوية لقیتنى بفتكر كل 
كلمة دارت بينا » وكل موقف عجبتينى فيه.. محستش بالوقت لقيت الفجر أذن صليت وطلعت 
أنام فى أوضتى لقيت يوسف سهران قعدت معاه لحد ما النوم غلبنى جنبه 

كادت أن تنهار تحت وقع كلماته الهادئة ولكنها تماسكت فهى تعلم جيدا أنه لا يحبها ولكنه 
ربما يكون يفعل ذلك من أجل أرضاء والده الذى شعر بالمشكلة التى بينهما فقالت بجدية : 
- خلصت قولت اللى عندك.. أفتحلى الباب بقى خلينى أمشى 

أقترب منها وهو يقول: 

- ومين قالك آنی خلصت کلامی 


ثم نظر لها باعتذار قائلا: 


- انا آسف سامحینی 

ثم لمعت عيناه بمرح قائلا: 

- فكرة لما جيت اعتذر لك قدام المدرسة وقلتلك المسامح كريم 
قالت بسخرية : 

- اه طبعا فاكرة المسامح کریم أو مهند على حسب يعنى مش كده؟ 
ضحك ضحكات عابثة وقال: 

- الله .. ده انت فاکره کل کلامی هو حتی هزاری فاکراہ 

حاولت أن تخفى ابتسامتها بصعوبة وقالت : 

- طب سبنی امشی بقی لو سمحت 

وقف أمامها قائلاء 

- تمشى فين هو ده مش بيتك.. وانا جوزك .. وبعدين انا اعتذرتلك وانت مردتیش 
قالت بتردد وهی تتمنى أن يكذب كلماتها: 


- انت معملتش حاجة تعتذر وتتأسف عليها.. أنت اتصرفت بتلقائية.. واحد مبيعرفش يتكلم أو 
يتعامل مع الناس غير من فلبه.. أبوه غصب عليه بنت عمه ..هتكون أيه النتيجة يعنى غير 
کده 


قطب جبينه بأسى وقال: 
- ياه ده انت شايلة فى قلبك مني جامد 
قالت بضيق: 


- لاء انا مش شايلة فى قلبى ولا حاجة بالعكس .. أنا تفهمت موقفك وعذراك .. آنا بس 
عتابى الوحيد عليك انك مرفضتش الجوازة اللى أنت مش عايزها دى وآدى النتيجة 


حاول الأقتراب منها أكثر وهو يقول: 


یا یمان انت کده بتأسی علیا وعلیکی جامد بالطریقة دی ..انا ابویا مغصبنیش علیکی ولا 
حاجة وبعدين هو فى حد بيتغصب على الجواز.. دى حتى البنات دلوقتى محدش يقدر 


جلست ایمان وهی تقول بحزن: 

- الغصب هنا أنك تسمع كلامه علشان بتحبه ومش عاوز تزعله مش علشان هو جوزك 
بالعافية .. بس أنت باستسلامك ده ظلمتنى معاك 

ثم رفعت رأسها إليه وقد تجمعت دموعها فى عنيها قائلة: 

- كنت قلتلى وانا اللى كنت رفضت نهائى.. وساعتها مكنش هيزعل منك 

جلس بجوارها وحاول مسح دموعها بأنامله فابتعدت عنه فقال: 

- یا ایمان بالل علیکی بلاش کده.. أنا والله كنت معجب بيكى وباخلاقك وعلشان کده اتجوزتك 
نهضت وقالت بأصرار: 

- مفیش داعی انك تقعد تکدب علشان تجبر خاطری بالکلام ده.. آنا خلاص قررت انی احتفظ 
بالشوية اللى باقين من كرامتى وعزة نفسى 

قطب جبينه بتساؤل وهو يقول: 

- مش فاهم 

ايمان بثقة: 

- هنعیش زى ما احنا كده فترة وبعدين .. وبعدين ننفصل 

نهض قائلا بحدة: 

- ننفصل .. انت فاهمة بتقولى ايه 

قالت بأصرار: 

أيوه فاهمة بقول أيه .. وفاهمة أكتر انى مقدرش أعيش مع راجل قلبه لسه متعلق بخطيبته 
السابقة 


قال بذهول: 


- انت بتقولی آیه! هند دی انا نسیتها من زمان .. کرھتھا وطلعتها من عقلی وقلبی ورمتها 
على طول دراعى .. حتى الوردة اللى كانت عزيزة عليا قطفتها وكنت هدوس عليها لمجرد 
انها كانت شايلة أسمها 

أبتسمت ايمان بألم وقالت: 

- لو كنت فعلا طلعتها من دماغك ونستها مكنتش قطفت الوردة ورمتها علشان تخفيها من 
قدامك يا عبد الرحمن.. انا قلتلك قرارى الأخير .. عن اذنك 

ثم توجهت لغرفتها وأغلقت بابها ووقفت خلفه تبكى بصمت»› بعد فترة هدأت توضأت 
وقضت ليلتها فى الصلاة والدعاء تشكو بثها وحزنها إلى الله وقضى هو ليلته على الأريكة 
ينام تارة ويتقلب تارة ويفكر طويلا ويقرر ثم يتردد 

أن تنام قليلا ولكنها سمعت صوت باب غرفتها يفتح فالتفتت فوجدت عبد الرحمن مقبل عليها 
فى تردد › ألتفتت مرة اخرى تنظر للخارج تستنشق النسيم الذى داعب غرتها وبعض من 
خصلات شعرها برقة › شعرت بأنامل عبد الرحمن تتخلل خصلات شعرها المتطايرة وتمر 
خلالها ببطء »› وسمعته یقول بحنان: 

- ممكن اقولك على حاجة ملهاش علاقة بقرارك ده 

قالت بتردد : 

- اتفضل 

عبد الرحمن : 

- ممکن متقعدیش تانی قدام حد غریب وتتکلمی معاه کده.. آنا محبش راجل یقعد ییص 
لمراتی کدہ ویتکلم معاها 

ثم تابع بنفس الهدوء: 


- وبعدين هو مش المفروض انك متقعديش مع رجالة غير أخوكى وجوزك واعمامك ولا انا 
غلطان 


أنتبهت ايمان لكلماته › بالفعل تعايشت مع هذه العائلة الكبيرة واتبعت عاداتهم وتناست أمر 
الاختلاط بين الرجال والنساء وانها كان من الواجب عليها أن تفعل غير ذلك بحكم معرفتها 
بأمور دینها 

- معاك حق متشكره أوى انك نبهتنى للحكاية دی..حاضر هبقی اخد بالى بعد كده 

أزاح غرتها التى حركها النسيم عن عينيها بأنامله وقال بنبرة حانية: 

- أصل انا بصراحة بغير ومحبش حد يعجب بيكى غيرى والواد الفيونكة ده هو واخوه كان 
فاضلهم شوية ویخطبوکی انت 


لم تستطع ايمان أخفاء ابتسامتها عندما استخدم عبد الرحمن نفس تعبير وفاء عن عماد 
فقالت وكأنها تدافع عن أبتسامتها : 


- هى وفاء نشرت الأسم ده فى العيلة كلها 

مسح ذراعها بظهر کفه وهو یقول: 

- متحاوليش ..أنا شفت ابتسامتك خلاص 

شعرت بقشعريرة تسرى بجسدها على أثر لمسته الحانية فقالت بخجل: 
- طب لو سمحت انا عاوزه انام ممكن تتفضل بقى 

عبد الرحمن : 

- أتفضل أيه ماتحددى كلامك ..أتفضل اقعد ..ولا اتفضل انام 

ثم أقترب منها أكثر وقال: 

- ولا اتفضل أقفل البلكونة 


تحركت من مكانها مبتعدة ووقفت عند باب غرفتها قائلة بخجل تحاول أن تصبغه بنبرة 
جدية: 


لا اتفضل امشی 
وأشارت للخارج وهى تقول: 


- أتفضل روح نام فى الأوضة التانية 


Nok 
أجرى وليد أتصال داخليًا من مكتبه قائلاً:‎ 
لو سمحتى يا آنسه علا هاتى البوسطة وتعالى‎ - 
علا‎ 
ا‎ 


طرقت علا الباب ودخلت بخفة › وضعت البوسطة أمام وليد على مكتبه وهويتابعها بنظراته 
الجريئة وقالت: 

- البوسطة يا فندم خدمة تانية 

وليد : 

- ومستعجلة ليه تعالى أقعدى شوية.. عاوزك فى موضوع مهم 

جلست علا أمامه قائلة: 

- خير یا ولید بيه 

ولید باستنكار: 

- مش انا قلتلك قبل کده بلاش ولید بيه دی 

تصنعت علا الخجل وقالت: 

- نا آسفه.. مش هقدر أنفذ طلب حضرتك واناديك من غير ألقاب كده 

نهض وليد وجلس أمامها وقال بتشجيع: 

- مش هتقدرى ليه يا ستى ..أنا اللى بقولك..أحنا بنشتغل مع بعض ولازم نرفع التكلفة بينا 
ثم مال إلى الأمام قائلا: 


- ولا أيه يا علا 
نهضت علا وهى تتصنع الأرتباك من اقترابه منها قائلة: 
- من فضلك يا أستاذ وليد.. أنا محبش كده.. عن أذنك 


أستدارت لتخرج من المكتب وعلى شفتيها أبتسامه ماكرة وهو يزفر بقوة من طريقة صدها 
له دائما., 


وفى المساء كانت علا تجلس بجوار أختها هند التى كانت تسألها بشغف: 

- ها وبعدین حصل ايه 

نهضت علا وسارت فى الغرفة وعلامات الخبث على وجهها وقالت: 

- بس ياستى ..ونفخ نفخة كان هيطير المكتب باللى عليه 

أطلقت هند ضحكات عالية وهى تصفق بيديها وتقول بإعجاب: 

- أنت أستاذة ورئيسة قسم يابنتى 

جلست علا بغرور وقالت لأختها: 

- طبعا یابنتی .. هو احنا بنلعب .. ولا انا حاربت الحرب دى كلها علشان اعرف أشبط فى 


الشغل ده بسهولة.. وبعدين منا لو عملتله اللى هو عاوزه هيزهق مني ويرمينى بعد 
شوية... الصنف ده علشان يحب ويفكر فى الارتباط لازم يتعذب الأول وريقه ينشف 


قالت هند بتفكير: 

- أومال يعنى كنت بتنصحينى بحاجات تانية اعملها مع عبد الرحمن ليه؟ 

أبتسمت علا قائلة: 

- علشان عبد الرحمن علنياته مالوش فى الستات ... والحاجات دى كانت هتخليه يقدم معاد 
الجواز .. لكن وليد ده مصيبة ..عاوز اللى تديله على دماغه علشان ياخد طريق الجواز 

- بس تفتکری ولید ممکن يفكر يتجوزك یا علا 

قالت علا بتحدى: 


- بكر ة تشوفى .. هو صحيح هیتعبنى بس فى الآخر اللى انا عايزاه هايحصل 

قالت هند بغل واضح: 

- من ساعة ما عرفت ان عبد الرحمن اتجوز وانا باكل فى نفسى .. الراجل الكبير عرف 
يضحك عليا لكن انا هدخل العيلة دى يعنى هدخلها.. سامعانی يا علا 

ظهرت ابتسامة ماكرة فى عيني علا وهى تقول: 

- هتدخليها يا هند.. وهتقعدى معاهم على ترابيزة واحدة.. وهتبقى خالة ولادهم غصب عنهم 
كلهم 

أستيقظت إيمان بعد أذان الظهرء خرجت من غرفتها مترقبة تلتفت يمينا ويسارًا بحثا عنه 
فلم تجده» تنهدت بارتياح توضأت وأخذت سجادة الصلاة فوقعت منها ورقة مطوية أخذتها 
وبتعجب وفتحتها وقرأت فیها "متنسیش تدعیلی وانت بتصلی .. أدعیلی مراتی تحبنی زی 
ما بحبها " ٠‏ ظلت تقرأها مرات ومرات لا تصدق اهتمامه بها ولا تصدق أنه يحبهاء 
بالضرورة هو يفعل ذلك من أجل إنجاح علاقتهما الزوجية فقط »وليس من أجلها هى 
ذهبت لتطمئن على مريم التى تركتها وحدها منذ أمس › فتحت الباب بهدوء وأغلقته بهدوء 
gS CS‏ 
لم تد تشعر بها مريم وهى جالسة على سجادة الصلاة وترندی الإسدال وهی ڌ تقرأً فى المصحف 
وتردد تلك الآيه من سورة مريم " فأجاءها المَخاض إلى جذع التخلة قالت يا ليتتِي مت قبل 
هذا ونت تسيا مَنسياً" وظلت تردد" يا ليْتنِي مت قبل هذا وکُنت نسنياً مَنْسيَاً " › ترددها 
وتبکی کثیرٌا حتی بح صوتها . 

طرقت إيمان على باب الغرفة حتى لا تفزعهاء التفتت مريم إلى إيمان ووجهها وكأنه بركة 
من الدموع» أقتربت منها واحتضنتها بلوعة وهی ت تقول: 

- مالك یا مریم بتعیطی کده ليه 

مسحت دموعھا وهی د تقول بابتسامة واهنة: 

- تصدقى يا إيمان.. أول مرة احس بالايات كده وانا بقرأها .. 


ثم تابعت : 


- تصدقى برضة انى أول مرة احس بالسيدة مريم كده وباللى مرت بيه 
جلست إيمان بقربها ومسحت على وجنتيها بحنان وقالت: 

اھ دوا مک کی ا مرن و و ا ف 

هزت مریم رأسها نفيا ثم قالت بتساؤل: 

- هو مین اللی سمانی مریم يا إيمان بابا ولا ماما؟ 

أبتسمت ايمان وهی تقول: 

- عمى كان مرة قالى ان بابا هو اللى كان بيخترلنا أسامينا . 

ثم تابعت وهی تنظر لمريم بفرح: 


- بس انا مبسوطة اوی انك بدأتی تحسی بالآیات یا مریم.. ربنا یفتحھا علیکی یارب اکتر 
واکتر 

دخلت وفاء غرفة وليد واستندت على الباب وهو يتحدث فى الهاتف »عندما رآها تابع حديث 
قائلاً: 


- طب هكلمك بعدين سلام دلوقتی 

أغلق الأتصال والتفت إليها قائلاً: 

نعم عاوزه ايه 

وفاء : 

- مش مكسوف من نفسك.. بقى عبد الرحمن ينزل وإيمان وفرحة .. يحضروا قاعدة الاتفاق 
واخویا مش موجود معایا 

ضحك بسخرية وقال: 


- وهما کانوا يقدروا میبحضروش .. دى كانت امك جرستهم وقالت علیهم مش عاوزین 
يشوفوا عريسك علشان بيغيروا منك.. وبعدين ما انت عارفة النظام فى البيت ده.. كله لازم 


یحضر یعنی هما مجوش من نفسهم من کتر حبهم فیکی 

وفاء: 

- ولما انت عارف کده مجتش ليه 

قال بنفاذ صبر: 

- مكنش ينفع انا وابوكى نسيب الشركة فهمتى ولا اقول كمان 

قالت وفاء بحزن: 

- انت ليه يا وليد بعيد عنى .. مش زى عبد الرحمن ويوسف مع فرحة.. مش بحس انك 
اخويا كده وهمك مصلحتی 

زفر بقوة وقال: 

- اطلعى من نفوخى يا وفاء.. بلا عبد الرحمن بلا يوسف بلا زفت .. آنا مش فاضيلك 
قالت بحزن: 

اومال فاضی بس للبنات اللى بتعرفهم.. ده انا بحس ان عبد الرحمن بيقف جنبى اكتر منك 
قام وهو يدفعها خارج غرفته: 

- طب خاليه ينفعك بقی یاختی 

دخلت عفاف غرفة حسين وهى يبدو عليها الحيرة وجلست بجواره وهى تقول : 

- آنا مش فاهمة حاجة يا حسين.. مريم مش عاوزه تستعد لكتب الكتاب خالص .. اقولها 
يابنتى ننزل نجيب الفستان تقولى هلبس فستان إيمان.. اقولها نتفق مع الكوافيرة تجيلك انت 
ووفاء تقولی تیجی لوفاء بس انا مش هحط حاجة فی وشی .. معقول دول کتب کتابھم بعد 
يومين!!.. لالالا ده فى حاجة كبيرة ولازم اعرفها.. الحكاية دى مش داخله دماغى أبدا 


سبب واحد لما هم فيه الآنء نظر لها باهتمام وقال: 


- انا هقولك بس متقوليش لمريم انك عرفتى حاجة.. ماشى يا عفاف 
أومأت برأسها قائلة : 
- طالما عارف قولى وريحنى وانا مش هجيب سيرة 


- مريم صحيح موافقة على يوسف وصحيح بتحبه وهو كمان.. بس اللى عامل فيها كده انها 
قلقانة لتكون بموافقتها دى بتنفذ خطة امها 


صمتت عفاف بتفكير وقالت بحيرة: 
- طب وبعدين.. الحال هيفضل كدة ولا أيه 
هز رأسه نفيا وقال بجدية: 


لا طبعا ..انا هطلع اكلمها وهقنعها.. واشيل من دماغها أحساسها بالذنب اللى هى حاسة 
بيه ده.. وان شاء الله تبقی كويسة.. زیها زى أى عروسة 


نهضت عفاف وهی تقول بارتياح : 
- ربنا يصلح الحال يارب 

جلس بجوارھا فی شقتھا منفردا بھا وهو یربت على يدها قائلاً: 

أم عبد الرحمن بتقولى انك مش عاوزه فستان فرح ورافضه الكوافيرة تجيلك زى وفاء 
نظرت له بانکسار وقالت: 

- معلش یاعمی مش عاوزه فساتین ولا حتی عاوزه فرح 

قال بحنان: 


- آنا فاهمك یا مریم وحاسس بیکی .. بس لازم تاخدى بالك ان انا بس اللى فاهمك.. لكن 
الناس اللى حوالينا مستغربين من اللى بيحصل.. وانا مش عاوز حد يقعد ينكش ورا 
تصرفاتك یابنتی 

قالت بأسى: 

- یعنی أيه یا عمی.. أعمل ايه یعنی؟ 


- حاولى تبقى طبيعية وطاوعى مرات عمك .. ولو حتی من ورا قلبك یا ستی.. آنا مش عاوز 
حد یقعد یقول ليه ومش ليه ..فاهمانی 


قالت باستسلام: 
- حاضر يا عمى منا خلاص مبقتش املك حاجة غير كده... أنا بس ليا عندك رجاء .. يوم 


كتب الكتاب الله يخاليك مش عاوزه اشوفه .. إيهاب يبقى يطلعلى الدفتر وأنا ههضى عليه 
وخلاص 


أرسل تنهيدة قوية وقال: 

- يابنتى مينفعش .. حتى لو المأذون وافق هنقول للناس أيه.. العروسة مش عاوزه تشوف 
العريس ليه! 

ثم تابع بتفهم : 

- أنا عارف انك مش طايقاه ولا طايقة تشوفى وشه .. وانا كمان والله مبقتش طايقه فى 
البيت .. بس هنعمل أيه لازم كل واحد فينا ييجى على نفسه شوية علشان الأمور تعدى.. ده 
انا كمان مش هاطلب منك هتشوفیه وبس لا.. ده انا کمان هاطلب منك تضحکی فی وشه 
وترسمى السعادة على وشك ومتنسيش انكم هتقعدوا لوحدكوا شوية بعد كتب الكتاب 

لايا عمی .. لا انا مش ممکن اقعد معاه لوحدی آبدا .. حتی لو قتلتونی 

قال مطمئنا: 

- هو انت مش بتثقی فى عمك ولا أيه؟ 


قالت مریم بخفوت: 


- العفو يا عمى طبعا بثق فى حضرتك بس.. 
قاطعها: 
- مفيش بس .. أحنا مش عاوزين فاطمة مرات عمك تاخد بالها من حاجة.. حاكم دى لما 
بتاخد بالها من حاجة بتفضل تحرك وراها لحد ما تجيب قرارها.. أنت هتقعدى معاه فى 
الجنينة مش فمكان مقفول .. وعلشان تطمنى انا هبقى واقف فى بلكونة أوضتى وشايف كل 
حاجة.. ده غير أن وفاء وخطیبها هیبقوا قریبین منکوا.. یعنی مفیش حاجة تخلیکی تقلقی 
شعرت مريم أن حمل من الجبال وضع على صدرها تكاد تتنفس بصعوبة كلما تخيلت نفسها 
تجلس معه بمفردها فقالت بصوت أشبه بالبكاء: 
- حاضر يا عمى بس بعد أذنك قول لطنط عفاف انی عاوزه بجد لبس فستان إيمان.. مش 
هعرف اجيب فستان محترم زيه .. إيمان ساعتها لقيته بالعافية 
- أتفقنا.. بس اسمعى كلامها فى حكاية الكوافيرة دى .. وارسمى الضحكة على وشك يابنتى 
قالت مریم باستسلام: 
- حاضر 

وفى المساء عادت إيمان إلى شقتهاء أغتسلت وصلت العشاء ونقلت ملابس عبد الرحمن‎ 
كاملة إلى الغرفة الأخرى التى نام بها بالأمس › جائتها رسالة منه على هاتفها النقال فتحتها‎ 
وابتسمت رغمًا عنها وهى تقرأها "يا إيمانى انا كلى حيرة.. ونار... وغيرة... وشوق ليك..‎ 
أعدت طعام العشاء ل عبد الرحمن وبمجرد أن سمعت صوت سیارته هرولت إلى غرفتها‎ 
وأغلقتها واطفأت المصباح وتدثرت جيدا وتصنعت النوم.‎ 


دخل عبد الرحمن المنزل فوجد الطعام معد على المائدة والجو يسوده الصمت والهدوء» بدل 
ملابسه وطرق باب غرفة ايمان طرقات خفيفة لم ترد عليها › فزادها بتصميمًاء نهضت 
فوقفت خلف الباب وقالت: 


نعم فى حاجة 

عبد الرحمن: 

- ممكن تفتحى .. فى حاجة مهمة عاوز اخدها من جوه 

- أنا نقلتلك كل حاجتك فى الأوضة التانية 

قال وهو يتصنع الجدية : 

- لاء فى فردة شراب مش لاقيها.. أكيد فى الدولاب عندك 

صدقته وذهبت تنظر فى خزانة الملابس للتأكد ولكنها لم تجد شىء عادت مجدداً قائلة: 
تحدث بنفس النبرة قائلاًء 

- آزای یعنی .. انا متأکد انھا جوہ .. آنا محتاجھا بکرة ضروری .. لو سمحتی افتحی 
وقفت ايمان مترددة ثم ارتدت إسدال الصلاة وفتحت الباب ببطء» رسم على ملامحه علامات 
الحنق وهو يدخل الغرفة ويقول: 

- مش معقول كده.. أقف ساعة برة علشان شراب .. أومال لو كانت فانلة كنت وقفتينى قد 
أيه ! 


قالت على الفور: 

- أنا دورت كويس وملقتش حاجة ولو مش مصدقنى شوف بنفسك 

وقف أمام خزانة الملابس ينظر بعبث ثم قال: 

- مش موجودة... ودتیها فين 

قالت بدهشة : 

- منا قلتلك مش هنا مصدقتنيش 

عبد الرحمن: 

- طبعا مش مصدقك.. شكلك کده طمعتى فيها.. طب كنت قوليلى وانا كنت هجبلك 


شعرت بنبرة المزاح بدأت تتسلل فى صوته فعلمت أنه اخترع قصة الجوارب ليدخل ويتحدث 
معها فقالت بجدية: 


- لو سمحت اتفضل عاوزه انام 

كتف ذراعيه فوق صدره وقال بابتسامة: 

- على فكرة لو بقيتى على طبيعتك هيبقى احسن .. وانا یا ستی مش هادخل الأوضة من غير 
ما استأذن.. لكن تقفلى الباب والحركات دى .مش حلوة.. بحس كدة انك خايفة مني 
لم ترد عليه فوقف أمامها قائلاً: 

- طب بلاش کل ده .. دعتیلی زی ما طلبت منك 

قالت وهی تشيح بوجهها: 

- أيوه دعتلك ربنا يرزقك بزوجة تحبها 

أقترب وهو يقول: 

- طب ماهو ربنا رزقنی بیها خلاص الحمد لله 

أبتسمت بسخرية مريرة وقالت بجدية : 


- کل اللی بتعمله ده مالوش لازمة.. وفر على نفسك مجهود انك تحاول تقنعنى بحاجة مش 
موجودة ... أنا قلتلك انی قررت ومش هرجع فی قراری .. ولعلمك انا من بکرہ ھلم حاجاتی 
کلها وارجع اقعد مع مریم.. آنا مش هقبل على نفسی ولا علی کرامتی اکتر من کده. 


وقف ينظر إليها بصمت للحظات قبل أن يقول بهدوء: 

- بس انا مش مصدقك.. انا متأكد انك بتحبینی وعایزة تعیشی معایا. .زى ما انا متأكد أنى 
عایز اکمل حیاتی معاکی 

سيطر عليها الإنفعال وهى تقول بعناد : 

- أنا قررت وخلاص.. وكلامى ده مفيهوش راجعة يا عبد الرحمن 

بادلها نفس النبرة العنيدة قائلاًء 


- قرارك ده تبلیه وتشربی ميته 


قالت بدهشة: 

- یعنی ايه 

أقترب أكثر وأمسك وجهها بين كفيه قائلاً: 

- یعنی انت مراتی وهتفضلی مراتی لحد ما اموت .. آنتيهنا 
قالت بانفعال : 

- يعنى أيه هو بالعافية 

أغلق الباب وهو يقول : 


- أيوه بالعافية.. أنا مش هصبر عليكى اكتر من كده.. انت دماغك ناشفة...وبعدين انا عاوز 
افهم انت ليه بتلبسى اسدال الصلاة قدامى.. هو انا مش جوزك ولا أيه .. 


أتجه إلى خزانة ملابسها واخرج منامة قصيرة تخصها ومده يده به أمامها وهو يقول : 
- ده بيعمل أيه فى الدولاب.. مبشوفش يعنى الحاجات دى .. 

ثم تابع بلهجة آمره: 

- اتفضلی البسی ده حالاً 


لم تصدق إيمان ما يحدث » لم تكن تتوقع بأنه سيثورلهذه الدرجة وينفعل هكذا حتى يخرج 
عن أطار هدو ءه المعتاد بهذه الطريقةء ظلت تنظر فى ذهول وصمت فوضع المنامة على 

المقعد وأمسكها من يدها وأوقفها أمام المقعد وأشار إليها محذرا : 

- أنا هخرج بره خمس دقايق.. لو رجعت لقيتك مش لابساه هلبسهولك انا 

نظرت له وهو يغلق الباب خلفه ولا تكاد تصدق ما يحدث › لم تمضى ثوان حتى طرق الباب 
بقوة أفزعتها : 

- ها خلصتى ولا اجى اساعدك 

قالت بخوف : 


- حاضر حاضر ..هخأضص اهو 


تناولت المنامة ونظرت إليها بارتعاش و تقول: 
- لا مش ممکكن البس ده .مش ممکن... أعمل ايه بس یاربی 


هوت إلى المقعد وهى تنظر لصورتها فى المرآة بحيرة وخوف › حاولت أن تبکی لعله يرأف 
بحالها ويتركها › ولكنها تعجبت من نفسها وهى تقول: 


- هو مفیش دمو ع بتنزل ليه 


أعتصرت عيناها كالأطفال دون جدوى › حاولت أن تتذكر اسوء ذكرى فى حياتها لعلها 
تبكى ولكن لا دموع أيضاء خفق قلبها على صوت طرقاته القوية وصوته الجهورى من 
الخارج صائحاًء 


- الخمس دقايق خلصوا يا آنسه ! 
أنتفضت وهى تبدل ملابسها بسرعة وتقول: 


- حاضر حاضر 

الفصل الثانى والعشرون 


آنتهت فى سرعة من أرتداءه ونظرت مرة أخرى فى المرآه وقالت: 
- ينهار مش فايت .. أنا مش ممكن اطلع كده أبدا 

فتح الباب فجأة وهو يقول بحنق: 

- بقالك ربع ساعة بتلبسى 


أختطفت اسدال الصلاة واحتضنته صدر ها لتخفي جسدها » تضر ج وجهها بحمرة الخجل 
فى ثوان ولم تستطع أن تنظر إليه مباشرة وهى تقول بتلعثم: 


- انا لسه مخلصتش لو سمحت اطلع على ما اخلص 
اقترب منها قائلاًءٍ 
- لا شكلك خلصتى والله.. 


قالها وهو يجذب الإسدال من بين يديها فشقهت ٠‏ نظر لها يتفحصها بإعجاب وقال بمزاح 
وهو ينظر لعلامات الخجل والخوف البادية عليها ثم قال بمزاح : 


- متخافيش انا هتجوزك مش هتخلى عنك أبدا 

قالت بحنق دون أن تنظر إليه: 

- حرام عليك عامل فیا کل ده وواقف تهزر 

تصنع الدهشة قائلا: 

- أنت هاتتبلى عليا ولا أيه...هو انا لسه عملت حاجة 

وأخذ يدور حولها وهو يقول: 

- بس انا مكنتش اعرف انك حلوة أوي كده 

خفق قلبها بشدة عندما شعرت بيده توضع على كتفها وهو يقول: 

- تعالی 

تصورت انه سيأخذها فى اتجاه ولكنه خيب ظنها وأخذها خارج الغرفة حتى وصل للمائدة 
التى وضعت عليها طعام العشاء وقال بلهجة آمره: 

- اقعدی 

جلست وهی تنظر له بدهشة وقالت : 

- جایبنی هنا ليه 

جلس أمامها على طاولة الطعام وبداً فى تناول طعامه وهو يقول : 

- جايبك تاكلى معايا.. أصلى نفسى بتتفتح وانت قاعدة قدامى وانا باكل 
تملكتها الدهشة وهى تقول: 


- يعنى رعبتنى كل الرعب ده علشان آجى اقعد معاك وانت بتاكل 

قال مداعباً وهو یتناول طعامه : 

- وانا اللى فاكرك مؤدبة.. اومال انت افتكرتى أيه 

تحركت لتنهض فى انفعال ولكنه أمسك يدها وهو يضحك وجذبها لتجلس مرة أآخرى وهو 


يحاول السيطرة على ضحكاته 
وهی تشیح بوجھها عنه فی غضب › فوضع كفه على وجنتها وأدار وجهها نحوه وقال 
بابتسامة واسعة: 


ت أسمعى بس.., بلاش الانفعال الزايد ده.. 
جلست وهی تنظر له بعدم فهم فقال وقد استعاد جدیته وهدو ءه: 
- لو کنت عرفتینی کویس کنت هتعرفی انى مش ممكن اجبرك على حاجة زی كده.. أنا 


عملت کده علشان اصفی الجو بینا.. وکل اللی انا عملته ده کان هزار.. لکن انا عمری ما 
المسك غصب عنك أبدا 


زادت نظرات الحيرة فى عينيها فقال برقة شارحاً: 


- صممت تلبسی کده علشان تاخدی علیا وتقعدی قدامی براحتك وتحسی انی جوزك.. 
تبقیش خايفة مني ولا خايفة من دخولی ليك فجأة 


همست بحيرة: 

- بس کد ؟ 

ا 

- آوعی تفهمینی صح 

أرادات إيمان النهوض مرة أخرى ولكنها وجدت نفسها تقول: 
- طب اتفضل کل وخلصنی خلینی اقوم انا بردانه 

أقترب بمقعده منها وقال بهمس: 

فما انا مشن فك 


أبتعدت وهى تقول محذرة : 
- عبد الرحمن 
قال على الفور: 
وضعت يدها على خدها وتصنعت أآنها تحرك شعرها بيدها لتخفى ابتسامتها 

مضى اليومين ووقف يوسف أمام مرآته يرتدى حلته السوداء وهو شارد الذهن مشتت 
الأفكار» يشعر برهبة خفية من لقائهاء كيف سينظر إلى عينيهاء كيف سيواجهها عندما يخلو 
بها » ماذا سيقول » وكيف سيبدأ » هل يبدأ بالإعتذار» أم يقبل يديها ورأسها لتسامحه › نفسه 

تتركه ظلت تحدثه:"'لم تكن أنت المذنب الوحيد .. هى التى دفعتك لذلك دفعا .. ولم تكن 
أنت الوحيد.. هناك وليد والشابان الذى استقلت سيارة سلمى بصحبتهما والمكان الذى ذهبوا 
إليه .. هل نسيت كل هذا " . 
جلس على المقعد وهو ينظر لصورته بالمرآة وكأنه يحادثها قائلا بحيرة: 
- بس انا اتأكدت .. أنا كنت أول واحد 
حادثته نفسه مرة أخرى " نعم كنت أنت الوحيد .. ولكن كنت الوحيد الذى اندفع هكذا.. أما 
البقية فكانوا حذرين.. وهى استطاعت أن تفعل كل شىء دون أن تؤذى نفسها " 
وضع يديه فوق رأسه» شعر بأنه سيذهب عقلهء خرج للشرفة ووقف ينظر للسماء وقد 
تجمعت الدموع فى عينيه قائلاً: 
- ياااااارب ... يارب بصرنى بالحقيقة .. هتجنن 

أستعدت وفاء بفستانها المميز الرقيق بلونه الوردى بينما ارتدت مريم فستان العقد الذى 
ارتدته إيمان فى يوم عقد قرانها › كان فى غاية الروعة علي جسدها وبساطته واحتشامه 
وبساطة زينتها أعطتها مظهرًا ملائكيًاء تحركت بصحبة إيهاب وهى ممسكة بيده كالطفلة 


التى تتشبث بأبيها کن الزحام مخافة الضياع» ألتفت لها إيهاب مداعبًا وقد شعر بأصابعها 
تقبض على يده بقوة وترتش: 
- مالك مرعوبة كده ليه؟ 


هزت رأسها بشكل عشوائى › لم تجد كلمات ترد بها على دعابته › لأول مرة تستقل المصعد 
وتشعر آنه يأخذها للجحيم لا إلى الطابق السفلى» ارتجف قفلبها بشدة عندما توقف المصعد 
معلنا انتهاء رحلتهء تحرك إيهاب خطوتين للخارج وهى تتبعه ومازالت ممسكة بيده وبمجرد 
ان وقع بصرها على الشقة مكان الحادث تجمدت قدماها واصفر وجهها ومادت بها الأرض› 
أسندها إيهاب ولحقت به إيمان التى كانت تنتظرهما بالأسفل وهو يقول فى قلق: 


- مالك يا مريم؟ 
أشاحت بوجهها بعيدا عن أكثر مكان تكرهه على ظهر هذا الكوکب وهی تقول فى اضطراب 
شدید : 


- مفيش حاجة.. بقالى كتير بس منزلتش فى الأسانسير .. دوخت شوية 
تقدم حسين منهم وقال لإيهاب وهو يرسم ابتسامة مبهجة على شفتيه: 
- عن اذنك بقى العروسة دى تخصنى .. 


أخذ يدى مريم وأسندها إلى يديه وربت عليها بحنان» كان يعلم أنها المرة الأولى التى تتحرك 
فيها مريم وتهبط إلى الأسفل » كان يعلم بأنها لن تمر على مكان الحادث مرور الكرام» كانت 
الخطوات بطيئة وهى تتذكر كل صوت وكل حركة مرت بهما فى هذا المكان الذى لم يعد 
يحمل إلا الألم. 

أتجه بها حسين إلى حيث ينتظرها المأذون تحت مظلتهم ورأته لأول مرة منذ الحادث › فى 
البداية لم تتعرف عليه لأول وهلهء كان وجهه شاحب للغاية وكأن الأيام مرت عليه سنوات 
طويلةء تفرست ملامحه بغل واضح وكادت أن تتحرك من مكانها تجاهه دون وعى › ولکن 
حسين قبض على يدها بقوة › كانت يذها بارده كالثلج وترتجف من الأنفعال .. همس فى 
اذنها: 

- الناس كلها مركزة معاكى اقعدى هنا ومتبصيلوش 


جلست بجانبه وهو مازال ممسك بيدها وبدأ المأذون فى إجراء مراسم الزواج › نهض 
يوسف ليمضى على الأوراق فخطف نظرة سريعة إليها حتى انتهى ووضع القلم مكانه» 
وأشار لها المأذون أن تأتى لتذيل الأوراق بتوقيعها ففعلت ثم وضعت القلم وعادت بجانب 
عمھها › آنتهى المأذون قائلاًء 


- زواج مبارك إن شاء الله 
أنطلقت الزغاريد معلنة ارتباط جديد فى الأسرة ولكنه من نوع خاص جداً 


ربت عبد الرحمن وإيهاب على كتف يوسف وعانقاه واحدا بعد الآخر ومهنئين له زواجه 
وكذلك فعلت فرحة ووالدته وعمه إبراهيم وهنأته إيمان ووفاء بابتسامة › ثم أقبلوا على 


مريم يعانقونها ويقبلونها وهى تجاملهم بابتسامة خاوية ضائعة .. مرتعشة 

أقترب وليد من يوسف ليعانقه ولكنه ابتعد عنه واكتفى بالمصافحة فقط › نظر له وليد بحنق 
ثم اقترب من عبد الرحمن قائلا: 

- هو اخوك بیعاملنی ناشف کده ليه هو انا دوستله على طرف 

ربت عبد الرحمن على كتفه قائلاً بمزاح: 

- معلش بقی عریس لازم نستحمله 


كان عبد الرحمن يحادثه وعينيه لم تفارق إيمان وهى تجلس بين مريم ووفاء وتداعبهما 
بينما جلس عماد بجوار وفاء وشرع فى وضع خاتم الخطوبة فى أصبعها فهمست لها إيمان 


- مينفعش يمسك آيدك دلوقتی ده لسه خطیب مش زوج 
همست لها وفاء: 

- طب والعمل 

قاطعهم صوت عماد : 

- هاتى أيدك يا وفاء علشان البسك شبكتك 


نهضت إيمان وهى مبتسمة وقالت له : 


ثانية واحدة يا عريس 

واتجهت إلى والدة عماد وقالت لها: 

أخذتها واجلستها بجوار وفاء وتناولت العلبة القطيفة التى تحوى خاتم الخطبة وأعطتها 
لوالدة عماد وهى تقول لها بمرح : 

فوزية 

ضحك الجميع ونظر لها محمد أخو عماد بإعجاب شديد يكسوه الحزن وهو لا يشعر بنظرات 


عبد الرحمن الذى كان يتابعه عن بعد» شرعت والدة عماد فى وضع الخاتم فى أصبع وفاء 
وانطلقت الزغاريد مرة أخرى . 


تقدم عبد الرحمن من إيمان وجذبها بعيدا ولكن برفق › وقف بجوارها قائلاً بعتاب: 
- ممکن تقعدی علی جنب وتبطلی تتمشی قدام کل الناس کده 

قالت إيمان بتلقائية : 

- آنا مش بتمشی انا كنت ... 

قاطعها بحنق: 

- ولا كنت ولا مكنتش .. خالى الفرح ده يعدى على خير متخالنيش ارتكب جريمة 
ثم نظر إلى محمد بطرف عينيه وقال لها: 

- أنت مش شايفة اللى عمال يبصلك ده 

نظرت إيمان إلى حيث ينظر › حاولت أن تخفى ابتسامتها وهى تقول بلا مبالاة: 

- يبص ولا میبصش وانا مالی 

وقف أمامها ليحجب عنها الرؤية قائلا بغضب: 

- متخلنيش أطلعك فوق واقفل عليكى .. نت تفضلى فى أيدى لحد ما يغور من هنا 


وضعت يدها فى خصرها وقالت بلا مبالاة : 
- زی ما تحب 


عاد بها مرة أخرى ولكنه لم يترك يدهاء ظل ممسكا بها بتملك وأجلسها بجواره وهو ينظر د 
محمد نظرات حادة جعلته يصرف بصره عنها طوال الحفل. 


لم يترك حسین ید مریم أيضاً» ظل بجوارها یربت على يدها ویطمئنها › وکان یوسف 
يجلس بجوارها من الطرف الآخر ولكن بعيد عنها نسبيًا دون أى تلامس › لم تنظر له أبدا 
ومازالت ترسم ابتسامة باردة على شفتيها كأنها صورة مجسمة بلا روح. 


تفاجأت مريم بحضور سلمى التى اقتربت منها وقبلتها ببرود قائلة: 

- مبروك يا عروسة .. زعلانه منك يا وحشة كده متعزمنيش 

بادلتها مريم القبلة الباردة دون أجابة فاعتدلت سلمى ومدت يدها لتصافح يوسف قائلة : 
- مبروك یا عریس 


نظر لها باحتقار دون أن يمد يده فأعادت يدها مع احتقان وجهها ونظر الناس إليها واتخذت 
مكاتًا بجوار وليد الذى أشار لها أن تأتى بجانبه ...همس لها: 


- متزعليش .. بكرة هطلعه على جتته 

قالت ببرود : 

- أهو كلام.. قلتلى كده المرة اللى فاتت ومعملتش حاجة 

قال بخفوت : 

- ومين قالك انی معملتش .. هى بس مظبطتش معايا بس اوعدك هتتعوض 
وقفت فرحة بجوار إيهاب وقالت بطفولية: 

- انا متغاظة.. عاوزه البس فستان فرح تانى ماليش دعوة عاوزه نتجوز تانى 
قال إيهاب موافقا: 


- من عنيا يا حبيبتى أوعدك هتجوز تانى واعزمك 


ضربته على کتفه فوضع يده على کتفه متألمًا وهو يضحك: 
- آ[آآآه ...يا مفترية 
عقدت ذراعيها أمام صدرها وقالت: 
- قال يتجوز عليا قال ده انا كنت ادبحك 
لف ذراعه حول كتفها وقال ضاحكا: 
- بحبك يا مجنونة 
Ne‏ 


أنتهى الحفل وسمح إبراهيم لوفاء أن تجلس بعض الوقت مع خطيبها فى الحديقة قريباً من 
مريم ويوسف» بينما كان حسين آخر من ينصرف ويترك مريم ولكنها أطبقت على ذراعه 


قائلة : 

- ماتمشیش یا عمی 

O o 
متخافیيش‎ - 


ثم التفت إلى يوسف ناظرًا إليه بحدة وهو لا يزال يوجه حديث لمريم وقال: 

- انا واقف فى البلكونة وعينيا عليك لحد ما تطلعى شقتك 

ثم انصرف وتركهما بعد أن سمحت له على مضض »لم تعد تحتملها قدماها فجلست قبل أن 
تات عر ار ا مده واه فى مدا وهو يجن اماما و زنر الي الفراع 
وطال الصمت eS‏ تحتضن فلبها 


وتطمئنه كعصفور طار طويلاً تحت تحت زخا- خات المطر ووقع على ذراعيها فى أجهاد شديد يخفق 
فى ألم ووحدة 

ظن يوسف آنها تشعر بالبرد فأخذ سترته التى وضعها من قبل على المائدة أمامه ومد يده به 
إليها قائلاً بصوت مرتبك: 


- خد ی ألبسى دد شكلك بردانة 


نظرت لسترته ثم نظرت إليه باشمئزاز قائلة بتقرف: 

- أخاف المسه ينجسنى 

كلمتها كانت ثقيلة على أذنيه › ولكنه لم يرد وضع السترة بجواره متمتماً: 

- أستغفر الله العظيم 

قالت على الفور وقد بدا وجهها يشتعل بغل: 

- بتعرف ربنا وی يا ندل ؟ 

أبتلع ريقه فى صعوبة وشعر بجفاف حلقه » وضع رأسه بين يديه وهو يزفر بقوة.. فقالت: 
- ياريت لما تنفخ تانى تودى وشك الناحية التانية علشان متلوثش الهوا اللى بتنفسه 
شعر باستفزازها له فقال وهو يضغط على أسنانه : 

- الكلام ده مالوش لزوم 

قالت بحقد: 

- إن شاء الله ربنا هينتقم لى منك يا حقير 

أشار لها يحذرها قائلاً: 

- شوفی .. أنا كنت ناوى أتأسفلك واستسمحك .. بلاش تستفزینی علشان متضطرنيش أرد 
علیکی رد مش هيعجبك 

قالت باستهزاء: 

- كمان ليك عين تتكلم ..أما بجح صحيح 

لم تكن تعلم مريم ما هذه الجرأة التى تملكتها وهى تتحدث معه»ء ولكن كل ما تعلمه أنها 
بمجرد ما خلت به شعرت بكمية حقد وغل لا مثيل لهما › بل وبحثت بنظرها على الطاولة 
لعلها تجد سكين أو ماشبه ولكنها لم تجد فقررت ذبحه بكلماتهاء كانت مطمئنة بأن عمها 
يراقبهما من بعيد ووفاء وخطيبها بالقرب منهما فشجعها ذلك على الإسترسال فى أهانته 
وأشباع حاجتها فى تمزيقه وقتله بعباراتها. 


أشاح بوجهه بعيدا عنها وهو يحاول كتم غيظة والسيطرة على انفعالاته» فهو يلتمس لها 
العذر فى كل ما تقول وتفعل» ما فعله ليس بهينًا » فما جدوى الإعتذار فى مقابل الجريمة 
التی ارتکبھا فقرر أن لا یرد علیھا مهما قالت› صمتھ استفزھا کثیرا فھی لم تنتهی بعد من 
أخراج ما بداخلها من لعنات عليه › ولم يشفى صدرها مما يعتمل بداخله من حقد وغل 
تجاهه فقالت بسخرية: 


- لاء واخويا بيباركلك ... 

ثم نظرت له باحتقار وقالت: 

- فاكرك بنی آدم 

ضرب المائدة بقبضته فى غضب والتفت إليها قائلاً: 

- يابنت الناس بطلى تستفزينى.. أنا ماسك أعصابى بالعافية 

قالت بسخرية : 

- ده على أساس أنك عندك دم زى البنى آدمين 

قال بلهجة حادة: 

- أوعى تفتكرى ان انا علشان ساكت ومش عاوز اتكلم انك هتستضعفينى وتهزئى فيا 
براحتك لاء.. آنا ساكت علشان خايف عليكي .. أنا لو اتكلمت هاجرحك..أنا مش غلطان 
لوحدى يا هانم.. ومتعمليش عليا طاهرة.. أنا كنت بشوفك بعينى وانت واقفه مع راجل 
واتنين كل واحد فيهم بيبصلك كأنك كنت فى حضنه من شوية.. قدام باب الكلية وفى فرح 
اختك .. كل ده كوم والسفالة اللى كنت بتعمليها مع ولید كوم تانى 

قالت بانفعال مكتوم: 

- أخرس يا ندل .. كمان بتشوه سمعتى.. مش كفاية اللى عملتوا فيا 

قبض على يدها بقوة قائلاً: 

- أنا لو كنت ندل كنت مشيت من البيت وسافرت أى مكان ومكنتش اتجوزتك.. مكنش 
هایهمنی غضب ابويا عليا مانا ندل بقى .. لكن انا ندمت على اللى عملته وتوبت لربنا وكان 
لازم استر علیكی علشان ربنا يقبل توبتى.. الدور والباقى عليكى .. شوفى نفسك قبل ما 


تتهمينى بالحقارة ..على الأقل انا عملت كده وانا شارب مخدرات تغيب عقل بلد.. لكن انت 
كنت بتعملى اللى بتعمليه مع وليد ومع غيره وانت عارفة بتعملی أيه کويس... لا وطلعتیى 
شاطرة وحافظتى على نفسك لآخر لحظة رغم كل اللى كنت بتعمليه 


قالت بکره شدید : 

- منك لله يا .. مصمم تشوه سمعتى ماكفاش اللى عملته فيا 

نهض وهو يقول: 

- اقعدى مع نفسك وانت تعرفى ان سمعتك كانت متشوهة لوحدها ...١ه‏ صحيح انا نسيت 
اقولك انى كنت ماشى وراكى بالعربية انت وصاحبتك السفلة وشفتكوا ..شفت كنتوا رايحين 
فين ومع مين 

وقبل أن ينصرف سمعها تقول بحقد: 

- ربنا ياخدك ويرحنیى منك 

عاد مرة أخرى وقال لها بألم : 


- ھی دی أحلى دعوة سمعتها من ساعتها .. يوه کدہ ادعیهالی دایمًا وان شاء الله ربنا 
هيستجيب منك ويريحك مني ویرحنی انا کمان. 

قبل قليل كانت إيمان تقف فى الشرفة تنظر إلى نفس المشهد الذى تكرر من قبل › ولكن مع 
أختها التى ترتدى نفس الفستان وتجلس مع زوجها وكل منهما ينظر فى اتجاه › تذكرت كيف 
كانت تجلس هكذا يوم عقدها على عبد الرحمن واسترجعت نفس المشاعر المؤلمةء كان 
عبد الرحمن قد بدل ملابسه تم دخل إليها غرفتها فوجدها تقف شاردة أمام شرفتها تنظر إلى 
مریم ویوسف فی وجوم شعر فورا بما یعتمل فی نفسها وانها تذکرت يوم عقدهما › حاول 
أن يطفى جو من المرح على الموقف فاقترب منها وهو ينظر إلى منامتها القطنية الوردية 
قائلاً بمرح: 


- بتعملى أيه عندك یا باربی .. 


أنتشلتها كلمته من أعماق ذكرياتها فالتفتت إليه ثم نظرت إلى رسوم باربى المطبوعة على 
ملابسها وقالت ببرود: 


- عاوز حاجة؟ 

أقترب منها أكثر ووضع كفه على وجنتها قائلاً برقة: 

- مش عاوز حاجة غيرك 

دفعته بخفة فى صدره وابتعدت عنه › دخلت الفراش وتدثرت وهى تقول: 

- لو سمحت اطفى النور وانت خارج 

جلس بجوارها على طرف الفراش وأزاح الغطاء قليلاً وهو يقول بعذوبة: 

- طب انا مش خارج .. أيه رأيك نفضل فى السرير ونجيب حد يطفلنا النور 

أبتسمت وهى تضع الوسادة على رأسها واكتسب صوتها نبرة جدية وهى تقول: 

- من فضلك انا تعبانة وعاوزه انام روح نام فى اوضتك 

طبع قبلة صغيرة على رأسها وقال: 

أطفأً المصباح وخر ج لينام فى الغرفة الأخرى»› دخل فراشه ووضع يديه تحت رأسه وهو 
ينظر للأعلى شاردًا فى حاله "معقول اكون حبيتها بسرعة كده! .. هو انا لحقت .. ده انا 
لسه من کام یوم کنت حاسس انها زی اختی ! ...لا.. بس انا لما زعلتها وسابت البيت 


ومشيت مكنتش عارف ارتاح .. ومرتحتش غير لما رجعت البيت .. ومكنتش عارف ليه.. 
معقول کنت بحبها وانا معرفش؟! ... أعتدل جالسًا فی فراشه وقال وکأنه یحدث شخص آخر: 
الله .. طب لما هو كده ليه واحنا مسافرين مكنتش حاسس بحاجة ناحيتها ومكنتش عاوز 
حتى المسها ... یمکن علشان کنت حاسس آن بابا هو اللى كان عاوزنى اتجوزها؟! 

نهض من فراشه وسار قلیلاً يتكلم مع نفسه ویتذکر يوم زفافه وکیف ترکها ونام › وقعت 
عينيه على صورته فى المرآة فوقف أمامها قائلاً: 

- ماهو حاجة من الاتنين .. أنت يا أما عبيط يا أما اهبل.. والاحتمال الأكبر انك الاتنين مع 

أوقف وليد سيارته أمام منزل سلمى وقال بضجر: 

- أدیينى وصلتك اهو زی ماکنتی عاوزه .. يالا اتفضلی 

أستدارت بجسدها كله إليه قائلة: 

- دلوقتی بقیت توصلنی غصب عنك الله یرحم.... 

- مش كفاية الكسفة اللى اكسفتها فى الفرح وهى بتسلم عليا ببرود والناس شايفانا 

- ياستى قلتلك اصبرى هخدلك حقك 

قالت بعصبية: 

- كله بسببك.. قعدت توعدنى انك هتاخدلى حقى من القلم اللى يوسف ضربهولى قدامك.. 
وانا صدفتك لما قلتلى هتفضحه فى كل حتة ونفذتلك اللى انت عاوزه .. وادى النتيجة مفيش 
حاجة حصلت.. لا وفى الآخر اتجوزها كمان 

قال بشرود: 

- ومين قالك ان مفيش حاجة حصلت..أنا بس لسه مش متأكد 

قالت بسخرية: 

- ما انت قلتلی قبل کده الکلام ده واهو راح اتجوزها 

قال بنفاذ صبر: 


- يا غبية افهمى.. الجواز السريع ده حصل نتيجة لحاجة من الاتنين.. يا أما بعد ما شافها 
طالعة معاكى انت وولاد خالتك وقرر يواجهها وفعلا واجهها وهى قدرت تضحك عليه ... 
ودى حاجة بستبعدها لآنه كان شارب مخدرات تخليه تلاجة ماشية على رجلين .. يا أما 
حصل عكس اللى كنت مخططله واضطر يستر عليها. 


عقدت سلمى حاجبيها وقالت بعدم فهم: 


- عکس اللی كنت مخططله ازای.. أنت مش كان هدفك انه یحاول معاها وهو شارب وهی 
تروح تفضحه عند ابوك وتبقی كده ردتله اللى عمله معاك لما هددك انه يفضحك .. وفی 
نفس الوقت ابوك ميصدقوش بعد كده لو قال عليك حاجة؟! 


- بالظبط .. بس واضح ان اللى حصل اكبر من كده.. واضح ان الحكاية تعدت المحاولة 
بمراحل.. وإلا مکانش شکلهم بقی زی ما شفتی کده کأنهم بیتجوزوا غصب عنهم .. ومش 
طايقين بعض . 

استدار فجأة إليها قائلا بضيق: 


يالا انزلی بقی وجعتیلی دماغی ..عاوز اروح امخمخ كده مع نفسى ..الحكاية دى لازم 
اتآکد منھا بأی شکل بس مش عارف ازای 


RN 


الفصل الثالث والعشرون 


دخل يوسف مکتب أبيه مطرقا وقال: 
- حضرتك بعتلی يا بابا؟ 


نظر له والده فی حدة وهو يیقول: 


- أنت أيه اللى جابك الشركة النهاردة؟ 

نظر له يوسف بدهشة قائلاًء 

- جای اشوف شغلی 

نهض والده وقال بلهجة صارمة: 

- ملکش شغل عندی 

ثم تابع بنفس نبرته الحادة: 

- تروح دلوقتى تلم حاجتك من مكتبك وتروح بيتكوا ولا تشوفلك مصيبة تانية تروحها 
شعر بغصة فى حلقة وهو يقول بخفوت: 

- يعنی أيه ؟ 

قال حسين بنفس النبرة الجامدة : 


- زى ما سمعت.. مشوفش وشك فى الشركة تانى وكفاية انى مطردتكش من البيت.. واسمع 
مش عايز اشوف خيالك فى البيت طول مانا هناك .. تغور فى أى حتة من قدامى .. فاهم ولا 
مش فاهم 

خرج يوسف من مكتب والده والدنيا تميد به لماذا لم يدافع عن نفسه ولو بكلمة واحدة! .. 
لماذا لايعطيه فرصة ليتحدث ٠‏ لماذا لا يتكلم معه ليعرف لماذا فعل ذلك؟ 


أستقل سیارته وقاداها بلا هدف حتی وجد نفسه یمر بکورنیش النیل› رکن سیارته جانبا 
وترجل منهاء وقف أمام سور الكورنيش ينظر إلى الماء فى وجوم يتذكر الليلة المشؤمة 


> تذكر عندما قاد سيارته مراقبًا لسيارة سلمى» ظل خلفها متابعا لها بتركيز والغيرة تفتك 
بقلبه › وبدون سابق أنذار توقفت سلمی تحت أحدى البنايات › خرجت سلمى من سيارتها ثم 
الرجلين › وقفا يتحدثان قليلاً ثم صعد الرجلين لفترة من الزمن قصيرة وهبطا إليها مرة 
أخرى» ثم خرجت مريم من السيارة وصعدت معهما هى وسلمى › توجه إلى حارس العقار 
وتحجج بأنه يسأل عن شقة مفروشة خالية فى البناية فقال له الحارس بتأفف : 


- بلا مفروش بلا قرف 

ثم أشار إلى سيارة سلمى قائلاً: 

- آدى اللى بناخده من المفروش بلا هم.. بنات عايزة قطم رقبتها ملهمش أهل يلموهم 
توقفت ذكرياته عند هذه النقطة عندما شعر بألم شديد فى عضلات قلبه» عاد إلى السيارة 


وقادها مرة أخرى عائدا إلى المنزل» بمجرد أن دخل من بوابة المنزل الداخلية تفاجأً بخروج 
فرحة ومريم من المصعد وما أن رأته فرحة حتى تعلقت فى ذراعه قائلة: 


- جیت فی وقتك یا اخویا یا حبیبی 

ثم طبعت قبلة على كتفه تداعبه وقالت: 

- ممكن توصانا الكلية وهنيالك يا فاعل الخير والثواب 

لم تعد مريم تحتمل رؤيته أكثر من هذاء أشاحت بوجهها بعيدا وهو يقول لأخته: 

- معلش يا فرحة خلى إيهاب يوصلكوا 

فرحة: 

- ايهاب مش هنا وهيتأخر النهاردة واحنا كنا هناخد تاكسي بس ربنا بعتك لينا يرضيك 
نروح ندور على تاکسی انا ومراتك وانت موجود 


نظر يوسف لمريم ولكنه تفاجاً بشكلها الجديد > ملابسها مختلفة كثيرا › فضفاضة ومحتشمة 


> نظر إلى وجههاء الحجاب طويل يغطى صدرهاء لم تصبغ وجهها بأى ألوان» ظل ينظر 
إليها حتى قاطعته فرحة قائلة بمشاغبة: 


أنت ياعم الرومانسى.. سيبك من مراتك دلوقتى وركز معايا 

أنتبهت مريم أنه ينظر إليها بتمعن فقالت لفرحة: 

- انا هستناكى عند باب الجنينة بره 

تابعها يوسف بعينيه حتى وصلت لباب الحديقة فأدارت فرحة وجهه بيدها قائلة: 


- ياعم انت هنتأخر تعالى وصلنا وابقى بحلق براحتك فى السكة بس اوعى تعمل بينا حادثة 


أضطرت مريم أن تركب بجواره وفرحة فى الخلف » وطوال الطريق تتحدث فى الهاتف مع 
صديقتها المقربة كعادتها دائماء أخرجت مريم مصحف صغير من حقيبتها وظلت تقرأ فيه 

طوال الطريق › كان يختلس النظر إليها من حين لآخر وهو لا يصدق ما يرى» تردد قليلاً ثم 
قال: 


- رايحين دلوقتى تعملوا أيه.. انتوا مش فى أجازة؟ 


لم تسمعه فرحة وهى تتحدث إلى صديقتها فى الهاتف فأعاد السؤال مرة أخرى وهو ينظر 
لمريم فقالت ببرود: 


- عندی تدریب صیفی 

وجد نفسه يقول: 

- هتخلصیى أمتى؟ 

قالت بصوت أشبه للهمس من بين أسنانها: 
- ملكش دعوة 

بعد أن انتهت فرحة وأغلقت الهاتف قال يوسف على الفور: 
- هتخلصوا أمتى يا فرحة علشان آجى اخدكم 
قالت فرحة بسعادة : 

- أيه ده بجد ! .. آنا هخلص على ۳ کده .. 
ثم نظرت إلى مريم متسائلة : 

- وانت یا مریم هتخلصی أمتى 

تصنعت مريم أبتسامة وهى تقول: 

- لا متشغلوش بالكوا .. آنا لما هخلص هروح 
قال يوسف: 


- خلصى براحتك .. بس قوليلى على أمتى علشان آجى اخدك 


صمتت بضيق من محاصرته فكررت فرحة سؤاله قائلة : 
- ها يا مریم هتخلصى أمتى؟ 
قالت بضجر: 
- يعنى على الساعة ۲ أو ۳ مش عارفة بالظبط 
قال یوسف بحسم: 
- الساعة آتنين هتلاقینى واقف مستنيكى 
NNN‏ 
خرج وليد من مكتبه واقترب من مكتب علا التى لا تعيره اهتماما › رسم ابتسامة على شفاه 
قائلاءِ 
آنا هروح اتغدی تحبی تیجی معایا؟ 
هزت رأسها نفيًا قائلة بجدية: 
- متشكرة يا أستاذ وليد.. وبعدين لسه معاد الراحة فاضل عليه نص ساعة 
أتكأ على المكتب قائلا: 
- ياستى انا صاحب الشغل ولا يهمك.. وبعدين انا عاوزك فى موضوع مهم ومش هينفع هنا 
نهضت ونظرة له بجدية وقالت: 
- انا مفيش مواضيع بينى وبين حضرتك غير الشغل وبس ... لو فى حاجة فى الشغل افتكر 
هنا مكاثها مش فى حتة تانية 
أعتدل وهو يتفحصها ببرود وعقد ذراعيه أمام صدره قائلاً: 
- نت بتعاملینی ناشف کده ليه 


جلست وهی تتابع عملها: 


- أصل حضرتك متصور انى علشان بشتغل عندك یبقی سهل تاخدنى أى مكان بره الشغل .. 
لايافندم انا مش كده .. وأظن حضرتك تعرف أن ابن عمك کان خاطب اختی يعنی لو كانت 
أخلاقنا عليها غبار مكنش فكر يرتبط بيها من الأول. 


ثم القت عبارتها الأخيرة قاصدة أياها قائلة: 

أحنا مالناش غير فى الجد وبس يا فندم.. ولو سمحت يا أستاذ وليد سبنى اكمل شغلى 
أخرج وليد علبة من القطيفة من جيبه ورسم على وجهه علامات الحزن قائلاً: 

- نت فهمتينى غلط على فكرة.. آنا بس كنت عاوزك علشان اقدملك دى 


وفتحها وأدارها إليهاء ألقت عليها نظرة سريعة . كانت تحوى خاتما ذهبيًا مرصعاً بفصوص 
للامعة براقة › أعادت نظرها اليه ببرود وقالت: 


- ايه دی 

وليد : 

- دى هدية بسيطة 

- بمناسبة ايه؟ 

قال مغاز لاء 

تصنعت الإنفعال وهى تقول: 

- حضرتك ليه مصمم تضایقنی.. قلت لحضرتك انی مالیش فی الحاجات دی ......انت ليه 
مبتقدرش تفرق بين البنات وبعضها 

وأخذت حقيبتها وهى تتصنع البكاء وهرولت سريعا من أمامه وهى تخفى ابتسامة خبيثة 
بداخلها لم تتجاوز عقلها ! 


شعر بحيرة شديدة من تصرفاتها معه › فهو لم يعتاد على ذلك من أى فتاة أخرى»هاتف 
صديقا له وواعده على الغذاء والتقى به فى أحدى المطاعم القريبة من الشركة: 


- ايه يا عم مختفى فين بقالى مدة مش شايفك على الشاشة يعنى 


زفر ولد قائلاً بحنق: 

- أسكت يا معتز فى بت مطلعة عينى 

قال معتز باند هاش: 

- آیه ده .. بقی ولید باشا مش قادر على حتة بت.. لا قول کلام غير ده .. مین البت دى 
زفر وليد ثانية بضيق قائلا: 

- بتشتغل معايا فى مكتبى فى السكرتارية .. بس رخمة رخامة يا أخى.. حتى الابتسامة فى 


وشى بطلوع الروح .. أقولها نرفع الألقاب تقولى مينفعش ... أعزمها على غدا مترضاش 
وتقولی آنا مش بتاعة الکلام دہ .. أجیبلھا هدیة تدیهوملی فی جنابی وتسیبنی وتمشى.. لما 
CT‏ 

ضحك معتز ضحكات عابثة قائلاء 

- لاده انت حالتك صعبة أوى .. قولى هى حلوة؟ .. تستاهل يعنى 

قال وليد بضجر: 


- وانا هعمل أيه بحلاوتها وهی منشفة ریقی کده .. لا وقال یه تقولی آنا مالیش غير فى 
الجد 


ضرب معتز جبينه قائلاً بفهم: 
- اوباااا... بس یا باشا انا كده فهمت..البت دى رسمة على جواز 
قال وليد بسخرية : 


- جواز مین يابا هو انا بتاع جواز ..ما انت عارفنی کویس..انا بس مش متعود ان واحدة 


تنفضلی کده 

أرتشف معتز من القهوة الموضوعة أمامه وقال ببساطة : 

- طب انا بقى عندى فكرة تخليك تاخد راحتك معاها على الآخر 
قال ولید ساخراً : 


- منكم نستفيد 


- بص يا باشا.. البت اللى تلاقيها معصلجة معاك وماشية فى طريق الجواز ..أخطبها 
وليد باستهزاء: 
- لا والله وده من ايه 


- أسمع بس لما اكمل كلامى.. الحكاية دى ناس اصحابى جربوها كتير قبل كده.. الواحد منهم 
يخطب البت اللى منشفة راسها معاه.. يروح ويتقدم بقلب جامد ويعمل خطوبة ويقدم شبكة 
متوسطة كده ..ويقعد سنة بقى داخل خارج معاها »عزومات وسهر وسينما والذى منه... 
ولما تحبك معاه أوى ياخدها تتفرج على شقة المستقبل وهى بتتوضب .. اہ طبعا يعنى تعيش 
فى شقة من غير ما تقول رأيها فيها 

لمعت عينى وليد وهو يقول: 

- يابنى اللعيبة.. شقة المستقبل ..ازاى مخطرتش على بالى الفكرة دى قبل كده .. 

- بس یابنی ده کده ممکن یتدبس فیها ویضطر یتجوزها 

قال معتز بسخرية: 

- لا ماهو اللی يعمل کده لازم یاخد باله انه میدبس نفسه .. یعنی یاخد راحته من غير ما 
يدخل فى الغريق علشان فى الآخر لما يزهق.. یقولھا معلش یا حبیبتی احنا شكلنا كده 
متفقناش ومش قادرين نفهم بعض كل شىء نصيب بتمنالك حياة سعيدة 

- طب ماهى البت ممكن تروح تقول لأهلها 

قال معتز بزهو وهو يرى اللمعة فى عينيى صديقه: 

-هتقولهم أيه.. كنت بروح معاه شقة بیقول اننا هنتجوز فیها ؟!.. وحتی لو عملت کده 
هيقولهم محصلش دى كدابة واكشفوا عليها هتلاقوها صاغ سليم.. واهو اتبسط وعمل کل 


حاجة بالدبلة اللى لبسهالها وفى الآخر طلع منها زى الشعرة من العجين ولا حد يقدر يقوله 
تلت التلاتة كام 


قال ولید بمکر: 


- يابن الأيه.. ده انت حلتهالى على الآخر.. ده على كده الدبلة دى بتحل مشاكل كتير وبتقرب 
البعيد 


Nok 
خرجت سلمى من الكلية ووقفت تبحث عن سيارتها بين السيارات فرأت فتاة تشبه مريم‎ 
: اقتربت منها ثم قالت بدهشة‎ 
أيه ده مریم؟‎ - 
ألتفتت لها مريم وقالت ببرود:‎ 
اهلانا فى‎ 
أقتربت سلمى أكثر منها وهى تنظر لملابسها قائلة:‎ 
أيه اللى لابساه ده.. من أمتى يعنى‎ - 
: ثم قالت بسخرية‎ 
أيه هو يوسف غصبك تلبسی کده .. من أولھها کده هیتحکم فیکی‎ - 
نظرت لها مريم بحنق قائلة:‎ 
لا یا سلمی انا اللى غيرت لبسى علشان أبقى محجبة زی ما ربنا عايز مش زى ما‎ - 
الموضة عاوزه‎ 
صفقت سلمی ببطء وهی تقول:‎ 
برافوو.. أيه ده ياربى .. واقفة قدام ايمان بذات نفسها‎ - 
نظرت لها مريم بضيق وهمت بالإنصراف تاركة لها المكان ولكن سلمى قبضت على ذراعها‎ 
وتصنعت التفهم:‎ 
متزعليش بس استنى هنا انا والله مبسوطة انك مرتاحة انا بهزر معاکی مش اكتر.. ده انت‎ - 
حبیبتی یا مریم‎ 
خلاص مفيش حاجة ..عن أذنك بقى مش عاوزه اتأخر‎ - 


استدارت لتذهب فوجدت أحد الشباب مقدم فى اتجاههما وهو يشير لسلمى من بعيد بالتحية 
> حاولت آن تذهب ولکن سلمی قبضت على يدها مرة آخری وهی تقول : 

- استنی بس انت وحشانی أوى ولسه مشبعتش منك 

أرتبکت مریم ونزعت يدها من ید سلمی وقالت: 

- معلش مش دلوقتى عن اذنك 

ألتفتت لتذهب مرة أخرى فوجدت الشاب قد اقترب منهما قائلا وهو يبتسم لمريم: 

ازيك یا مریم وحشتینا 

قطبت جبینها وهی تقول : 

- أيه وحشتینا دی لو سمحت اتکلم معایا باحترام 

وتركتهم وذهبت مسرعة بعيداً › ألتفت الشاب إلى سلمى وهو يقول بسخرية : 

- دی مالها دی 

ما أن خطت مريم خطوات قليلة وکأنها تعدو حتی اصطدمت بيوسف» توترت وهی تنظر إليه 
وهو يقول لها: 

- الواد ده ضايقك ؟ 

هزت رأسها نفيا فقال لها وهو ينظر إلى سلمى وصديقها شذراً : 

- طب یلا.. کویس انی جیت بدری 

أستقلت معه السيارة وعندما لم تجد فرحة قالت بتوتر : 

- فين فرحة؟ 

قال بعملية: 

- صحابها روحوا بدری وخدوها فی سکتهم 


توترت أكثر وشعرت باضطراب فى جسدها › خفق قلبها بشدة عندما أدار محرك السيارة 
وهو يقول: 


- كان بيقولك أيه؟ 

-هو مین؟ 

نظر لها نظرة جانبية سريعة وهو يقول: 

- الواد اللى ضايقك من شوية 

قالت بضيق : 

أومال انا ليه شفتك بان عليكى ملامح الضيق أول ما شفتيه وسبتيه ومشيتى على طول 
نظرت له بدهشة: 

- أنت كنت بتراقبنى ولا ايه.... 

ثم أضافت بحنق : 

- وبعدين آنا بطلت أقف مع ولاد 

نظر أمامه ولم يرد عليها فقالت باستنكار: 

- أظاهر انك نسيت نفسك وافتكرت انك جوز ى بصحيح 

قال بهدوء : 

متبدأیش فى استفزازى تانى من فضلك.. كفاية اللى قولتيه قبل كده 

كانت تتمنى أن تستفزه فعلاً وأن توجه إليه اللعنات › ولكن هذه المرة تختلف كثيرًّاء أنها 
وحدها معه فمن الأفضل أن تصمت» فتحت مصحفها وظلت تقرا بعينيها فى صمت وهو ينظر 
إليها بين الحين والآخر حتى وصل إلى المنزل» وعند البوابة تفاجأ بمرور سيارة والده فى 
طريقه للعبور للداخلء لمح والده مريم تجلس بجواره فى السيارة .. تراجع يوسف بسيارته 


ليفسح المجال أمام أبيه للعبور › توقفت السيارتان وهبطت مريم فى سرعة وتوجهت إلى 
سيار ة عمھا وهو یترجل منھا فی هدوء › وضع يده على کتفها بترحاب قائلاً: 


- ازيك یا بنتی .. کنت فین؟ 


- كان عندى تدريب فى الكلية وكان المفروض ارجع مع فرحة .. بس هى روحت بدرى مع 


اصحابها 
نظر حسين إلى يوسف الذى يقف أمام والده باحترام شديد» ثم نظر مرة أخرى إلى مريم 
وقال لها: 
- ضايقك؟ 


هزت رأسها نفیا وهی تقول : 
- لاع 
أعاد حسين نظره إلى يوسف قائلا: 


انا كنت هسحب منك العربية كمان.. بس خلاص خليها.. أهو تبقى توصلهم بدل ما تقعد 
عاطل کده .. 


وأخذ مريم واتجه بها إلى الداخل › أستند يوسف إلى سيارته ومسح على شعره وقد احمر 
وجهه مما سمعه من كلمات لازعة أمام مريم. 


- متيجى تقعدى معايا بدل ما تطلعى تقعدى لوحدك فوق .. تلاقی ایمان عندنا دلوقتی 
أومأت برأسها موافقة فلمح فى عينيها التوتر والحيرة فقال: 


- عاوزه تسألى على حاجة؟ 
قالت بخفوت: 


- أيوه يا عمى عاوزه اعرف معنى الكلام اللى قلته تحت من شوية 


أبتسم وهو يقول متسائلاً: 
- يهمك تعرفی؟ 


زاغت نظراتها ولم ترد فقال وقد اتسعت أبتسامته أكثر: 


- طردته من الشركة وقلتلوا مالكش شغل عندى وكنت ناوى اسحب منه العربية بس خلاص 
طالما ممكن ينفعك بيها خليها معاه 


شعرت مريم بشىء من الإرتياح عندما تخيلته وهو يطرد من عمله ويتكلم معه أبيه بهذه 
الطريقة المهينة › وأمامها أيضاً › طرق الباب وفتحت له إيمان بابتسامتها المشرقة: 


- حمد لله على السلامة .. أيه كان عندكوا راند فو ولا أيه؟ 
قال حسين مداعبا : 

- هزرى براحتك علشان جايبلك خبر هيفرحك أوی 

- خبر أيه؟ 

قال بلامبالاة : 

- عبد الرحمن سافر بور سعيد وهيقعد كام يوم هناك 
شعرت إيمان بصدمة وهى تقول: 

- سافر امتی.. ومقالیش لیه؟ 

أبتسم وهو يقول : 

- أنا كنت فاكرك هاتفرحى اكمنه كان كابس على نفسك 
أنطفأت أشراقتها وقالت: 

- مكلمنيش يعنى .. للدرجة دى مش فاضى 


- كان لازم يسافر بسرعة مع العملاء.. فى مشكلة فى المينا ومفيش حد غيره هيعرف يحلها 
وتلاقيه مش عارف يكلمك وهو راکب معاهم 


قالت بذبول وهى تنصرف للمطبخ: 
- طب ياعمى متشكرة انك قولتلى .. أروح اكمل الغدا مع طنط عفاف 
جلس بجوار مريم بعد انصراف إيمان وقال لها: 


- بقولك أيه يا مریم انا شايف ان مفيش داعى نستنى كتير.. أيه رأيك نعمل الفرح أول ما 
عبد الرحمن يرجع 
أنتفضت وهى تلتفت إليه قائلة: 


- لا یا عمی کده بدری أوى 

قال بجدية : 

- بدری على أيه؟ .. انت ناسية انتوا هتعیشوا مع بعض ازای؟ .. يعنى مش هتفرق بقى 
نعمل الفرح دلوقتی ولا بعدین.. کده ولا کده مش هیبقی فی بینکوا تعاملات 

قالت مریم بتوتر: 

- بس انا اخاف اقعد معاه فى مكان واحد .. ده انا كنت مرعوبة وانا راكبة معاه العربية 
لوحدی 

قال بثقة : 

- متخافیش .. میقدرش یأذیکی بأی شکل من الأشکال .. هو عارفنی کویس وعارف انا ممکن 
اعمل فيه أيه 

حاولت أن تعترض بكلمات مبعثرة متلعثمة ولكنه قاطعها قائلاًء 

- خلاص بقى يا مريم خلينا نخلص من الحكاية دى بدل مانتى كده على ذمة واحد بتكرهية .. 
خليكى تدخلى وتقعدى معاه شوية وبعدين تطلقى وتبدأى حياتك من جديد ..عاوز أطمئن 
علیکی یا بنتی.. ها قولتی أيه ؟ 


قالت بخفوت : 
- معاك حق يا عمى التأجيل مالوش لازمة.. خلينا نخلص 

جلس وليد أمام أبيه وهو يقول: 
- يابابا الكلام ده مالوش لازمة.. البنت عاجبانى وهاخطبها خلاص 
قال إبراهيم بانفعال: 


- نت ناسی دی تبقی مين.. دى اخت هند اللى ابن عمك فسخ خطوبته منها والله أعلم عمل 
کده ليه 


قال ولید ببرود : 


- ميهمنيش .. وبعدين انا قلت هاخطبها هو انا قلت هتجوزها 

نظر له والده بتسائل: 

- نعم ...یعنی ايه 

قال وليد بارتباك: 

- لا انا قصدى يعنى انى هخطبها واشوف أخلاقها.. لو طلعت كويسة نكمل ..,طلعت غير كده 
یبقی خلاص 

- یابنی مش عاوزين حاجة تفرق بينا وبين عمك وولاده.. ازای بس هتیجی بینا کده ھی 
واختها اللى كانت مخطوبة لابن عمك 

قال ولید فی تصميم: 

- يابابا انت مكبر الموضوع أوى .. دى مجرد خطوبة وخلاص ... وبعدين يعنى هو عبد 
الرحمن ومشاعره أهم عندك مني انا 

قال إبراهیم فی استنكار: 

- لله الأمر من قبل ومن بعد.. أنا عارفك لما بتحط حاجة فى دماغك .. خلينى اقول لعمك 
واشوف هیتصرف ازای 

وليد بلا مبالاة : 


- يتصرف فی ايه بس .. آنا خلاص دخلت بيتهم وقعدت مع امها وحددنا معاد كمان يومين .. 
ولا يرضيك ابنك يخلف وعده ويطلع عيل 

ربت حسين على كتف أخيه إبراهيم وقال بابتسامة:‎ 
هدی نفسك يا إبراهیم خلاص سيبه يعمل اللى هو عاوزه‎ - 
ازای بس .. الواد ده مخه طول عمره تاعبنی یا حسین ومش قادر عليه‎ - 


قال حسين مهدئاً: 


- خلاص يا ابراهيم يخطبها هو حر .. هو اللى اختار.. سيبه على راحته علشان میجیش بعد 
كده يقولك انت غصبت علیا 


- هتدخل العيله ازاى دى هى واختها.... طب وعبد الرحمن 

أبتسم حسين وقال بتفهم: 

- عبد الرحمن بیحب مراته یا ابراهیم.. ووجود هند من عدمه مش هیفرق معاه.. بلاش 
نعاند مع ولید وانا متأکد انه هیسیبها لوحده 

جلس وليد بجوار علا وأمسك يدها وألبسها خاتم الخطبة الذهبى والذى حرصت علا على أن 
تنتقيه بسيط لتعطى انطباع لوليد عنها أنها قنوعة ولا تطمع فى أمواله وانما وافقت على 
الخطبة من أجل مشاعرها تجاهه .. فقط لا غير ! 


جلست هند فى بهجة بجانبها وطبعت قبلة على وجنتها قائلة بسعادة كبيرة: 
- مبروك یا لولی 


كانت هند تشعر بأنها اقتربت خطوة كبيرة من عبد الرحمن › ولابد أن تلحقها بخطوة أخرى 
سريعة ولكنها ستنظر عودته أولاء كانت فاطمة تجلس بجوار زوجها وتهمس له: 


- ابنك اتجنن باين عليه.. بقی دول ناس نناسبهم 

وخزها بلطف قائلا: 

- مالناش دعوة يا فاطمة.. أحنا جینا بس علشان منسیبوش لوحده.. لکن کده ولا کده کان 
هينفذ اللى فى دماغه 

مالت وفاء عليها قائلة : 

- بس یا ماما.. الناس بتبص اسكتى 

نظرت علا لولید بدلال وقالت: 

- اومال عمك مجاش ليه هو وولاده .. هما مش موافقین على خطوبتنا؟ 

طبع قبلة على يديها قائلا: 


- مش بابا وماما واختی موجودین عاوزه عمی فأیه بس .. وبعدین یا حبیبتی ملکیش دعوة 
غير بيا انا بس .. أنت فى قلبى.. واللى مش عاجبه بخبط دماغه فى الحيطة 


ضحکت بدلال وهی تقول: 
- ربنا يخليك لیا یا حبیبی 

دخلت عفاف مندفعة إلى زوجها فى غرفته هاتفة : 
- أنا عاوزه أعرف فى أيه بينك وبين ابنك 
رفع وجهه من بين أوراقه وقال بهدوء: 
- مالك يا عفاف فى أيه وابنى مين فيهم؟ 
قالت عفاف بانفعال: 


- أبنك يوسف ...آنا عاوزه اعرف فی آیه .. تشوفه فی مکان تسیبه وتمشی.. وهو مبیقعدش 
معاك فى مكان واحد.. ودايما قاعد فى الجنينة وامبارح نام فيها.. أنا عاوزه افهم ! 


نظر لها بضيق قائلا: 
- وانا مالى متسأليه يا عفاف 
قالت د بحذق: 


- نا عارفاكوا كويس .مش ده يوسف اللى كان بينقى الكرسى اللى جنبك ويقعد فيه ..قولى 
فی أيه یا ابو یوسف 


نظر لها نظرة جانبية وقال: 


- مفيش ..هو بس غلط غلطة كبيرة أوى فى شغله.. حملنا بيها خساير كتيرة وكان لازم 
يتعاقب.. صله مش صغير يعنى علشان يغلط غلطة زی دى ميغلطهاش موظف لسه جديد 


قالت بصوت أشبه بالبكاء تعاطفاً مع ولدها : 
- كلا بنغلط با ابو يوسف .. مش معقول غلشان خاجة حصلت غصب عنه بتعامل بالشكل 
ده.. ده بقی لا بیاکل ولا یشرب لحد ما خس وعدم 


رسم ابتسامة رضا على محياه قائلا: 

- خلاص يا عفاف .. علشان خاطرك انت هسامحه.. علشان تعرفی بس غلاوتك عندی ولو 
انى مبسامحش فى الشغل أبدا 

أبتسمت برضا قائلة: 

- ربنا يخاليك لينا يا حسين .. 


وخرجت بغير الوجه الذى دخلت به منذ قليل . 

كانت مريم تمسك بجهاز التحكم وهى تشاهد التلفاز وتتقلب بين قنواته فى ملل شديد» أطفأته 
ونهضت لتذهبت للشرفة لتجلس فيها قليلا › رأته يتجول فى الحديقة ويدور حول نفسه» 
يدور كالنمر المحبوس بين قضبانه لا يجد مخرجا › ظلت تنظر إليه بشرود وهى تتذكر 
كلماته " اقعدى مع نفسك وانت تعرفى ان سمعتك كانت متشوهة لوحدها .. اه صحيح انا 
نسيت اقولك انى كنت ماشى وراكى بالعربية انت وصاحبتك السفلة وشفتكوا وشفت كنتوا 
رایحین فين ومع مین" . 

جلست على المقعد فى وجوم وهى تقول: 

- کنت ماشی ورایا ليه یا يوسف .. ولما شفتنی وانا طالعة معاهم ليه مجتش تاخدنی.. كنت 
همشى معاك والله 

فى نفس اللحظة كانت إيمان تتقلب فى فراشها يجافيها النوم» لقد تعودت على وجوده فى 
المنزل كيف تنام بدونه» نهضت ودخلت الغرفة التى ينام فيها > دست جسدها تحت غطاءه 
وتدثرت به وأغمضت عینیها وهی تستنشق عبیره الذی يملاء فراشه ووسادته › وبدأت 
بالفعل فى الاسترخاء حتى سمعت صوت هاتفها ألتقتت الهاتف ونظرت فيه وابتسمت عندما 
وجدت أسمه تضىء به شاشته ردت بلهفة : 


- السلام عليكم 


أتاها صوته عبر الهاتف بشوق كبير: 

- وعلیكم السلام.. وحشتینی یا حبیبتی .. وحشتينى أوى 

لم تستطع كلماتها أن تعبر عما يحمله قلبها فصمتت فى خجل وشوق › أتاها صوته مرة 
اخری بشوق اکبر: 


- هو انا كل ما اقولك حاجة تتکسفی کده..أنا قلت وحشتینی یا حبیبی.. يعنى مش قصدى 
حاجة عیب.. انت دایما کده تفهمینی صح 


أبتسمت ابتسامة كبيرة فتابع وكأنه قد رآها: 

- أبتسامتك وحشتنى أوى 

نظرت للهاتف فى دهشة ثم قالت بصوت هادىء: 

- هتیجی أمتی؟ 

قال مشاکساً: 

- وحشتك؟ 

حاولت أن تصبغ صوتها بصبغة جدية وهى تقول: 

- أخبارك أيه؟ 

قال مداعبا : 

- لا يا شيخة ..عليا انا الحركات دى ؟ 

أحمر وجهها بشدة وهو يتابع حديثه : 

- آنا دلوقتی فی الفندق ولسه قدامی یومین .. مش عارف هبات یومین كمان بعيد عنك ازای 
یا حبیبتی 

وأكمل مداعبا : 

- كل ما اتقلب على السرير اشوف صورتك على الوسادة الخالية اللى جانبى 


أبتسمت رغما عنها وهی تقول: 


- هو انت مبتتكلمش جد أبدا 
ظهر الشوق فی صوته بوضوح وهو يقول: 


- ماهو انا لو اتکلمت جد معاکی دلوقتی مش عارف هيحصلى أيه.. مش بعيد أقوم انط فى 
أى عربية واجيلك 


قالت محاولة أن تغيير مجرى الحديث: 

- عمی حدد معاد فرح مریم ویوسف 

قال عبد الرحمن وهو يضع ذراعه خلف رأسه ويتمدد على الفراش باسترخاء: 

- قديمة.. عارفها من ساعة .. كنت بكلم بابا وقالى احاول اخلص واجى فى اقرب وقت.. 
ثم همس لها وهو يقول: 


- ميعرفش انى عاوز اطير وآجى بسرعة 


قالت معاتبة؛ 

- یعنی كنت فاضی اهو من ساعة وبتکلم عمی اومال مکلمتنیش ليه 

تنهد بقوة قائلا: 

- كنت بكلمه وانا بره مع الناس وكنت مستنى لما اقعد لوحدى علشان اكلمك.. أول ما دخلت 
اوضتى فى الفندق كلمتك على طول 


ثم قال مداعبا مرة أخرى: 

- بصراحة باربی وحشتنی أوى 
ضحكت برقة وهى تقول: 

- مكنتش اعرف انك بتحبها اوی کده 
فقال بخفوت: 


- أعمل ايه بس من ساعة ما شفتها وانا نفسى اروح معاها للرذيلة وهى اللى مش موافقة 


ظل یحادثها ویبثها حبه ولا ینتظر منھا ردا فهو يعلم أنها مازالت تخجل منه ولن تستطيع 
أن تجاريه فى الحديث الآن 


أنهى اتصاله وهو يضع قبلة على هاتفه لتصل إلى قلبها » بل لأعماق قلبها بحديثه الهامس 


أحتضنت الهاتف وهى تغمض عينيها لتنام › تفاجأت بصوت رسالة جديدةء فتحتها لتقرأ 
كلماته لها وقلبها يختلج بشدة بين ضلوعها 


أسمع صوتك أشهد وجهك .. أشعر أنك بين جفوني 
وأذوب حنان وحنينا .. للقانك يا ضوء عيوني 

الفصل الرابع والعذرون 


- أنت بتقول أيه يا وليد معقول الكلام ده .. بقى عبد الرحمن فسخ خطوبته من هند علشان 
عرف انها جاسوسة لأحلام ! 


قال وليد بنظرة انتصار: 

- علشان تعرفى بس أن مفيش حاجة تستخبى عليا 

- الموضوع ده لازم ولاد حسين يعرفوه حالا ... مش لازم يستخبى أبدا 
ضحك وليد بسخرية وهو يقول: 

- عبد الرحمن هو اللى سمعها ومفتكرش انه قال ليوسف أو فرحة 
ألتفتت له بتصميم قائلة: 


- لازم تقول ليوسف 

حرك رأسه نفيًا قائلاء 

- يوسف مش طايقنى اليومين دول ... نت قولى لفرحة بصنعة لطافة كده وهى أكيد هتقول 
ليوسف 

نظرت له أمه بتساؤل: 

- ويوسف مش طايقك ليه یا واد 

ولید: 


° 


بدا یا ستی کله من تحت راس البت اللی اسمها مریم دی .. کل ده علشان نبهته ان مشیها 
مش کويس .. طلع فيا ومن يومها وهو زعلان 


قالت بتفكير: 

- وانت عرفت عنها حاجة.. متأكد يعنى يا وليد 

قال بمکر: 

اھ آنا لو مکنئشن متاگد گنت اتكلمهت با ماما 

شردت فاطمة فى تفكير وهو تقول: 

- سيبلى الحكاية دى 

صعدت فاطمة إلى شقة فرحة وطرقت الباب» فتحت لها فرحة مرحبة بها وأدخلتها وهى 
متعجبة» جلست فاطمة وبدأت فى سرد ما جاءت لأجله وعندما وجدت علامات الذهول على 
وجه فرحة قالت: 

- ايه ده هو انت مکنتیش تعرفی .. ده انا فاکراکی عارفة. 

نهضت فرحة وهى مصدومة وقالت: 

- حضرتك متأكدة يا مرات عمى 


تصنعت فاطمة الأرتباك وهى تقول: 


- لالا يا بنتى مشن مثاكذة .بصن كاك مسمعتيش حاجة 
وذهبت سریعا وهی تقول بصوت مسموع: 
- یقطعنی یاریتنی ما كنت اتکلمت 
هوت فرحة إلى مقعدها مرة أخرى وجلست تفكر فى كلام زوجة عمها "معقوله ..معقوله 
ایهاب اتجوزنی علشان أمه هی اللی خططت لکده مش علشان بیحبنی .. یعنی ایھاب 
مبیحبنیش وبیخدعنی" 
تناولت الهاتف وهى مازالت مصدومة وقالت: 
- ایھاب لو سمحت تعالی دلوقتی 
- طب قولیلی وحشتنی وانا اجی 
جاءه صوتها متجمدا وهی تقول: 
و شخت تحال خالا تارشن 

لم تكن صدمة ايهاب أقل من صدمة فرحة حينما قصت عليه حديث فاطمة زوجة عمها وقال: 
- أنت بتقولى أيه يا فرحة .. أنا أمى خططت لكل ده 
وألتفت لها بحنق: 
- وأنت مصدقة انى اتجوزتك علشان أمى هى اللى قالتلى اعمل كده؟ 
زاغ نظرها اضطرابا ولم ترد فأومأ برأسه قائلا بعصبية : 
- أجابتك وصلت يا هانم .. وعلشان اثبتلك بقى انك لسه معرفتنیش.. جوازت مریم ويوسف 


مش هتکمل وکده ولا کده إیمان مش مبسوطة مع اخوکی وهاخد اخواتی وامشی من هنا 
وورقتك هتوصلك قريب 


تعلقت فرحة بذراعه وهی تبکی : 


- أرجوك يا إيهاب استنى أنا مش قصدى انا .. 


قاطعها بانفعال : 

- خلاص يافرحة عنیکی جاوبت قبل لسانك مفیش داعی تقولی اکتر من کده 

ونزع ذراعه منها وانطلق مغادراً كالسهم والغضب يتآكله ويلتهم حلمه عليها وشغفه بها › 
تناولت فرحة الهاتف واتصلت على أخيها يوسف تستنجد به فى بكاء: 

- ألحقنى يا يوسف إيهاب هيطلقنى وهياخد اخواته ويمشى من البيت 

أنتفض يوسف فزعاً وهو يهتف بها: 

- ليه ايه اللى حصل..انطقی 

سردت له ما حدث فى عجالة › أغلق الهاتف وصعد إليها فى سرعة ولكنه تفاجأ بزوجة عمه 
فى طريقها للحديقة › أوقفته وهى تقطع الطريق أمامه : 

مالك یا یوسف بتجری کده ليه یاخویا 

يوسف وهو يحاول أن يتخطاها: 

- معلش عن اذنك بس علشان فرحة عاوزانى ضرورى 

وضعت يدها على فمها وهی تقول: 

- یلهو ی هى قالتلك ولا ايه 

أستدار لها قائلاء 

- قالتلی على ايه 

قالت بحزن مصطنع: 

- أبدا ياخويا أنا أصلى حكتلها على سبب فسخ خطوبة عبد الرحمن لخطبته هند 

نظر إليها ساخرا وقال: 


کتر خیرك یا مرات عمی 


ترکها وصعد الدرج فى سرعة › كانت فرحة قد لحقت بمريم فى شقتها وأخذت تبكى ومريم 
تحاول تهدئتها » سمع يوسف ضجيج يخرج من شقه إيمان وعبد الرحمن ومن الواضح أن 
إيهاب يتكلم مع إيمان بشكل أنفعالى 


طرق الباب وتراجع خطوات للخلف : 

- فتح الباب وأطل منه وجه إيهاب غاضبا.. فقال بسرعة : 

- عاوزك شوية لو سمحت يا إيهاب 

قال إیهاب فى غضب : 

- أنا اللى كنت عاوزك 

خرجت إیمان بعد آن ارتدت حجابها وهی تقول لإیهاب بترجی: 

- أرجوك يا ايهاب أهدى شوية 

فى نفس اللحظه فتحت مريم الباب ووقفت تنظر لهم بتسائل فقال يوسف: 
- لو سمحت یا ایهاب نقعد نتكلم طيب.. 

وبعد عدة محاولات دخل الأربعة عند مريم 


جلس إيهاب فى حنق وتعمد عدم النظر إلى زوجته التى كانت تبكى بشدة › وجلس بجواره 
يوسف قائلا بهدوء: 


- ممكن نسمع بعض علشان نعرف نفهم 

أستشاط إيهاب غضبا وهو يصيح: 

- خلاص كل حاجة بانت نسمع أيه ونفهم أيه 

ونهض قائلا بغضب: 

- أسمع يا يوسف .. أحنا من هنا ورايح ولاد عم وبس وأنا هاخد اخواتى ونمشى من هنا 
نهض يوسف ووقف أمامه قائلاء 


إيهاب الطريقة دى متنفعش .. نتكلم طيب 


قالت إيمان على الفور: 

- وبعدين فرحة مقالتش حاجة غلط .. الكلام ده حصل فعلا.. ماما كانت بتكلم هند وعلشان 
كده عبد الرحمن فسخ الخطوبة 

قاطعها يوسف: 

- عبد الرحمن هو اللى قالك 

هزت رأسها نفيا وقالت: 

- لا طنط عفاف قالتلى وهى فاكرانى عارفة .. لأآنى كنت فى اليوم ده راجعة من عند عمى فى 
أبتسم يوسف بهدوء وقال لإيهاب: 

- ماهو بالعقل كده.. عبد الرحمن هو اللى سمع هند وهو اللى فسخ الخطوبة ..لو كان بقى 
متأكد أن حد فيكوا موافق على الكلام ده .. أيه اللى هيخليه يتجوز إيمان .. 

قال ايهاب بعصبية: 

- ما انت لو کنت شوفته بیتعامل مع إیمان ازای بعد یوم واحد جواز.. مکنتش قلت غير أنه 
مكنش عاوز الجوازه دى 

أشاحت إيمان وجهها بضيق ولمعت عيونها بالدموع ثم قالت بألم : 

لا يا إيهاب الحكاية مش زى ما انت فاكر.. عبد الرحمن بيحبنى وانا الوحيدة اللى اقدر 
احکم عليه اذا کان اتجوزنی غصب عنه ولا بأرادته 

تابع يوسف: 

- ولو کان كده حتى.. أيه اللى يخليه يوافق على جوازتك من فرحة هو وبابا ... وبعدين لو 
بابا عرف ان انتوا موافقين على كده أيه اللى هيخليه يوافق على ده ويكمل ..مفيش حاجة 
تخلى بابا يوافق إلا اذا أتأكد انكوا مالكوش دعوة بالحكاية دى وأظن انت اتعاملت معاه 
وعرفته. 


وألقى نظرة على مريم واقترب منها ووقف بجوارها ثم تناول يدها بین يديه وهو ينظر 
لإيهاب قائلاً بتفكه: 


- وبعدين يا جدع انت ايه اللى خلاك تفتكر انى هوافق تاخد مراتى وتمشى.. هى سايبة ولا 
أيه؟ 

حاولت مريم سحب يدها بهدوء من بين يديه ولکنه قبض عليها بقوة وهو يتابع حديثه مع 
إيهاب: 

- فرحة بتحبك يا إيهاب ..تلاقيها بس اتصدمت من الكلام اللى سمعته.. معلش اعذرها لسه 
صغيرة 

قالت فرحة ببكاء: 

- والله هو کده یا یوسف 

زفر إيهاب بضيق وهو يقول: 

- لامش صغيرة یا یوسف ... بس هی معاها حق.. أمی هی اللی حطتنا فی الموقف دہ 
وخلت الناس تبصلنا على أننا طمعانين فيهم وبنعمل عليهم خطط علشان نوصل لفلوسهم 
ونظر إلى ايمان بضيق وقال: 

- وانت غلطك أكبر أنك عرفتی حاجة زی دی ومقولتلیش فى ساعتها .آنا ماشی رايح شفتنا 

خرج إيهاب مسرعاً » هرولت إيمان وفرحة خلفه وهى تناديه: 

- أستنى بس يا ايهاب أستنى ... 

كان يوسف يستعد للنزول خلفهم ولكنه وقف على الباب واستدارعلى صوت هاتف مريم 
وجدها تأخذه وتدخل غرفتها وهى تتكلم بعصبية واضحة: 

ايوا يا ماما.. خير عاوزه أيه مني تانی 

تتبعها يوسف إلى غرفتها فى فضول ووقف يستمع لها من خلف الباب المفتوح › لم يبذل 
جهدا ليستمع لأنها كانت تصيح وهى تتحدث: 

- أدب أيه اللى أكلمك بيه .. مش كفاية اللى عملتيه فينا.. إيهاب هيطلق مراته.. فاطمة مرات 
عمى قالتلها على اللى عملتيه مع هند .. وإيمان مش مرتاحة مع جوزها وقاعدة معايا على 
طول .. وانا جوازتی مش هتكمل ... إيهاب ساب البيت وانا أول واحدة همشى وراه ..أيوه 


اتجننت .. حرام عليكى بقى.. ولعلمك حتى لو يوسف قبل يكمل الجوازه أنا مش هكملها .. 
تخطيطك کله حطم حیاتی.. عارفة یعنی أيه حطم حیاتی .. أوعی تتبسطی وتفتکری أن 
الجوازات دی کلھا جات على هواکی لا يا مدام أحلام .. يوسف قبل يتجوزنى علشان يتستر 
عليا عارفة معنى الكلمة دى ولا مش عارفاها.. 
قالت آخر كلمة وهى تصرخ ثم سقطت مغشيا عليها › وقع الهاتف من يدها ودخل يوسف 
عليها وهى ممدة على الأرض وقد سمع ما قالت» حملها بين يديه ووضعها على الفراش 
وأخذ ينظر إليها بتمعن وإلى ملامح الألم التى بدت على وجهها › أضاءت صور مشاهد 
الإغتصاب فى عقله » صورة تلو الأخرى › تذكرها وهى مغشيًا عليها فى المرة الأولى بين 
يديه › تذكر وهو يحاول خلع ملابسها وتمزيقها وهى فاقدة الوعى ثم تذكر صفعة أبيه 
فارتدت رأسه إلى الخلف. 

No 
فتحت عفاف باب شقتها على صوت فرحة وهى تهرول خلف إيهاب وتناديه وتبعتها ايمان‎ 
: أوقفت عفاف إيمان فى خوف وقلق‎ 
فى أيه يا إيمان مال فرحة وإيهاب؟‎ - 
وبدون مقدمات أرتمت إيمان على صدر عفاف وهى تبكى بشدة › لم تستطع عفاف أن تفهم‎ 
شيئا من كلام إيمان › أدخلتها للداخل وتركت الباب مفتوحاء جلست بجوارها ولكن إيمان‎ 
ظلت متشبثة بحضن عفاف وتواصل بكائها مما جعل قلبها يخفق بشدة وهى تقول:‎ 


- مالك یا بنتی احکیلی أيه اللى حصل مالکم بس يا ولاد 

عادت فرحة ودخلت عند أمها عندما وجدت الباب مفتوحا وسمعت صوت بكاء ايمان› دخلت 
وانهارت على أول مقعد وجدته وهی تقول بنفس متقطع : 

- ملحقتوش خلاص يا ماما إيهاب هيطلقنى 

ترکت ايمان ونهضت فى فزع وهی تضرب على صدرها : 

يطلقك ليه عملتی ايه 


لم تكن إيمان تبكى لما فعله أخيها وحسب › ولكن لأنها لأول مرة تلتفت للسبب الذى ظنته 
حقيقى فى جفاء عبد الرحمن منها فى أول أيام الزواج وجعل عقلها يردد الكلمات تباعا: 


- " یعنی هو ممکن کمان یکون متصور انی بنفذ تخطیط أمی.. ده غير آنه کان مغصوب علیا 
أومال ليه قالی انه بیحبنی ولیه معاملته اتغیرت وکلامه اتغیر " 


أستمعت عفاف لرواية فرحة كاملة وكان رد فعلها بالنسبة لهم عجيب > لم تتفوه بكلمة وإنما 
دخلت غرفتها بدلت ملابسها وخرجت بعد ثوانى وفى عينيها صرامة غريبة عليها 


قالت إيمان بصوت لم يخلو من البكاء : 


- رايحة فين يا طنط .. 
لم ترد عليها وهى فى طريقها للخارج وقفت فرحة مكانها وهى تنظر إلى أمها بدهشة وهى 
تقول بخفوت: 


- رايحة فين يا ماما دلوقتى 
لم ترد أيضا وأنما تابعت طريقها › خرجت وأغلقت الباب خلفها 

نهضت مريم فزعة عندما فتحت عينيها ببطء ووجدته يجلس على طرف فراشهاء وقف فى 
سرعة وابتعد خطوات عندما رآها تلف ذراعيها حول قدماها وتنظر له فى خوف وفزع 
وقال: 

- متخافيش .. أنا مكنتش لسه نزلت لما مامتك اتصلت بيكى وسمعتك وانت بتصرخى وبعدين 
وقعتى على الأرض مكانش ينفع اسيبك وامشى 


نهضت بخوف وهى تهرول نحو باب الغرفة ومنه إلى باب الشقة التى وقفت عنده وقالت 
باضطراب: 


- أتفضل أطلع بره 

أقترب منها ووقف ينظر إليها فى صمت فقالت مرة أخرى: 

- بقولك اطلع بره 

ظل ينظر إليها بصمت وأخيرا تكلم وكأن صوته يأتى من بعيد قائلا: 


- مروحتيش ليه توصلى اختك واخوكى المطار يوم فرحهم 


قالت بحنق وتوتر: 

- ملكش دعوة بيا مفيش بينى وبينك كلام 
أعاد سؤاله بنفس الطريقة وقال: 

- أتكلمى.. كنت طالعة الشقة المفروشة ليه 
حاولت أن تصبغ صوتها بنبرة تحذير قائلا: 


- أنا بحذرك تستمر فى اللى بتعمله.. أنت مصمم تشوه سمعتى علشان تبرر عملتك السودة .. 
أتفضل أطلع بره بقولك 


أمسكها من ذراعيها بقوة قائلا بغضب: 

- أنا شفتك بعنيه وانت طالعة معاها والشابين اللى كانوا معاكوا وروحت سألت البواب وقالى 
أنها شقة مفروشة وانكوا بنات مش محترمة 

نفضت ذراعيها بقوة وهی تهتف به: 

- كداب .. كداب أنا كنت طالعة شقة سلمى ودول ولاد خالتها 

أمسك ذراعيها مرة أخرى وقال حانقاء 


- أنت هتستعبطى .. عاوزه تفهمينى انك سبتى اختك واخوكى ورايحة معاها شقتها ولما هى 
شقتها البواب ليه قالی کده 


تملصت منه وخرجت خارج الشقة وقالت بصوت مكتوم من البكاء: 
- علشان تعرف انك كداب وبتفترى عليا .. 
نظر إليها نظرة باردة وتركها وذهب 
RN‏ 
وقفت فاطمة فى ذهول أمام عفاف التى يطل الغضب من عينيها وتتحدث وكأنها امرأة أخرى 
امرأة غير التى كانت تتعامل بطيبة وصبر »› وكأنها قطة برية تدافع عن صغارها فى شراسة 


- أنا صبرت عليكى كتير يا فاطمة وكنت بقول معلش دى عشرة عمر .. معلش دى سلفتى 
قبل ما تکون جارتی ولیها حق علیا .. لکن يوصل کرهك لیا ولولادی انك عاوزه تخربی 
عليهم كلهم كده مرة واحدة لا انا مش هسكتلك تانى يا فاطمة وهوقفك عند حدك 

لأول مرة تشعر فاطمة بالقلق من كلمات عفاف وقالت بتوتر: 

- أنا مكنش قصدى يا عفاف انا كنت بكلم فرحة والكلام جاب بعضه 

ضحكت عفاف بسخرية لاز عة وقالت بصرامة: 

- آنا عارفاكى كويس وعارفة أنك عمرك ماكنتى هتزورى بنتى إلا لما تكونى عاوزه حاجة 
... أوعى تكونى فاكرة نى ساكتة عليكى ضعف ..لا .. أنا ساكتة رأفة بحالك علشان عارفة 
الغل اللى جواكى واللى مخليكى تاكلى فى نفسك .. طلعتی الغل ده زمان وخلیتى أحلام تاخد 
عيالها وتهرب ودلوقتى جاية تكملى فى ولادى يا فاطمة لا آنا مش هقف ساكتة تانى واسيبك 
تهدی بیوتهم زی ما هدیتی زمان 

صرخت فيها فاطمة : 

- آومال کنت عاوزانی اعمل أيه .. كنت عاوزانی اعمل أيه وانا شايفة جوزی بيحب مرات 
أخوه وعنيه هتطلع عليها.. كنت عاوزانى اعمل أيه وانا شايفة نظراتها كلها احتقار ليا 
وتريقة عليا فى الرايحة والجاية .. طبعا منا مش مالية عين جوزى 

هتفت بها عفاف : 

- وعلشان انت حاسة بالنقص من ناحية جوزك تقومى تدمرى عيلة بحالها وجاية دلوقتى 
تكملى يا فاطمة على ولادى 

قالت فاطمة بانهيار مفاجىء: 

- ولادك .. ولادك اللى طول عمرهم بيتعاملوا أحسن معاملة .. حتى إبراهيم كان حاططهم 
فوق ولادوا وبيقدمهم على ولادوا.. أنا حقى مش هيفضل طول عمره مهضوم بينك شوية 
وبين أحلام شوية 

هوت إلى المقعد وقالت وكأنها مغيبة عن الواقع: 


- طول عمری بسمع جوزی بیشکر فیکی وبیقولی اتعلمی من عفاف طول عمری حاسة انی 
أقل منك.. أطلع عندك اشوف جوزك بيدلعك ولحد ما كبر فى السن وهو بيحبك وطلباتك 


أوامر وعيالك مدلعين على الآخر وواخدين حقهم تالت ومتلت.. أبص على نفسى الاقينى 
مش عاجبة جوزى ابدا مهما عملت .. وحتى ولادوا مش عاجبينوا وعلى طول يقولهم 
عاوزکوا تبقوا زی ولاد حسین .. ليه انتوا أحسن مننا فأیه ؟.. لاء انا وولادی مش هنفضل 
ملطشة لیکی انت وولاد أحلام .. ولو جوزی حطنی تحت رجیلکم ابنی هیحطنی فوق ر أسکم 
وبکره تشوفوا. 

قالت عفاف بحسم وكأنها لم تسمعها: 

- آنا مش هعید کلامی یا فاطمة .. آیاکی تقربی من ولادی ولا من حیاتهم .. ولو حصل ده 
ساعتها متلوميش غير نفسك . 

خرجت عفاف وصفعت الباب خلفها بقوة › أسندت فاطمة ظهرها للمقعد وهى تغمض عينيها 
بقوة وتتنفس بصعوبة › و لم تكن هى الوحيدة التى تتنفس بصعوبة › بل كانت وفاء أيضا 
التى استمعت إلى الحوار بكاملة وهى تقف خلف باب غرفتهاء جلست على فراشها وبدأت 
دموعها بالإتهمار 

أنت أيه اللى خلاكى تحكيلوا يا غبية ؟‎ - 
هتفت علا بهذه العبارة وهى تجلس بجوار هند مؤنبة لها فقالت هند فى ارتباك:‎ 
معرفش بقى .. آنا لما ملقتكيش وهو عزمنى على حاجة فى مكتبه قعد يجرجرنى فى الكلام‎ - 
واتكلم بطريقة كأنه عارف كل حاجة .. وبعدين يعنى أيه المشكلة انه يعرف‎ 
زفرت علا فى ضيق وقالت:‎ 
أنت هتفضلى طول عمرك كده .. ماتشغلى عقلك شوية .. دلوقتى أحنا استفدنا أيه لما هو‎ - 
عرف‎ 
هو احنا لازم نستفيد يعنى‎ - 
زفرت مجدداً بنفاذ صبر قائلة:‎ 
هفضل أفهم فيكى لحد أمتى .. لما تكونى عارفة معلومة تخليكى محتفظة بيها..‎ - 


متطلعیهاش إلا اذا کنت هتستفیدی.. لو مش هتستفیدی یبقی تخالیھا معاکی لحد ما تلاقی 
فرصة تخليكى تتقدمى خطوة ساعتها تقوليها 


واستدارت فى شرود قائلة: 
- وبعدين احنا لازم نلحق الموقف لازم نستفيد من اللى حصل 
قالت هند متسائلةء 
- أزاى يعنى.. ما خلاص ده خد المعلومة مني وطار.. 
ألتفتت إليها علا: 
أنا متأكدة انه زمانه قال لامه.. الفترة اللى عرفته فيها عرفت انه بتاع امه ..وانه 
مبيخبيش عليها حاجة .. لازم نشوف حاجة نطلع بيها من الحكاية دى بسرعة 
ثم لمعت عينيها بقوة وقالت ل هند : 
- أسمعى اللى هقولك عليه ده ونفذيه بالحرف الواحد 
لو عملتيه صح هترجعى مهمة تانى عند الحاج حسين وهيثق فيكى وهتبقى خطوة مهمة 
آوی علشان ترجعی نقتهم فیکی تانی 

وقفت هند على باب مكتب الحاج حسين تنتظر الإذن بالدخول › خرجت إليها السكرتيرة 
قائلة: 


- أتفضلى 

دخلت فى ارتباك مصطنع وقالت بصوت خفيض : 

- أنا آسفة يا حاج انى هعطل حضرتك 

أشار لها بالجلوس أمامه قائلاء 

- خير يا هند ايه الحاجة المهمة اللى عاوزانى فيها 

قالت فی توتر: 

- أنا آسفه بس فى حاجة حصلت غصب عنى وانا قلت آجى ألحق اقول لحضرتك قبل ما 
حاجة تحصل من تحت راسى 


أستمع لها الحاج حسين فى اهتمام ثم تصنع الا مبالاة وهو يقول: 

- خلاص یا هند متشکر أوی تقدری تتفضلى 

وقفت وهى تطرق برأسها للأسفل وقالت: 

- آنا آسفه تانی مرة يا حاج حقيقى كنت فاكرة انه عارف لكن لما بان علي وشه انه أول 
مرة يسمع الكلام ده اتخضيت وافتكرت انى كده ممكن أتسبب فى مشكلة تانية .. أصل انا 
اتعلمت من اللى حصلى أول مرة لما افتكرت يعنى انكوا قرايب مع بعض ومفيش ضرر 
هيحصل لحد من تحت راسى .. علشان كده جيت بسرعة المرة دى علشان اقول لحضرتك 


ثم نظرت له بضعف قائلة: 

- نا اتعلمت من غلطی یا حاج حسین واخدت عهد علی نفسی انی مکرروش تانی والله 
أومأ برأسه متفهما وقال: 

خلاص يا هند.. وعموما مفيش مشكلة ولا حاجة متقلقيش يالا اتفضلى على شغلك 
خرجت من مكتبه وعلى ثغرها ابتسامة نصر وأغلقت الباب خلفها بهدوء .. بمجرد أن 
أغقت ااب اول حدين الهاقف واجزى اتصا بالمتزل. فى اليداية لم تم الزد فى الفرة 
الثانية أجابته فرحة وهى تبكى: 

- ألحقنى يا بابا..... 

روت له ما حدث وظل یستمع حتی قال : 

- ومریم وإیمان فين دلوقتی 

بكت مرة أخرى وهى تقول: 

لسه ماشين رايحين يقعدوا مع اهاب 

تناولت عفاف سماعة الهاتف وقالت : 

متقلقش یا حسین آنا هاخدها هی ویوسف دلوقتی ونروحلهم 

قاطعها قائلا: 

- لا خليكى انت .. خالى يوسف ياخد فرحة ويروح وانا هحصلهم 


بمجرد أن أنهى الاتصال وجد عبد الرحمن يتصل به رد قائلا: 
- السلام عليكم .. أزيك يا عبد الرحمن يابنى 
أتاه صوت عبد الرحمن قلقا وهو يقول: 


- وعليكم السلام يابابا ...الحمد لله انا کویس .. بس انا بتصل بإيمان بقالى كتير أوى 
وتليفونها مقفول ومش بترد على تليفون البيت .. وبكلم البيت عند ماما تليفونهم يا أما مش 
بيرد يا أما مشغول طمنى يا بابا فى حاجة عندنا فى البيت؟ 


قال حسين بهدوء: 
- انت جای أمتى 
- بکره باللیل ان شاء الله 


Nee 


الفصل الخامس والعذرون 
جلس الحاج حسين بجوار زوجته وهو يعاتبها : 
- ليه کده یا عفاف ..أنا مش قلت محدش يفتح فی القدیم تانى 
حاولت أن تسيطر على انفعالها وهی تقول: 


- يعنى أقف اتفرج عليها وهى بتهد بيوت عيالى يا حاج ... لا والله ده لاإيمكن يمر بسهولة 
أبدا.. كله إلا ولادى.. أنا صبرت عليها كتير لكن توصل لخراب البيوت 


تابع حسین حدیثه معاتباً: 


- من أمتى يا عفاف وانت بترديلى كلمة 


قالت عفاف بلوم: 

- يا حاج انا سمعت كلامك كتير واتعاملت بالحسنى مع فاطمة .. ياما كنت بتقولى معلش 
غيرانه خديها على قد عقلها لكن الغيرة توصل لكده ومع ولادك وتقولى مفتحش القديم 
نظر لها بحدة قائلا : 

- واستفدنا ايه بقى ... كل اللى اتقال مش هايصلح حاجة وادينى اتصلت بإيهاب ومريم 
قالتلى مش عاوز يتكلم ونايم من ساعة ما رجعوا البيت .. وايمان كمان شيطانها هيألها ان 
عبد الرحمن كان مصدق الكلام ده .. وأنا كمان قلت نأجل زيارتهم لبكرة.. أهو يكون عبد 
الرحمن رجع وتكون النفوس هديت شوية. 

ثم التفت وكأنه تذكر شيئا وقال: 

- أومال يعنى مشوفتش يوسف من ساعة ما رجعت 

آنتبهت هى الأخرى وقالت: 

- والله ما اعرف راح فين ... فجأة کده اختفی 

قالت وقد بدا عليها القلق: 

- طب والفرح والناس اللى عزمناهم .. دى شقة مريم خلاص خلصت وهدومها اترصت فيها 


هی ویوسف 
قال فی حسم: 
- کل کوم والفرح دہ کوم تانی ..الفرح هیتعمل فی معادہ مش ھیتأجل یوم واحد 


eee 
طرقت إيمان باب غرفة إيهاب وهى تقول:‎ 
إيهاب يالا علشان تتغدى‎ - 
أتاها صوته الحزين:‎ 


- ماليش نفس يا ايمان اتغدوا انتوا 


ققحت الباب وفخلت إلية فوجدتة يجلس على طرف الفراشن واضعا راسة بين بغية + غندما 
شعر بها قال دون أن يرفع رأسه: 

لو می با یمان میتی لوخد داوق 

جلست بجواره وربتت على كتفه وهی تنتزع ابتسامتها انتزاعا وقالت: 

يا ايهاب انت قاعد لوحدك من امبارح .. لازم تخرج من الحالة دى دلوقتى لازم نتكلم .. 
يوسف عاوز يتكلم معاك کلمتین 

رفع رأسه تجاه الباب فوجد يوسف يقف مستندا إلى حافته وقال: 

- ممکن آدخل يا باشمهندس 

قال دون أن ينهض : 

- أتفضل يا يوسف 

قال يوسف متفهما: 

- أنا حاسس بيك.. بس الحكاية متتاخدش قفش كده .. بطل الحمقة بتاعتك دى .. ده انت 
مدتهاش فرصة تنطق . 

قالت إيمان على الفور: 

- والله فرحة بتحبك أوى يا إيهاب 

قال دون أن يتلفت اليها: 

- صدمتنی یا إیمان.. آخر واحدة کان ممکن اتخیل انها تعمل کده.. كنت فاکرها حافظانی 
وفاهمانی وأی حد هیجیب سیرتی فی غیابی هتدافع عنی من غیر حتی ما تسالنی 
حاولت أن تداويه وهى المجروحة وقالت: 

- متظلمهاش يا إيهاب .. أى واحدة فى مكانها هاتتلخبط ومتعرفش تفكر 

لم یأتیها منه ردا فقالت بترجی: 


- أديها فرصة تدافع عن نفسها يا ايهاب.. ده ربنا سبحانه وتعالى بعزته وجلاله مش 
هيدخلنا الجنة أو النار يوم القيامة إلا لما يخلينا نقرأً كتاب أعمالنا "اقرأ كتابك كفى 


بنفسك اليوم عليك حسيبا"'".. حتى العبد المؤمن ربنا سبحانه وتعالى هايعاتبه زى ما الرسول 
عليه الصلاة والسلام قال "اما العبد المؤمن يدنيه ربه فيضع عليه كنفه فيقرره بذنوبه 
فيقول أتذكر ذنب كذا وكذا أتذكر ذنب كذا وكذا › قال : حتى إذا ظن أنه قد هلك قال : أنا 
سترتها عليك في الدنيا وآنا أغفرها لك اليوم: فيعطى كتاب حسناته بيمينه " 

أوما برأسه وقد هدا قليلا وهو يقول : 

- عليه الصلاة والسلام..ربنا يبارك فيكى يا ايمان 

أخترقت هذه الكلمات قلب وعقل يوسف الذى كان جالسا فى شرود ويستمع لها وهى تتحدث 
"انا كمان مدتش فرصة لمريم انها تدافع عن نفسها.. كنت القاضى والجلاد من غير ما 
اسمع دفاعها.. كنت بسمع عنها أسوء شىء فى الدنيا وفى نفس الوقت ماكنتش بديها 
فرصه تتکلم .. آزای احکم من غير ما اسمع من الطرفین ده انا کده ابقی سفیه واستاهل کل 
اللى جرالى" 


أنتبه الجميع على صوت رنين باب المنزل ارتدت مريم أسدال الصلاة وخرجت من غرفتها 
التى دخلتها بمجرد أن علمت أن يوسف بالخارج > فتحت الباب وسمعها الجميع وهى تهتف 
بدهشة: 


ماما !!! 


خرجت إيمان وتبعها إيهاب ثم يوسف ليجدوا والدتهم تقف على باب المنزل ويظهر عليها 
القلق والإضطراب وهى تخطو داخل المنزل وتتجه لتعانق أولادها › قال ايهاب وهو يشير 
إلى يوسف: 


- یوسف ابن عمی يا ماما 

ثم التفت إليها بتسائل : 

- هو حضرتك جیتی آمتى 

قالت وبصرها معلق بمريم: 
NE‏ 


وقالت موجهة حديثها لمريم : 


- خدت أول طيارة نازلة مصر بعد مكالمتك امبارح 

قال يوسف بارتباك : 

- طیب استأذن انا بقی 

خرج يوسف وجلست أحلام بين أولادها الثلاثة › نظر ايهاب إلى مريم قائلا بحنق: 

- طبعا كلمتيها وحكتلها التفاصيل 

قالت أحلام بغضب : 

- لا مكالمتنيش يا باشمهندس .. آنا اللى كلمتها ومعرفتش تفاصيل ولا زفت وبعدين يعنى 
هى جريمة انها تكلم أمها 

نهض بعصبية قائلا: 

- لامش جريمة .. لكن الجريمة اننا نقعد نتجسس على ناس ونخطط علشان فى الآخر ناخد 
فلوس مش من حقنا أصلا 

وقفت أمامه وقالت بغضب: 

- أتكلم مع أمك كويس يا ولد .. آنت نسيت نفسك ولا أيه.. وبعدين مين قال أن الفلوس دى 
مش من حقکم أوعی تکونوا صدقتوهم ونسیتوا کلامی 

قالت إيمان بمرارة: 

- لايا ماما أحنا مصدقانهمش أحنا صدقفنا الورق اللى شفناه بعنينا 

قالت فی تهكم: 

- وايه يعنى ..هما يعنى هيطلعوا الورق الحقيقى أكيد ورق مزور 

وقفت إيمان ونظرت فى عينيها وقالت: 


- وأعلان الوراثة كمان مزور.. والورق اللى بابا مضاه بخط أيده على أنه استلم ميراثه كله 
یا ماما ...کل ده مزور ...مفیش داعی للكلام ده يا ماما ...آنا اتأكدت من كل حاجة بنفسى .. 
ظهرالإضطراب والتوتر على ملامح أحلام › تابع ايهاب بحنق: 


- طبعا حضرتك مكنتيش متخيلة أنهم هيورونا الورق ده أبدا.. مش عارف ليه.. يمكن 
علشان مكنتيش متخيلة أن حد فينا يسأل عن الحقيقة.. علشان زرعتى جوانا الخوف منهم 
من واحنا صغيرين ... أفتكرتى أن محدش فينا هتجيله الجرأة ويروح يسأل ويدور ويطلع 
المستخبی .. مش كده 

نظرت له أحلام بارتباك وقالت: 

- وقالولكوا أيه كمان عنى 

قالت ايمان بخفوت: 

- الشهادة لله محدش جرح سيرتك قدامنا أبدا 

تنهدت بارتياح ثم قالت بغطرسة: 

- ومحدش أصلا يقدر يجيب سيرتى بحاجة 

وبدون مقدمات توجه إيهاب لباب المنزل وفتحه وهو يقول بضيق: 

- أنا خارج شوية 

جلست أحلام بين مريم وايمان وقالت لمريم : 

- أنا عاوزه افهم أيه الكلام اللى قلتيهولى فى التليفون ده 

زاغت نظرات مريم بين والدتها وأختها ففهمت أحلام نها لا تريد أن تتحدث فى وجود ايمان 
ألتفتت إلى إيمان وهى تربت على يدها وهى تقول: 

لقن النظر ن مقابلتة امارد دى ن وحن بيخ هتاطنى و ان 

أبتسمت إيمان أبتسامة باردة ونهضت وهى تقول: 

- آنا أصلا كنت بخلص فى الأكل قبل ما يوسف يجى ..عن أذنكم 

وذهبت للمطبخ.. تناولت أحلام يد مريم وقالت : 

- تعالى نقعد فى أوضتك ... 

دخلت وأغلقت الباب واستدارت لمريم بجسدها كله وقالت بحسم: 


- فهمينى معنى الكلام اللى سمعته فى التليفون ده .. یعنی أيه يوسف وافق یستر علیکی .. 
أنت أيه اللى حصلك بالظبط ..عمل فيكى أيه ااج 
جلست على طرف الفراش وهی تبكى وقالت بصوت متقطع: 
- مش هو اللى عمل يا ماما.. أنت اللى عملتى 
نظرت لها بحدة وقالت: 
- بتقولی أيه يا مریم 
مریم : 
- بقولك الحقيقة يا ماما .. أنت معلمتنيش ازاى احافظ على نفسى فكان من السهل أى حد 
ینهشنی .. من صغری وانت بتجبیلی لبس مکشوف لما بقی کشف جسمی شىء عادی .. 
كنت بالبس قدامك عریان وضیق وکنت بتسبینی اخرج کده من البیت .. مکنتیش بتخافی 
على لحمى للناس تنهشه بعنيها.. كل ما كان إيهاب يضايق ويتكلم تقوليلوا دى لسه صغيرة 
خليها تتمتع بسنها خليها تلبس وتخرج خليتنى معرفش أفرق بين الحرام والعيب.. طول ما 
لبسى فى بنات تانية بتلبسه يبقى عادى .. وكل ما إيمان تقولك اللبس ده حرام تقوليلها ما 
أصحابها بيلبسوا كده ولا عاوزاها تبقى نشاز وسط أصحابها.. كنت باحكيلك على صحابی 
الولاد فى المدرسة وكنت بتضحكى وتتبسطى ان بنتك كبرت وبقى ليها اصحاب ولاد وكنت 
بتکبریها فی دماغی وتقولیلی وماله بس حافظی على نفسك .. هو فی حد عاقل یقول نحط 
وردة فى وسط كوم زبالة وتفضل الوردة محتفظة بريحتها الجميلة .. طب ازاى ... طب 
احافظ علی نفسی ازای وسط کل ده .. أحافظ على نفسى بأنهى مقياس.. بمقياس العيب اللى 
خلانی أقلد اصحابی واقول لو کان عیب مکنش کل البنات دی عملته .. ولا بمقیاس الحرام 
اللى لو كنت مد مشیت وراه زی ایمان کان زمانی محترمة ... 


أنهارت أحلام على المقعد وهى تقول: 
أنا كنت بحبك وعاوزاكى تبقى مبسوطة وزيك زى اصحابك 
قالت مريم بأنفاس متلاحقة من كثرة بكانها: 


- لو کنت بتحبینی کنت سترتی جسمی ولو غصب عنی.. کنت خفتی علیا اموت وانا کده 
وادخل قبری اتحاسب.. کنت منعتینی آکلم ولاد وعلمتینی ان ده حرام .. کنت علمتینی ازای 


أنقى اصحابى وعرفتينى أن مفيش حاجة اسمها ابقى كويسة وصاحبتى وحشة وماليش 
دعوة ... وادى النتيجة سمعتى اتشوهت ولحمى اتنهش 

أمسكت أحلام ذراعها بقوة وأوقفتها أمامها وهى تحاول خفض صوتها: 

- قولیلی مین اللی عمل فیکی کده .. یوسف ولا مین 

هزت رأسها نفيا وقالت: 

- يوسف معملش حاجة.. يوسف هو اللى ستر عليا ووافق يتجوزنى 

ونظرت لها بتهكم قائلة: 

- شفتى بقى الناس اللى كنت بعتانى انتقم منهم وألعب على ابنهم وقلتى عليهم انهم سرقوا 
ابويا وخدوا ميراثنا .. هما دلوقتى اللى ستروا بنتك .. وعمى ضغط على يوسف لحد ما 
وافق انه یتجوزنی وماعرفش أی حد أی حاجة ولا حتی اخواتی.. مفيش غيرى آنا وهو 
ویوسف بس .. حتی مراته طنط عفاف مقلهاش حاجة وسترنی وستر سيرتى عن كل الناس 
قالت أحلام بذهول: 

- أنت بتقولی آیه؟ واللی عمل کده متجوزکیش ليه وراح فین فهمینی 

قالت مريم بسخرية لازعة: 

- هو اللى عاوز الحلال بيروح للحرام برضة يا ماما ولا حتى بيفضل لحد ما حد يجيبه 
يصلح غلطته.. طبعا بيختفى ومحدش بيعرفله طريق .... مش ده المهم .. المهم انك تعرفى 
عمی حسین وقف جنبی ازای هو وابنه علشان تعيشى بقية عمرك تشکریهم وتحمدی ربنا 
انه رزقنا بناس زی دول یستروا عرضنا. 

بكت أحلام لأول مرة بحياتها بمرارة شديدة وهى تتذكر ماكانت تنوى فعله وما كانت تخطط 
له لتأخذ مال ليس من حقها ... وفى نفس الوقت يستر هو ابنتها بكل شهامة ورجولة 
ويخفى الامر عن الجميع ويضغط على ولده ليتزوجها .. ظلت تبكى وتبكى بمرارة حتى 
دخلت عليهم إيمان التى وقفت تنظر إليهما بتساؤل وقالت: 

- بتعیطی کده ليه یا ماما 

قالت أحلام بضعف: 


والتفتت إليها قائلة: 
- آحکیلی ومتخافیش آخوکی عاوز یطلق مراته ليه 
نظرت إیمان إلی مریم التی کانت تنظر إلى امھا ودموعھا تنهمر فی صمت شديد ثم أعادت 


النظر إلى والدتها وهى تقول: 


ربتت أحلام على ظهرها وهی تقول: 


- يابنتى قلتلك قوليلى ومتقلقيش مني.. آنا خلاص مبقاش مني قلق .. مش عاوزه حاجة من 
الدنيا غير سعادتكوا وستركوا وبس 

أختلت أحلام بنفسها فى غرفة إيهاب وهى تبكى على حالها وماوصلت إليه مريم بسبب سوء 
تربيتها وبسبب أهمالها لهم جميعاء لماذا ظلت تلك السنين العجاف تكذب وتنمى فيهم كره 
أعمامهم بالباطل وهی تعلم أن كلامها غير صحيح» هل هو داعى الأنتقام الذى كان يسيطر 
عليها ام هو غبائها الذى أوقف عقلها فى لحظة من اللحظات وصدقت كلام فاطمة وهربت 
بالأولاد. 

عادت بذاكرتها سنوات طويلة وتذكرت لحظة دخول فاطمة عليها هى وعفاف ويظهر على 
وجههما علامات الفزع الذى كان مسيطر بشكل أكبر على وجه عفاف التى أخبرتها بأن 
فاطمة سمعت حوارا بين إبراهيم وحسين وعاملين عندهما فى المصنع يخبروهما بأنهما 
يعلما أن علاقاتها بعصام قائمة من قبل أن يتوفى زوجها علي بسنوات 

ونه كان يراه بصفة مستمرة يصعد شقتها فى وقت غياب زوجها ولا ينزل إلا بعد ساعات 
وانه كان عندها بالأمس وغادر بعد حلول الظلام» وأكدت فاطمة على أن حسين وإبراهيم 
صدقا العاملين وبدءا يتشاوران بأمر الأولاد هل هم أولاد علي أم لا .. وقالت فاطمة برعب" 
عندنا فى الصعيد اللى بيشكوا فيها بيقتلوها هى وولادها ومحدش بيعرفلهم طريق ومتنسيش 
ان علي کان بيشك فیکی فی حیاته وکان بیقول کده لحسین علشان کده کان سهل ان حسین 
وابراهيم يصدقوا العمال دول" 


تذكرت وجه عفاف الذى كان يحمل كل معانى الخوف والذعرعلى زوجها وهى تقول "انا 
مش عاوزه جوزی يروح فی داهية .. انا مالیش غیره فی الدنیا.. أرجوکی يا أحلام خدى 
الفلوس دى واختفى شوية زى ما فاطمة اقترحت لحد بس ما براءتك تبان وبعدين ابقى 
ارجعی هنا تانی'" 

لو لم تكن فاطمة أعطتها أمارة بأن عصام كان عندها بالأمس فلم تكن لتصدق» ولكنه بالفعل 
كان عندها بالأمس وغادر بعد حلول الظلام › معنى هذا انها مراقبة» ولكن هى بريئةء لم 
تكن هذه العلاقة قائمة قبل وفاة زوجهاء كان مجرد شك من زوجها فقط › ربما كانت هى التى 
زرعت الشك بتصرفاتها لتجعله متعلق بها دائما ولتشعل نار غيرته بشكل دائم» كانت تظن 
انه بذلك سيظل يحبها وسيظل بقربها ولكنها لم تخنه أبداء تعرفت على عصام قبل وفاة علي 
> ولكن كانت علاقتهما عادية» نعم هو صارحها بحبه ولكنها كانت تصده بطريقتها التى 

تجعله يتشبث بالأمر اكثر ... نعم لو كانت بريئة مائة بالمائة لكانت دافعت عن نفسها بكل ما 
تأتى لها من أدلة فهى بطبيعتها ليست ضعيفة ولا مستكينةء ولكنها هى نفسها تشك ببراءتها 
الكاملةء فكيف هم سيصدقونها . 

وفى الحال جمعت ما لديها من متاع وأموال وهربت مع عصام الذى أخبرته الأمر فى عجالة 
وخاف هو ايضا على حياته وهرب معها › قالت أمام البواب بصوت مسموع"'اطلع على 
المطار يا اسطى" وحجز لها عصام التذاكر على بلد لم يفكرا بالذهاب إليها أبدا فى يوم من 
الأيام وكان كل هذا تدبير الخوف لا تدبيرهم هم. 


أستفاقت من ذكرياتها وهى تضرب الفراش بقبضتها وتقول: 


- لو كنت سليمة ساعتها وواثقة من تصرفاتى ومن أنى ست محترمة بجد مكنتش صدقتها 


بغبائی . 

كانت واجمة وهى تقول: 

- مكفاكيش يا فاطمة اللى عملتيه .. كمان جاية تخربى بيت ولادى ... لاده انت حسابك تقل 
اوی 

لم تكن تعلم مريم لماذا برأت يوسف » ولكن ما علمته هو أنها أرادت أن تلقن أمها درسا 
قاسيا يجعلها تعيد التفكير فى حياتها ككل لعلها تفيق مما هى فيهء لعلها تصلح نفسها وقد 
تخطت الخمسين من عمرها وبدأً الشيب يتسلل إلى خصلات شعرها ويزحف إليه ببطء 
ولكن الدرس لم يكن لأحلام وحدها لقد لقنت نفسها أيضا دون أن تقصد نفس الدرس › نعم لم 
يكن يوسف هو المخطئ وحده» هى أيضا تتحمل معه الوزر والذنب بل هى صاحبة الذنب 
الأكبر لآنها هي من دفعته ليشك بها وهي من أعطته انطباع سيئ عن سلوكياتها 

هى التى دفعته دفعا إليها واتخذت نفس سبيل والدتها التى اتخذته منذ سنوات › لجأت إلى 
أشعال الغيرة فى قلبه وحرثت قلبه بعناية وبذرت فيه بذور الشك وروتها بطريقتها الخاصة 
حتى نبتت فكانت هى أول من أكلت حصاده المر. 

وفى المساء وبعد صلاة العشاء بقليل طرق حسين بابهم وبصحبته أبناؤه جميعا "عبد 
الرحمن" .. '"يوسف'" و "'فرحة" »لم يكن إيهاب قد عاد من الخارج بعد › أستقبلتهم إيمان 
ومريم» وكاد عبد الرحمن أن يعانق زوجته ولكنه تماسك أمام أبيه وأخوته وصافحها 
بحرارة ولكنه لم يستطع أن يترك يدها طواعية ولكنها سحبت يدها بهدوء وأقبلت على فرحة 
وعمهاء خرجت أحلام إليهم › وقف حسين وهو ينظر إليها وكأنه قد عادت به السنوات فى 
لحظة واحدة وكأن تلك اللحظات لم يمر عليها سوى شهور قليلة» قطعت هى صمته قائلة 
بترحاب : 

- اهلا وسهلا يا حاج نورت .. 

أومأ برأسه فى وقار : 

اهلا وسهلا.. حمد لله على السلامة 

أشارت لهم وهى تقول: 

- أتفضلوا يا جماعة البيت بيتكم 

لم يتحدث حسين معها كثيرًا ولكنه شعر بتغير قد طرأ عليهاء نظرتها بها الكثير من الأمتنان› 
هذه ليست أحلام المتجبرة» وكأنها قد كسرت غطرستها فجأة › هل هو تقدم العمر أم شيئا 
آخر! 


لم يكن عبد الرحمن يجلس بينهم بل كان يغوص فى عيون زوجته وكأنه يتحدث معها بلغة 
العيون وهنا قالت فرحة بلهفة: 

- اومال فين ایهاب؟ 

قالت إیمان وهی تحاول تحاشي نظرات زوجها: 

- خرج ولسه مرجعش 

نهضت فرحة وقالت لمريم : 

- عاوزاكى شوية يا مريم وهمست لها : 

- ممكن تودينى أوضة ايهاب 


أومأت لها مريم موافقة وأخذتها وأدخلتها غرفتهء طلبت منها فرحة أن تتركها فى غرفته 
قليلا وحدها وأغلقت الباب خلفها 

تحدث الحاج حسين إلى أحلام قائلا:‎ 
أخبارك ايه يا أم ايهاب؟‎ - 
: أحلام‎ 
الحمد لله يا حاج أحنا كويسين طول ما انتوا كويسين‎ - 
ثم نظرت إلى يوسف وقالت بانكسار وكانها ترجوه:‎ 
ان شاء الله الفرح فى معاده؟‎ - 
قال یوسف بحسم:‎ 
إن شاء الله فى معاده‎ - 
: نهضت إيمان وهی تقول‎ 
ثوانی هعمل الشای يا عمى‎ - 


وتوجهت إلى المطبخ تبعتها نظرات عبد الرحمن وتحرك فى مكانه فى لهفة ولكنه لم يقم 


- أدخل لمراتك يابنى 

نهض مسرعا خلفها متوجهاً نحو المطبخ › فجأة شعرت إيمان بيد تطوقها من الخلف وقبلة 
تطبع على شعرها › حاولت أن تستدير فساعدها على مواجهته وقال وهو ينظر فى عينيها : 
- وحشتینی .. كده برضة تسیبی بيتك من غیر ما تقولیلی 

تراجعت خطوة للخلف وهی تقول بخجل : 

- مكنش ينفع أسيب ايهاب لوحده 

أقترب منها مرة أخرى قائلا: 

- یعنی ینفع تسبینی انا 

أبتعدت مرة أخرى وهى تقول بعتاب: 

- وبعدين يا عبد الرحمن.. ممكن مريم أو ماما يدخلوا فجأة 

- لا الحكاية مش كده ..أنت اللى مش عاوزانى أقرب منك .. طب انا عملت أيه مزعلك مني 
قولیلی 

شعرت إيمان بالإحراج من أن تتحدث فى الموضوع مرة أخرى فقالت: 

- صدقنى مفيش حاجة .. أنا بس مش هينفع أسيب اخواتى لوحدهم 

قال عبد الرحمن بضيق: 

- يعنى مش هترجعى معايا إلا بيهم 

أومأت برأسها قائلة : 

- متزعلش بس كمان ماما لسه واصلة النهاردة مينفعش أمشى واسيبها 


أطرق برأسه وقال بحنق: 


- براحتك یا ایمان 

تملكت الدهشة من يوسف عندما سمع مريم تناديه وتقول له بارتباك:‎ 
لو سمحت يا يوسف عاوزاك لحظة‎ - 
خرج إليها ووقف أمامها متسائلا › فقالت فى خفوت ويملامح هادئة:‎ 
. آنا بعفيك من جوازك مني‎ - 

الفصل السادس والعئثرون 


- آنا بعفيك من جوازك مني .. 

تفحص ملامحها الهادئة فى سكون يحاول أن يستشف ما خلفها وقال: 

- مش فاهمك 

أحتفظت بملامحها الهادنة وهى تقول له: 

- زى ما سمعت .. أنت عملت اللى عليك وكتبت كتابى مش مطلوب منك اكتر من كده .. أنا 
خلاص بقى معايا قسيمة جواز ولما تطلقنى هيبقى معايا قسيمة طلاق وكل واحد فينا يبدأ 
حیاته صح .. أعتقد انك فهمتنی 

مسح على رأسه وقال فی توتر بالغ: 

- بس انا مش هطلق 


نظرت له بدهشة وتساؤل فأردف على الفور بارتباك: 

- قصدى يعنى مش هطلق دلوقتى.. المفروض اننا نعمل فرح ونعيش مع بعض قدام الناس 
وبعدين نبقى نطلق .. وبعدين فى حاجة مهمة عرفتها عن سلمى والبيت اللى قلتى انه بيتها 
لازم اقولك عليها 

قاطعته رافضة لحديثه : 

لو سمحت ده مش موضوعنا دلوقتی .. ومن فضلك توافق علشان ... 


فى هذه اللحظة فتح إيهاب بمفتاحه ودخل › تفاجأ بيوسف ومريم فى ردهة المنزل» حاول 
يوسف أن يبتسم وهو يصافحه بحرارة: 


- أيه يابنى فينك من بدری ... 

إيهاب: 

- معلش كنت مع واحد صاحبى ... أنت هنا من أمتى 

قالت مريم بسرعة : 

- عمی حسين هنا.. وقاعد جوه مع ماما 

طرق الباب المفتوح ودخل إليهما › رحب به عمه وعانقه وعاتبه قائلاً: 

أنا زعلان منك أوى يا إيهاب.. كده برضة متعمليش اعتبار وتاخد اخواتك وتمشى 

خجل إيهاب وهو يقول: 

- معاك حق يا عمى انا غلطان .. معلش انا أصلى كنت غضبان جدا ساعتها مقدرتش استنى 
وبعدین انا مشیت لوحدی وهما جم ورایا 

ربت حسین على کتفه قائلا: 

- آنا عذرك يابنى بس مراتك ملهاش ذنب دى برضة لسه صغيرة واتفاجأت زى ما يوسف 
قالك كان لازم تديها فرصة تتكلم مش تمشى كده وتسيبها 

توتر ايهاب قليلا فهو مخطأً فعلا ولكن هذا لا يغير شىء فى الأمر فقال: 


- یاعمی انا غلطان .. لکن ده مش معناه انها مش غلطانة .. آزای تصدق كده عليا دى 
عاشت معایا وعرفتنی کویس 

وهنا نهضت أحلام واقفة قبالته وقالت: 

- لا يا ايهاب لو اللى بتحكيلها صورتلها الموضوع على أنكم عارفين وعارفة كويس أوى 
هى بتعمل أيه.. الكلام هيخيل على بنت صغيرة ملهاش خبرة زى فرحة مراتك 


نظر لها حسين متعجبا منهاء لقد كان يتوقع أن تدافع عن هذه الزيجة بكل ما تملك ولكن 
طريقة حديثها هى التى أدهشته» كانت تتكلم كما لو كانت امرأه عاقلة تريد أن تحافظ على 
بیت ولدها لا لشىء إل لرأب صدع حياته الزوجية فقط 


قال إيهاب بحنق: 

- الكلام ده لو هى متعرفش طنط فاطمة كويس لكن هى عارفاها 

قالت والدته بثقة: 

- لا يابنى.. إذا كنت انا كنت كبيرة وواعية وعندى خبرة كفاية فى الدنيا وصدقت فاطمة من 
أكتر من عشرين سنة 

وأشارت للحاج حسين وقالت: 

- واسأل عمك 

نظر لها إيهاب بدهشة قائلا: 

- أنت مقلتلناش حاجة عن الموضوع ده 

نظر لها حسين بحدة قائلا: 

- من فضلك يا ام ايهاب مش عاوز كلام فى أى حاجة فاتت .. ده لا من صالحك ولامن 
صالح أى حد فينا ولا هيحقق أى نتيجة 

قالت فى سرعة : 

- لاء يا حاج هيحقق .. وانا متأكدة ان إيهاب هيعذر فرحة لما يعرف ان اللى ضحكت عليها 
هی نفسها الل ضحکت على امه من سنين 


ألتفتت إلى إيهاب وقالت بحسم: 

- من غير دخول فى تفاصيل مالهاش لازمة .. فاطمة حطت السم فى ودن مراتك وخلتها 
متلخبطة زى ما حطت السم فى ودانى من سنين وخلتنى اخدكوا واهرب 

قال فى حيرة : 

- مش فاهم 

كادت نظرات حسين أن تخترقها محذرة إياها من الدخول فى تفاصيل فقالت: 

- ولا حاجة.. فهمتنى ان اعمامك هيخدوا ولادى مني ومش هيخلونى اشوفكم مدى الحياة 
وادتنى فلوس اهرب بيها منهم وانا صدقتها بمنتهى الغباء 

ربت حسین على کتفه بحنان قائلاء 

- مراتك بتحبك یا إیهاب .. حتی یا سیدی لو غلطت سامحها ده ربنا بیسامح مش من اول 
غلطة كده تسيب البيت وتمشى 

أطرق برأسه متفهما " هو يعلم أنها تحبه بل تعشقه " › لاحظت أحلام بوادر الأقتناع على 
وجهه فقالت بهدوء : 

- مراتك فى اوضتك جوه ادخلها .. عاوزه تتكلم معاك أديها فرصة تتكلم براحتها 

خرج ايهاب ونظر إلى يوسف ومريم يقفان أمام بعضهما وكأن على رؤوسهما الطير .. 
صمت مطبق 

تركهما وتوجه إلى غرفته» وقف مترددا بعض الشىء ثم فتح الباب ودخل › تعلق بصره 
بفرحة وهى نائمة على فراشه › كانت ترتدى ملابس نومه فوق ملابسها وتلف ذراعيها 
حول نفسها وكأنها تتخيله يعانقها › تبدو كمهرجين السيرك بالملابس الكبيرة التى تتدلى 
منها لفرق الطول بينهما ووجنتيها وأنفها حمراء للغاية من كثرة البكاءء محياها حرك 
المشاعربداخله نحوها › أعتدلت هى فى فراشه وعقدت ذراعيها أمام صدرها بطفولية . 
وهى تقول بعينين لامعتين من أثر الدموع: 

- طب أعمل ايه .. كنت واحشنى أوى ملقتش غير هدومك قدامی 


تماسك إيهاب وهو يحاول أن يرسم ملامح الجدية ولكنه لم ينجح بشكل كبير › بل لم ينجح 
على الإطلاق › فأبتسم وفتح ذراعيه لها وهو يقول بحب: 

- وانت کمان وحشتینی أوی 

هرولت إليه لتدفن نفسها بين أحضانه وبكت من شدة انفعالها واشتياقها لحنان زوجها 
واحتياجها إليه › وجعلت تضربه فى صدره بقبضتها الصغيرة وهى تقول بطفولية: 

- زعلته منك أوی .. زعلانه .. زعلانه زعلانه... 

وهو يضحك ويضمها إليه أكثر وأكثر 

كان الحاج حسين يقول لأحلام بثقهة فى تلك اللحظة: 

- عارفة لو کنت کلمتینی وقولتیلی على مكانهم وقولتیلی جوزهم لولادى كنت هقولك وانا 
کمان ناوی علی کده من غیر ما تتعبی نفسی وتدفعی فلوس لهند وتقعدی تتجسى علينا عن 
طريقها 

أشاحت أحلام بوجهها وقالت: 

- معلش يا حاج تفكيرى كان مختلف ساعتها مكنتش اعرف انك هتستقبلهم کده ولا 
هتعاملهم المعاملة دى 

ضرب حسين الأريكة بجواره بخفة وهو يقول بسخرية: 

- ومخفتیش بقی لما تقولیلی على مكانهم انى أقتلهم .. ولا قلتى الراجل كبر وعجز 

قالت فی شرود: 

- لايا حاج أنا متابعة أخبارك كويس متنساش انى كنت عايشة فى مصر لحد ما ايهاب 
وإيمان خلصوا ثانوى .. وكنت متابعه كل حاجة من بعيد بس مكنتش عارفة أوصل للى كنت 
بتفكر فيه من ناحية ولادى.. حتى لما اتأكدت انك مش هتفكر تأذيهم مقدرتش اقولك على 
مكانهم .. ولما جوزى جاتله سفرية وأضطرينا نسافر والولاد مرضيوش يسافروا معايا كنت 
مطمنة انك حتى لو لقيتهم مش هتأذيهم .. كل اللى كنت خايفة منه ساعتها انك تشوه سمعتى 
قدامهم وتحکیلهم على عصام 

تابع هو بتهکم : 


- وكنت عاملة حسابك ساعتها انى حتى لو شوهت صورتك فانت من قبليها وانت مشوها 
صورتنا وقايله علینا اننا سرقنا ميراث ابوهم .. يعنى شىء طبيعى اننا نفترى عليك .. مش 
کدہ یا أحلام 

أومأت برأسها وقالت: 

- مش هكدب... الكلام ده حصل لكن دلوقتى الوضع اختلف 

حسین : 

- وأيه اللى خلاه اختلف 

قالت فى امتنان: 

- موقفك مع مريم انت وابنك يوسف وشهامتكوا معانا 

قال فى شك وحذر: 

- موقف أيه؟ 

قالت فى ضعف : 

- انا عارفة انك مبتحبش تفتح کلام فی الحکایات اللی زی دى .. علشان كده انا مش هتكلم 
أكتر من انى اشكرك انت وابنك .. اللى عملتوه مع بنتى محدش يعمله 

قاطعهم دخول يوسف وهو يقول حائراً: 

- عبد الرحمن نزل من غير ما يقول لحد.. وبكلمه مبيردش 

خطى الحاج حسين خطوات للخارج وهو يبحث بعينيه عن إيمان قائلا: 

- اومال فين إيمان 

قالت مریم وهی تستدیر : 

- هشوفها فى المطبخ 

دخلت مریم على اختھا فوجدتها تبكی وقد أغرورقت عيناها بالدموع › فقالت فى قلق: 

- كفاية بقى يا ايمان كفاية.. تعالى عمك عايزك ضرورى 


جففت دموعها وخرجت بجوار مريم وقفت أمام عمها وقالت: 

- نعم ياعمیى حضرتك عاوزنی 

قال فی حنان: 

- انت کنت بتعیطی ؟ .بس خلاص انا کده عرفت 

رفعت رأسها إليه بتسائل فقال: 

- عبد الرحمن خلص کلامه معاکی ومشی .. مش کده؟ 

أومأت برأسها وهى تمنع نفسها من البكاء مرة أخرى فقال : 

- خلاص هو تلاقیه روح البیت صله جای من سفر وزمانه هلکان عاوز یرتاح 

قالت أحلام فی حسم: 

- طیب يالا يا إيمان روحى بيتك مع عمك 

والتفتت إلى مريم قائلة : 

- ولو عاوزه تروحی معاهم یا مریم روحی 

حركت رأسها نفيا وقالت: 

- لايا ماما انا هقعد معاکى شوية .. لو إیمان عاوزه تروح تروح هی 

ایمان : 

- لا انا كمان عاوزه اقعد مع ماما شوية .. انا هدخل اشوف ايهاب 

تحركت ايمان ودخلت إلى غرفة أخيها ونسيت أمر فرحة تماما › فتحت الباب فجأة ثم 
أشاحت بوجهها وهى تبتسم فى خجل › فدفع إيهاب فرحة بعيدا عنه وهو يقول بمرح: 
- يا دى الفضيحة من دى وأيه اللى جابها فى حضنى يا إيمان 

أبتسمت إيمان رغم ما تعانيه وقالت بمكر: 


- ها هتروح مع عمى وفرحة ولا هتقعد فى حضنى انا هنا 


تصنع ايهاب التفكير وهو يقول: 

- بصى يا ايمان أنت اختى وكل حاجة بس بصراحة يعنى.. هروح طبعا.. 

أوقفته فرحة وهى تضحك وتقول: 

- طب استنى لما اقلع الهدوم دى بدل ما انا عاملة زى البلياتشو كده 

بعد دقائق خرج إليهم إيهاب وفرحة ويظهر على وجوهيهما البهجة › نظر حسين إلى أحلام 


قائلاء 

- خلاص يا ام ايهاب زى ما اتفقنا الفرح فى معاده يوم الخميس ان شاء الله 
تدخلت مريم قائلة: 

- عمى .. يمكن بس يوسف ملحقش يجهز نفسه فمحتاج يأجل شوية 
قاطعها يوسف بوضوح: 


- انا مش محتاج أأجل حاجة .. أحنا شقتنا هناك جاهزة من كله 
أرتبكت وهى تنظر إليه قائلة: 

- مش أحنا كنا بنتكلم من شوية وقلتلى ان الفرح ممكن يتأجل 
قاطعها بثقة: 

- لا یا مریم تلاقیکی فهمتی غلط ... 

ونظر لھا بعمق مؤکدا على کلماته وهو يقول: 

- الفرح فی معاده ان شاء الله 

قالت أحلام : 

- طالما كل حاجة جاهزة يبقى خليها معايا اليومين دول 

أنهى حسين الحوار قائلا: 

- خلاص يا مريم خليكى مع والدتك بس ليلة الفرح لازم تباتيها هناك على الأقل.. أتقفنا 


قالت أحلام بتردد : 

- تسمحلی يا حاج احضر فرح مريم 
قال على الفور : 

- طبعا یا ام ايهاب ده فرح بنتك 
والتفت إلى ايمان : 


- ها يا ايمان لسه مصممة متروحيش بيتك 


- معلش یاعمی سبنی على راحتی .. انا عاوزه اقعد مع ماما اليومين دول قبل ما تسافر 

كان عبد الرحمن يدور فى غرفته حول الأريكة مرة وحول المقعد مرة حتى سمع صوت‎ 
رنين باب المنزل › خرج فى سرعة على أمل أن يجدها قد عادت معهم ولكنه أطرق فى حزن‎ 
لم تعد‎ 


ما الذى يشقيها مني .. لماذا كلما اقتربت تبتعد ..لماذا كلما غصت فى عالمها تنسلخ هى من 
عالمى.. لماذا نت كتومة إلى هذه الدرجة.. ليس من السهل أن تبيح بمكنون قلبها ..لماذا يا 
عذابے ؟ 

یی 


أقبلت عفاف على ايهاب وفرحة فى سعادة لم تكن تتوقع أن يعود ايهاب ولكنه عاد . 
أخذ ايهاب زوجته وصعدا إلى شقتهم الخاصة ودخل يوسف غرفة أخيه ليطمئن عليه 


- ايه يا عبد الرحمن اللى خلاك تسیبنا وتمشى ومكنتش بترد ليه على مكالماتى.. نت عارف 
كلمتك كام مرة؟ 


اتف عد رحن ماتسا باه رقل: 
- خلاص یا یوسف معلش سبنی لو سمحت دلوقتی 


جلس بجوار أخیه قائلا: 


- مالك يا عبد الرحمن فى ايه 

واستدرك قائلا. 

- مراتك كان شكلها مضايق أوى ايه اللى حصل بينكوا 

قال عبد الرحمن بألم: 

- مقالتش حاجة بس شكلها مضايق من اللى حصل ومن اللى قالته مرات عمى ..هى حساسة 
زی ایهاب وبتحب تحافظ على کرامتها 

قال يوسف: 

- بس ايهاب رجع مع فرحة .. يبقى أكيد بقى عاوزه تقعد مع والدتها زى ما قالت لبابا 

ألتفت له عبد الرحمن قائلاء 


- هی قالت کده 
أومأً برأسه قائلاء 
ایوہ بابا قالها تعالی معانا قالتلوا عاوزه اقعد مع ماما يومين قبل ما تسافر 

: خرج يوسف من غرفة عبد الرحمن متوجها إلى غرفته فسمع والده يناديه‎ 
E 


ألتفت اليه وأقبل عليه فى اهتمام ولهفة وهو غير مصدق أنه سمع أسمه من فم والده اخيرًا 
فقال: 


- نعم يا بابا 

وقف حسين ينظر إليه وقد لانت ملامحه كثيرا وقال: 
- مريم كانت عاوزه تأجل الفرح ليه؟ 

نظر له بدهشة قائلاء 


- وحضرتك عرفت ازای 


أعاد حسين سوؤاله وكأنه لم يسمع تعليقه : 
- مریم کانت عاوزه تأجل لیه؟ 
يوسف: 

- كانت بتقولى أنا بعفيك من الجواز مني .. وكانت مصممة ومش عاوزه توضح السبب 
يمكن علشان كنا واقفين فى الصالة مش عاوزه حد يسمعنا .. وبعدين ايهاب دخل ومعرفتش 
اکمل کلامی معاها. 


أخرج حسين هاتفه وأعطاه لیوسف قائلاء 
- الرساله دى مريم بعتتهالى واحنا راجعين فى السكة.. أقراها 


أخذ هاتف والده وقرأ رسالتها " أنا فهمت ماما اللى حصلى .. بس مقولتلهاش مين اللى 
عمل كده فيا .. وفهمتها انك ضغط على يوسف علشان یستر علیا ویتجوزنی وهو وافق 


شهامة منه " 
ظل يوسف يقرأها مرات ومرات وهو غير مصدق ما فعلتهء نظر إلى أبيه متسائلا وقال: 
- طب ليه؟ 


قال حسين بخفوت وثقة: 

- دہ فسرلی سبب تغیر أمھا وکسرت نفسها قدامی 
وقال وهو يستدير وكأن الأمر ليس ذو أهمية: 
ن أت :اتر فت كو شن 


ودخل غرفته وأغلق الباب › أبتسم يوسف وقد شعر ببداية لين والده تجاهه ولكنه يعرف 
والده جيدا» ليس من السهل أن يظهر مشاعره بسهولة 

دفعت علا وليد بعيدا عنها بجدية وهى تقول:‎ 
عیب کده یا ولید‎ - 


قال وهو يحاول جذبها مرة أخرى : 


- ليه بس یا حبیبتی.. انت خطیبتی 

قالت وهی تدفعه مجدداً : 

- أديك قلت خطيبتك مش مراتك... 

أصطنع وليد الحزن ورسمه على ملامحه ببراعة وهو يقول: 


- خلاص يا علا براحتك .. خليكى كده بعيده عنى .. أنا بصراحة مش قادر اتأكد من مشاعرك 
وانت بعیده عنی بالشکل ده.. 


ونظر لها نظرة جانبية وهو يقول: 

- نتجوز ازاى وانا لسه مش متأكد من مشاعرك ناحیتی 

جلست بجواره وقالت برقة: 

- يعنى ماما تدخل ولا هند هيبقى المنظر مش لطيف .. وبعدين يعنى هو انت لسه هتتأكد من 
مشاعرى ما انت عارف انى بحبك 

أطرق برأسه ثم نظر إليها بعتاب قائلا: 

دالا غير فة ناوشن رة و لكان الامش لفن فا ا خن لما تخر 
مع بعض وبمسك ايدك بتحسسينى انك بتمنى عليا وانك مش موافقة 

ونهض واقفا وقال بتبرم: 

- بصراحة بقى يا علا انا راجل حامى ومحبش الست اللى مشاعرها باردة.. كده مش هنفهم 


بعض ... لو انت یابنت الناس هتفضلی کده یبقی مفیش داعی نضيع وقت مع بعض اكتر من 
کده 


اقتربت منه وامسكت يده قائلة: 
- بس انت عارف انى بثق فيك ليه بتقول کده 
اوماً برأسه بسخرية قائلاء 


- اه صح بأمارة لما قلتلك تعالی اتفرجی على شفتك علشان تقولیلی هتتوضب ازای رفضتى 
وقلتبا ل ۴ % 


قالت علا بهدوء ظاهری : 

- يعنى ينفع يا وليد اروح معاك شقة واحنا لسه مخطوبين 

قال بسرعة: 

- هو انت هتروحى تعملى ايه .. خلاص بقى متجيش تقوليلى خلصت الشقة ولا لسه وهتحدد 
معاد الجواز امتى والكلام بتاعك ده.. وبعدين للدرجادى خايفة مني وبعدين الشقة دى فى 
بيت عيلة يعنى مش هتبقى لوحدك معايا 

ثم قال بنفاذ صبر: 

- بصی یا علا انا کدہ اتآکدت ان درجة مشاعرنا مش زی ما انا كنت متخیل.. أنت کدہ مش 
هتفهمینی .. لما بتعملی کده وبتردی کلامی وانت لسه خطیبتی اومال هتعملی آیه لما نتجوز 
تناول مفاتيح سيارته وهم بالإتصراف وهو يقول : 

- مستنی ردك 


ترکته يذهب وجلست تفکر وتدور کلماته فی عقلها .." آنا کده عرفت انك مش ناوی على 
جواز وانك خطبتنى علشان ابقى سهلة معاك" .. ولمعت عینیها بخبث وهی تقول: 


- ماشى يا وليد يابن الآكابرلما نشوف انا ولا انت. 

اليوم التالى تقابلت مريم بسلمى فى الكلية › صافحتها سلمى وهى تنظر لها بسخرية وتقول: 
- أزيك يا حجة مريم 
قابلت مریم سخريتها بهدوء وقالت: 
- يارب ...أدعيلى أبقى حجة بجد دى حاجة تشرف ان الواحد يزور بيت ربنا 
شعرت سلمى بغصة فى حلقها من وقع كلمات مريم عليها وقالت : 
- اه اه طبعا هو حد يطول 


وتابعت : 


- وأخبار العريس ايه 

- الحمد لله تمام 

أقبلت صديقة أخرى لمريم وعانقتها بحرارة وهى تقول : 
- وحشتینی أوی یا مریم 


نظرت سلمى لصديقتها الأخرى بتهكم» فقد كانت هى الأخرى محتشمة فى ملابسها فقالت 
سلمى للفتاة: 


- ودى حاجة تزعلك يا سلمى 

نظرت لها سلمى بدهشة وقالت: 

- ايه ده انت تعرفینی 

قالت؛ 

- الكلية كلها عارفاكى شباب وبنات ... ده انت اشهر من النار على العلم 
ثم نظرت لمريم بابتسامة مشاغبة وقالت: 
ربنا يبعدنا عن النار ويجعلنا من أهل الجنه 
نظرت لهما سلمى شذرا وقالت : 

- ربنا یهنی سعيد بسعيدة 

ضحكت الفتاة مرة أخرى وقالت لهاء 

- لا یا ستی ربنا یهنی یوسف بمریم 
والتفتت إلى مريم قائلة: 


- فى عروسة تيجى الكلية قبل فرحها بيوم 


قالت اشلفى مثفاجاة: 

- أيه د انت فرحك بکره يا مريم..كده متعزمنيش يا وحشة 
قالت مریم ببرود: 

- لا ازاى انت معزومة طبعا 


كعادة سلمى دائما ما أن يراها الشباب من الصنف الذى ينجذب للحلوى المكشوفة يقبل 
عليها وعلى من بجوارها دون تردد» أقبل عليهن فجأة أحد الشباب صافح سلمى وقال لمريم 
وصديقتها : 

- های یابنات ازیکم 

نظرت مريم لصديقتها وقالت: 


أخذتها صديقتها وذهبت لمكان آخر بعيد عن سلمى › تابعهما الشاب بعينيه ثم الفتت إلى 


- هی البت دى بقت محترمة کده ازای 

ضربته سلمى على كتفه قائلة بغضب: 

- قصدك ايه يعنى هو انا مش محترمة 

غمز لها وهو يقول: 

- أنت باشا يا باشا ...هو أنت فى زيك يا قمر ! 

مال الحاج حسين للأمام وقال بتركيز : 


زى ما فهمتك كده يا عفاف أحلام هتيجى الفرح ولازم تحجزى بينها وبين فاطمة بأى 
شل أا مش غارزين هشال و غاوزين خد عزف عا حاجا. القرح قيفي فيه تفن 
غرب کتیر 


قالت عفاف بتوتر: 


- والله ده انا قلقانة من دلوقتی یا حسین.. حتی لو زی ما قلتلی کده ان أحلام فیها حاجات 
كتيره اتغيرت .. برضة عمرها ما هتتغير من ناحية فاطمة.. ده اللى بينهم كبير أوى 

قال بهدو ء: 

- إن شاء الله ميحصلش حاجة .. انا كمان هبقى حاطط عينى عليهم .. و كلمت إبراهيم 
وبلغته علشان یبقی واخد باله ومیتفاجأش ونبهت عليه میجیبش سيرة لمراته 

تنهدت عفاف وقالت باضطراب: 

- ربنا یستر 

الفصل السابع والعشرون 
صعد عبد الرحمن إلى شقته وأخذ يتجول فى أركانها يتلمس عطر زوجته التى فارقتهء أخذته 
قدميه إلى غرفة نومهاء فتح بابها وأضاء مصباحها فى شجن › نظر إلى فراشها ويالها من 
مفاجأة » لقد كانت نائمة فيه» أختلج قلبه واقرب منها ببطء وحذر» أزال خصلات من شعرها 
كانت لا تريد أن تفارق وجنتاهاء طبع قبلة رقيقة على وجنتها فاستيقظت » نظرت له بحب 
وشوق وقالت: 
- وحشتنی أوی 
أحاطت رقبته بذراعيهاء فاقترب منها اكثر وهو يقول بابتسامة عذبة : 
أقترب أكثر وأكثر وفجأة» تلقى ركلة شديدة فى معدته أستيقظ على آثارها المؤلمة»ء أعتدل 
فی جلسته فوجد نفسه فی فراشه ویوسف نائما بجواره » مسح وجهه وهو یقول: 
- استغفر الله العظيم ... 


وأمسك بساق يوسف التی رکتله ودفعها بعیدا وهو يوقظه ویهتف به: 
- أيه يا أخى ده.. صحتنى من أحلها نومة كنت عاوز أكمل الحلم.. 
أعتدل يوسف فزعا وهو يقول: 

- أيه فى أيه؟! 

قال عبد الرحمن بسخط : 

- الله يقلق منامك يا أخى .. أنت أيه اللى منيمك جانبى 

قال يوسف وهو یتثائب: 

- مش عارف.. آنا آخر حاجه فاکرها اننا کنا بنرغی مع بعض 

دفعه عبد الرحمن بعيدا لينهض من فراشه قائلاً : 


- طب امشى روح نام فى أوضتك الله يكون فى عون مراتك اكيد مش هتستحمل تنام جنبك 
ليلة واحدة 


خرج يوسف من غرفة أخيه وهو يتمتم بشجن : 
- ولا حتى ليلة يا عبد الرحمن 

وفی الصباح كانت أحلام تنادى مريم وإيمان: 
- يالا یا بنات ..ایهاب قال جای ياخدكوا بعد ربع ساعة خلصتوا ولا لسه؟ 
خرجت ايمان وهى تجر حقيبتها الصغيرة قائلة: 
- خلاص يا ماما مريم فاضلها حاجات بسيطة 
جلست بجوار أمها حول مائدة الأفطار وهى تقول باهتمام: 
- هو حضرتك مش هتیجی معانا فعلا 
ألفتت إليها أحلام قائلة: 


- آجى فين... أنا هاجى على معاد الفرح على طول بالليل 

خرجت مريم ووضعت حقيبتها بجوار حقيبة ايمان وهى تقول: 

- ليه یا ماما ما تیجی معایا 

أبتسمت أحلام وهی ت تقول : 

- مينفعش يابنتى البيت الكبير ميتحملنيش انا وفاطمة اليوم كله 

ردت إيمان بتفكير: 

- والله يا ماما انا مش مصدقة ان طنط فاطمة يطلع منها كل ده..هى اه صحيح مش ودودة 
معانا زی طنط عفاف بس مکنتش اتخیل انها تطلع کدہ 

ألتفتت لها أحلام وقالت محذرة اياها: 

- أسمعی یا ایمان الست دی لازم تخلى بالك منھا کویس اوی ومتخطلتیش بیها إلا فى 
المناسبات بس .. دى ست مش سهلة واوعى يخيل عليكى حركات الطيبة اللى بتعملها ..دى 


ممثلة درجة أولى.. أسرار بيتك أوعى تطلعيها بره أبدا.. وأوعى تصدقى حاجة على جوزك 
إلا لما تسأليه وتسمعى منه كويس .. أنت فاهمانى انت واختك ولا لاءِ؟ 


أومات برأسها وقالت مريم: 
- نت کذه خوفتیتا افتر 
هزت رأسها نفيا وقالت بثقة: 


- لا متخافوش طول ما عمکم حسین موجود وفی صفكم متخافوش منها ...لکن محدش فیكوا 
يرميلها ودنه أبدا ولايسمع منها نصيحة 


تنهدت ايمان وقالت: 

- عموما احنا كده كده مش بنختلط بيها حتى وفاء مفيش بينا وبينها علاقات قوية زى فرحة 
أبتسمت وهى تربت على يدها قائلة : 

- أدیكى شوفتى وجربتيها بنفسك 

قالت مريم متسائلة : 


- أنت صحيح يا ماما هتسافرى بكره الصبح 
أومأت برأسها وهی تقول: 
- ايوا مش هینفع اقعد اکتر من کده.. وادینی اهو اطمنت عليكوا 


أعلن هاتف أحلام عن اتصال من إيهاب وأخبرها أنه ينتظرهما بالأسفل» ودعت أحلام كل 
منهما وانطلقتا عائدين إلى البيت الكبير مرة أخرى 

وقفت سيارة إيهاب الصغيرة أمام المنزل قائلا بعجلة من أمره:‎ 
يالا انزلوا عندى شغل لازم اخلصه قبل العصر‎ - 
قالت إيمان بتعجب:‎ 
كمان مش هتدخلنا الشنط .مش كفاية نزلتنا بيهم من عند ماما لوحدنا‎ - 
أشار ايهاب إلى باب المنزل قائلا:‎ 
أومال ده واقف بیعمل ايه‎ - 
ألفتت إيمان فوجدت عبد الرحمن واقفا ينتظرهم عند البوابة الخارجية ›عندما رآهم اقترب‎ 


من السيارة وفتح الباب الخلفى وأخرج الحقائب › ترجلت إيمان من السيارة وبعدها مريم 
بخطوات متثاقلة حين قال إيهاب لعبد الرحمن: 


- أنا راجع العصر ان شاء الله 
أومأً له عبد الرحمن برأسه والتفت إلى إيمان ومريم قائلا بابتسامة: 
- حمد لله على السلامة 


ظهر يوسف وهو يمر بالبوابة ويتجه إليهم بابتسامة صغيرة» اقترب منهم وقال مرحبا وهو 
يهم بحمل أحدى الحقائب : 


- حمدلله على السلامة.. أتأخرتوا أوى 


أوقفته يد عبد الرحمن تقطع عليه الطريق قائلا بحزم: 


- معلش دى شنطة مراتى شيل التانية 

نظر له يوسف بدهشة قائلاء 

- وفيها أيه؟ 

قال بجدية: 

- لا معلش محبش حد يمسك شنطة مراتى 

أختلج قلب إيمان مرة أخرى ودق بقوة أكثر فهومن الأساس يطرق بشدة منذ أن رأته قادما 
نحوهم» حمل عبد الرحمن حقيبة إيمان التى سارت خلفه واتجه إلى الداخلء نظر يوسف إلى 
مریم وهو يحمل حقیبتها قائلاً: 

- نا عاوز اتکلم معاکی ضروری 

لم ترد ولم تنظر إليه بل أشاحت بوجهها واستبقته للداخل» وقف عبد الرحمن أمام المصعد 
والتفت إلى إيمان قائلا بهدوء وهو ينظر لعينيها: 

- طبعا الشنطة هتطلع شقتنا مش كده 


خفضت بصرها وهی تقول: 
- أيوه .. بس هفضل مع مريم علشان الكوافيرة زمانها جاية 
أمسك كفها بحنان قائلاء 


- على فكرة آنا منمتش غير ساعة واحدة بس .. من ساعة ما كنت عندكم وانا بافكر فيكى 
وحتى الساعة دى حلمت بيكى فيها .مش قادر استحمل الدنيا ولا ليا نفس لحاجة وانت 
زعلة مني. 


قاطعه اقتراب مريم ووقوفها بجوارهما › صعدوا إلى الطابق الثانى أولا حيث كانت عفاف 
تنتظرهم › تهلل وجهها بسعادة غامرة حين رأتهما وعانقتهما بحب كبير وحنان بالغ 

ثم قالت فى سرعة: 

- يالا يابنات أطلعوا بسرعة جهزوا نفسكم .. فرحة بتقولى الكوافيرة جاية كمان ساعة 
ثم التفتت إلى مريم قائلة: 


- وانت يا مریم بصى كده فى شقتك ولو لقيتى حاجة ناقصة قوليلى على طول 
أبتسمت مريم أبتسامة باهته وهى تقول: 
او 


كان عبد الرحمن ويوسف قد صعدا بالحقائب للطابق العلوى وهبط يوسف إليهم وترك عبد 
الرحمن » أستقلت الفتاتان المصعد وعندما توقف توجهتا إلى شقة مريم ولكنهما وجدا عبد 
الرحمن ينتظر إيمان عند باب شقتهما وقال لها على الفور: 


- ايمان عاوزك خمس دقایق بس 

توترت إيمان وهى تنظر إلى مريم ثم تنظر إليه معاتبة : 

- معلش أصل يدوب نلحق ..مفيش وقت 

مالت مريم على أذنها قائلة بهمس: 

- روحی شوفیه انا لسه هدخل آخد دوش .. على ما اطلع من الحمام تکونی جیتی 
أومأت برأسها موافقة فى اضطراب وذهبت إليه › دخلت شقتها ودخل خلفها وأغلق بابها 
بهدوء» نظر إليها نظرة طويلة معاتبة ولكنها مشتاقة» نظرة محبة شغوفة ولكن تغلفها 
الحيرة وأخيرًا تكلم قائلاً: 

- ممکن اعرف انا عملت أيه علشان تتغیری کده معایا 

أطرقت برأسها وقالت فى خفوت : 

- مش وقت الكلام ده دلوقتى لازم أروح أجهز مريم 

أقترب منها يتفحصها بعمق وقال: 


- یا ایمان متسبینیش کده قولیلی حاجة .. ریحینی.. آنا معرفش غیر موضوع کلام مرات 
عمى لكن أيه علاقة كلامها بيا أنا وأنت 


قالت بابتسامة شاحبة: 
- أوعدك بعد الفرح ما يخلص هقعد معاك ونتكلم زى ما انت عايز 


قال بحب: 


أبتسم ابتسامة حائرة وقال: 


- ليه ؟.. علشان بحبك 


قالت دون أن تنظر إليه: 

- متأكد؟ 

أقترب منها ومسح على وجنتها قائلا: 

طبعا متأكد معقول مش حاسة بيا کل ده 

أطرقت برأسها مرة أخرى ولم ترد › فاقترب منها وأخذها بين ذراعيه وضمها بقوة › 
أستسلمت لضمته فلقد كانت تشتاق لرائحته مثلما يشتاق هو إليهاء ضمها أكتر وأغمض 
عينيه وقال : 

- والله لو تعرفى لما بتبقى زعلانة مني بيحصلى أيه عمرك ما هتزعلى مني أبدا.. بقولك من 
ساعة ما رجعت من عندكوا وانا حاسس انك زعلانة مني وحتى معرفش ايه السبب .. وانا 
النوم مجافينى منمتش غير ساعة وحتى الساعة دى حلمت بيكى.. كل ما احاول انام افتكر 
ملامحك وانت مضايقة وعنيكى اللى بتلمع بالدموع احس وانا بغمض عینى انى بغمعض 
على شوك .. وادى النتيجة بقالى يومين منمتش بسبب حضرتك يا هانم. 

أبتسمت وهى تدفن رأسها فى صدره بهدوء» لقد كانت تشعر بالسكينة والراحة من وقع 
كلماته الرقيقة الصادقة. ومن أثر ضمته التى تستمع فيها إلى نبضات قلبه المتسارعة 
وكأنها تهفو إليها شوقاء ظلا هكذا وقت ليس بالقصير لم يشعرا بالوقت ولا بعقارب الساعة 
التی كلما قفزت زادت ضمته لها وكأنه يخشى أن تتركه وتمضى. 

قطع هذا الوصال رنين هاتف عبد الرحمن > رفعت رأسها وقالت وهى تنظر إليه : 

وضع رأسها على صدره مرة أخرى وقال بهمس: 


- سیبیه یرن 

ولكن هاتفه أصر على قطع هذا الوصال الحميمى فقالت بابتسامة: 

- هو بقى مش هيسيبك .. شوف كده لتكون حاجة مهمة 

نظر إلى عينيها بعمق قائلاً: 

- مفيش أهم منك عندى 

أبتسمت وهى تضع يدها فى سترته وتأخذ منها الهاتف › نظرت إليه وقالت: 

أغمض عينيه مرة أخرى وتنهد تنهيدة طويلة وكأنه يطبع صورتها داخل مقلتيه حتى لا 
تفارقهما أبدا › تناول منها الهاتف وهو يتلمس أطراف أناملها مداعباًء وضع الهاتف على 
أذنه قاتلا ء 

- السلام عليكم .. 

أستمع إلى والده قليلاً بتركيز وقد ارتسمت على وجهه ابتسامة عابثة ثم قال : 

- حاضر یا بابا ٹوانی واكون عندك 

رفع رإسها إليه لتلتقى عينيهما مرة أخرى قائلا: 

- کنا بنقول أيه 

أبتعدت وهى تخطو باتجاه الباب وتفتحه قائلة: 

- يلا انزل شوف عمى وانا رايحة لمريم 


توجهت إلى شقة مريم وأخرجت مفتاحها ودلفت بسرعة للداخل وأغلقت الباب ببطء وهى 
تعلو وجهها ابتسامة خجلة › أتجهت إلى غرفة مريم التى كانت انتهت من الإغثسال للتو 
وتجفف جسدها بالمنشفة › فتحت إيمان الباب فانتفضت مريم وهى تحتضن منشفتها 
وعندما وقعت عينيها على اختها فزفرت بقوة وهى تقول: 


- يخرب عقلك یا ایمان رعبتینی 


تبادلت الفتاتان الضحكات ولكن نظر إيمان وقع على جرح غائر أعلى ساق مريم فاقتربت 
منها وهى تنظر إليه فى تفحص وتقول : 


- أيه الجرح ده يا مريم ؟ 


نظرت مريم إلى حيث تنظر إيمان > ووضعت أطراف آناملها على الجرح تتحسسه فتذكرت 
لحظة سقوطها وهى يغشى عليهاء تذكرت قطع الزجاج التى سقطت على أطرافه المهشمة 


قطع ذكرياتها صوت إيمان وهی تقول: 


- أنت وقعتى على أيه ولا اتخبطتى فأيه .. أرتجفت مريم مع تذكرها الحادث وشعرت بالألم 
وكأن الجرح مازال حديثا وقالت بارتباك : 


- مش فاكرة . 

قالت ایمان وهی تضغطه فليلاً: 

- مش فاكرة ازاى ... مش بيوجعك طيب؟ 

حركت مريم رأسها نفيا وقالت: 

- لا 

ثم لفت المنشفة جيدا لتخفيه وهى تتصنع المرح: 

- يالا بقى الست زمانها جاية › أدخلى خدى دش انت كمان 

أستسلمت مريم للمزينة تمشط شعرها وثزينها بينما جلست إيمان وفرحة يتجاذبان أطراف 
الحديث ويتضاحكان .. قالت إيمان بتساؤل: 


- فين وفاء مطلعتش ليه ولا حتى سلمت علينا لما رجعنا 
مطت فرحة شفتيها وقالت: 
- مش عارفة بس شكلها محرجة من اللى امها عملته 


قالت إيمان بتعجب: 


- سبحان الله وفاء غيرهم خالص 
أومأت فرحة موافقة: 
- ده حقيقى.. بس أكيد اللى أمها بتعمله هى مش راضية عنه علشان كده تلاقيها مكسوفة 
تطلع 
تناولت إيمان هاتفها وطلبت رقم وفاء وانتظرت ثوان إلى أن أتاها صوتها بخفوت: 
- السلام عليكم ..ازيك يا إيمان 
- وعليكم السلام .. أيه يابنتى مطلعتيش ليه.. الكوافيرة هنا 
قالت وفاء بخجل: 
- معلش يا إيمان انا هبقى احط حاجة خفيفة كده 
قالت إيمان بإصرار: 
- لا مينفعش .. لازم تطلعى حتى لو مش هتعملى حاجة .. كفاية انك تقعدى فى وسطينا 
سيطرت وفاء على دموعها وقالت بتماسك: 
- ربنا یخالیکی یا إیمان بس بجد مش هقدر 
زاد إصرار إیمان وهی تقول: 
- لو مطلعتیش هنزل اخدك بنفسی ..ها قلتی ايه 
أبتسمت وفاء من بين دموعها وهی تقول: 
لالا خلاص خليكى انا طالعة اهو 
أغلقت إيمان الهاتف فى حين قالت لها فرحة: 
- والله انت طيبة أوى يا إيمان.. يابخت عبد الرحمن بيكى 

وفى المساء كانت الحديقة تتلألاً فى زينتها الجديدة بلمسات جمالية وضعها إيهاب وفرحة 


بنسمات عليلة وعبير الورود المتسلل إليها ليجعل النسمات تتحول إلى شذى رائع يأخذ 
بالألباب ويبعث على الإسترخاء فيحلو استنشاقه ببطء وكأنه سحر. 


ومرة أخرى يتكرر نفس المشهد ويوسف يقف أمام مراته يرتدى حلته الآنيقة السوداء ولكن 
كانت تعلو شفتيه ابتسامة لا يستطيع تفسيرهاء قطع ابتسامته صوت عبد الرحمن الساخر 
وهو يقول: 

- اضحك اضحك ما انت مش عارف أيه اللى مستنيك 

ألتفت إليه يوسف قائلاء 

- أيه ده انت لحقت تتعقد من الجواز 

وقف عبد الرحمن بجواره فى المرآة وهو يهندم سترته وقال: 

- ياعم مش لما اتجوز الأول ابقى اتعقد 

نظر له يوسف متعجبا من کلماته وقال: 

- نعم .. اومال إيمان دى تبقى أيه خطيبتك 

دفعه عبد الرحمن ليلتفت مرة أخرى إلى المرآة وهو يقول: 

- خليك فى حالك.. 

خرج يوسف إلى شرفته ينظر إلى الحديقة التى تزينت كالعروس وهو متعجبًا من السعادة 
التى يشعر بها برغم من أنه يعلم أن هذا الزواج ماهو إلا غطاء شرعى لما حدث بينهما 
> بدأ المدعوين بالحضور وكان أول من حضر هى علا بصحبة والدتها وأختها هند التى 
وقفت تنظر حولها وهى تقول لأختها : 

- شايفة اللى اتحرمت منه اختك 

قالت علا بصوت هامس: 

- ممكن ترجعيله انت وشطارتك 

لقت مريم النظرة الأخيرة فى مرآتها بينما قالت إيمان: 


- ماشاء الله.. أنت قمر والله يا مريم اللهم بارك 


عانقتها فرحة ووفاء › ألتفتت إليهم مريم قائلة: 

- أنتوا كمان قمرات 

قالت وفاء بمشاكسة وهى تقول: 

أنتوا بقى غيرانين منها ولابسين فساتين كتب الكتاب بتاعتكوا 
ضحكت فرحة قائلة: 

- والله یاختی مش بمزاجنا .. کل واحدة فینا جوزها صمم تلبس کده 
أقتربت إيمان من مريم وقالت مداعبة : 

- بس أيه ده يا مريم .. فى عروسة تلبس الحجاب يوم فرحها ده ايه العقد دى 
تلون وجهها خجلا وقالت: 

- خلاص بقی بطلی .. مكنتش فاهمة وادینی فهمت ياستى 

طرقت عفاف الباب فالتفت الجميع إليها وقالت مريم فى سعادة متفاجأة: 
- ماما ! 


كانت أحلام بصحبة عفاف فهرولت مريم إليها وعانقتها › نظرت أحلام إليها وإلى فستانها 
الأبيض وحجابها الحريرى الذى زاد جمالها وقالت: 


- عروسة زى القمر يا مريم .. كان حلمى اشوفك انت واختك واخوکى يوم فرحكوا 
قالت إيمان مداعبة : 

- ما انا لاإبسه فستان كتب كتابى اهو يعنى كأنك حضرتى فرحى برضة 

عانقتها والدتها وقالت: 

- ربنا يسعدکوا یا ولاد 

ربتت عفاف على ظهرها قائلة: 

- ربنا يديكى طولة العمر وتشوفى ولادهم 


نظرت إليها أحلام بمودة وامتنان وقالت: 

- متشكرة يا عفاف .. طول عمرك طيبة وانا مطمنة على ولادى معاكى 

أدمعت عينيى إيمان ومريم وهما يتبادلان النظرات بينما قالت فرحة: 

- وبعدين .. الميكب هيبوظ كده 

نظرت إليهم عفاف قائلة: 

- هو فين الميكب ده انا مش شايفة غير زبدة كاكاو 

ضحك الجميع .. وفجاة عم الصمت حينما ارتفع صوت فاطمة بغضب وقسوة وهى تقف على 


باب الغرفة وتستند إلى حافته بيد ومتخصرة باليد الأخرى وذبذبات الشر تتقاف من حولها 
وتقول : 


- أنت أيه اللى جابك يا أحلام 

نظر الجميع إليها بينما استدارت أحلام نحو عفاف وقالت بابتسامة هادئة : 
- يالا يا ام عبد الرحمن العريس مستنى تحت خدى البنات وانزلى 

قالت عفاف باضطراب: 

- انا هتصل بإيهاب يطلع ياخدهم 

ساد الصمت للحظات وصعد إيهاب فى الحال وتناول كف مريم وقال لوالدته: 
- يالا يا ماما 

أومأت برأسها وقالت: 

- انزلوا انتوا وانا جاية وراكوا 

زاغت نظرات الجميع بين أحلام وفاطمة فى صمت قطعته أحلام : 

- يالا اتحركوا الناس تحت 

بدأوا فى الهبوط للأسفل وتأخرت عفاف عنهم فقالت لها أحلام : 

- انزلی انت يا عفاف 


حرکت رأسها نفيًا وقالت بإاصرار : 

- مينفعش .. والمفروض ننزل كلنا .. مش وقته الكلام ده احنا فى فرح ولادنا 

أوقفتها فاطمة وهى تصيح بها : 

- بقیتی حبیبتها یا عفاف .. اه ما انتوا بقیتوا نسایب 

أقتربت منها أحلام بعينين حادتين قائلة: 

- أنت عاوزه أيه يا فاطمة 

قالت فاطمة بنظرات تشع حقداً: 

- تطلعی حالا من البیت ده ومتوریناش وشك تانی 

ضحكت أحلام بطريقة استفزازاية وقالت: 

- تانى يا فاطمة .. تانى عاوزانى امشى .. مكفكيش أول مرة مشيت فيها من عشرين سنة 
قالت فاطمة بحدة وبغض: 

- ویاریت المرة دی مترجعیش تانی لحد ما حد فینا يموت ماهى الدنيا متستحملناش سوا 
أحتفظت أحلام بابتسامتها وقالت: 

- لسه بتغيرى مني يا فاطمة ؟ معقول .. مع انى كبرت اهو زى ما انت شايفة ..واللى 
بتغیری عليه كبر هو کمان وقرب هیبقی جد. 

واقتربت أكثر وهى تحدق بعينيها قائلة : 

- ولا انت لسه بتکرهینی علشان علي الله یرحمه فضلنی علیکی 


كادت فاطمة أن تصفعها على وجهها ولكن أحلام أحكمت قبضتها على يدها ونظرت لها 
بتحدى اكبر › تدخلت عفاف هاتفة بحنق: 


- لا انا كده هتصل بالحاج حسين يجى مينفعش كده يا جماعة .. يالا يا أحلام انزلى لولادك 


فى هذه اللحظة كان يوسف ينظر إلى مريم بإعجاب شديد وهو يراها بفستان زفافها الأبيض 
وحجابها الذى زادها إشراقاء تناول يدها من إيهاب وهى تتحاشى النظر إليه وسار بها إلى 


المكان المخصص لهما بالجلوس بينما أمسك عبد الرحمن يدي زوجته وطبع قبلتين على كل 
واحدة منهما وعينيه لم تفارق عيناها الخجلتين وكذلك كان حال إيهاب وفرحة 


سار الأربعة خلف العروسين كل منهما يتأبط ذراع عروسه فى سعادة 
أما فى الطابق العلوى فلا تزال المعركة مستمرة وكانت فاطمة تصفق بغضب وتقول: 


- مبروك یا حلام برافو علیکی.. حققتی کل اللی کنت بتتمنیه وخدتی حسین وولاده ومراته 
کی » ot‏ 


زفرت عفاف بضيق هاتفة: 

- انتيهنا بقى يا فاطمة ... 

ثم نظرت إلى الهاتف وتقول: 

- يارب يسمع الجرس فى الدوشة دى 

وقفت أحلام أمام فاطمة وقالت بصرامة: 

- آنا بحذرك يا فاطمة لو اتعرضتى لحد من ولادى انا ممكن ادمرك 

ضحكت فاطمة بجنون قائلة: 

- هتعملى أيه يعنى .. انت اللى المفروض تخافى على نفسك يا أحلام .. سمعتك مش 
متسحملة 

بادلتها أحلام الضحكات وقالت بهدوء: 


- هعمل كتير يا فاطمة.. يعنى مثلا هقول لكل الناس وأولهم ولادك وجوزك انك كنت بتحبى 
علي الله يرحمه وبتجری وراه بالمشوار وهو کان مطنشك وکنت بتسوقی عليه ناس کتیر 
وهو ولا هو هنا لآنه كان بيحبنى ساعتها .. وفى الآخر يا مسكينة لما رضيتى بالأمر الواقع 


ووقع فيك ابراهيم الراجل الغلبان وهو ميعرفش انك كنت بتحبى اخوه الصغير ..اكتشفت 
برضة انه بيبصلى من تحت لتحت .. نارك قادت مني وخصوصا لما علي مات خفتى لجوزك 
يعملها ويتجوزنى بحجة انه یربی ولاد اخوه..علشان کده اتجننتی وعملتی علیا فیلم انهم 
هیقتلوا ولادی ویقتلونی وادتینی فلوس › وأشارت إلى عفاف قائلة : 


- وضحكتى على الغلبانة دى وخوفتيها ان جوزها هيروح فى داهية وجبتيها معاكى علشان 
اصق .. لأنك عارفة انى بصدق عفاف» صرخت بها فاطمة : 


- أخرسى يا أحلام.. آنا عمرى ما جريت ورا حد.. أنا مش زيك .. أنت اللى كنت بتجرى ورا 
ابراهيم ولما لقيتيه شخصيته ضعيفة ومش هیقدر یقف قدام ابوه سبتیه وادورتی على علي 
الله يرحمه 


ضحكت أحلام قائلة وقد أعجبها اشتعال النار بقلب فاطمة وقالت: 

وهه لن فة م ان ن کو بجو 

كادت فاطمة أن تهم بصفعها ولكن عفاف صرخت : 

- كفاية.. كفاية.. حرام علیکوا .. ده الزمن بينسى الموت ورغم كده معرفش ينسيكوا كرهكوا 
ا 

وفجأة دخل إبراهيم وحسين واقترب حسين من عفاف وامسك يدها بقلق قائلا: 

- مالك يا عفاف بتصرخى ليه ايه اللى حصل 

نظر إبراهيم لزوجته قائلا: 

- انتوا ايه اللى مقعدكوا هنا سايبين الناس والمعازيم وقاعدين هنا ليه 

قالت فاطمة بغل واضح: 

- أبدا كنا بنصفى حساب قديم 

أشار حسين إلى أحلام وقال بحسم: 

- لو سمحتی یا ام ایهاب انزلی دلوقتی اقعدی جنب بنتك متسیبهاش فى لحظة زی دى 


Kk 


أما فى الأسفل فكانت عينيى هند تراقب عبد الرحمن وتتبعه كظله» وكان وليد يهمس لعلا أن 
تصعد معه الآن ليريها شقتهما ولم يكن يلحظ العين التى تراقبه بابتسامة غاضبة كريهةء 
بينما لم تكن تعلم إيمان وفرحة المفاجأة التى أعدها لهما عبد الرحمن وإيهاب 


RN 


الفصل الثامن والعشرون 
- أسمعى بس .. أنت هتطلعى تشوفيها وننزل على طول 
أبتسمت علا وهى تضغط على يد هند الجالسة بجوارها وقالت: 
- أوك مفيش مشكلة علشان تتأكد بس انى بثق فيك 
أنتبهت هند لضغطة علا وكما اتفقت معها سابقا بأن هذه الضغطة معناها أن تتدخل فور 


أفلتت علا يد هند وهى تنهض واقفة مع وليد فنهضت هند هى الأخرى ووقفت أمامهما 
قائلة: 


- أيه يا علا رايحة فين . 

قالت علا بتلقائية مدروسة: 

- طالعين نبص على الشقة بتاعتنا علشان نشوف هتتشطب ازاى 
أدت هند دور الشغوفة بإمتياز وهى تقول: 

- ايه د بجد طب انا جاية معاكوا 

تدخل ولید وهو يلف كتف علا بذراعه قائلا: 

- خلیكى مع ماما يا هند لحس تضايق .. أحنا مش هنتأخر 

أدت دورها جيدا مرة أخرى وهى تقول: 

- ١ه‏ صحيح طب ما نجيب ماما تشوفها معانا .. دى برضة ام العروسة 
عادت هند خطوتين للخلف لتخبر والدتها فى حين قال وليد بضيق: 
- أيه بقى الخنقة دى 

نظرت له علا وتظاهرت بعدم الفهم وهی تقو 


- مالك يا حبيبى فى حاجة؟ 

عادت هند ومعها والدتهما وقد أبدت موافقتها للصعود معهم لرؤية منزل الزوجية 
أبتسم لها وليد ابتسامة حانقة وهو يقول: 

- ١ه‏ طبعا يا طنط اتفضلى 

أستبقهم للداخل وهو يزفر بقوة فى غضب بينما هند وعلا يتبادلان نظرات مكر وانتصار 


لم يمكتوا كثيرا فى الداخل بمجرد أن فتح لهم باب الشقة المخصصة لزواجة ودخلوا 
وطالعوها فى دقائق وخرجوا سريعاء وما إن خرجوا إلى الحديقة حيث حفل الزفاف حتى 
وقعت عيناه على سلمى التى تنتظرهم عند المدخل وعينيها يتطاير منها الشرر › لم تنتظر 
کا ر وف دک 


- بقى دى أخرتها يا وليد.. بقى أعمل علشانك كل ده وفى الآخر تروح تخطب واحدة تانية.. 
أما وريتك ..أما فضحتك.. آنا هاروح اقول ليوسف كل خططك 


أمسك ذراعها بقوة وهو ينظر إليها بغضب ويضغط أسنانه بقوة وقال: 

-عارفة لو ماتخرستيش هاعمل فیكى أيه 

تقدمت علا منهما بينما وقفت هند ووالدتها يشاهدان ما يحدث فى دهشة › أقتربت علا قائلة: 
- فى حاجة یا آنسه؟ 

- وانت مالك انت بتدخلى ليه بين واحدة وجوزها 

نظرت له علا بدهشة وقالت: 

- نعم..جوزها 

ألتفت إلى سلمى بغضب وحنق: 

- أنت بتخرفى ولا أيه.. أنا اتجوزتك امتى ان شاء الله .فى الحلم 

قاطعته وهى تصيح بوجهه وتشير إلى الشقة المشئومة بجوار المصعد: 


- لايا خويا فى الشقة دى 

جذبها من يدها وحثها على الخطى السريع خلفه مرغمة حتى وصل بها إلى جراج السيارات 
والتفت إليها وصفعها بقوة حتى ارتدت إلى أحدى السيارات وسال الدم من بين شفاها 
فصرخت فى غضب: 

- ماشى يا وليد والله لاروح أحكى ليوسف واقوله أنك كنت بتفترى على مريم وانك مطلعتش 
شقتها ولا حاجة وانك كنت مستنيه وكنت عارف انه هيجى وراك وهقوله انك قصدت تدیله 
حبوب علشان يتخدر وميحسش هو بيعمل ايه وانك اتفقت معايا انى اخد مريم شقة مفروشة 


وافهمها ان ده بيتى وكنت عارف انه هيراقبها وكان كل هدفك انك تفضحه والرؤوس 
تتساوی وميقدرش يفتح بقه معاك تانی 


أحكم قبضته على ذراعها حتى آلمتها وصرخ فيها: 
- اسمعی يابت انت... مش انا اللى تهددينى 


لو عاوزه تروحی تحکی روحی .. میهمنیش .. آنا کده ولا کده شريك فی البیت وشريك فی 
الشركة يعنى اللى هتقوليه مش هيأثر عليا لا حد هيرفدنى ولا حد هيقدر يطردنى... ديتها 
ابویا يزعل منی یومین وخلاص .. وانت مش هتطلعی بحاجة من ورا کده إلا انی عمرى ما 
هبص فى وشك تانى ومش هتشوفى مني اللى كنت بتشوفيه.. لكن لو طلعتى عاقلة وحلوة 

کده ... هنفضل مع بعض .. فلوس وفسح وکل اللی انت عرفتینی علشانه ...ها قولتی ایه؟ 


بکت وهی تحاول أن تخلص ذراعها من يده وهی تقول: 

- سیبنی بقى أيدى حرام عليك 

تركها وهو يدفعها للخلف مجدداً ويشير إلى رأسه قائلا: 

- عقلك فى راسك تعرفى خلاصك دورى على مصلحتك احسنلك 

أشتد بکاؤها وهی ت تقول: 

- كده برضة يا وليد تعمل فيا كده .. يعنى اللى خطبتها وهتتجوزها دى فيها أيه احسن مني 
أقترب منها ومسح على شعرها aE‏ وقال: 


- يا عبيطة ده انت اللى فى القلب ..وبعدين جواز أيه هو انا بتاع جواز 
نظرت له بدهشة وقالت: 

- یعنی ایه.. اومال خطبت ليه 

أقترب منها ولف ذراعيه حول خصرها قائلا: 

- هما وحياتك يومين وهخلع منها وهرجعلك صاغ سليم 

قالت وهی تبتعد عنه: 

- انت بتضحك عليا بكلمتين.. فاكرنى هبلة فى حد بيخطب يومين ويخلع 
قال ولید ضاحکا: 

- آنا 

قالت بد هشة وقد تغيرت ملامحه تماماء 

قال بنفاذ صبر: 

- من الآخر كده.. البت دى منشفة دماغها وانا حبيت ألينها بالدبلة اللى لبستهالها .. فهمتى 
بقی 

- یعنی انت بقی عينك فارغة 

أومأً برأسه موّكداً بعبث قائلاًء 

- بالظبط کده ادیکی عرفتی... یالا بقی خدیها عن قصیره وامشی دلوقتی 
قالت باستفزاز: 

- انا لسه مباركتش لمريم 

هتف بحنق: 


قال يعنى بتحبيها أوى ... يالا اطلعى من باب الجراج وهنتقابل بكرة وهقضى معاكى يا 
ستى طول اليوم 


خطت هند وعلا خطوات سريعة بخفة ليعودا أدراجهما إلى مكانهما قبل أن يعود وليد» جلستا 
وهما يلتقطان أنفاسهما بصعوبة وقالت هند: 


- سمعتی يا علا 
أومأت برأسها ووضعت أصبعها على فمها وهى تقول لهند: 
- ولا كأنك سمعتى حاجة 


قالت هند باستنكار ؛ 

- یعنی ايه یا علا.. هی دی کمان فیها مصالح 

قالت علا موكدةء 

- بالظبط كده زى ما اتفقنا قبل كده أى معلومة تعرفيها تحوشيها لحد ما يجى وقتها 
ونظرت بعیدا فی شرود وهی تقول: 

- أما بقى بخصوص هدفه من خطوبتنا ... انا هخاليه يندم ويقع فى شر أعماله 

أستقلت سلمى سيارتها الصغيرة وقادتها فى شرود والأفكار تتزاحم فى عقلها: 

- صح .. آنا هستفاد أيه لما افضح كل حاجة ... كل اللى هیحصل انى هخسره للأبد ومريم 
سمعتها هتتصلح عند يوسف 

وأبتسمت فى سخرية وهى تقول: 

- متضحكيش على نفسك يا سلمى انت كده ولا كده كنت متأكدة انه مش هيتجوزك ومکنش 


هامك حاجة متعمليش فيها مصدومة طالما بيصرف عليكى يبقى خلاص خالى الفايدة تكمل 
للآخر 


عاد وليد إليها قائلا بلهفة مصطنعة: 


- متزعليش يا حبيبتى دى واحدة مجنونة كانت بتشتغل معايا زمان ومشيتها .. وانا طردتها 


خلاص 
أبتسمت برقة وقالت: 


- تصدق فعلا شکلها مش طبیعی خالص .. وبعدین دخلت هنا ازای دی 


رفع کتفیه وقال: 


- انا عارف .. اهو كل فرح ولا مناسبة فى بيتنا لازم تحصل فيه بلوى شكل.. أسترها علينا 
يارب 


Kok 
وقفت فاطمة بجوار زوجها تراقب نظراته جيدا فالتفت إليها وقال بحدة:‎ 
أنت وبعدین معاکی هتفضلی تراقبینی کده لحد امتی‎ - 
قالت فاطمة بحنق:‎ 
لحد ما زفته دی تمشی من هنا وتغور‎ - 
قال متأففاًء‎ 
لاحول ولا قوة إلا بالله .. يافاطمة عيب كده احنا مش صغيرين على العمايل دى.. روحى‎ - 
طيب سلمي على خطيب بنتك ووالدته‎ 
تأبطت ذراعه رغما عنه وقالت:‎ 
اه وماله يالا نروح سوا‎ 


شعر حسين ببعض الهدوء عندما وجد ملامح السعادة عادت مرة أخرى إلى وجه عفاف بعد 
أن كانت يغلب عليها الحزن مما سمعت من أحلام وفاطمة وهى تجلس بجوار يوسف 
بسرور وتربت على يده وتبتسم له بحب هو ومریم» أما احلام فکانت تجلس بین مریم 
وإيمان... حتى جاء عبد الرحمن وبسط كفه أمامها قائلا : 


- تعالى يا إيمان لحظة لو سمحتى 

وضعت يدها فى يده فتناولها وسار بها خطوات ووقف أمامها قانلا بحب: 
- أيه رأيك فى شهر عسل جديد بدل اللى راح مننا 

نظرت له بدهشة يغلفها الخجل وقالت: 

- ازای یعنی 


أشار لإيهاب الذى كان يقف بعيدا عنهما بخطوات يتكلم مع فرحة وهی تبدو فى كامل 
سعادتها › أقبل إيهاب وفرحة التى تعلقت بذراع عبد الرحمن بابتسامة واسعة وهى تقول: 


- متشكرة يا عبد الرحمن حقيقى مفاجأة تجنن 

نظر لها إيهاب باستنكار: 

- ياسلام.. على أساس ان انا ماليش دور فى المفاجأة يعنى 
قالت إيمان بابتسامة حائرة : 

- مفاجأة ايه؟ 

لف إيهاب ذراعه حول كتفها وقال بمرح: 

- هذروح مع يوسف ومريم نقضى شهر العسل معاهم 

دفع عبد الرحمن ذراع إيهاب ولف ذراعه هو على كتفها قائلا: 
- لو سمحت متحطش أيدك علی مراتی تانی 

والتفت إليها قائلاً : 

- ها أيه رأيك فى المفاجأة دى 

أرتبكت إيمان واقتربت فرحة منها قائلة : 

- هی دى عاوزه رأى.. طبعا موافقة 

قالت إيمان بتردد: 

- بس احنا مجهزناش هدومنا ومش معقول نطلع نجهزها دلوقتی 
قالت فرحة بحماس : 


- لايا ستى مش هنوضب حاجة .. دول كانوا متفقين مع ماما على كل حاجة وهى قامت 
بالواجب وزيادة 


أكد عبد الرحمن على كلام فرحة وقال: 
- الحقيقة دى كانت فكرة بابا .. هو اللى اقترح وخطط واحنا نفذنا 


داعبته إيمان وقالت وهى تضع يدها على خصرها: 
- ده انتوا عصابة بقى 

أومأت فرحة وقالت : 

- بالظبط كده.. عصابة بودى وهوبة 


أقتربت هند منهم وهى تتهادى بدلال ووقفت أمام عبد الرحمن وهى تنظر إليه بشوق وتمد 
يدها لتصافحه وتقول: 


- أزيك يا عبد الرحمن ليك وحشه والله 

ارتبك عبد الرحمن بسبب نظرات إيمان الحارقة لهما وقال : 
- الحمد لله تمام 

قالت وهى مازالت باسطة كفها ليصافحها: 

- مش هتسلم عليا ولا ايه ... 


شعرت إيمان أن عبد الرحمن سيصافحها لشعوره بالحرج من يدها الممدودة فأسرعت 
واخذت يدها وصافحتها ھی وقالت بابتسامة باردة: 


أبتسمت لها هند ابتسامة صفراء وهى تقول: 
- ليه ده حتى عبد الرحمن مثقف ومتعلم 
بادلتها إيمان نفس الإبتسامة وقالت: 

- شرع ربنا مالوش علاقة بالثقافة أو الجهل 


وتابعت : 


الف القن هر إلى يقي غارف امون دبنة وبقرم بها أا اتجاش هى الئل هما 
اتعلم وخد شهادات يفضل برضة مش عارف دینه بیأمره بأيه وبینهاه عن أيه 


أختفت الأبتسامة وقالت فى حنق : 


- فرصة سعيدة يا مدام 
وغادرت فى سرعة بخطوات حانقة › فقالت فرحة موجهة حديثها لإيمان: 
- البت یاعینی غرقت فی شبر ميه حرام علیکی يا إيمان 


نظرت إيمان إلى عبد الرحمن الذى كان ينظر إلى الأسفل وكانه يتامل حشائش الأرض التى 
يقف عليها وقالت له: 


- بتبص على الأرض كده ليه 
قال وکأنه یفكر بعمق: 
- لا ابدا بفتكر انا صليت العشاء ولا لاء ... 


نظر إيهاب إليه بدهشة ثم انفجرا فى الضحك › لم تستطيع فرحة كتم ضحكاتها وهی تحتضن 
إيمان وتقول : 


- أخويا شجاع أوى قدامك على فكرة 


لم تتمالك إيمان نفسها وضحكت رغما عنها. 


Nok 
مالت أحلام على أذن مريم قائلة:‎ 
مالك يا مريم مكشرة کده ليه؟‎ - 
انتبهت مريم لحديث والدتها وقالت بخفوت:‎ 
أبدا ياماما.. تلاقينى سرحت ولا حاجة‎ - 
قالت أحلام بتنبيه:‎ 
لا أبتسمى الناس بتبص عليكى وبعدين جوزك بیبص علیکی هو كمان‎ - 


ألتفتت مريم بحركة تلقائية ليوسف الذى يجلس بجوارها فأشاح بوجهه عنها والتفت إلى 
والدته التى تجلس بجواره فقالت له: 


- ايه یا حبیبی عاوز حاجة؟ 

يوسف : 

- مش کفایة کده مش نمشی بقی لسه ورانا سفر 

أومأت برأسها وهى تبتسم له موافقة وقالت : 

- طيب استنى اروح اقول لابوك 

ذهبت عفاف إلى زوجها وأبلغته بالأمر فذهب إلى عبد الرحمن وإيهاب وقال: 

- يالا بقى علشان تلحقوا وقتكوا لسه الطريق طويل 

تحرك الجميع وسط تبريكات الأهل و المدعوين وتقديم التهانى وعانقتهم أحلام عناق طويل 
وودعتهم فهى أيضا ستسافر وتعود من حيث جاءت. 

بعد ساعات مرهقة دخل أخيرًا كل زوجين إلى جناحهما الخاص › أسرعت إيمان إلى شرفة 
جناحها الكبيرة لتنظر إلى المنظر البديعء فلحقها عبد الرحمن ولف ذراعه حولها قائلا: 

- هنا بقى تقدرى تستمتعى بجد .. البلد هنا مش زحمة خالص والشواطىء تقريبا فاضية 
تنهدت فى أرهاق قائلة: 

- طبعا دى بعيدة جدا لازم تبقى رايقة 

قال بابتسامة عذبة: 

- أنا جبتك هنا مخصوص علشان تعرفى تستمعى براحتك.. علشان المرة اللى فاتت مكنتيش 
عاوزه حتی تنزلى تبلى رجلك فى المية وكنت خايفة الهدوم تلزق عليكى.. هنا الحياة بسيطة 
أوى وعلى طبيعتها والشط بين الجبال ووراه نخيل كتير . 

نظرت إليه وقالت فى اهتمام : 

- مصر فيها أماكن حلوة جدا المصريين نفسهم عمرهم ما شافوها طب احنا ليه دايما 


مركزين على السياح اللى جايين من بره ومهملين فى السياحة الداخلية جدا... تقريبا معظم 
المصريين ميعرفوش ان بلدهم فى اماكن ساحرة كده 


قال بترکیز: 


- فكرة برضة.. سيبينى افكر فى الحكاية دى بس لما نشوف الأول السياحة الزوجية 
لم تفهم معتى كلماته فقالت بشسائل: 

- يعنى أيه السياحة الزوجية 

تصنع عبد الرحمن أنه يهم بشرح معنى كلماته وقال بجدية: 

- تعالى وانا اشرحلك بالتفصيل 

ثم توقف فجأة قائلا: 


- ولا اقولك غيرى هدومك وانا هدخل اخد دش .. ولما اطلع اشرحلك كل حاجة بالتفصيل 
اقل 

كانت مريم جالسة على طرف فراشها تنظر حولها وتدور عينيها فى الجناح الخاص بهما 
حتى دخل يوسف وأغلق بابه ووقف ينظر إليها ويتأملها حتى شعرت بالإضطراب أكثر› 
وراودها شعورها بالخوف تجاهه مرة أخرى فأغلقت عينيها وهی تحاول أن تهدئ من 
روعها فقال: 


- طبعا تعبانة من السفر ومحتاجة تنامى 

اشار إلى الحمام الملحق بالغرفة الداخلية قائلا: 

- ادخلى غيرى لو تحبى وانا هدخل البلكونة لحد ما تخلصى علشان نصلى ركعتين مع بعض 
نهضت فى سرعة واقفة مكانها وقالت بسخرية: 

- نصلی رکعتین لیه.. دہ لما یبقی جواز حقیقی مش زینا کده 

شعر بالتوتر وصمت فليلا ثم قال: 

- خلاص زی ما تحبی 


تركها وخرج إلى الشرفة يستنشق الهواء العليل ويحاول أن يركز تفكيره فى طريقة التعامل 
التى ستكون بينهما فى الأيام القادمة › اخذت مريم ملابسها ودخلت الحمام › أغتسلت فى 
سرعة وبدلت ملابسها وخرجت من الحمام إلى الفراش مباشرة وتدثرت جيدا »عندما شعر 


بها قد انتهت دخل هو الآخر وأخذ ملابسه من حقيبته الشخصية ودخل إلى الحمام أغتسل 
وخرج سريعاً » مر أمام فراشها فوجدها متدثرة جيدا وتلف الغطاء حولها بعناية وتنظر إليه 
وتتابع تحركاته بقلق وخوف › آلمه كيرا ذلك الشعور وتلك النظرة الخائفة من عينيها فوقف 
أمام باب الغرفة الداخلية قائلا: 


- الأوضه دى ليها مفتاح لو حابة تقفلى على نفسك وانا هنام على الكنبة بره قدام التلفزيون 
لو احتاجتى حاجة نادى عليا. 
لم يتلقى منها أى أجابه فخرج واغلق الباب خلفه وبعد ثوان شعر بها توصد الباب بالمفتاح 
جيدا من الداخل › لم تتمالك نفسها كثيرًا فلقد كان الأرهاق أكبر من أى مقاومة فاستسلمت 
للنوم سريعا » وكذلك هو استسلم للنوم على الأريكة فى الخارج 
Nok‏ 
خرج عبد الرحمن من الحمام وهو يدندن بسعادة رغم الأرهاق الواضح على عينيه 
ولكن سعادته لم تكتمل» فلقد وقع بصره على إيمان التى استسلمت للنوم سريعا هى الأخرى 
> حاول إیقاظھا ولکنھا لم تستجیب › حاول مجدداً وهو یکاد أن یبکی: 
- إيمان أصحى بقى عاوز اشرحلك السياحة الزوجية 
تمتمت وهی تغط فى النوم : 
- بعدين ابقى اشرحلى السياحة النيلية 
أعتدل وهو يمسح رأسه بحنق وهو یردد: 
- نيلية ... النيلية دی على دماغی انا دلوقتی ياختى 
وأخذ الوساده وقذفها بها وهو يقول: 
- نامی ياختی نامی .. 


تحسست الفراش بجوارها حتى وصلت لتلك الوسادة › أخذتها ووضعتها على رأسها ثم 
ف ت عينيها ببطىء وابتسمت ثم عادت للنوم مرة أخرى 

أستيقظت فرحة فى الصباح ونظرت إلى ملابسها قائلة: 

- یاه دہ انا نمت بهدومی من کتر التب 

نظرت بجوارها فوجدت حال إيهاب ليس افضل من حالها › هو أيضا نام بملابسه 
حاولت ان توقظه مرارا حتی استيقظ وقال وهو مازال مغمض العينين: 

- ده مش سفر دى علقة سخنة .. اخوکی ده مجنون ملقاش غير آخر بلاد المسلمين 
أبتسمت فرحة بإرهاق قائلة: 


- بس المكان هنا هادى أوى ومش زحمة زى باقى المصايف .. وبعدين أول مرة آجى نويبع 


قام بصعوية قائلا: 

- طب انا هدخل اخد دش و اخرج اطلب الفطار .. 

ثم نظر إليها وهى مازالت بفستان العقد فقال ضاحكا: 

- فى عروسة تنام بفستان الفرح.. لو حد شافك دلوقتى يقول عليا ايه ... فسيخة! 

ضحكت فرحة وهو يأخذ ملابسه ويتجه للحمام ثم تناولت الهاتف وأجرت اتصال بإيمان التى 
أجابتها بعد مدة قصيرة وقالت بصوت ناعس: 

- السلام عليكم 

- وعليكم السلام .. انت لسه نايمة 


- ١ه‏ يابنتى المشوار كان صعب أوى حتى اخوكى لسه نايم فوجأت به يأخذ الهاتف من يدها 
وأستند برأسه على ذراعها وهو يتحدث إلى فرحة : 


- عاوزه ايه يا رخامة بتتصلى ليه على الصبح كده 
- ايه ده مالك طلعت فيا كده ليه.. طب الحق عليا انى بطمن عليكوا 


حاولت إيمان أن تسحب يدها من تحت رأسه وهو يتحدث ولكنه لم يسمح لها بذلك وهو 
يقول لفرحة: 


- لا متشكرين متطمنيش تانى ومش عاوز اسمع صوتك انت ولا جوزك النهاردة يلا سلام 


أنهى الأتصال ثم أغلق الهاتف تماما وهى مازالت تحاول عبئا أن تنهض من جواره ولكنه 
لف ذراعيه حولها وقال بابتسامة مشرقة: 


- متحاوليش دخول الحمام مش زى خروجه.. انت وقعتى يا قطة 
حاول أن يقبلها ولكنها وضعت يدها على شفاه وقالت بسرعة: 
أنا جعانة وعاوزه افطر حالاً.. وكمان عاوزه ادخل الحمام 
جلس بجوارها قائلا بضجر : 


- اه هنبدأً بقى فى شغل العيال ..عاوزه ادخل الحمام عاوزه اكل عاوزه انام .. ناقص تقوليلى 
عاوزه اروح لماما 


نهضت مسرعة واتجهت إلى الحمام بخطوات واسعة وهى تقول : 

- طب والله جعانة أوى لو سمحت اطلب الفطار على ما اطلع 

تناول الهاتف وطلب الرقم الداخلى للفندق وهو يقول : 

- لما نشوف هتتحججی بأیه تانی 

جلست إيمان وعبد الرحمن يتناولان طعام الأفطار فى الشرفةء تناولت إيمان أول رشفة من 
کوب الشای وهو تقول باستمتاع: 

- الله کان نفسی فیها وی الکوبایه دی من امبارح 

أمسك كفها وخلل أصابعها بين أصابعه وقبض عليها برقة ونظر إليها بحب قائلا: 

- طب وبالنسبة للى قاعد جمبك ده .. طب یارب ابقی كوباية شای علشان تحبینی أوی كده 
ضحكت إيمان على طريقته وقالت برقة : 

- ربنا يخاليك ليا 

آلقى نظرة على كوب الشاى فى يدها قائلا: 

- هى الكوباية دی مبتخلصش ولا أيه 


أخذت عدة رشفات وقالت متسائلة: 

- بتسأل ليه؟ 

أخذها منها ووضعها على الطاولة الصغيرة أمامهما وهو ينهض قائلا: 
- انا بقول كفاية كده الشاى مضر بالصحة 

نهضت معترضة وقالت: 

- لا لسه مخلصتش 

جذبها للداخل وهو يقول: 

- ده انا اللى خلصت خلاص ارحمينى شوية 

فتحت مريم باب غرفتها ببطء بعد أن ارتدت ملابسها ونظرت إلى الأريكة تبحث عن يوسف 
ولكنها لم تجده › تقدمت خطوتين ونظرت داخل الشرفة فوجدته متكأً إلى السور وغارق 
بعمق فى تأمل المنظر البديع على مد بصره › أتجهت نحو باب الغرفة الخارجى وفتحته 
وهمت بالخروج ولکنها سمعت صوته آتی من خلفها قائلا: 

- رايحة فين 

أستدارت ببطء وهى تتجنب النظر إليه وقالت: 

- خارجة اتمشى على البحر شوية 

تحرك من مكانه واتجه إليها ووقف بمسافة ليست بعيدة منها وقال بهدوء: 


- مینفعش تخرجی دلوقتی 
قالت د بحذق: 


- ليه ان شاء الله 


حافظ على هدو ۶ه قائلاء 


- أولا الفطار جاى حالا .. ثانيا المفروض اننا عرسان جداد .. على الأقل قدام اخواتك 
واخواتى ومينفعش حد فيهم يشوفك طالعة دلوقتى وكمان لوحدك 

أبتعدت عن الباب بضيق وجلست إلى الأريكة بعصبية قائلة: 

- يعنى هتحبس معاك هنا ولا أيه 

طرق الباب › كانت خدمة الغرف › أخذ يوسف طعام الأفطار ووضعه أمامها على الطاولة 
وقال: 

- طب افطرى الأول وبعدين نتكلم 

قالت بضجر: 

- مش عاوزه آكل معاك 

أوماً برأسه وقال: 

- زی ما تحبی 


ثم أخذ أحد الأطباق الفارغة ووضع لنفسه بعض الطعام فيه ودخل الشرفة» جلس فيها 
وتناول طعامه › أنتهت مريم من طعامها ودخلت غرفتها وأوصدت الباب مرة أخرى بدلت 
ملابسها وجلست على فراشها تفكر: 


- كيف من الممكن ان يجتمع المجرم والضحية فى مكان واحد > کیف یمکن ان تتعایش 
المغتصبة مع من اغتصبها تحت سقف واحد! 


وفى أمواج الأفكار التى تعصف بعقلها سمعت طرقات خفيفة على الباب فقالت بضيق: 
- افندم 

- من فضلك عاوز اتكلم معاكى شوية 

- مش عاوزه اتكلم معاك سیبنی فی حالی 

أتاها صوته باصرار أكبر وهو يقول: 

- من فضلك افتحى الباب لازم نتكلم 


نهضت على مضض تنفست بعمق وفتحت الباب وقالت بتأفف: 


- افندم .خير 

قال بهدو ء: 

- تحبی نقعد فین.. هنا ولا بره؟ 

نظرت خلفها ثم عادت برأسها إليه وقالت: 

- هتقعد فين هنا.. بره طبعا 

تنحى عن طريقها وتابعها بعينيه حتى جلست على الأريكه فجذب أحد المقاعد ووضعه 
امامها وبطريقة تلقائية مال للأمام فابتعدت حتى الصقت ظهرها بمسند الأريكة فى قلق وهى 
تقول: 

- لو سمحت ابعد انت عاوز ايه بالظبط 

وأشارت محذرة: 

- انا بحذرك لو قربت مني 

قاطعها : 

- متکملیش انا اللى مش هقرب من غير ما انت تقولى 

عقدت ذراعيها أمام صدرها وحاولت أن تتظاهر بالشجاعة وقالت: 

- عاوز تقول أيه خلصنی 

تكلم بهدوء وهو ينظر إليها بعمق : 

- معلش انا مش قصدى اضايقك .. لكن فى حاجة مهمة عاوزك تعرفيها.. صحيح هى مش 
هتغير من وضعنا شىء لكن برضة لازم تعرفيها 

أشاحت بوجهها فى صمت ولم ترد فتابع حديثه: 


- لما كنت فى شقتك فوق وسألتك على الشقة اللى طلعتيها مع سلمى قولتيلى انها شقتهم 
بيتهم يعنى... أنا روحت تانى واتاكدت أن دى مش شقة عادية دى شقة مفروشة وكمان 
سمعتها مش ولابد.. والبواب آکدلی کده زی ما أکدلی يوم ... 


يوم افج 

زفرت بقوة وقالت: 

- تانی ..عاوز تشوه سمعتی تانی ..أنت أيه يا أخى انت .. 

قاطعها بحسم قائلا: 

- أنا مش عاوز غير انك تسمعينى للآخر.. أشوه سمعتك ازای وانت بقیتیى مراتى 
- اومال بتقول کده ليه 

قال وهو ينظر إليها بألم : 

- لو سمعتينى للآخر هتفهمى.. لكن انت مش عاوزه تسمعى مني حاجة 

صمتت مرة أخرى ثم قالت: 

اتفضل قول اللى عندك 

أردف قائلاء 

- انا راقبت البت اللى اسمها سلمى دى وعرفت عنوانها .. والبيت اللى عايشة فيه مع امها 
مش هو اللى خدتك فيه يوم الفرح 

نظرت له بحدة وقالت : 

- وأيه المطلوب مني 

قالت بتأن: 

- تحكيلى اللى حصل بالظبط من ساعة ما ركبتى معاها لحد ما وصلتك البيت 
نهضت من أمامه وحاولت أن تتخطاه وهى تقول بغضب: 

- انت عاوز تدور على أی مبرر للى عملته 


قال ببعض الإنفعال: 


- انا قلتلك من الأول ان مفیش شىء هیتغیر .. لکن لو سمحتی جاوبینی انا مش عاوز الآقى 
مبرر لنفسى.. أنا عارف انى مجرم وانى استحق الأعدام مش أنى اتكافىء واتجوزك.. 
جاوبينى.. أنا حاسس ان الحكاية دى وراها سر .. مش هيحصل حاجة لما تحكى اللى حصل 


ردت إنفعاله بانفعال مماثل وهی تقول: 


- حاضر هحكيلك اللى حصل علشان متفتحش الموضوع ده تانى 


وتابعت وكأنها تتذكر: 
: لما ركبت معاها قالتلى هنروح نتمشى بالعربية شوية. . قلتلها لا هنروح نوصلهم للمطار 
قالتلی هتدبی المشوار ده کله ليه واقنعتنی ..المهم. . بمجرد ما ركبت وقبل ما تطلع بالعربية 


لقيت ولاد خالتها ركبوا معانا وقبل ما اعترض كانت ھی طلعت ولما عاتبتها قالتلى انها 
هتوصلهم البيت علشان مامتها طلبت من خالتها تبعتلها أمانه معاهم وبعدين نروح انا وهى 
نتمشى بالعربية زى ما كنا متفقين.. روحنا البيت واتصلت بمامتها مردتش مرة والتانية 
مردتش ... ولاد خالتها قالولها هنطلع نشوفها .. طلعوا واحنا استنينا فى العربية وبعد شوية 
نزلوا .. قالولها ان مامتها عاوزاها ضروری وتقریبا کده كانت تعبانة 


أتحايلت عليا اطلع معاها خمس دقايق ت تشوف مامتها وتنزل توصلنی تانی. .. طلعنا ودخلت 
ھی لمامتھا أوضتها هى وولاد خالتها وخرجت قعدت معايا وسابتهم جوه معاها وقالتلی ان 
مامتها مكنتش لاقيه الدوا بتاعها وهى ادتهولها.. وطلبت مني استنى شوية لحد ماتطمن 
فی مکان تانی 

کان يستمع بانصات شديد ويتفحصها وهی تقص عليه ما حدث وعندما انتهت قال: 

- ومشوفتيش مامتها طبعا 

حركت رأسها نفيا وقالت: 

- لا مدخلتش عندها 

أوما برأسه وقال: 

- أنت عمرك ما روحتی بیتهم قبل کده؟ 

أجابته قائلة بنفاذ صبر: 


لا روحت طبعا وقعدت مع مامتها بس هما کانوا ساکنین فی مکان تانی.. بس هما عزلوا 
قبل فرح إيمان بأسبوع تقريبا 


قطب جبينه وقال بتركيز: 
- أسبوع.. 


ثم نظر إليها وقال : 
- لا يا مريم سلمى معزلتش ولا حاجة ولو حابة تتأكدى روحيلها لما نرجع هتلاقيها معزلتش 


وتابع فی تفكير: 
۴ طالما قالتلك قبلها بأسبوع انها عزلت يبقى الحكاية مترتبة .. بس ليه.. وأيه المقصود 
قالت بعصبية : 
- شفت بقی انت بتدور علی مبرر ازای ... مرة تقولى كنت واخد مخدرات ومرة تقولى 


سمي ودتك فف مقرو ا ,انت غارز توصل ا وتر ات آے اللى شفرل ها 
وجبتها منين وانت عمرك ما شربت سجاير صلا 


ألتفت إليها وقد ترابطت الأفكار فى ذهنه وقال فى شرود : 
- آنت کده جاوبتی على سوالی 


Keo 


الفصل التاسع والعشرون 


- هتعمل ايه يا مجنون ..! 


أخذ عبد الرحمن عصى ملقاة عند الشاطىء قائلا: 


- أستنى وانت تعرفى 
وبدأ فى حفر صورة لقلب كبير على الشط وكتب بداخله "بحبك يا إيمان" 


أبتسمت إيمان وهى تنظر إلى ما يفعل وترقرقت عيناها بالدموع › وعندما انتهى ألقى 
العصاة جانبا والتفت إليها وهو يقول بسعادة: 


- أيه رأيك فی خطی 

نظر إلى عينيها فوجد آثار الدموع تلمع بها وهى تبتسم فى شجن وتنظر إليه بحب» أخذ كفها 
فى كفه ووضع عليه قبلة طويلة ثم لفها بذراعها وضمها إليه فى حنان وقال معتذرا: 

- انا آسف.. أنا مكنتش مقدر النعمة اللى ربنا أنعم عليا بيها بس الحمد لله انى فوقت لنفسى 
قبل ما تضیعی مني یا حبیبتی 

فاضت اللآليء من عينيها وهى تتأمل عينيه بحب فمسح دموعها بأنامله وهو يقول: 

يا للآليء عينيها حدثيها آني عشقتها .. واجمعى عمرى ودمى واصنعى عقدا لها 

أبتسمت وقالت بخفوت: 

- أيه ده وکمان بقیت شاعر 

همس لها: 

- عمری ما عرفت اقول شعر .. آنا لقیته طالع کده من قلبی معرفش ازای 

تشابكت أصابعهما فى بطء وعينيهما متعلقة ببعضها البعض › وفجأة وضعت يد بقوة على 
كتف عبد الرحمن من الخلف وسمع صوت أجش يقول بعنف: 

- بطاقتك يا روميو 

أستدار عبد الرحمن وهو يستعد للعراك ولكن ضحكات إيمان جعلته يلتقط العصا من على 
الأرض قبل أن يكمل استدارته ويسرع خلف إيهاب الذى هرول ضاحكا وهو يقول بترجى: 
- خلاص ياباشا مكنتش اعرف انك مباحث 

دفعه عبد الرحمن إلى المياة وهو يقول: 

- والله ما انا سايبك 


وقفتا إيمان وفرحة تضحكان على مزاحهما وتراشقهما بمياة البحر حتى جلس عبد الرحمن 
على الشاطىء بجوار إيهاب وهو يتنفس بصعوبة قائلا: 


- هاخد نفسى واقوم اقطعك 

أقبلت فرحة وإيمان عليهما فقال إيهاب لإيمان بأنفاس متلاحقة : 
- ضربته لحد ما مت من الضرب 

أومأت برأسها قائلة: 

- اه طبعا ماهو واضح 

بينما هتفت فرحة : 

- أنا هموت من الجوع لسه متغدتش لحد دلوقتى 

نهض عبد الرحمن وأخذ يد إيمان فى يده قائلا: 

- لا اتغدوا انتوا احنا هنروح الفندق نتغدى هناك 

هتفت فرحة مرة أخرى : 

- ليه ما نتغدى مع بعض 

حرك رأسه نفيا وقال بجدية : 

- لامش هينفع أصل كنت بشرح لإيمان موضوع كده عن السياحة ولازم اكمله 


نظرت له إيمان بعتاب وحاولت أن تخفى تلون وجهها خجلا من إيهاب الذى لم ينتبه لها 
وقال: 


- سياحة أيه؟ 


تابع عبد الرحمن بنفس الجدية وهو يشرح بكلتا يديه لإيهاب وفرحة اللذان يتابعان شرح 
عبد الرحمن باهتمام وهو يقول: 
- فى سياحة داخلية .. وفى سياحة خارجية فى النص بقى فى سياحة زوجية 


قالت فرحة وهى تحاول فهم ما يقول: 


- يعنى أيه سياحة زوجية 

أردف عبد الرحمن بتركيز: 

- أفهمی .. ده مشروع جدید 

والتفت إلى إيمان التى تقف خلفه وغمز لها قائلا: 

- مبقالوش يومین 

ثم استدار إليهما مرة أخرى وهو يتابع: 

- يعنى يدوب قصينا الشريط 

كانت فرحة تحاول استيعاب ما يقول حين قال إيهاب: 
- هو انتوا هتدخلوا نشاط السياحة فى الشركة بتاعتكوا 
استدارت إيمان تجاه البحر وهى تحاول كتمان ضحكاتها واستمرعبد الرحمن فى الشرح: 
- هو الموضوع كبير لما نرجع مصر هبقى اشرحلك 

أشار لهما وهو يضع يده على كتف إيمان: 

- يالا بقى كفاية عليكوا كده سلام 

بمجرد أن ابتعدوا قلیلا ضربته على کتفه وهی تقول : 

- ماشى يا عبد الرحمن 

قال وکأنه لم يفهم : 

ليه هو انا عملت حاجة .. دہ انا كنت بشرح لهم بس 

ثم ضمها إليه أكثر وهو يقول: 

- بس ايه رأيك مش انا بشرح کویس 

أتسعت عيناها وهى تنظر له وقد تلونت وجنتاها احمرارًا فقال بسرعة: 


- لالا متفهمنیش صح.. آنا قصدی انی کنت بشرحلھم کویس یعنی 


استبقته بخطوات واسعه فلحقها وأمسك يدها › أفلتت يدها منه وأسرعت تجرى فأسرع 
خلفها يناديها : 
- أستنى بس.. يا إيمان.. أستنى.. ده انا يدوب شرحت المميزات.. لسه هناخد الأهداف.. 
هدف ..هدف 

كانت مريم تقف فى الشرفة تتابع أصوات البحر المختلطة بحفيف النخيل وقد جلس يوسف‎ 
يشاهد التلفاز ويلقى عليها نظرة من حين للآخر حتى سمع طرقات خفيفة على الباب»‎ 
أستدارت مريم فى مكانها واتجهت للداخل فى سعادة وهى تسمع صوت إيهاب وفرحة التى‎ 
أقبلت وعانقتها وقبلتها على وجنتها وهى تقول:‎ 
وحشتینی أوی یا مریم بقالی یومین مشوفتکیش.‎ - 
: ثم همست لها‎ 
ها أخبار الجواز ايه‎ - 
أرتبكت مريم ثم قالت:‎ 
تعالى لما اشوف إيهاب لحسن واحشنى اوى‎ - 
خرجت إلي اخيها وعانقته واستكانت بين ذراعيه › فلقد شعرت بالأمان بمجرد أن استمعت‎ 
: لصوته» رفع رأسها وقبلها على جبينها وقال‎ 
ألف مبروك يا حبيبتى.. بصى جبتلك ايه‎ - 
نظرت مريم إلى العقد المجمع من القواقع البحرية مختلفة الألوان وقالت بانبهار:‎ 
ده جمیل اوی جبته منین ده‎ - 
قالت فرحة:‎ 
نزلنا نتسوق شوية وجبنا الحاجات دى من هناك.. إيهاب اول ما شاف العقد قال هيعجب‎ - 
مریم أوی‎ 


اخذت تتأمله بین یدیها باعجاب وتقول: 


- ده حلو اوی أوی.. متشکره اوی یا إیهاب 

تدخل يوسف قائلا وهو يمسك بالهاتف : 

- ها بسرعة تشربوا ايه 

تقدم إيهاب نحوه وهو يقول: 

- لالا مفیش داعی احنا ماشین على طول 

طلب يوسف بعض العصائر وأغلق الهاتف وقال لإيهاب: 

- اقعدوا معانا شوية 

مالت فرحة على اذن مريم قائلة بخفوت: 

- أيه ده يا بنتى فى عروسة تلبس عباية بعد يومين من فرحها 
توترت مريم ورسمت ابتسامة على شفتيها قائلة: 


- أصلى كنت واقفة فى البلكون زى ما شوفتينى كده ويوسف بيزعل لما بقف فيها بهدوم 
IE‏ 


أومأت برأسها متفهمة بينما أشار لهم يوسف أن يجلسوا › جلس إيهاب وفرحة على الأريكة 
الكبيرة › بينما جلست مريم بجوار مسند الأريكة الصغيرة وكانت تتوقع أن يجلس يوسف 
بعيدا عنها نسبيا ولكنه جلس بجوارها ملتصقاً بهاء ولف ذراعه حول كتفها وضمها إليه 
بخفة كى شرت انها التضقت بضر وهو تقول مداغا موجه حبك لفرحة: 


- وانت بقى يا معزة أخبارك أيه 

عقدت فرحة يدها أمام صدرها بغضب طفولى وهى تهتف: 
- مش هتبطل تقولی یا معزة ماشی یا يوسف 

أنتصر لها إيهاب قائلا: 

- متزعليش يا حبيبتى هو يقصد المعزة اللى قعدة جنبه 
صاح به يوسف وهو يضمها آكثر: 


- نعم یا خویا .. انا مراتی دی قمر منور الدنیا کلها.. انا أصلا مش عارف انت اخوها ازای 
تدخلت فرحة: 

- بقی کده ..عموما إیهاب أحلی من مریم بکتیر 

ونظرت إلى إيهاب قائلة: 

- مش کده يا هوبة؟ 

أوما برأسه ممازحاً : 

- طبعا یا حیاتی 

نسيت مريم أمر ضمة يوسف وهى تقاطع فرحة وهى تقول بمشاغبة: 
- ياسلام بقى إيهاب أحلى مني.. تصدقى فعلا انت معزة 

ضحك يوسف وطبع قبلة على رأس مريم وهو يقول: 

- ایوا کدہ یا حبیبتی قطعيها 


طرق الباب ونهض يوسف متوجها إليه › لا تعلم مريم لماذا شعرت بالفراغ بعد أن أرسلها 
يوسف من ضمته» ولا تعلم لماذا تولد هذا الشعور لديها بمجرد أن فارقها وآنها كانت تود لو 
أنه بقى» أنزعجت كثيرًا من هذا الشعور ونفضته سريعا من عقلها ولكن بعد أن عاد بأكواب 
العصير كانت تتبعه بنظرها وتتوقع أن يعود إلى جلسته الأولى وخفقات فلبها تسابق 
خطواتهء ولكنه لم يفعل › جلس بعيدا عنها ولكن على نفس الأريكة › كادت أن تشعر بخيبة 
أمل ولكن قطبت جبينها وهى تحث نفسها على ترك تلك الأفكار الغريبةء تناول إيهاب العصير 
فى سرعة ونهض واقفا وهو يجذب فرحة قائلا: 


ق کا کہ اکر کی خاس فرت طرق 
هتف يوسف مداعبا: 


- بصراحة اه .. ولااقولك أعتبرنى طردتك خلاص 


بعد أن خرجا وأغلق الباب خلفهما واستدار إليها وجدها مازالت جالسة فى مكانها وشاردة 
فى أفكارها المتصارعة وفجأة هبت العاصفة » وقفت مريم فى اضطراب وانفعال وقالت 
بارتباك: 

- أنت ازای تحضنی کده .. هه ازای.. آنت بتستغل انهم قاعدین یعنی وعارف انی مش هقدر 
اتکلم 

حاول أن يتحدث قائلاء 

- انا مکنش قصدی حاجة ۴ 

قاطعته وهی تصیح به : 

- لا انت كان قصدك .. لازم تعرف انى مش طايقاك 

وتلعلمت أكثر وهى تهتف: 

- مش طايقاك انت فاهم ولا لاء 

حاول يوسف أن يكذب الشعور الذى راوده من نظراتها الزائغة وارتباكهاء ولكن انفعالها 
وتلعثمها جعله يقترب منها ببطء وهى تصيح بكلماتها الغير مترابطة وهی تتحاشى النظر 
إليه » وهو يتفحصها بنظراته بعمق › أنتبهت إلى قربه منها فأسرعت إلى غرفتها الداخلية 
وأوصدت الباب بسرعة » لم يكن هناك شىء مجهد فى الأمر ولكن أنفاسها كانت تتلاحق 
وصدرها يعلو ويهبط فى قمة الانفعال › وقف خلف الباب يستمع إلى صوت أنفاسها 
المتقطعة وكأنها تبذل جهدا لتتنفس › وجد نفسه يطرق الباب قائلاً: 

- مریم.. أفتحی 

صاحت من الداخل : 

- مش هفتح أبعد عنى 

قال مهدئا للموقف: 

- طب خلاص أهدى شوية بس وحاولی تنامی 


صاحت مرة أخرى : 


- ملكش دعوة بيا.. مفيش كلام بينا أصلا 
- طب انا آسف طيب لو كنت ضايقتك 
لم ترد عليه ودخلت فراشها وضمت ساقيها بيديها وأرخت رأسها عليهما وهی تقول بهمس: 
- فوقی یا مریم فوقی متنسیش هو عمل فیکی أيه 
ما هذا الشعور الغريب الذى يدور بين الكره والحنين ! 
KN‏ 
جلست علا أمام ولید فی مکتبه وهی تقول : 
- ياحبيبى ما انا أثبتلك انى بثق فيك عاوز ايه تانی 
قال باستنکار: 
- بأمارة أيه.. بأمارة ما جبتى معاكى أختك وامك 
مطت شفتیها وهی تقول: 
- طب وانا اعمل ايه.. هند هى اللى شبطت فينا وبعدين راحت قالت لماما 
قال بلامبالاة: 
- خلاص تعالى معايا النهاردة 
قالت على الفور: 


- ليه مش انا شفتها خلاص .. وبعدين يا حبيبى ذوقك عاجبنى.. أعمل فيها اللى انت عاوزه 
وانا موافقة 


ألتفت إليها بحنق قائلاً: 
- شفتی بقی .. شفتی خايفة مني ازای 
نهضت علا باضطراب وقد شعرت بأنه وضعها بين المطرقة والسندان وقالت: 


- انت عاوز ايه مني بالظبط .. قلتلى تعالى شوفى الشقة علشان تقولى رأيك وافقت وشفتها 
خلاص وأى تعديل هتعمله انا موافقة عليه ..عاوز ايه تانی 


شعر وليد بالضيق فهو أصلا لايحبها وإنما خطبها لهدف معين فى رأسه وهى لا تعطيه 
فرصة لتحقيق هذا الهدف فنظر لها وقال بجمود: 


- خلاص براحتك وکویس انی عرفت اننا مش متفقین من دلوقتی بدل ما کنا نتجوز وبعدین 
نطلق 

أستدارت له بجسدها كله وحاولت تدارك الموقف قائلة؛ 

- ولید انت عارف معنی كلامك ده ايه 

نظر لها وهو محتفظ بنظرته الباردة وقال: 

- أسمى وليد بيه.. واعتبرى الخطوبة اتفسخت 

تجمدت مكانها فهى لم تهزم طيلة حياتهاء فلقد كانت الأذكى دائما › الشعور بالهزيمة مؤلم 
فلم تجد مفر من أن تقول: 

- یعنی انت مبتحبنیش یا ولید 

شعر باللين فى صوتها بعض الشىء فقال: 

- طبعا بحبك أومال خطبتك لیه.. لکن انت مش فاهمانی واحنا مش متفقین فی حاجات كتير 
يبقى الأحسن ننفصل من دلوقتى 

صمتت لبرهة ثم قالت ببطء : 

- خلاص يا حبيبى انا موافقة 

ألتفت إليها يتفحصها قائلا: 

- موافقة على ايه؟ 

نظرت له بحب وابتسمت قائلة: 

- موافقة آجى معاك..علشان تعرف بس انى وانقة فيك واننا مش مختلفين ولا حاجة 
أرتسمت ابتسامة نصر على شفتيه وأخذ مفاتيح سيارته وأمسك يدها قائلا : 


- طب يالا 


أخذت حقيبتها وسارت معه » أستقلت سيارته وظلت طوال الطريق صامتة تحاول أن تجمع 
شتات نفسها لتجد مخرجاً مناسباً للموقف» فهى لا تريد فسخ الخطبة وتريد أن تتم هذه 
الزيجة بأى ثمن ولكنها تعلم آنه سيتركها فى كل الأحوال لذلك لابد من أن تبحث عن مخرج 
مربح حتى لا تخرج منهزمة وخاسرة من جميع النواحى» وضع سيارته بهدوء فى الجراج 
وأخذها وصعد بها شقته بحذر فهو يعلم أن البيت لا يتواجد فيه فى هذا الوقت سوى أمه 
وزوجة عمه فقط. 


فتح الباب بهدوء وبدون أن يصدر جلبة ولكنها أسقطت حقيبتها المفتوحة فوقعت على 
الأرض وأصدرت المفاتيح والهاتف صوتا مرتفعاً على أثر ارتطامهما بالأرض ٠‏ جذبها إلى 
الداخل وهى تقول بصوت مرتفع: 

- فی آیه بتشدنی کده لیه.. 

نجحت فى أن تشتت انتباهه فلا يلتفت إلى حقيبتها التى مازالت على الأرض فى الخارج» 
كانت أمه قد سمعت صوت الأرتطام فشعرت بالقلق فهذا ليس وقت عودة أى منهم من 
العمل» فتحت الباب بحذر فوقعت عيناها على حقيبة علا المبعثرة أمام شقة وليد › وقفت 
وفى هذه الأثناء كانت علا تحاول أن تتكلم بصوت مرتفع وهى تقول: 

- فى أيه مالك بتعمل کده ليه کأننا بنسرق 

حاول کتم فمها وقال بخفوت: 

وطى صوتك أمى بتسمع دبة النملة 

دفعته بعیدا وهی تقول : 

- المفروض انى خطيبتك وانی جاية اشوف شفتنا .. فیها أيه دی بتوطی صوتی ليه 

كتم فمها مرة أخرى وجذبها لحجرة بعيدة عن الباب وحاول أن ينهى ما أراده سريعا وقال: 
- أنت عارفة الناس الكبيرة دقة قديمة ومبيفهموش فى الحاجات دى. 

ثم اقترب منها بابتسامة قائلا: 


- بس انت فعلا أثبتيلى انك بتحبينى زى ما بحبك 


حاولت أن تتحدث وهى تبتعد ولكنه جذبها إليه مرة أخرى وضمها وهو يحاول تقبيلها 


خرجت وفاء من غرفتها لتجد باب شقتهم مفتوحاً وأمها تقف فى الخارج وتقلب محتويات 
الحقيبة بين يديها فقالت: 


- أيه الحاجات دى يا ماما 

نظرت لها فاطمة بدهشة قائلة: 

- مش عارفة يا وفاء.. سمعت صوت حاجة بتخبط على السيراميك خرجت لقيت الشنطة دى 
واقعة ومفتوحة كده 

أمسكت وفاء محتويات الحقيبة وفتحت الحافظة الشخصية وبسهولة علمت لمن تنتمى هذه 
الحقيبة ولكنها تعجبت من وجودها هنا فى هذا الوقت فقالت: 


- دى شنطة علا خطيبة وليد 
- عرفتی منین 


بطاقتها اهي 

جاءت اللحظة التى خططت علا من أجلها وغامرت بهذه الخطوة» سمحت لوليد أن يعبث 
بملابسها ولقد كانت تقاومه بضعف وساعدته فى قطع ازار سترتها لتظهر بشكل المعتدى 
عليها › وعندما وصلت لهذه النقطة قاومت بشراسة ودفعته عنها بعنف وخرجت من الغرفة 
مسرعة إلى الباب الخارجى وهى تصرخ صرخات متتالية شديدة فزعت لها فاطمة ووفاء 
وهما بالخارج» فأخذت وفاء تدق الباب بقوة بينما فتحت علا الباب وخرجت مهرولة لتجد 
فاطمة ووفاء أمامها فاصطدمت بهما وحان وقت الأداء التمثيلى المقنع › أرتمت فى أحضان 
فاطمة وهی تبکی فی انھیار وتقول لها : 

- شايفة يا طنط ابنك بهدلنى ازاى.. شايفة اخوكى يا وفاء 

حاولت وفاء أن تهدنئها وأخذتها للداخل فى غرفتها وأعطتها سترة أخرى عوضا عن الذى 
تمزقت ولقد كانت علا مقنعة جدا فى أداء دورها ببراعة وهى تتلاحق أنفاسها فى حضن 
وفاء وتقص عليهم ما حدث وهنا قال وليد بعصبية: 


انت هتستعبطى يابت .. انت جاية معايا بمزاجك وعارفة انا عاوز منك ايه 


أخذته أمه للخارج ودفعته قائلة: 

- كده يا وليد عاوز تشمت فيا الأعادى .. لو كانت مرات عمك شافتك كان زمانها فضحتنا 
قال مدافعا : 

- ياماما انت بيخيل عليكى الأفلام دى ..دى جاية معايا بمزاجها 

دفعته أمه مرة أخرى وهی تقول: 

- كتك القرف .. أهى دى آخرة المستوى الزفت اللى رايح تخطب منه 

قال بضجر: 

- خلاص بقى مالوش لازمة انا خلاص فسخت الخطوبة 

عندما استمعت علا لهذه العبارة نهضت وخرجت لهم فى انفعال ولحقت بها وفاء التى 
سمعتها تصرخ فيه: 

- يعنى أيه تفسخ الخطوبة 

ثم نظرت إلى فاطمة وقالت : 

- يرضیيكى يا طنط ابنك یبهدلنی كده وفى الآخر يسيبنى 

قالت وفاء على الفور: 

- لاء طبعا 

نظرت لها أمها شذرا وقالت بصرامة: 

- بس یابت انت متدخلیش 

ثم أشارت لعلا وقالت: 

- أنت اللى جيتى معاه برجليكى يبقى انت اللى غلطانة يا روحى.. آنا ابنى راجل 
أنهارت مخططات علا بالكامل وهوت إلى أقرب مقعد وتقول بذهول: 


ده انت عندك بنات ازای تقولی کده 


فاطمة : 

- أنا بنتى محترمة مبتروحش شقق .. يالا يا حبيبتى بطلى تمثيل وخدى بعضك عن قصيروا 
وروحی بیتکوا 

صاحت وفاء بغخضب: 

- بس ده میرضیش ربنا انت کده بتساعديه على الغلط 

- أمشى ادخلى اوضتك 

والتفتت إلى علا وقالت ببرود: 


- انت طالعالنا بهدومك يا حبيبتى يعنى الواد معملكيش حاجة وزى ما دخلنا بالمعروف نخرج 
بالمعروف .. وهنسيبلك الشبكة صدقة 


وفتحت الباب وأشارت وهى تقول: 

- أطلعى بره وما اشوفش وشك هنا تانی 

سارت علا فى الطرقات متخبطة أنهارت أحلامها وآمالها › أنهار ما خططت له وحاولت أن 
تستفيد من وراءه» كانت دائما تبحث عن المصلحة وفقط 


كانت تتوقع أن تنتصر لها فاطمة وتجبره على الزواج بها ولكنها وجدتها امرأة بلا قلب 
وجدت نفسها تعود أدراجها إلى الشركة وهى تريد الأنتقام من وليد وأمه › ولأول مرة 
تتصرف وبدون تفکیر عکس عادتها دائما. 


دخلت مكتب الحاج حسين بدون استأذان كأنها مغيبة وبدأت فى سرد كل ما رأته وسمعته 
یوم زفاف مریم ویوسف وکل ما دار بین سلمی وولید فی الجراج. 
Nee‏ 
مسحت هند على ظهر علا وهی تقول : 
- عيطى يا علا متكتميش فى نفسك كده انا خايفة علیكى 


- أول مرة أخرج من معركة خسرانة يا هند 
قالت هند بذبول: 


اأومال انت كنت فاكرة أيه .. أم وليد ميفرقش معاها حاجة.. وحتى لو كان ابنها عمل فيك 
حاجة مكنتش هتضغط عليه علشان يتجوزك 


أكملت علا بشرود وكأنها لا تسمعها: 


- مكنش قدامى حل تانى ومكنش ينفع ارميله الدبلة واقوله لاء.. ومكنش ينفع اضيع نفسى 
معاه .. كل حاجة كانت ماشية صح لو كانت امه زى منا كنت فاكرة.. لکن دى طلعت ست 
واطية أوى 


- أومال یعنی كنت فاكرة ولید جايبه من بره 
ثم تابعت : 


- پس کویس ان الحاج حسين سمعك وصدقك وكمان مهنش عليه انك يتقطع عيشك وشغلك 
معايا 


قالت علا بنظرة تحدى : 
- متقلقیش علیا.. بکره هتلاقینی رجعت اقوى من الأول . 
NN‏ 
- آنا معرفتش اربى الواد ده يا حسين هاين عليا أروح أموته واخلص منه 
- أنا مش بحكيلك علشان تعمل فى نفسك کده يا ابراهيم 
وضع ابراهيم رأسه بين يديه واستند إليهما وهو يقول بحزن: 
- دی غلطتى من الأول .. آنا مخترتش أم تعرف تربي ولادى 
ثم نظر إلى حسين متابعا: 


- لا وأيه فاطمة واقفة تبجح فى وشى وتقولى محصلش .. البت دى كدابة .. لولا وفاء 
حکتلی على كل حاجة 


ربت حسین على کتفه وهو یقف بجواره قائلاً: 


- خلاص یا ابراهیم استهدی بالل .. المهم دلوقتی تسحب منه مفاتیحه حتی مفتاح شقتکوا 
ميبقاش معاه.. وتخليه تحت عينك لحد ما يعرف غلطه ويتربى بما أن الكلام والنصايح مش 
نافعة معاه 


هتف إبراهيم فى دهشة: 


- أنا اللى هيجننى ليه بيشوه سمعت بنت عمه .. وليه كان عاوز يوسف يقتنع أنها بنت مش 
كويسة ولیه أدی لیوسف مخدرات وازای یوسف ياخدها منه 


شرد حسین فی وجوم وقال : 


- متنساش ان امه مفهماه انهم مش ولاد علي الله يرحمه.. وانهم ولاد حرام علشان کده 
مش حاسس انهم ولاد عمه اللى المفروض يخاف عليهم 


نهض إبراهيم وقال بغضب: 
- الست دى مش هتقعد فى البيت ده تانى.. أنا هطلقها يا حسين وارجعها بيت أهلها 


- أستهدى بالله بس.. ومتنساش وفاء.. ھی ذنبھا أيه تشوف امها مطلقة فى السن ده.. كفاية 
اللى البنت فيه من ساعتها.. 


وتابع وقلبه يعتصر من الألم: 
- وبعدين يعنى ماهو يوسف مصدقش حاجة من اللى اتقالت واهو أتجوز مريم برضة 
وبيحبها .. متحملش همهم فكر بس ازاى تحاول ترجع مراتك وابنك لصوابهم بهدوء کده 
ومن غير انفعال. 

Kok 
شعر يوسف بالقلق عندما أعلن هاتفه عن اتصالً من أبيه › أخذ الهاتف فى سرعة وأجاب‎ 
والده:‎ 


- السلام عليكم 


- وعليكم السلام..مراتك فين 


عقد يوسف حاجبیه قلقاً وهو یقول: 


- نايمة 
- طب اسمعنی کویس .. فى حاجة حصلت وعاوز احكيهالك بس متقاطعنیش 
زاد قلقه وهو یقول: 


- أتفضل يا بابا خير ايه اللى حصل 

قص عليه والده ما حدث بالتفاصيل »› فاتسعت عيناه فى دهشة وذهول وهو يردد: 

- نا مش قادر استوعب 

- ولا انا .. فى بعض التفاصيل مش قادر الم بيها برضة.. وعلشان كده كلمتك .. أكيد انت 
عندك حاجة اللى اسمها علا دى متعرفهاش 

قال یوسف بشرود: 

- أيوا يا بابا حكاية ان سلمى خدتها معاها بعد الفرح دى مريم حكتلى تفاصيلها وانا 
استنتجت منها أن الحكاية كانت مترتبة علشان اظن فى مريم انها بتروح شقق مفروشة 
أردف والده بجدية: 

- طب وحكاية انه طلع عند مريم وكان عارف انك ماشی وراه 

قال یوسف وکانه یتذکر: 

اليوم ده الصبح وقف وليد يكلمها فى الجنينة وبعدين عمل حركة كده وهو ماشى كأنه 
بيقولها مستنى تليفونك .. واحنا فى المكتب جالى وبعدين جاله اتصال وحسيت من طريقة 
كلامه أن مريم هى اللى كانت بتكلمه .. خرجت بعديه بنص ساعة ورجعت البيت وشفته نازل 
من عندها بيصفر وخد عربيته ورجع الشركة تانى 

قال والده بحدة: 

- وعرفت منين انه نازل من عندها 


أجاب يوسف بتردد: 


- شفت الأسانسير نازل من الدور بتاعها 

هتف والده بحدة وانفعال: 

- علشان انت غبى.. وهو أى حد يعمل الحركة دى خلاص نقول نازل من عندها ...عمرك 
ماعدت عليك كلام ربنا "يا ايها الذين آمذوا إن جاءكم فاسق بتَبَا فتَبَيْنُوا أن ثصيبوا قوْمًا 
بجهالة فلثصبحوا على ما فعلثم تادمين " .. أهو كان مرتب كل حاجة وكان عارف انك غبى 
وهتصدق وهتروح وراه والبنت المسكينة اتظلمت 

صمت يوسف وهو يعلم أن والده محق بكل كلمة قالهاء وشعر بحرارة الغضب تغلى وترتفع 
بداخله» ضغط أسنانه وهو يقول: 

- أحنا هنرجع بكرا ان شاء الله وساعتها مش هرحمه .. لاهو ولا الحقيرة اللى اشتركت معاه 
فی کده 

قال والده بسخرية لاذعة. 

- ده على أساس انك معذور يعنى وانك انت کمان مشتركتش معاهم.. مع أن انت يا أخى 
كنت اللى هما اعتمدوا عليه علشان ينفذ حكم الأعدام فيها 

أغمض يوسف عينيه فى ألم وحزن فاستدرك والده قائلاً: 

- بس فأيدك تصلح علاقتك بمراتك وتخليها تسامحك.. خصوصا لما تعرف اللى حصل 
مفتکرش یا بابا انها ممکن تسامحنی ومعاها حق .. دی لسه بتخاف مني لحد دلوقتی 
ونايمة فى الأوضة اللى جوى وقافلة على نفسها بالمفتاح.. أنا والله مش زعلان منها.. أنا 
بس مش عاوزها تبقی خايفة مني کده 

قال حسين بهدوء ووقار: 

- طب انا هكلمها دلوقتى واحكيلها اللى حصل بالكلام اللى انت قلته دلوقتى 

كاد والده ان ينهى الأتصال لولا انه سمع يوسف يقول: 


- بابا... قولها اننا بعد ما ننزل مصر هاخدلها حقها من كل اللى ظلمها .. كل واحد فينا لازم 
ياخد جزاءه بما فيهم أنا 


وضعت مريم هاتفها جانبا وهى غير مصدقة لما سمعت من عمها › تمتمت فى خفوت: 

ليه یا سلمی. GS SE SS RS‏ .. ده انت کنت 
صاحبتى الوحيدة وكنت ب بثق فيكى وماشية وراكى وانا مغمضة. . ليه تعملی فیا کده 

فتحت الباب وخرجت فى اندفاع › كان يوسف يجلس على الأريكة الخارجية › وقفت أمامه 
فی ذهول وصرخت به: 

- ليه عملتوا فیا کده .آنا عملت فیکوا ايه .. صاحبتی وابن عمی یشوهوا سمعتی وانت 
تصدقهم ويخططوا علشان يخلوك تستفرد بيا وانت متخدر.. وتعملهم اللى هما عاوزينه 
وتدبحنی .. ليه عملتوا فیا کده ليه 

قال بصوت بعيد كأنه يخرج من أعماقه وهو ينهض فى مواجهتها : 

- أنا هاخدلك حقك مننا كلنا.. أوعدك 

صرخت به ببكاء وهستيرية: 

- علشان كده كنت بتقولى انت متستهليش الحب اللى حبتهولك يا حفيرة.. كنت شايفنى 
حقیرة یا يوسف .. کنت شایفنی ازای قولی .. مدفعتش عنی ليه یا يوسف .. مخدتنیش ليه 
من اللى كنت فيه وضربتنى قلمين فوقتنى من اللى بعمله بسذاجة وانا ماشية وراها 
وفاکراها صاحبتی ... مفهمتنيش ليه حقيقة ولید.. بلاش کل ده .. مجتش ليه تسألنی هو 
کان عندی ولا لاء.. لو کنت طلعتلی کنت لقیتنی نایمة ومش درایانا باللی بیحصل .. لو كنت 
مسكت تليفونى مكنتش هتلاقى ولا مكالمة واحدة لوليد.. لو كنت طلعت ورايا كنت هتلاقينى 
قاعدة بره مع سلمی لوحدنا وهما جوی .. مواجهتنیش ليه باللی بتسمعه عني ... وحتی لو 
كنت اتأكدت انى مش محترمة.. أيه اللى يديك الحق انك تعمل فيا كده.. انت أيه الفرق بينك 
وبين وليد وسلمى ..انتوا التلاتة أحقر من بعض 

ظلت تتكلم وكأنها تهزى ودموعها تنهمر على وجنتيها وتطلق لنفسها العنان فى رحلة بلا 
عودة : 

- ده انا لما دخلت البيت ولقيت الدنيا ضلمة كنت مرعوبة.. وكنت عماله افكر أرجع استناهم 
فى الشارع لحد ما سمعت صوتك حسيت بالأمان .. من كتر الأمان اللى حسيت بيه مقدرتش 
احس بالتغيير اللى كان فنبرة صوتك .. حسيت ان صوتك مش طبيعى كأنك نايم لكن كان 
يكفينى انه صوتك علشان احس انى كويسة وانى فى حمايتك .. 


ألتفتت إليه من بين دموعها وهى تهتف بغضب: 

- حتى لما شدتنى ليك.. انت عارف انا فكرت انك عاوز تتخانق معايا علشان كنت بهزر مع 
ولاد خالتها فى الفرح وانى مشيت معاها.. أتصورت انى نجحت اخاليك تظهر غيرتك عليا.. 
كنت فاكراك هتشدنى وتدينى بالقلم وتزعقلى وفى الآخر تعترفلى بحبك .. وفعلا اعترفت 
بحبك لكن وانت بتدبحنى يا يوسف .. مصعبتش عليك طيب بعد ما أغمى عليا وبقيت من غير 
اراد ه مصعبتش عليك... 


وفجأة بدأت فى ضرب صدره ضربات متتالية بقبضتها الصغيرة وهى تصرخ : 
- مصعبتش عليك يا يوسف .. مصعبتش عليك 


تركها تضربه وأغمض عينيه وصدره يعلو ويهبط بأنفاس متلاحقة والنار تتأجج وهربت 
دموعه من سجنها وتحررت من مقلتيها ‏ أنهارت مريم تماما ولم تتحمل قدماها أكثر من هذا 
تخلصت فورا من هذا الحمل الثقيل وتخلت عنها › كانت بين الحلم والواقع» لا تعرف هل 
تحلم ام لاء خارت قواها بشکل کامل وهی تسقط بين يديه › حملها بين ذراعيه وأدخلها 
غرفتها وسدحها على فراشها . 
ظل ينظر إليها ويتفحصها › لم يكن يعلم هل هى فاقدة الوعى أم أن طاقتها نفذت ولا تقدر 
على الحراك» سقطت دمعة من عينيه على وجنتها فمسحها ببطء ومسح على شعرها وجلس 
بجوارها لا یدری ماذا يفعل » شعر أن أنفاسها انتظمت وأخذت تتنفس فى هدوء فعلم بأنها 
سقطت فى نوم عميق. 
ظل جالسا بجوارها حتى سمع صوت أذان الفجر › قام وتوضاً ووقف يصلى › هربت الآيات 
من صدره إلا ثلاث آيات من سورة الفرقان ظل يرددها مرارا وهو يبكى بشدة 

"ووم يعض الظَالمٌ على يديه يفول يا ليْتنِي اتخذت مَع الرَسُول سيلا (۲۷) 
يا وّلتى ليْتنِي لم أذ فلاتا لينا (۲۸)لقد أضلنِي عن الذكر بعد إذ جاءنِي وكان الشَيْطان 
للانسان خذولًا (۹) 
أستيقظت مريم على صوت بكاءه وشهقاته المتلاحقة › أعتدلت على فراشها وضمت ساقاها 
إليها وهى تنظر له وتسمعه يرتل نفس الآيات ويبكى» لمست الآيات قلبها وشعرت وكأنها 
أنزلت من أجلهاء وجدت الدموع طريقها إلى عينيهامجدداً وسقطت على وجنتيها فى صمت 
حتی انتهی يوسف من صااه. 


ألتفت إليها فوجدها قد استيقظت وتجلس مصوبة نظرها إليه ودموعها تنهمر فى سكون 
أقترب منها وحاول أن يجفف دمعها ولكنها دفعته بعيداء جلس بجوارها على الفراش قائلا : 


- أنت معاكى حق فى كل كلمة قلتيها .. وماليش أى عذر ولو عندى عذر هي هیبقی أقبح من 
ذنبى .. بس انا الغيرة كانت هتقتلنى يا مريم ار و 
ماليش خبرة غير فى شغلى وبس .. ولا اعرف حاجة عن الحريم ولا كنت احب اتعامل معاهم 
غير من بعيد لبعيد ... فجأة لقيت نفسى بحبك وفى نفس الوقت مش راضى عن تصرفاتك ولا 
عن لبسك .. مكنتيش بتحسى بيا وانا بتخانق معاكى على لبسك وتصرفاتك ؟ .. كنت حاسة 
انى غيران وبرضة كنت بتتمادى كأنك مش هامك النار اللى جوايا.. كنت حاسس انك ملكى 
ومينفعش أى حد تانى يشوفك ولا يلمسك بس مكنتش قادر اتكلم .. وليد نفسه حس باللى 
جوایا وعلشان کده استغله لصالحه علشان یشککنی فیکی أکتر واکتر.. یوم ما کان واقف 
يهزر معاكى فى الجنينة وتضربتى كفك بكفه وهدومك لازقة عليكى من الميه كنت حاسس 
انى ممكن اقتلك واقتله.. عقلى طار مكنتش عارف افكر.. كل اللى مسيطر عليا الغيرة.. 
أحساسى انك بتخونينى فضل يكبر جوايا لحد يوم الحادثة.. كنت واقفة فى الفرح مع الشباب 
بطريقة خلتنى كنت هروح اشدك من ايدك قدام كل الناس واضربك انت وهما.. فضلت ماسك 
نفسی وکل ما تیجی عینك فی عینی تبصیلی باستفزاز تج تجننینی اكتر. . مکنتش قادر افکر فی 
حاجة خالص لدرجة انى أخدت منه الحبوب دى لارو عمری ما شربتها من غير 
وعی .. ولا فکرت انی بدمر نفسی ولا ان ممکن ده یحصل .کل اللی کنت عاوزه انی اطفی 
النار اللى جوايا بأى حاجة تغيبنى عن الوعى.. طلعت وراكوا بالعربية وانا کان کل هدفی انى 
أراقبك واعرف انت رايحة فين.. ولما كلمت البواب اتجننت اكتر لما عرفت انها شقة 
مفروشة. . ساعتها قررت انی اطلعك من حیاتی تماما وانساکی بس بعد ما انتقم قم لقلبى منك 

وارعبك وبالكتير أوى اقولك اللى قلتهولك ساعتها وخلاص.. لكن معرفتش اسيطر على 
حاجة بعد ما شديتك لحضنی.. فجأة لقیت نفسی خارج سیطرتی وابتدت دماغی تلف أكتر 
وافقد تركيزى واحدة واحدة.. حسيت انى ميت و أعصابى كلها متجمدة كأنى لا شايفك ولا 
سامعك لکن حاسس بیکی بین ایدی وبس .. 


ی ل و ر ی و و ا ا 
تشعر بصدقهاء شطر يصدقه 
ويشعر به وشطر يكرهه ولا يجد له مبررا › وكأن الشاعر عبد الله الفيصل يجلس بينهما 
قائلا 


على أتّي أغالط فيك سَمْعي وثبْصر فيك غير الشّك عَيْنِي 


وما أتا بالمصدق فيك قو ولكتي شقيت بخن ظتّي 


Kee 


الفصل الثلاتون 
نهض يوسف مهزوماً أمام والده الذى وقف بعصبية شديدة وهو يهتف بانفعال: 
- ازای تعمل کده.. ازای تطلقها من غیر ما تقولی 
تابع یوسف بحزن شدید: 


- هى اللى أصرت يا بابا.. كانت حالتها صعبة ومكنش ينفع اقولها لاء.. لو كنت قلت لاء 
كانت انهارت أكتر ..لكن انا اشترطت عليها ان محدش يعرف بحكاية الطلاق دى لحد ما 
نرجع ونقولك الأول وهى وافقت 


زفر والده وهو یستعید جلسته الأولی خلف مكتبه وهو يقول : 
- أستغفر الله العظيم يارب ..كل ما احلها تتعقد 
ثم نظر إلى يوسف وتابع : 


- وهنقول ايه للناس .. اخواتك واخواتها .. هنقولهم ايه سبب الطلاق بعد کام یوم .. کده 
هيفتكروا أنك لقيتها فيها حاجة 


نهض يوسف وافقا وقال دون أن ينظر إليه: 


- صدقنی یا بابا مکنش قدامی حل تانی 

أسند والده ظهره إلى المقعد وأغمض عينيه وهو يستغفر وفجأة فتح عينيه قائلا: 

- الحمد لله ربنا ألهمنى الحل 

ألتفت له يوسف بنظرة متسائلة فأردف والده : 

أنتوا هتعیشوا مع بعض زی ما انتوا کده فشقتکوا عادی .. کأنکوا لسه متجوزین ومحدش 
هيعرف حكاية الطلاق دى دلوقتى خالص 

زادت حيرة يوسف وهو ینظر لوالده قائلاء 

أزاى يابابا نعيش مع بعض وانا مطلقها 


أبتسم والده وهو ينهض وافقا ويشير إليه أن يتبعه › خرج حسين من غرفة مكتبه وصعد 
هو ويوسف إلى مريم. 


طرق الباب ففتحت » لم تكن قد أبدلت ملابسها بعد رغم الأرهاق الذى تشعر به من آثر السفر 
زاغت نظراتها بینهما فقال حسین مبتسما: 


- مش هتقولیلنا أتفضلوا ولا ايه يا مريم 
أفسحت الطريق أمامهما وهى تقول بخفوت : 
- اتفضلوا 

جلس حسين وهو يقول : 


- آزای تصممی على الطلاق کده یامریم من غیر ما ترجعیلی .. فی بنت تطلب الطلاق من 
غیر ما تاخد رأی ابوها 


صمتت مریم وهی تتحاشى النظر ليوسف ثم قالت؛: 

- سامحنی یا عمی بس انا مش هقدر استحمل اکتر من کده 
نهض وافقا امامها وقال وهو ينظر لعينيها: 

- طب واخواتك والناس کلها هیقولوا ايه دلوقتی 


أشاحت بوجهها بعيدا وهی تقول بانفعال: 

- اللى عاوز يقول حاجة يقولها .. أنا أصلا كده كده سمعتى متشوهه لوحدها 

أطرق يوسف إلى الأرض فى ألم فقد فهم ما ترمى إليه فتابع حسين حديثه إليها : 

- تفتکری إیهاب هیسکت لما يعرف ان أخته اطلقت بعد دخلتها بکام يوم.. نت یابنتی كده 
هتقوملنا حريقة فى البيت 

صاحت وهی تستند إلى أقرب مقعد أمامها وهى تقول: 


- كفاية ضغط علیا یا عمی .. آنا مش هقدر استحمل اکتر من کده.. مش عاوزہ ابقی على 
ذمته یوم واحد بعد کده.. وعمری ما هوافق ارجعله آبدا مهما حصل 


لف حسين ذراعه حول كتفها مهدئا آياها وقال بهدوء: 
- ومين قال انك هترجعیله .. آنا مقلتش کده 

قالت وهى تلتفت إليه: 

- أومال حضرتك بتقولی کده ليه 

ربت على کتفها وقال بحنان : 


- بقولك كده علشان تتقبلى الحل الوحيد اللى هيرضيكى.. وفى نفس الوقت هيمنع المشاكل 
اللى ممكن تحصل لو حد عرف بالطلاق دلوقتى 


- حل أيه 
قال حسين بهدوء: 


- شرع ربنا يابنتی بيقول ان الست اللى بتطلق طلاق رجعى تفضل قاعدة فى بيت جوزها 
لحد فترة العدة ما تخلاص 

فف وف قاف 

يابابا طب ماهي هي .. منا هنزل أعيش معاكوا تحت وبرضة الكل هيسأل ليه 

ألتفت إليه والده قائلاء 


- ومين قالك انك هتعيش معانا تحت.. انت هتعيش فى بيتك برضة معاها.. لحد فترة العدة ما 
تخلص 

نظرت له مریم بذهول وهتفت: 

- وانت يا عمى ترضى كده لفرحة 

أوما برأسه قائلاء 

- أيوا ارضاه.. علشان ده شرع ربنا مش حاجة جايبها من عندى 

تدخل يوسف مستفهما: 

- ازای یابابا 

جلس حسين وبدأ فى شرح الأمر قائلا: 

- الآية الكريمه فى سورة الطلاق بتقول 

)يا ايها الٿبي ٳذا طلَقثُم الٿسَاء فطلو هن لعدتهن وَأخصوا العدة وَانَفُوا الله رَبَكُم ٿا 


تخرجوهن من بيوتهن وا يخرُجن إلا أن يأتين بقاحشة مَبينَة وتلك حدوذ الله ومن ينعد 
حذود الله فقد ظلم ذذ نقسَّةٌ لا تدري لعل الله يُحدث بعد ذلك أمرا( 


یعنی یابنتی شرع ربنا اللی ناس کتیر نسیته دلوقتی بیقول ان الست اللى تطلق طلاق رجعى 
تفضل قاعدة مع جوز ها فی بیتها زى ما كانت بتقعد معاه بالظبط وهما متجوزين .. يعنى 
تقعد بلبس البیت عادی .. وتکلمه ویکلمها وکأنه زوجها لکن بدون جماع .. عرفتی بقی ليه 
بقولك اه ارضاه لبنتی .. لأن ده شرع ربنا وأمر من ربنا انها متخرجش من بيتها بعد الطلاق 
الرجعی لاء دی کمان لو خرجت تأثم 

صمتا يوسف ومريم وهما يستمعان لأول مرة لهذا الحكم الشرعى الذى لم يكونا يعلما عنه 
شيئا من قبل › آردف حسين قائلا: 

علشان كه بقولك الكل ده هز افطل حل فينع الخدفات .. وفى نفس الوقت هيريحك لاأنه 
هيفضل مطلقك زى ما انت عايزة .. ولما العدة تقر ب تخلص نبقی نشوف ساعتها هنعمل أيه 
بس يکون عدى وقت .. مش الناس تعرف انكوا اطلقتوا بعد دخلتكوا بكام يوم 


تنحنح يوسف بحرج وقال بتردد وهو يتحاشى النظر إليهما : 


- بس يا بابا آنا مدخلتش بيها يبقى مالهاش عدة أصلا 

أشاحت بوجهها بعيداً بينما قال حسين بنفاذ صبر: 

- فى حاجة اسمها عدة احترازية ودى بتطبق على الحالات اللى زى حالتكوا كدة .. لما 
بيحصل فرح ويتقفل عليهم باب واحد والناس كلها بتبقى عارفة انها دخلة .. لما بيحصل 
طلاق بعدها حتى لو مدخلش بيها بيطبق عليها العدة الاحترازية اللى بقولكم عليها دى 


قالت مریم فی شرود: 

- بس یا عمی انا طلبت الطلاق علشان مش عاوزه اعیش معاه فی مکان واحد.. یبقی انا کده 
عملت ايه 

أوماً برأسه متفهما وقال: 


- انا فاهمك یا مریم.. بس ده دلوقتی حكم ربنا مش حكمى انا.. وإذا كان فى أيدك تنفذيه .. 
وإذا كان فى آيدك توافقى عليه وتمنعى مشاكل ممكن تحصل .. يبقى ليه متجيش على نفسك 
شوية ؟ وبعدين دى فترة العدة يعنى بعدها هتبقى حرة خلاص . 


تدخل یوسف بشکل حاسم قائلاً: 


- متقلقيش يا مريم.. أنت فكل الأحوال مش هتشوفينى تانى.. أنا وعدتك انى اخدلك حقك من 
اللى ظلمك وأولهم انا.. وأنا هوفى بوعدى ليكى والنهاردة مش بكره 


تركهم يوسف وفتح الباب وخرج مسرعا › هبط الدرج بسرعة كبيرة وهو ينوى الوفاء 
بو عده , 


RNN 
وفى الصباح وأثناء متابعته لأعماله فى انهماك شديد جاء أتصال داخلى من مديرة مكتبه‎ 
: الذى أجابها دون أن يرفع عينيه عن الأوراق التى بين يديهء فقالت‎ 
فى واحد على التليفون عاوز حضرتك وبيقول انه من النيابة‎ - 
قطب حسين جبیينه وقال بقلق:‎ 
وصلینی بيه‎ - 


وبعد دقائق خرج حسين ملهوفا من مكتبه وهو يقول للسكرتيرة: 


- أجلى أى شغل دلوقتى لحد ما ارجع 

جن ناه ودف اوغ دة وقال: 

- أيه يابنى اللى خلاك تعمل كده 

تدخل وكيل النيابة فى الحديث قائلاً: 

- والله يا حاج حسين لولا سمعتك الطيبة وسمعت شركاتك اللى مفيش عليها غبار مكنتش 
اتدخلت فی الموضوع بشکل ودی .. وکنت مشیت فی المحضر بشکل رسمی .. لکن انا قلت 
أديك خبر الأول لعل و عسى 

ألتفت إليه حسين بامتنان قائلا: 

- جميلك فوق راسی 

نهض يوسف فی انفعال قائلا: 


- وانا مش عاوز الجميل ده.. أنا عاوز المحضر يمشى بشكل رسمى وانا معترف على نفسى 
والتفت إلى وكيل النيابة قائلا: 


- ولو سمحت يا فندم والدى شاهد أثبات فى القضية دى 

حاول والده أقصاءه عما يريد ولكنه هتفت بتصميم: 

لو سمحت یا بابا آنا عاوز آخد جزائی علشان ابقی عبرة .. وعلشان ربنا یتقبل توبتی 
أعتدل وكيل النيابة فى جلسته وقال: 

- انا قدام التصميم ده مفيش قدامى غير انى استدعى البنت اللى بتقول انك اعتديت عليها 
صاح حسین بوجل : 


- دی تبقی فضيحة یا فندم.. دی بنت عمه .. وکلنا ساکنین فی بیت واحد.. ازای عسکری 
يدخل البيت ویجیبها ویجی هنا ازاى 


طرق وكيل النيابة بأصابعه على حافة المكتب فى تفكير ثم قال: 


- خلاص مفيش مشكلة.. حضرتك ممکن تروح تجیبھا بشکل ودی ولما تیجی وتدلی 
بشھادتها نبقی نشوف هنعمل ايه ساعتها 


هاتف حسين مريم وهو فى طريقه إليها وأمرها أن تبدل ملابسها بسرعة وتهبط للأسفل 
وتنتظره فى الجراج › حاولت أن تعرف مريم ماذا حدث › ولماذا يريدها ولكنه قال باقتضاب 


لما اشوفك هقولك 

أبدلت مريم ملابسها فى عجلة وذهبت لتنتظر عمها بالجراج ولم يتأخر كثيراء استقلت 
سیارته وبمجرد آن اتخذت مکانها بجواره حتی قالت: 

- خیر یا عمی فی ايه 

أنطلق بسیارته وهو يقول: 

- يوسف راح النيابة قدم بلاغ فی نفسه واعترف فيه انه اعتدی علیکی 

شهقت مریم وهی تضع يدها على فمها وتنظر له بذهول وقالت: 

- وحبسوه 

هز رأسه نفیا وهو يقول: 

- لا .. وكيل النيابة مرضيش يقفل المحضر إلا لما اتصل بيا.. ولما روحت لقيته هناك مصمم 


ان المحضر يكمل بشكل رسمى .. ووكيل النيابة كتر خيره مرضيش يبعتلك عسكرى ولا 


ماران ا فول معط ها هى فظن ي لطر اما خی وتو ا م اا و 
السماح لهم بالدخول › دخل حسين بصحبة مريم التى كانت تخطوا ببطء وهى تنظر حولها 
حتى وقعت عيناها على يوسف الذى يجلس على مقعد جانبيا واضعا رأسه بين يديه وكأنه 


فی عالم آخر. 


وقفت مريم أمام وكيل النيابة فرفع يوسف رأسه ولم يجروء على رفع ناظره إليها وهو 
يسمعها تجيب سؤال وكيل النيابة وتقول: 


- آنا مريم يا فندم 
مد يده إليها قائلا: 


نظر إليها ثم وضعها على المكتب أمامه وهو يشير لهما بالجلوس قائلا: 

- اتفضلی يا مريم.. اتفضل يا حاج حسين 

ثم أشار ليوسف أن يأتى ويقف فى مواجهتها وقال: 

- الأستاذ يوسف قدم بلاغ بيعترف فيه انه قام بالأعتداء عليكى .. ايه أقوالك 
نهضت مريم واقفة فى سرعة وقالت: 

خف ت 

فف بو ف تاطا 

- لاء حصل وانا معترف ومش هتنازل عن البلاغ وأقوالها مالهاش أى لازمة 
نظر له وكيل النيابة بحدة قائلا: 

- أنت هتعرفنى شغلى ولا أيه 

ثم التفت إلى مريم قائلا: 

- يعنى انت بتنفى الواقعة 

أومأت برأسها بجدية وثبات وهى تقول بثقة: 

- أيوا يا فندم بنفيها.. الكلام ده محصلش 

هتف بها يوسف: 


- حرام عليك .. أنت كده بتضيعى حقك.. آنا عاوز اتعاقب واخد جزائی حتی لو أعدام هبقى 
مرتاح انى رجعتلك جزء من حقك 


أشاحت بوجهها عنه ونظرت إلى وكيل النيابة قائلة: 
- اقدر امشی یا فندم 
شبك وكيل النيابة اصابعه قائلا: 


- طبعا تقدری تمشی 


- وانت كمان تقدر تمشى كده مفيش قضية من الأساس 

: وقف حسين أمام سيارته وهو يقول ليوسف بحدة‎ 
رکب‎ - 
سیبنی لو سمحت یا بابا‎ - 
فتح حسين باب المقعد الخلفى للسيارة ودفعه داخلها بغضب شديد» أضطر يوسف أن يمتثل‎ 
لأمر والده» استقل حسين سيارته وجلس خلف المقود ومريم بجواره › نظر له فى المرآة‎ 
التى أمامه قائلا بغضب:‎ 
انت هتفضل متهور ومتسرع كده لحد امتى .. رايح تبلغ فى نفسك .. عارف لو القضية دى‎ - 
راحت المحكمة هيحصل أيه.. هتبقى فضيحة للعيلة كلها واللى ميعرفش يعرف‎ 
: قال يوسف بحزن‎ 
یا بابا انا كل اللى عاوزه انى ارجعلها حقها وبس‎ - 
وضعت مريم يديها على وجهها وظلت تبكى بحزن شديد ومرارة › بينما انطلق حسين‎ 
بسيارته عائدا إلى المنزل‎ 
بمجرد أن دلف الثلاثة إلى الحديقة وقع نظر يوسف على وليد الذى كان خارجا من المنزل‎ 
متجها للبوابة الخارجية بحنق › وبدون وعى هرول إليه يوسف وباندفاع شديد وبكل الغضب‎ 
الذى يعتمل فى صدره هجم عليه ووجه له لكمة فى أنفه أرتد على أثرها للخلف بقوة ونزفت‎ 
أنفهء تلقى يوسف ارتدادته مرة أخرى ووجه إليه لكمة ثانية وثالثة أردته أرضاً وهو يترنح‎ 
: حتى كبله أبيه من الخلف ولف ذراعيه حوله بقوة وهو يصيح به‎ 
كفاية يا يوسف.. كفاية هيموت فى أيدك‎ 
حاول يوسف أن يتخلص من ذراعى أبيه ولكنه أحكم ذراعيه حوله بقوة و دفعه للمدخل‎ 
الداخلى للمنزل ثم داخل المصعد الذى صعد بتلانتهم إلى الطابق حيث شقة يوسف ومريم‎ 


حاول وليد أن ينهض ولكن لكمات يوسف القوية جعلته يفقد توازنه فترة من الزمن فلم 
يستطع القيام إلا بعد وقت ليس بالقصير» لجأ إلى صنبور صغير فى جانب الحديقة وجعل 
يغسل انفه من أثر الدماء › وما إن انتهى حتى جلس إلى الأرض ثانية يحاول التقاط أنفاسه 
كانت مريم مشدوهه لا تصدق ما يحدث منذ أن عادوا من سفرهم › نيابة وتحقيق ثم 
مشاجرة انتهت بدماء ينزفها وليد من وجهه › ألفتت إلى حسين الذى كان يصيح فى ولده 
بغضب : 


- أنت ايه اللى حصلك.. أتجننت ولا أيه.. أياك تتحرك من هنا النهاردة .. أنت فاهم ولا لاء 


وترکهم وغادرمغلقاً الباب خلفه بقوة › جلست على المقعد المجاور له ووضعت رأسها بين 

يديها وأغمضت عينيها تحاول استيعاب ما يحدث حولها › ألقى عليها نظرة سريعة ودخل 

غرفة النوم › أخرج حقيبة سفر كبيرة وفتح الخزانة › أخرج ملابسه منها ووضعها فى 

الحقيبة بغير ترتيب وخرج من الغرفة واتجه إلى غرفة أخرى صغيرة» وضع ملابسه 

وأشیائه بها ثم ألقى بجسده على الفراش وراح فى نوم عميق 

بعد دقائق ليست بالقليلة تقدمت خطوات من غرفته ونظرت نظرة جانبية من خلف الباب 

الذى لم يوصده فوجدته غارقا فى النوم › من الواضح بأنه لم ينم منذ ليلة أمس ٠‏ ظلت تنظر 

اليه وهى تتذكر صياحه بها أمام وكيل النيابة لتقول الحقيقة وتتهمه بما فعل 

كانت الفرصة سانحة لها أن تفعل لتنتقم منه › ولكنها لم تفعل» وهذا ما زاد عذابه وحزنه 

وحنقه على نفسه ومنها ومن والده › عادت لغرفتها وأوصدتها وجلست تفكر فى الوضع 

الجديد التى اضطرت أن تتعايش معه › ولكن شيئا ما فى نفسها كان يشعر بالإرتياح بعد 

الموقف الذى اتخذه يوسف من نفسه وبعد تصميمه على إعادة حقها المسلوب من نفسه أولاً 
KNN‏ 

أستقلت سلمى السيارة بجوار وليد وقالت فى لهفة : 

- مالك یا حبيبى فى أيه. . وأيه الجرح اللى تحت تحت عينك ده 

تحسس ولید عینیه وهو یقول بحنق: 

- ده الزفت اللى اسمه يوسف.. خدنى على خوانة وهو عامل زى الطور كده 


هتفت سلمی بدهشة: 


- ويوسف عمل فيك کده ليه 

تحسس أنفه بألم وهو يقول: 

- ما انت نايمة على ودانك .. الحكاية اتكشفت يا سلمى.. يوسف ومريم عرفوا كل حاجة 
أتسعت عيناها وهى تقول: 

- ومريم عرفت انى معاك 

قال بسخرية : 

- طبعا یاختی 

ثم تابع وهو ينظر أمامه ببغض: 


- ومش كده وبس .. النهاردة ابويا طردنى من البيت ومن الشركة وامى بجلالة قدرها 
مقتدرتش تقف قدامه.. وفی الآخر سبتله البيت ومشیت 


- وانت دلوقتى هتعمل ايه هتروح تقعد مع والدتك 

قال بغضب: 

- نعم ياختى أومال الشقة اللى انا مأجرهالك دى راحت فين 

أرتبکت وهی تقول: 

- موجودة طبعا .. موجودة هتروح فين.. بس هو انت یعنی هتیجی تعيش فيها 
نظر إليها بتفحص قائلاً: 

- ومالك اتخضيتى كده ليه .. مالها الشقة 

أرتبكت أكثر واصفر وجهها عندما انطلق بالسيارة قائلا: 

- وانا اقعد اسالك ليه انا هروح اشوف بنفسی 

وفى الطريق أطلق ضحكة عالية وهو يقول لها: 


- يابنت اللذين.. قال وانا اللى كنت فاكر انى انا السبب فى انحرافك.. أتاريكى كان عندك 
استعداد اصلا بس محتاجة حد يوجهك 


أشاحت بوجهها وهی تقول: 


- آنا مكنش قصدى على فكرة .. دى الحكاية كلها جات صدفة وعموما دى صاحبتى واللى 
بیجی معاها ده جوزها بس عرفی یعنی 


نظر لها نظرة جانبية وقال باستهزاء: 

- عرفی... 

ثم أردف بخبث: 

- وبتاخدى منهم كام فى الليلة تمن بياتهم فى الشقة 
قال ت بار غة : 


- مبخدش حاجة .. بقولك صاحبتى والراجل يبقى جوزها 


قال بمکر: 
- عاوزه تفهمينى انك بتبيتيهم عندك لوجه الله 
تلعثمت وهی تقول: 


- هما مش بیباتوا کل يوم.. ده هو يدوب تلات أو أربع أيام فى الأسبوع 
حرك رأسه وهو يقول: 

- يابنت الأيه.. بتعرفى تستخدمى كل الأمكانيات اللى تحت أديك بكل الطرق 
لمعت الفكرة برأسه وقال: 

- وماله.. فكرة برضة .. أهو الواحد يلاقى شغلانة بدل ما انا بقيت عاطل كده 
قالت على الفور: 

- یعنی هتستسلم کده ومش هترجع البیت تانى 

قال بغل : 


- لا يا أموره مش انا اللى استسلم.. مسيرى هرجع واللى هلاقيه قدامى هتبقى امه داعية 
عليه 

لم يكن عبد الرحمن يصدق ما يسمع وهو ينظر إلى فرحة وإيمان ووالدته ووفاء فهتف 
بد هشة قائلاء 


- معقول اللى بسمعه ده.. وولید يعمل کل ده ليه.. أيه اللى بينه وبين يوسف ومريم علشان 


يخطط كل التخطيط ده 
قالت وفاء بانكسار؛ 


- ولید اضایق لما حس ان یوسف بیحب مریم.. وماما بقی الله یسامحھا کانت مکرھاہ فی 
ولاد عمى من زمان ومكنش عاوز أى حاجة بينهم تتم 

ألتفت لها عبد الرحمن متسائلا: 

- واشمعنى مريم ويوسف يعنى.. طب ما انا اتجوزت إيمان وإيهاب اتجوز فرحة 

قالت ؛ 

- أنا كنت حاسة من زمان ان مريم عجباه.. لكن مكنتش افتكر أبدا انه هيعمل كده لما ترفضه 
زاغت نظرات فرحة بينهم ثم قالت برجاء: 


- أرجوكوا محدش يجيب سيرة لإيهاب عن اللى حصل .. إيهاب متهور وممكن يعمل حاجة 
فی ولید واخسره للابد .. والحمد لله هو شغله بعید ومبیرجعش غیر متأخر أوی یعنیى مش 


نظرت وفاء نحو إيمان وقالت : 

- نا آسفه يا إيمان.. مش عارفة أودیى وشى منكوا فين .. لكن انا خلصت ضميرى وحكتلكوا 
على اللى عرفته 

ربتت عفاف على ظهرها قائلة: 

- مکنش فی داعی یابنتی 

قالت بحزن: 


لاء فى يا طنط عفاف .. لما بابا طرد وليد سمعته بيتوعد مريم ويوسف .. خفت عليهم وانا 
عارفة ولید شرانی .. كان لازم تعرفوا علشان تخلوا بالكم منهم وخصوصا من مريم 
وضعت إيمان كفها على صدرها قائلة بأسى ممتزج بالخوف: 

- هو فی کده فی الدنیا معقول 

أطرقت وفاء رأسها وقالت بخفوت: 


- آنا اتصلت على عماد وقلتله يعجل بالجواز .. أحنا المفروض مكناش هنتجوز قبل شهرين 
لكن انا خلاص مبقتش قادرة اقعد فى البيت ده.. وهو قدر الظروف ووعدنى انه هيكمل اللى 
ناقص بسرعة ونتجوز بالكتير بعد أسبوعين وقلت لبابا وهو وافق 


نهض عبد الرحمن بحدة قائلا: 

- متعرفيش وليد ممكن يروح فين بعد ما مشى من البيت يا وفاء 

وقفت إيمان بقلق وصوبت والتفتت نحوه وقالت بلهفة: 

- عبد الرحمن أرجوك .. ملكش دعوه بيه 

أعاد سواله مرة أخرى على وفاء وكأنه لم يسمعها فلمعت عيناها بالدمع قائلة: 
- أرجوك يا عبد الرحمن انا ماليش غيرك... 

بينما قالت وفاء: 

- لا معرفش 

نظرت إليه والدته قائلة : 

- أسمع كلام مراتك يا عبد الرحمن .. وبعدين الحكاية خلصت وابوه طرده 
قال بجدية: 

- وانت فاکره انه هیسکت یا ماما 

قالت : 


- خلاص ناخد بالنا وخلاص .. لکن مش نروحله احنا لحد عنده يابنى 


هتف قائلا بانفعال: 
- اللى حصل ده مش حل يا ماما.. كده الموضوع هيفضل متعلق .. لازم نحسمه علشان 
نخلص .. وبعدین یعنی انتوا شایفنی هروح اقتله 
تعلقت إيمان بذراعه قائلة : 
- أرجوك اسمع كلامنا .. 
نظر إلى عينيها فوجدها ترجوه بشدة فربت على وجنتها بحب قائلا: 
- متخافيش يا حبيبتى.. انت عارفة انى مش متسرع.. وبعدين انا معرفش مكانه لحد دلوقتی 
قالت وقد أفلتت دمعة من عينيها: 
- طب على الأقل استنى لما النفوس تهدى وبعدین ابقی دور عليه .. بلاش دلوقتی علشان 
خاطری 
أفلت ذراعه التى كانت متعلقة بها وأحاطها بها وضمها إليه وقبل رأسها قائلا: 
- حاضر يا حبيبتى .مش عاوز اشوفك متوترة كده وخايفة 

Rok 
مر الأسبوعين وأضطرت فاطمة إلى العودة للمنزل لحضور حفل زفاف ابنتها › فى هذه‎ 
الفترة كانت مریم لا ترى يوسف تقريبا › كان يخرج باكرا جدا ولا يعود قبل منتصف الليل‎ 
فيدخل غرفته ولا يخرج منها إلا وقت أذان الفجر › لم تكن تسمع صوته إلا مرة واحدة‎ 
عندما يطرق باب غرفتها قائلا:‎ 
الفجر يا مريم قومى صلى‎ - 


ولم تكن تراه إلا حين عودته من صلاة الفجر وهو يلقى عليها السلام ذاهبا إلى غرفته مرة 
أخرى › حتى أيام العطلات لم يكن ليبقى فى المنزل حتى لا يضايقها بل كان يتطوع مكان عبد 
الرحمن ليسافر فى عمليات التخليص الجمركى 


Kk 


كان حفل الزفاف فى أضيق الحدود لم يحضرها سوى المقربين فقط من العائلتين واضطر 
حسين إلى الضغط على أولاده وأزواجهم لحضور الحفل من أجل وفاء ووالدها فقط › جلست 
فاطمة بالقرب من ابنتها ولم تتحرك إلا لمصافحة المدعوين ببرود. 


ضغطت إيمان على يد زوجها قائلة يعتاب: 


- انت مش هتبطل تبصله بقی.. الراجل مش عارف يودی وشه منك فین.. شیله من دماغك 


بھی 

ألتفت إليها وقال بجدية: 

- وهو يهمك فى حاجة يا هانم 

أبتسمت بحب قائلة: 

اه همی .همی نك تعرف اى بخبك انت ویس 

لانت ملامحه كثيرا وقال بخفوت: 

- من ساعة ما شفته بيبصلك أول مرة لما اخوه جه يتقدم لوفاء وانا بکرهه لله فی لله 
ومبطیقهوش 

قالت مداعبة: 

بسن انا بق بط لما بشوفة 

ضغط على يدها بقوة وقطب جبينه قائلا: 

- نعم بتتبسطی لما بتشوفيه 

أبتسمت بألم وهمست تشاغبه قائلة: 

- أصله بصراحة لى عليا فضل كبير أوى.. من ساعة ما شوفته بيبصلى وانت بقيت تغير 
عليا وتحبنى 

نظر لها بتأمل وعمق يتفرس فى ملامحها عن قرب وقال : 

- لا انا كنت بحبك من قبلها بکتیر بس انا مكنتش عارف 

أسندت رأسها إلى قبضتها برقة قائلة: 


- وأيه بقى اللى خلاك تاخد بالك 

تنهد بارتياح وقال بثقة: 

- ربنا.. 

نظرت له بعینین حائرتين فتابع قائلا: 


ربنا رزقتى حبك يا إيمان وأتا مكنتش لاقى تفسير لده.. لحد ما قربت منك اكتر واكثر 
وعرفت انت قد أيه قريبة من ربنا وانك بتلجأی له سبحانه وتعالی فی کل شیء کبیر أو 
صغير ومبتشتكيش لحد غيره .. وساعتها عرفت معنى الحديث اللى بيقول(من كانت الآخرة 
همه جعل الله غناه في قلبه وجمع له شمله وأتته الدنيا وهي راغمة) 


ساعتها بس عرفت ليه ربنا طوعلك قلبی وبقیت احس بیکی فی دمی وان ربنا حط حبك فی 
قلبى ومن غير مقدمات لقيت نفسى بعشقك ومبقتش اقدر استغنى عنك زى ما اكون بحبك 
من سنين 

كانت ايمان تستمع إليه وعيونها تنطق بالحب والهيام › تعلقت عينيهما ببعضهما البعض 
لفترة طويلة وهما تبوحان بالكثير» قطع صمتهم المتحدث هذا زفرته القوية وهو مازال 
يتفحصها وقال بعذوبة: 

- هو مش احنا حضرنا وعملنا الواجب ماتیجی نمشی بقى 

ضحكت وقال برقة: 

- أحنا لحقنا ! 

قال بنظرة تعرفها جيدا: 

- نا بقول نروح بقى.. أصل احنا مخلصناش موضوع السياحة بتاعنا 

أبتسمت وقد احمرت وجنتاها وقالت؛ 

- هو الموضوع ده مش هیخلص ولا ايه دى مكانتش كلمة دى 

مط شفتيه وهو يمسح على وجنتها بيد ويضغط برفق على يدها الأخرى وقال : 

لا طبعا مبيخلصش .. آنا راجل بحب الأتقان و الشفافية ! 

فجأه وبدون سابق أنذار شعرت مريم بالتوعك الشديد وهی تجلس إلى مائدتها هى ويوسف 
> أمسك يوسف كتفيها وقال بقلق: 

- مالك يا مريم 

ظهرت علامات الألم على وجهها وقالت بصوت متقطع: 

- مغص بيقطع فى بطنى يا يوسف الحقنى 

ساعدها على النهوض ولف خصرها بزراعه وأسندها إليه برفق وهو يحاول أن لا يلاحظ 
أحد ما يحدث › وبمجرد أن خرجت إلى الهواء استنشقته بقوة شديدة ثم بدأت فى التقيأً إلى 
أن أفرغت ما فى معدتها حتى شعرت بالإعياء الشديد وخارت قواها › كانت متشبثة به وهى 
تسير بجواره حتى وصلا إلى السيارة ثم سقطت مغشيا عليها. 


هتف بها يوسف يحاول أن يعيدها إلى وعيها ولكنها لم تستجب له › أزداد قلقه عليها ووقف 
حائرا هل يدخل لينادى أختها أو والدته أم يذهب بها إلى أى مشفى قريبة › وأخيرًا قرر أن 
حملها وأدخلها برفق فى المقعد الخلفى وانطلق بها وقلبه ينتفض خوفا عليها » ظل يبحث 
بعينيه وهو يقود سيارته عن مشفى يمينا ويسارا تارة» وينظر إليها فى مراته تارة أخرى 
وكلما ابتعد ولم يجد شينا ضرب المقود بقوة › وأخيرًا لاحت له من بعيد لوحة مضاءة كتب 
عليها اسم طبيبة › لم ينتظر حتى يعرف تخصصها وإنما أوقف سيارته فى سرعة وخرج 
منهاء فتح الباب الخلفى وأخرجها بحذر حتى لا تصطدم رأسها وأغلق الباب بقدمه بأهمال 
وصعد بهاء بمجرد أن خرج من المصعد ووقع بصر بعض النساء اللآتى كن يجلسن بجوار 
باب العيادة حتى أسرعن إليه بتلقائية وأسندوها حتى غرفة الكشف الداخلية › ألقت الطبيبة 
نظرة عليها وقالت بشك: 


- حصلها أيه؟ 
قال بقلق: 


- أحنا كنا معزومين فى فرح قريب من هنا وفجأة بطنها وجعتها أوى وبعدين بدأت ترجع 


فتحت الطبيبة جفنيها ونظرت فيهما وشرعت فى فحصها ثم التفتت إلى يوسف قائلة: 
- هو حضرتك تبقلها ايه 

تلعثم فهل يقول زوجها أم طليقها فحسم الأمر قائلا: 

- أنا جوز ها 

أرتباكه لفت نظرها فنظرت له بريبة وقالت ببطء: 

- طب اتفضل حضرتك استنى بره لحد ما اكشف عليها 


خرج مسرعا وأغلق الباب خلفه › أستند برأسه إلى الحائط والقلق ينهش قلبه نهشْدًاء أخرج 
هاتفه واتصل على والده وأخبره بالأمر › وبعد دقائق وجد حسين يخرج من المصعد ويقبل 


- خير یابنی 

قال يوسف بلوعة: 

- لسه الدكتورة بتفوقها 

نظر حسين إلى اللوحة على باب العيادة وقال بدهشة: 

- وجايبها عند دكتورة نسا لیه.. مودتهاش مستشفی ليه 
نظر يوسف إلى اللوحة ثم عاد بنظره إلى والده وقال بضيق: 


- هو انا لقيت حتة تانية يابابا ومودتهاش .. ده انا كل ما اسأل حد يقعد يبصلى ويبص عليها 
وهى نايمة ورا وبعدين يقولى معرفش.. وبعدين أكيد يعنى هتعرف مالها ماهى دكتورة 
برضة 

وبعد دقائق أخرى خرجت مريم وهى تستند إلى يد مساعدة الطبيبة التى أوصلتها للخارج 
وأوقفتها بجوار يوسف › أستندت مريم إلى ذراع عمها وهى تبكى بشدة وتنتفض» ضمها 
حسين بقلق قائلا: 

- الحمد لله يابنتى انك فوقتى 


قالت مساعدة الطبيبة بابتسامة : 


- الحمد لله كانت أغماءه عادية متتخضوش كده... 

ثم ربتت على ظهر مريم قائلة بعطف: 

- نفسی اعرف بتعیطی ليه دلوقتی 

قالت مریم من بین دموعها وهی تشیح بوجهها : 

- مفيش ... لسه بطنى بتوجعنى شوية 

ربتت على ظهرها مرة أخرى وقالت بابتسامة : 

- طيب ماهو ده عادى ... مش الدكتورة فهمتك كل حاجة ؟!! 

الفصل الحاد ى و الثلاّون 
- حمد لله على سلامتك يا بنتى »ده انا اتخضيت أوى لما يوسف كلمنى وقالى أنك أغمى 
علیکی 
جففت مريم دموعها وهو مازال يضمها إلى صدره بحنان وقالت بخفوت: 
- ربنا يخاليك ليا يا عمى متقلقش عليا .. الدكتورة قالتلى ان يمكن اكون أكلت حاجة ملوثة و 
الحمد لله أنى رجعتها بسرعة 
مسح حسین على رأسها قائلا: 
- الحمد لله يابنتى .. يالا اركبى علشان اوديكى البيت وارجع آخد عفاف والولاد من الفرح 


شكلك تعبانة 
تدخل یوسف قائلاء 


- أرجعلهم حضرتك يا بابا علشان محدش يقلق .. وانا هوصلها 
نظر لها حسين وكان يتوقع أن ترفض ولكنها قالت: 


أبتسم وضمها للمرة الأخيرة وهو يربت على ظهرها قائلا: 
- طيب يابنتى الحمد لله انى اطمنت عليكى .. يالا مع السلامة.. فى رعاية الله 


أنتظرها يوسف حتى استقلت السيارة بجواره وانطلق بها عائدا إلى البيت › كان يخطف 
النظرات إليها بين الحين والآخرء كانت تبدو مختلفة عن كل مره رآها فيها › نعم مازالت 
شاردة واجمة وكأنها فى دنيا أخرى ولكنها مختلفة › لم يستطع أن يقاوم فضوله الذى ألح 
عليه بشدة ليتحدث إليها : 


- مریم 

ألتفتت إليه وكأنه قد انتشلها من بئر عميق دفعة واحدة وقالت: 
- ها .. قلت حاجة؟ 

قال مسرعاً قبل أن تهرب منه شجاعته: 


- الدكتورة كانت قلقانة مني وطلعتنى بره علشان تكشف عليكى.. مقالتلكيش حاجة.. بعد ما 
فوقتك 


ألتفتت مرة أخرى تنظر أمامها وقالت بإقتضاب: 
- سألتنی تقربلی أيه 

قال وهو يخطف النظرات السريعة إليها: 

- وقلتلها أيه 


نظرت أمامها ولم ترد فشعر بسخافة سؤاله > صمت مرة أخرى »› طال الصمت بينهما كثيرا › 
حاول الحديث مرة أخرى قائلا: 


أقولك على حاجة حصلت امبارح ومحدش يعرفها لغاية دلوقتى 
أنتبهت لحديثه مرة أخرى وقالت : 

- حاجة أيه؟ 

ظهر شبح ابتسامة على شفتيه وهو يقول: 

- البت اللى اسمها سلمى لبست قضية تسهيل دعارة 


أنسعت عيناها وشهقت وهى تضع يدها على فمها وأخذت تتمتم: 

- لا حول ولا قوة الا بالله 

ثم نظرت إليه بدهشة قائلة: 

- وانت عرفت ازای؟ 

أتسعت ابتسامتة وهو يقول: 

- ماهو انا اللى عملت الواجب ده معاها 

لم تكد تصدق ما تسمع وهى تنظر إليه بحيرة › قطبت جبينها وقالت بضيق: 
- وانت عرفت ازای حاجة زى كده علشان تبلغ عنها أصلا 

شرد وهو یقول ببغض : 


- زی ما ولید عارف مداخلی وطريقة تفکیری وعرف ازای يقنعنی بكل اللى كان عاوزه .. 
آنا کمان عارف مداخله کویس أوى.. علشان كده عرفت اوصله بسهولة واعرف هو راح 


فين بعد ما ابوه طرده .. وساعتھا کان سهل علیا اعرف انه عایش مع سلمی فى شقة 
مأجرها .. فضلت وراهم لحد ما عرفت انهم بيشغلوا الشقة دى فى أعمال منافية للأداب.. 


وفرصتى جات لحد عندى علشان أوفى بوعدى ليكى واخدلك حقك 

كانت تنظر أمامها بذهول وهى تستمع إليه وقالت ببطء: 

- یعنی ولید کمان اتقبض عليه 

مط شفتيه وقال بحنق: 

- مع الأسف نفد منها.. الشقة طلعت متأجرة باسم سلمى وهى اللى لبست الليلة كلها 
أسندت رأسها إلى زجاج النافذة وأخذت تنظر إلى الطريق من خلاله فى حسرة وهى تشعر 
بالحزن لأجلها ... نعم هى ظلمتها وساعدت فيما حدث لها ولكن.. ليس من السهل أبدا أن لا 
oe‏ بال Ton‏ لد ا f OED‏ ا وهی د o‏ ود بخة ت 


للدرجة دى.. توصل بيهم لكده 
تمتم قائلا وکانه لم يسمعها : 


- بس مش هيفلت مني برضة 

قالت دون أن تفتح عينيها : 

- سيبه لربنا... ربنا هو المنتقم الجبار 

كاد أن يتكلم ولكن رنين الهاتف قاطعه › نظر سريعا إلى شاشة هاتفه قائلا: 
- ده بابا... لو سمحتی ردی یا مریم .. 

نظرت إليه فقال: 

ن تست اة ف انيت 

تناولت الهاتف وأجابته: 


- السلام عليكم.. أيوا يا عمى ..لا أحنا لسه فى الطريق.. أنتوا لسه طالعين دلوقتى؟.. لاء 
أحنا قربنا نوصل .. اه الحمد لله بخير.. ماشى يا عمى مع السلامة 


وضعت الهاتف مكانة مرة أخرى فقال: 

- هما طلعوا من الفندىق 

أومأت برأسها قائلة: 

أیوا.. عمی بیقولی راح خدهم ومشی على طول وجایین ورانا 
أبتسم بحزن قائلا: 

- طبعا هو بيتصل علشان يطمنك انه جاى ورانا ومش هتروحى معايا البيت لوحدك 
نظرت له ببرود ولم تجبه فتابع حديثه بسخرية حزينة قائلا: 
أبویا خایف علیکی مني 

قالت بجفاء: 

- لو سمحت متکلمش فی الموضوع ده تانی 

صمتت لثوانی ثم قالت وهى ترفع أحدى حاجبيها بتفكير : 


- لا.. ولا اقولك .. أتكلم 

نظر إليها متعجبا فتابعت ببرود وجرأة: 

- أحكيلى عملت فيا أيه بعد ما أغمى عليا يوم الحادثة 

ضغط مكابح السيارة حتى كادت أن ترتطم بزجاجها الأمامى لولا حزام الأمان التى كانت تلفه 
حولها › بمجرد أن توقفت السيارة بعنف حتى استدار إليها فى غضب: 

أنت ليه بتحاولی تستفزینی وتخرجینی من شعورى كل شوية .. ليه کل ما احس ان ربنا 
قبل توبتی تفکرینی بذنبی تانی . 

ثم عاد لجلسته الأولى وهدأ قليلاً ثم انطلق بالسيارة مرة أآخری» ظلا فى صمت مطبق إلى أن 
وصلا إلى المنزل» دخل يوسف بالسيارة فى هدوء وهو ينظر يمنة ويسرة و يقول : 

- هو نور الجراج مطفى ليه 


شعرت مريم بخوف يدب فى أوصالها ويقشعر له بدنها وهى تتذكر يوم الحادثة والظلام الذى 
کان یحیط بها فقالت فی فزع: 


- مش عارفة 

شعر يوسف بها وبصوتها المرتجف خوقا فحاول طمئنتها قائلاً: 

- خليكى فى العربية لحد ما انزل اشوف فى أيه 

تشبثت بذراعه قائلة: 

- لا متسبنيش لوحدى 

فى هذه اللحظة لعن يوسف الظلام لعنات طوال › فلولاه لكان ينظر الآن لعينيها ليرى هذا 


الشعور الذی تمنى أن يراه فيهما كثيرٌا » شعورها بالأمان بجواره › ربت على يدها بحنان 
قائلاءِ 


قالت على الفور : 


لاء ارجع بالعربية نستناهم .. زمانهم جايين 


صغط على يدها برفق وقال: 


- طيب تعالى أدخلك من باب الجنينة اللى قدام وابقى ارجع انا اشوف ايه اللى قاطع النور فى 
الجراج واركن العربية واحصلك 


تشبث به مرة أخرى وهی تقول بتوتر: 


- لا ..هتسیبنی لوحدى وتروح لوحدك مینفعش 


خفق قلبه بشدة للمستها وقال بهدوء: 

- یعنی یرضیکی يرجعوا یلاقونی واقف مستنیهم علشان النور بایظ .. هیبقی شکلی وحش 
اوی 

أضطربت كثيرٌا وترددت وهی تقول: 

- خلاص هاجى معاك 

كان يتمنى أن تتطول هذه اللحظة أكثر من هذا ولكنه أحب طمئنتها أكثرمن حبه لبقانه معها 
فقال بخفوت: 


العربيه لحد ما اركن وبعدين انزل اشوف ناا ا 
قالت وهى تبتلع ريقها الجاف : 
طبب 


0. 


زحف بالسيارة قليلا داخل الجراج إلى أن وضعها جانبا ثم ترجل من السيارة وماهى إلا ثوان 
حتى سمعت مريم صيحة مكتومة لا تحمل سوى الألم : 


رتد عت بقو بقوة وهی تصرخ: 
ئۇ 

لم تلقى جوابا وهى ترى على ضوء السيارة ظلاً يركد خارج الجراج ويعدو نحو الباب الذى 
يفصل الحديقة الداخلية عن باب المرآب > ظلت تصرخ باسمه : 


- يوسف .. يوسف رد علیا .. 

لم تستطع أن تنتظر أكثر من هذا » خوفها عليه غلب فزعها من الظلام › ترجلت من السيارة 
ببطء شديد وتعلو شهقاتها من شدة البكاء خوفا وفزعا وترقبا وعندما دارت حول السيارة 
سمعت صوت تأو هاته المكتومة › رأته يزحف بجوار السيارة فى اتجاهها وخيل لها أن 
قميصه قد تلطخ بالدماء › أقتربت منه وجلست إلى الأرض بجواره وهى تهتف بلوعة : 

- يوسف .. مالك؟ 

تمتم بأنفاس متقطعة : 

- أنت كويسة؟ 

حاولت أن تساعده على النهوض ولكنها لم تستطع» وفجأة أقتربت أضواء كثيرة فى طريقها 
للدخول إلى الجراج › وقفت تنظر إلى السيارات القادمة فتبين لها انها سيارات أخوتها 
وعمها › فأآخرجت کل ما فی صدرها من خوف وفزع کانت تکتمه فی صرخاتها وهی تصیح 
بهم : 

- ألحقونا...ألحقونا 

توقفت السيارات وترجل منها الجميع فى فزع باتجاه الصوت › أول من وصلا إليها كان 
إيهاب وعبد الرحمن » صرخت عفاف وهى تسرع باتجاه يوسف المسجى على الأرض مدرج 
فی دماءه وبجواره مریم تسند رأسه علی رکبتیها › صاحت بها : 

- مین عمل فيه کده یا مریم ... 

يهتف به: 

- مش هينفع نستنى لما الأسعاف تيجى تعال شيله معايا نوديه أقرب مستشفى 

وماهى إلا ثوان وسمع الجميع صوت ارتطام شديد اهتزت له الأرض التى يقفون عليها وكأن 
المنزل انهار بأكمله أو ضربه زلزال شديد › وبعد ساعة كانت سيارات النجدة والأسعاف 
تحيط بمنزل آل جاسر 

وقف الجميع فى الممر المؤدى إلى غرفة العمليات التى يرقد يوسف داخلها › أخطلطت 
مشاعرهم بين الحيرة والتسائل والفزع والخوف والألم والحزن › تحركت إيمان باتجاه 
عفاف التى كانت تبكى بين ذراعى زوجها وتتمتم بالدعاء وقالت هى تربط على ظهرها: 
- أنت مكانك مش هنا دلوقتى يا طنط .. تعالى نروح نصلى وندعيله لحد ما الدكتور يخرج 
بطمنا 


نظر حسين إلى إيمان ثم نظر إلى عفاف وقال وهو يجفف دموعه: 


- أسمعى كلامها يا عفاف .. روحى صلى واد عيله احسن من وقفتك هنا مية مرة ولما 
الدكتور يخر ج هاجى اندهلك على طول 


أومأت برأسها وقالت وهی تبتعد عنه وهی تبکی : 

- أول ما يخرج تعالى على طول 

ا 

ذهب عبد الرحمن إلى والده قائلا: 

- بابا تعالى اقعد شوية انت واقف على رجلك من بدرى 

أستند حسين إلى ذراعه قائلا: 

أرتاح ازاى بس مش لما نطمن على اخوك 

قبض عبد الرحمن قبضته فى غضب وعينيه تحدق بالفراغ قائلا: 


أنا غلطان اللى سمعت كلام ماما وإيمان وسيبته.. كان المفروض اعلمه الأدب .. وادى 
النتيجة.. يضرب اخويا بسكينة فى الضلمة ... الجبان 

شد حسين على ذراعه وقال: 

- أمسك نفسك يا عبد الرحمن .. أهو ربنا اداله جزاءه.. فى ساعتها 

ثم انتبه متسائلاء 

عمك لسه ما اتصلش؟ 


حرك عبد الرحمن نفيا قائلا: 


- آخر مره كلمنى كان من ساعة ولسه واقفين قدام العملیات .. ربنا یاخده ونرتاح من شره 
قال حسين على الفور بضعف: 

- متدعيش عليه يا عبد الرحمن.. ده عمك ممكن يروح فيها .. روح يالا شوف اختك.. 
جوزها مش عارف يسکتها .. 

وقبل أن يذهب عبد الرحمن ألتفت إليه قائلا بانتباه: 

ر 

تلفت حسين حوله وقال : 

- كانت هنا من شوية .. روح انت حاول تهدى اختك وانا هادور عليها 


كانت تجلس على الأرض بجوار غرفة العمليات وهى ضامة ساقيها إلى صدرها وتستند 
رأسها إلى الحائط للخلف وقلبها يتمزق لوعة عليه › تسكب دمعها وهى تتمتم بتضرع إلى 
الله سبحانه وتعالی فی خفوت: 


- يارب نجيه.. يارب انا مسمحاه على أى حاجة يارب نجيه يارب ... يارب علشان خاطرى 
أقترب حسين منها ووضع يده على كتفها قائلا : 

- قومی یا مریم قومی یابنتی .. 

رفعت راسها إليه وهی تقول ببكاء متقطع: 

- یوسف یا عمی .. يوسف هیضیع 

أنهمرت دمعة كانت حبيسة عينيه وأطلقتها كلمات مريم › أمسك كتفيها وساعدها على 
النهوض واقفة › ضمها إليه وهو يمسح على رأسها بوهن: 

- أدعیله یابنتی.. أدعیله ربنا ینجیه 

قالت وهی تسكب العبرات فى صدره : 

- والله العظيم بدعيله من كل قلبى 

رفع رأسها إليه ونظر إليها بضعف ورجاء قائلا: 


- سامحیه يا مریم سامحیه علشان ربنا يسامحه 


قالت فى خفوت: 
قال فی أسى: 


- انا قصدى على الحادثة يابنتى... 

ثم تركها واستند إلى الجدار بكفه وأطرق برأسه بحزن قائلا: 

- أنا عارف ان اللى عمله صعب تسامحيه عليه .. وعارف انك عمرك ما هتنسى أبدا .. لكن 
ده دلوقتی بین إیدین ربنا ومحدش عارف هایطلع منها ولا لاء 

تقدمت منه ووضعت کفها على كتفه قائلة: 

- أرفع راسك يا عمى متعملش كده فى نفسك.. مفيش حادثة من الأساس يا عمى .. يوسف 
نيد 

الفصل الأخير 


ألتف الجميع حول فراش يوسف فى غرفته بداخل المشفى وهم يستمعون إلى الطبيب الذى 
يتكلم بابتسامة مطمئنة: 


- الحمد لله .. الجرح مكنش عميق بدرجة خطيرة .. مش محتاجين العناية المركزة 


فتح يوسف عينيه بضعف ٠‏ كانت الصورة مشوشة أمامه غير واضحة المعالم بعد وبعد 
دقائق استطاع الكلام بوهن فقال وكأنه يهزى: 

- مريم.. نت هنا؟ 

أقتربت منه وربتت على كفه بهدوء قائلة بخفوت: 

- حمد لله على السلامة 

حاول أن يستوضح ملامحها بصعوبة وأعاد سؤاله مرة أخرى: 

- حصلك حاجة؟ 

قالت بصوت مبحوح: 

- الحمد لله انا كويسة.. المهم انت 

أبتسم بضعف وهو يغمض عينيه بألم فأقبلت والدته فى لهفة وهى تقبل رأسه وتقول : 
- ألف حمد لله على سلامتك يابنى .. أنا مش عارفة ده كان مستخبلنا فين 

بدأت الصورة تتضح أمام عينيه وهو ينظر لوالدته وقال بضعف يحاول أن يداعبها: 

- كان مستخبلنا فى الجراج 

قالت فرحة التى تجلس عند قدمه على طرف الفراش: 

- انت فيك حيل تهزر يا أخى موتنا من الخوف عليك 

تابع عبد الرحمن قائلا: 

- یاستی سبیه هزر الحمد لله انه کویس 

بحث يوسف عن وجه أبيه بين الوجوه الدامعة : 


- فوجده مصوباً بصره إليه بلهفة وابتسامة حزينة › تعلقت أنظارهما ببعضهما البعض .شعر 
يوسف آنه أحب تلك الطعنة لما رآه أخيرًا من عطف أبيه الذى كان يفتقده» فلقد كانت لها 
الفضل عليه أن يسترجع نظرة حنان فى عينيى أبيه › كان ينظرإلى عينيه ينتظر كلماته 
الحنونة» لم يبخل عليه والده ولم يجعله ينتظر قليلا فقال: 


- حمد لله على سلامتك یابنی 

تنهد يوسف بارتياح وقال وهوينظر إليه بحب: 

الله يسلمك يا بابا 

قبض على كف مريم بوهن وهو يوجه حديثه لعبد الرحمن: 
- وليد هو اللى عمل كده صح؟ 

قالت فرحة على الفور: 

- والحمد لله ربنا انتقملك منه فى ساعتها والأسانسير وقع بيه 
أتسعت عيناه بذهول وقال بدهشة كبيرة: 

- أيه ... أسانسير أيه.. وحصله أيه؟! 

أجابه عبد الرحمن بهدوء: 

- أسانسير البيت عندنا يا يوسف 

تدخل إيهاب قائلا: 


- نفسى أعرف كان طالع البيت يعمل ايه.. اللى يعمل عملته دى كان المفروض يهرب طالما 
محدش شافه.. ايه اللى خلاه يطلع البيت مش عارف 


قالت ايمان بثقة: 

- أكيد ربنا ليه حكمة فكده 

تنهدت عفاف وهی تقول: 

- ونعم بالله یابنتی 

اکتسی وجه یوسف حزنا وهو یتسائل: 
- وحصله ايه لما الاسانسير وقع بيه 


قال عبد الرحمن: 


- الأسعاف نفلته المستشفى بعد ما عرفوا يفتحوا باب الاسانسير بصعوبة.. لكن انا مش 
عارف ده حصل ازاى .. أحنا لسه كنا عاملين صيانة وكانت حالة الأسانسير ممتازة.. ازاى 
يقع فجأة كده 

وجه له والده الحديث قائلاء 

- أتصلت بالشركة بتاعة المصاعد ؟ 

أومأً عبد الرحمن برأسه قائلا : 

- أتصلت بعد ما يوسف خرج على طول.. وأصلا كده المفروض النيابة هتبدأ تحقيق فى 
الموضوع .. وكانوا مستنين يوسف لما يفوق علشان ياخدوا أقواله .. 


وبعد ساعتين وهم جلوس حول يوسف» طرق إبراهيم الباب ودخل وهو يتوجه ليوسف 
مباشرة: 


- حمد لله على سلامتك یا یوسف یابنی 

نظر إليه الجميع › كان كأنه يحمل جبال فوق كتفه وهم الدنيا فوق صدره وكأن المشيب قد 
زحف إليه بعنف على حين غرة › جلس على طرف الفراش بجوار يوسف قائلا بأسى: 

- ربنا خدلك حقك یابنی 

ونظر إلى مريم وقال: 

- وانت کمان یابنتی .. ربنا خدلکوا حقکوا انتوا الاتنین 

طأطاً رأسه وقال بألم: 

- الخبطة كانت شديدة أوى .. جاله شلل نصفى 


تسمر الجميع وكأن عقارب الساعة قد توقفت فجأة › أتسعت عیونهم فی ذهول وعدم تصدیق 


وهو يتابع بحزن: 
- من ساعة ما فاق وعرف اللى جراله وهو بيصرخ من الحسرة والندم .. ده غير الألم اللى 


ثم التفت إليهم مقراً بذنوب ولده قائلا: 


- كان موصى امه تنقله الأخبار.. ولما قالتله ان مريم تعبت ويوسف خادها البيت لوحدهم .. 
سبقنا على هناك وعمل اللى عمله .. لا وطلع علشان يسرقنى كمان 

اقترب منه حسين وأمسك کتفه قائلاء 

- انت راجل مؤمن يا ابراهيم .. وان شاء الله ابنك يقوم منها .. أصبر وأحتسب 

فى الصباح حضر وكيل النيابة ليأخذ أقواله قائلا: 

- أنت شفت اللى ضربك يا يوسف؟ 

نظر له یوسف بصمت ثم قال بحسم وهو یهز رأسه نفیا: 

- لاء... الدنيا كانت ضلمة مشوفتش حد 

خرج وكيل النيابة من غرفته ودخل الجميع إليه متسائلين › قال حسين: 
ودف 

أبتسم يوسف وهو يقول: 

- هقول ايه يا بابا ..هو انا شفت حد علشان اقول عليه 

أبتسم والده وهو يربت على كتفه قائلا باعتزاز: 

- راجل یابنی .. 


حاول يوسف أن يحرك ذراعه الأخرى ليمسك يد أبيه ويقبلها ولكن جرحه آلمه › قال حسين 
وهو ينظر إليهم : 


- يالا يا جماعة الحمد لله اننا اطمنا عليه 

ثم نظر إلى عبد الرحمن وايهاب قائلا: 

- يالا روحوا ده محدش فيكم نام من امبارح .. آنا هقعد معاه 
قال عبد الرحمن على الفور: 


- معلش حضرتك يا بابا.. روحهم انت وانا هستنی 

تدخلت عفاف قائلة. 

- محدش هیفضل مع ابنی غیری .. روحوا انتوا 

قاطعهم يوسف بأشارة منه وقال مبتسما : 

- ياجماعة روحوا كلكوا .. آنا لو احتاجت حاجة هبقى انده على الممرضة 

- وتنده على ممرضة ليه.. آنا هفضل معاك 

خفق قلبه مع ابتسامته فلم يعلم أيهما سبقت الآخرى» كل ما كان يدركه هو الدهشة فلم يكن 
يتوقع أن تفصح عن رغبتها فى البقاء معه» بل لم يكن يحلم وهو يلمح الغيرة فى عينيها من 
أمرأة أخرى 

قالت عفاف بإرهاق: 

- يابنتى روحى انت.. شكلك تعبانة أوى .. 

- لايا عفاف .. مريم معاها حق ..هى اللى المفروض تقعد معاه .. يالا احنا نروح البيت نريح 
شوية ونشوف هنعمل ايه ونبقی نرجعلهم تانی 

ودعه الجميع بعد أن اطمئنوا عليه أما هو فقد نام طويلاً بعد تناوله الدواء وعندما استيقظ 
وجدها تغفو على مقعدها بجوار فراشه الأبيض ٠‏ ألتفت إليها وناداها بلهفة وعندما 
استيقظت قال بهدوء: 


نهضت واقفة وتمطت بتكاسل ثم وضعت مقعدها بجواره وجلست فقال وهو ينظر لعينيها 


بعمق : 
- مروحتیش ليه 


تجنبت النظر إليه وهى تقول: 


- المفروض انى اكون معاك 

قال على الفور: 

- الکلام ده لو لسه مراتى.. لكن انت اللى صممتى على الطلاق 

نظرت له بتحدى قائلة: 

- وانت مصدقت وطلقتنى 

أبتسم من طريقتها الطفولية فى الحديث نظرلها قائلا: 

- أنا كنت متمسك بيك لآخر لحظة ومقدرش الومك.. واهو ربنا خدلك حقك .. وفنفس 
الظروف .. يوم فرح .. وبالليل والدنيا ضلمة 

تنهد فی ارتیاح وقال: 

- الحمد لله ان ربنا خلص مني فى الدنيا .. مش ناقص غير حاجة واحدة بس... 
لمس يدها وهو يقول: 

- أنك تسامحينى من قلبك 

رفعت رأسها إليه قائلة بتلعثم : 

- أنا سامحتك من قلبى فعلا 

قبض على يدها بضعف وهو يتأملها وقال ببطء: 

- مريم.. لو رديتك .. هتحسي انى رجعتك غصب عنك؟ 

حاولت سحب يدها ولكنه تمسك بها وقال برجاء: 

- أنا مش قادر اضغط .. متسحبيش ايدك ...کده هتتعبینى 

قالت بصوت يسمعه بالكاد: 

- طیب سيب أيدى 


- لما تردى عليا الأول.. انت عندك استعداد تكملى حياتك معايا وتنسى اللى فات؟ 


صمتت ولم تجبه › کانت تد تشعر بأن قلبها سيقفز من صدرها من فرط الإنفعال والإضطراب 
والخجل › حاولت أن تهرب من حصار عينيه ولکنها لم تستطع › كانت نظراته تحيط بها من 
كل اتجاه › تحتويها بل وتفصلها عمن حولها 


قاطعتهم طرقات خفيفة على الباب» يتبعه دخول الطبيب الذى أخذ يفحص يوسف الذى لم 
يرفع بصره عن مريم» وبعد أن انتهى الفحص وخرج الطبيب › توجهت مريم إلى ركن من 
أركان الغرفة لتصلى 
تعمدت أن لا تنظر إلیه وهی ت تتوجه إلى الفراش المقابل له > صعدت إليه واسندت بظهرها 
وهی تغمض عینیها بأرهاق يبدو على ملامحها بشکل واضح فقال يوسف : 
- شكلك مرهق أوى.. نامى انت ارتاحى شوية 
قالت وهى تسحب الغطاء وتتدثر به جيدا: 
هنام ساعة بس .. لو احتاجت حاجة صحينى بسرعة متترددش 
قال مداعبا وهو لا ينظر إليها: 
- لالا نامى انت ولو احتجت حاجة هبقى اقول للممرضة 
Tg‏ 
- بهزر والله .. نامى .. أنا كمان محتاج ارتاح شوية 

Rok 
فى اليوم التالى صباحا كان حسين هو أول من طرق باب غرفة وليد فى المشفى ودخل بعد‎ 
سماع الأذن بالدخول › لم يكن هناك أحد بالغرفة سوى وليد المسجى على الفراش ووالدته‎ 
تجلس بجواره تبکیه › فقال بحرج:‎ 
السلام عليكم‎ - 


فتح وليد عينيه على صوت عمه فلم يستطع مواجهته › كانت آلامه رهيبة ولكن رؤيته لعمه 
جعلته يشعر وكأن الهواء انقطع من الغرفة فجأة › وأخيرا تكلم حسین قائلا بجمود: 


- حمد لله على السلامة 

وقفت فاطمة فی حرج وهی تتمتم : 
- الله يسلمك يا حاج حسين ..أتفضل 
قال بهدوء: 


- لا متشکر مفیش داعی .. آنا جیت بس أطمئن على وليد واقوله ان ابن عمه قال فی 
التحقيق انه ماشفش اللى ضربه وكان هيموته.. ياريت لو حد سألكوا تقولوا نفس الكلام 
سواء من النيابة ولا من غيرها... 


- حمد لله على السلامة مرة تانية.. سلام عليكم 


خرج حسين من الغرفة وقبل أن يصل للمصعد وجد إبراهيم مقبل عليه من بعيد فوقف 
ينتظره » سبقته عينيه ونظراته المتسائلة قبل أن يصل إليه بجسده › وما إن وقف أمام أخيه 
قال: 

- انت کنت بتزور ولید ؟ 

أوماً حسين برأسه قائلاء 

- ده واجب مهما كان .. وبرضة كنت باعرفه يوسف قال أيه فى التحقيق.. علشان تحت أى 
ظرف يبقى عارف انه مش متوجهله أى تهمة 

زفر إبراهیم بارتياح وقال بامتنان: 

- أنا مش عارف اقولك ايه یا حسین.. بس انت عارف ان یوسف احسن عندی من ابنی 
ربت حسین على يده قائلا: 

- المهم دلوقتى أخبار فريق العمال اللى جايين علشان الأسانسير أيه.. وصلوا للسبب؟ 

قال إبراهيم بحيرة: 

- هما خلاص بيخلصوا ومعاهم كمان ناس من الحكومة بيطلعوا على التقارير النهائية 

قال حسين فى قلق: 


- والنتيجة ايه؟ 

قال إبراهيم وقد خلا وجهه من کل تعبیر: 
قاور 

نظر له حسين بتمعن وقال بدهشة: 

- معقول ؟.. یعنی مفیش سبب معین 
حرك إبراهيم رأسه نفيا وقال: 


- بكرة المحرك فلتت من غير أى سبب واضح .. ومنقدرش نتهم الشركة بأى حاجة لأن 
مفيش أى عيب يخص الصيانة أو التركيب 


ثم نظر إلى أخيه نظرات مضطربة حزينة فقال حسين : 
- عاوز تقول حاجة يا ابراهيم 
فقال على الفور بانكسار: 


- سامح ولید یا حسین .. اللی وصله ده غلطتی انا وامه مش غلطته هو لوحده .. سامحه 
وخلى يوسف يسامحه... يوسف راجل وكفاية انه قال انه ميعرفش مين اللى ضربه 


وضع حسین يده على كتف آخیه قائلا: 
- ربنا یسامحنا کلنا یا ابراهیم.. احنا محتاجین نسامح بعض علشان ربنا یسامحنا.. یلا 
استأذن انا بقى علشان اروح أطل عليه.. سلام عليكم 


ذهب حسين بينما دخل إبراهيم حجرة وليد فوجد الطبيب يتمم فحصه وعندما انتهى سأله فى 
رجاء: 


- ايه الأخبار یا دکتور.. هیقدر یمشی تانی ولا لا؟ 
أومأ الطبيب برأسه وهو يدون ملاحظاته عن حالة وليد وقال: 


- يا حاج انت بتسأل عن حاجة لسه بعيدة أوى احنا لسه يدوب فى البداية ..والحالات اللى 
زی دى بتاخد وقت طويل لحد الشفا الكامل وده محتاج جهد وصبر واستعانه بالل 


خفض إبراهيم رأسه وهو يقول : 


ونعم بالله يا دکتور.. 


ربت الطبيب على كتفه وخرج من الحجرة وتركهم› جلس إبراهيم بجوار زوجته وهو ينظر 
لولده الممدد أمامه على فراش المرض ٠‏ حالته غير مستقرة» آلامه متواصلة › قلبه يعتصره 
الألم حزنا وندماء فلم يكن له الأب الناصح المربي الحنون › وإنما انشغل وتركه هو وأخته 
وتصور أن جمع المال هو أقصى جهد يمكن بذله من أجلهم»› نسى دوره الأصلى › حتى 

زوجته لم يعاملها كما يجب ليصلح أخطائها وعيوبهاء وإنما كان يتركها ويهرب منغمسا فى 
عمله › شعر آنه المسؤل الأول والرئيسى عن ما وصلوا إليه جميعا › أخذ يستغفر ويسترجع 
ويدعو الله أن يساعده ويقويه فى طريق أصلاح ما تركه يفسد طيلة السنوات الماضية 


Kk 


طرق حسين باب حجرة ولده فى المشفى ودخل إليه مبتسما › أقترب من فراشه وقال 
بابتسامة حانية: 


- أزيك النهاردة يا يوسف 

حاول يوسف النهوض أو الأعتدال فى فراشه ولكن والده ساعده فى العودة كما كان فى 
وضع الأستلقاء وهو يقول: 

قال يوسف بسعادة لرؤية أبيه: 

الله يسلمك يا بابا ..انا بخير طول ما حضرتك راضی عنى 

وضع المقعد بجوار فراشه وجلس عليه وهو يقول: 

- ربنا يرضى عنك وعنا یابنی ... 

ثم قال وهو ينظر إلى الفراش الآخر: 

- مریم فین؟ 

قال يوسف بابتسامة: 


- فى الحمام بتتوضا 


- وهی عامله ايه دلوقتی کان شکلها تعبان آوی امبارح 

خرجت مريم من الحمام وهى تجفف يدها من أثر ماء الوضوء › أبتسمت وهى تنظر إلى 
عمها وذهبت إليه تصافحه فقبل جبينها وهو يقول: 

- عاملة أيه النهاردة.. شكلك اتحسنتى عن امبارح كتير الحمد لله 

قالت بابتسامة رضا؛ 

- الحمد لله يا عمى .. كنت مرهقة بس مش أكتر 

قبلھا على رأسھا مجدداً وهو يهمس لها بخفوت : 

- قولتیله ؟ 

حرکت رأسها نفیا بینما قال يوسف: 

افوا اين هنا وو فين تتو ا المقروضن إن نا المريطن ع رة 
قال حسين وهو يتجه إلى مقعده مرة أخرى ويجلس عليه: 

- متستعجلش دلوقتى تلاقى اخواتك وامك طابين عليك 


ذهبت مريم إلى ركنها الذى اتخذته مصلى فى الحجرة ووقفت تصلى › فنظر يوسف لأبيه 
وقال بصوت منخفض بعض الشىء: 


- بابا لو سمحت انا عاوز ارد مریم بس مش عاوز یبقی غصب عنها ومش عارف اعمل أيه 
ف اول کی ار ا 

- ومسألتهاش ليه 

مط یوسف شفتیه فی تبرم قائلا: 


- سألتها مردتش عليا.. مرضتش أحاول معاها كتير علشان متحسش انى بضغط عليها 
بتعبی واللی حصلى دد.. 


وأستدرك قائلا برجاء خجل: 


- ممكن حضرتك تكلمها وتحاول تقنعها 


حسین : 

- أنا رأيى انك تستنى لما ربنا يتم شفاك وتخرج من المستشفى وترجع البيت .. ساعتها تكلم 
معاها تانى وهيبقى ليها وقتها حرية الرفض أو الموافقة.. لكن انا لو كلمتها هتفتكر ان دى 
رغبتی وممکن توافق علشان متزعلنیش 

أنتهت مريم من صلاتها وجلست تتلو الأذكار» طرق الباب ودخلت عفاف مسرعة إلى ولدها 
جلست جواره تتحسسه بلهفة: 


- عامل ايه يا حبيبى النهاردة.. أنا كنت هموت واجيلك من بدرى بس ابوك منعنی 
أخذ يد أمه وقبلها قائلاء 

- الحمد لله يا ماما متقلقيش انا بقيت زى الحصان 

أطل إيهاب برأسه إلى الداخل قائلا بابتسامة مرحة: 

- صباح الخير يا مطعون 

ضحك يوسف وهو یتحسس جرحه قائلا: 

- بطل تضحكنى يا جدع انت حرام عليك .. الجرح بيألمنى لما بضحك 
تبعته فرحة التى لحقت بأمها بجواره تطمئن عليه وقالت: 

- ايمان وعبد الرحمن بره ومعاهم وفاء وجوزها 

نظر حسين إلى إيهاب قائلا: 

- خلیهم یدخلوا یابنی 

وقفت وفاء أمامه بعينين دامعتين وقالت بخجل: 

- حمدلله على السلامة يا يوسف ربنا يقومك بالسلامة 

قال بابتسامة صافية: 

- الحمد لله يا وفاء انا كويس .. 


بينما قال عماد بدهشة : 


- آنا مش عارف ايه اللى حصلكوا ده .. انت ووليد فى يوم واحد حاجة غريبة فعلا 
قال عبد الرحمن مقاطعا: 

- قدر الله وماشاء فعل ربنا يقومهم بالسلامة هما الاتنين 

واستدرك قائلاء 

- تعال معايا نجيب للجماعة دول حاجة يشربوها بدل ما يدعوا علينا ولا حاجة 
نهضت وفاء قائلة: 

- لا مفيش داعى يا عبد الرحمن احنا ماشين على طول 

قال عبد الرحمن بتصميم : 

- لا مينفعش .. يالا يا أستاذ عماد 

خرج عماد وعبد الرحمن وأغلق الأخير الباب خلفه فقالت وفاء: 


أنا عرفت اللى عملته مع وليد فى التحقيق يا يوسف.. حقيقى انت راجل أوى.. وطول 
عمرك شهم ... وانا عارفة انی موقفی صعب لأنی أخته لکن انت عارفنی كويس .. 

ولم تستطع أن تتحدث أكثر وبدأت دموعها فى الحديث عنها فقالت عفاف٠‏ 

- متعيطيش يابنتى .. انت طول عمرك قريبة مننا وعارفينك کویس واخوکی ربنا يسامحه 
ویسامحنا کلنا 

قال يوسف مستكملا لحديث والدته: 

- متعيطيش يا وفاء دموعك غالية عندى.. وانت عارفة مكانتك عندى كويس مش محتاجة 
تتكلمى الكلام ده .. 

نظرت له مريم نظرة ذات معنى وجلست بعيدا وهى تشعر بالحنق من كلماته لها بينما قالت 
إيمان: 

- الحمد لله الدكتور طمنا قبل ما ندخلك وقالنا بالكتير يومين تلاتة وتخرج بالسلامة 

ذهبت وفاء وزوجها وانصرف الجميع عند انتهاء الأوقات الرسمية للزيارة وبقيت مريم 
مرافقة له »> جلست على الفراش الآخر بجواره وفتحت المصحف وبدأت بالقراءة فى ههس 


جعل ينظر إليها وهى تقراً وكلما واتته الفرصة ليقاطعها ويطلب منها العودة تخونه شجاعته 
ويصمت فى تردد حتى انتهت ووضعت المصحف وقامت لصلاة العشاء وبعد أن انتهت من 
أذكار الصلاة ونهضت متجهة إلى فراشها مرة أخرى قال سريعاً: 

- مریم.. 

ألتفتت له فقال. 

- ممكن تحطيلى المخدة ورا ظهرى ..عاوز اتعدل علشان اصلى انا كمان 

ترددت لحظات فقال: 

- خلاص لو هضايقك... 

قالت متلعثمة ٠‏ 

- لا.. مفيش مضايقة ولا حاجة 

كان لابد أن تتخذ وضعاً معينا لكى تستطيع أن تساعده على الإتكاء قليلاً لتضع الوسادة خلف 
ظهره فابتعدت مرة أخرى مترددة فى ارتباك وخجل فقال لها : 

- طيب خلاص ارفعى السرير مش لازم مخدة 

وعندما انتهى من صلاته التفتت إليه وقالت : 

- تحب انزلك السرير شوية 

أبتسم وهو يحرك رأسه نفيا قائلا: 

- لا متشکر.. انا اصلی مش جایلی نوم دلوقتی 

تنحنحت فى حرج وهى تقول بارتباك: 

- طبعا انت مش زعلان من وفاء .. صح 

نظر إليها قائلا: 

- وهزعل منها ليه وهى ذنبها أيه.. وفاء طول عمرها بنت كويسة أوى 

شعرت بالحنق مرة أخرى وظهر ذلك على نبرة صوتها وهى تقول: 


- اہ ما انت قلتلها کده 
ونظرت له نظرة جانبية وهى تستدرك قائلة: 
- وأکتر من کده کمان 


راوده أحساس بالسعادة عندما لمح الغيرة فى صوتها ونظر إليها بعمق يتأملها ويتفحص 
معالم وجهها المضطرب وقال بخفوت: 


- قلتلها أيه مش فاكر 
قالت باندفاع وهى تلوح بضجر: 
- قلتلها دموعك غالية عليا أوى وانت عارفة مكانتك عندى كويس 


منع الأبتسامة التى كانت تريد القفز على شفتيه حتى لا يقطع عليها استرسالها الحانق على 
کلماته لوفاء وقال بهدوء: 


- ماهى فعلا طول عمرها ليها مكانة عندى 

لم تلحظ استدراكه لها فقالت بضيق: 

- ومتجوزتهاش ليه بقی لما بتحبها وی کده 

لم تستطع الأبتسامة الصبر أكثر من هذا › خدعته وقفزت على شفتيه رغما عنه وهو يقول: 
آنا قلت برضة أنى بحبها.. جبتى الكلام ده منين 

رأت ابتسامته وشعرت بمراوغته فى الحديث فأشاحت بوجهها بعيداً ولم تجبه »فأردف قائلا 
وهو يتفحصها بابتسامته العذبة: 

- آنا محبتش غير واحدة بس ... وبدعی ربنا فی کل وقت انها تسامحنی وترضی ترجعلی 
ان 

سحبت غطاءها وهی تنظر بعيدا عنه وقالت باقتضاب: 

- تصبح على خير 

قال ببراءة مصطنعة : 


- یعنی هتسبینی متعلق كده .. طب نزليلى السرير الأول كده ظهرى هيوجعنى 
نهضت مرة أخرى واتجهت إلى فراشه فقال مشاكساً: 
- طب ممكن تظبطیلى المخدة دی تحت راسی.. مش مرتاح خالص 
قالت وهى ترفع رأسه بيد وتحرك الوسادة باليد الأخرى : 
- أنت شكلك بتدلع على فكرة 


أمسك يدها وجذبها إليه برفق فشعرت بأنفاسه تلفح وجهها وهى تحاول الأعتدال ولكنه لم 
يسمح لها واستنشق عبيرها وقال بصوت رخیم: 


- آنا رجعتك لعصمتى يا مريم 
ثم فك أسر يدها فاعتدلت وقد شعرت بسخونة تسرى فى اوصالها اقشعر لها بدنها وكأن 
نبضات قلبها اخذت نبطن شيا قشنا هفا أشعرها باندوار» الكنهاالم تغضب ولم تمنتتكر ما 
قاله » خطت نحو فراشها وصعدت بصعوبة وتدثرت» جملة واحدة منه جعلتها تذوب بعضها 
فى بعضها ونامت فى ثوان معدودة كأنها غابت عن الوعى 
Nok‏ 
ف اوم اقا فة ااطبب ول با : 
- والله أنت بطل يا يوسف .. ماشاء الله عليك 
قال يوسف على الفور: 
- هخر ج أمتی طيب يا دكتور 
أبتسم الطبيب وقال: 
- مستعجل وی کده ليه 
قال يوسف بشغف: 
- الله يخاليك يا دكتور أنا أصلى بكره القاعدة الطويلة دى وعاوز اروح بيتنا بقى 
دون الطبيب ملاحظاته قائلاء 


- خلاص خاليك النهاردة بس وروح بكره الصبح لو عايز.. وقوم اتمشى لوالراقدة مزهقاك 
اوی کده 


زم شفتیه تبرما تم قال: 

- طب مینفعش اروح اتمشی فی بیتنا .. آنا والله حاسس انی بقیت کويس 
زفر الطبيب بنفاذ صبر ثم ابتسم له قائلا: 

- أنت ملكش حل بجد.. لكن عموما هكتبلك على خروج اخر النهار .. 
حاول يوسف الکلام ولکنه قاطعه قائلا: 

- ومفیش خروج قبل کده... فاهم 

ثم نظر إلى مريم وقال: 


- تعالى يا مدام لو سمحتى علشان افهمك هتتعاملى مع الجرح ازاى بعد ما يخرج وربنا 
يقدرك عليه... بصراحة جوزك ده لا يحتمل 

أبتسم يوسف وشعر بالبهجة › أخيرا سيعود لمنزله بصحبة زوجته ليبدأً معها حياة جديدة لن 
وفى المساء كان يخطو خطواته الواهنة بعض الشىء داخل بيته وعبد الرحمن يساعده إلى 
الصعود إلى فراشه والجميع ملتف حوله فى سعادة مرحبين بعودته لمنزله سليماً معافى. 
بعد أن اطمأنت مريم لأستغراقه فى النوم» فتحت خزانتها بهدوء وأخذت ملابسها وأغلقتها 
بهدو ء > دخلت الحمام واغتسلت وبدلت ملابسها وخرجت وهى تجفف شعرها بالمنشفةء 
فوجئت به يجلس على طرف الفراش ينتظرها › تعثرت قليلاً فى خطواتها ثم استعادت 
توازنها بسرعة واتجهت إلى المرآة لتمشط شعرها › فقال وهو ينظر لصورتها المنعكسة فى 
المرآة: 

- مریم .. لو سمحتی تعالى غيريلى على الجرح 

ألفتت إليه بدهشة وقالت : 


- الدكتور لسه مغيرك عليه الصبح! 


قال بعناد مشاكساًء 

- لامش مرتاح › حاسس ان فى حاجة مش طبيعية.. لو سمحتى تعالى شيليه › حاسس ان 
فی نملة بتقرصنی 

تنهدت بتعجب قائلة: 

نملة !! ..أظاهر الدكتور كان عنده حق لما قالى ربنا يصبرك عليه 


وضعت المنشفة وأحضرت الأدوات الطبية › وضعتها بجوارها على طاولة صغيرة بجوار 
الفراش وقالت : 


- طيب فك زراير القميص لو سمحت 
تصنع الألم وهو يقول: 

- مش قادر یا مریم .. ممکن تفکیهالی انت 
ونظر لها برجاء وقال: 

- من فضلك 


جلست أمامه وشرعت فى فك الأزرار بارتباك > حاولت أن تسرع ولكن سرعتها جعلتها 
ترتبك أكثر وتتعثر › كان فى قمة سعادته من قربها منه إلى هذه الدرجة › وأخذ يتأمل شعرها 
الندى الذى مازال تعلق به قطرات الماء ود لو أنها تعثرت أكثر لتبقى › قال بعبث ليربكها 
أكثر وهو يتأملها : 


- کل ده بتفکی کام زرار 

قالت بارتباك وقد أحمرت وجنتاها : 

- هو خلاص خلصت 

وضعه الطبيب › حاولت أن تنتهى سريعا كما علمها الطبيب › تهرب من نظراته المخترقة 
لها وكأنه يغوص بداخلها من عمق النظرات المتفحصة محتفظا بابتسامته العذبة الحانية 
مرت اللحظات القليلة عليها وكأنها ساعات طويلة وأخیرًا انتهت وهی ت تقول بتلعتم: 


- يعنى لا كان فى نملة ولا حاجة 

تتبعها ببصره وهى تلملم أشيائها وتضعها فى صيدلية صغيرة فى الغرفة »أتممت تمشيط 
شعرها وعقصته للخلف بطوق بنفس لون ملابسها وقالت وهى تخرج من الغرفة: 

- آنا هروح انام بقی تصبح على خير 

فقال ببطء وهو ينهض متجها إليها بخطوات ضعيفة: 

- مریم... أنت لسه بتخافی مني؟ 

أشاحت بوجهها وهى تستدير لتنصرف قائلة بخفوت: 

- مش وقته الكلام ده .. أنا مرهقة وعاوزه انام 

وضع يده أمامها ليمنعها من المرور وقال بحزن: 

- نت لسه مسامحتنیش یا مریم.. مش کده؟ 

قالت دون أن تنظر إليه : 

أنا قلتلك قبل كده انى مسامحاك 

قال بتلكأً: 

- طب انا راجعتك غصب عنك ؟ .. يعنى مكنتيش عايزة ترجعيلى؟ 

تابعت وهی مازالت تنظر بعیدا عنه: 

- ده حقك اللى ربنا ادهولك... أنت ممكن ترجعنى لعصمتك حتی من غير ما تقولى 

حرك رأسه نفيًا قائلا: 

- بس انا مش عايزك تعملى حاجة غصب عنك ... أنا راجعتك تانى علشان حسيت انك 
بتحبینی وبتغیری عليا .. لکن لو الأحساس ده غلط وانت مش عایزانی قوليلى 

لم تستطع أن تجبه» أنما اكتفت بنظرة لوم وعتاب طويلة ودفعت يده بلطف ومرت من أمامه 


للخارج ثم إلى غرفتها الأخرى لتنام بهاء جلس على طرف فراشه وهويشعر بالحيرة» أهذه 
النظرة المعاتبة من أجل كلماتى › أم من أجل أنى راجعتها رغما عنهاء أم ماذا ؟! › لكن 


أحساسى يقول غير ذلك › أشعر بنبض قلبها لا أخطىء هذه النظرة أبدا › أستجيبي حبيبتى 
..أستجيبي فأنا وإن كنت شتاء »> ففی قلبی ربیع نابض لك بالأزهار : 


دخلت فراشها وتدثرت جيدا وكالعادة عندما تواجهها أزمة › وضعت الوسادة فوق رأسها 
وحاولت أن تنام لكن هيهات › تشعر بالضجر الشديد: 

- لماذا لا يشعر بى › لماذا يعتقد أنى عدت إليه رغما عنى › لماذا لا يتمسك بى أكثر من هذاء 
لا تجعل ترددك سكيتا يمزق قلبى فيصبح حافر ا لقبر حبى. 


غلبهما النوم» وفى الصباح كانت والدته أول من تطرق بابهم › أبتسمت لها مريم مرحبة بها 
قالت عفاف٠‏ 


- هو يوسف لسه نایم 

٠ مریم‎ 

- ثوانى اشوفه لحضرتك 

طرقت الباب ولم يأتيها رد فعلمت أنه مازال نائماًء ترددت فى الدخول ولكن لابد وأن تدخل › 
لم یکن الباب مغلقا بشکل کامل فدفعته بهدوء ودخلت › ذهبت إلیه فی فراشه لتوقظه › کان 


ما يزال على نفس هيئته السابقة عندما تركته بالأمس» شعرت بالخجل الشديد وهى تلمس 
يده لتوقظه ونادته بھدوء حتی استیقظ ونظر لها قائلا بتکاسل: 


- صباح الخير 

قالت على الفور وكأنها تدفع تهمة وجودها فى غرفته: 
- صباح النور.. مامتك بره يلا قوم 

وقبل أن تستدير لتغادر أمسك يدها قائلاء 

- أستنی طيب قومينى 

نظرت له وقالت بعناد 

- نت بقیت کویس.. بلاش دلع یلا قوم بقی 

تصنع يوسف الضعف وهو يقول: 


بطلی ظلم بقی یا مفتریة حرام علیکی تعالی ساعدینی 

تسائلت مريم بضجر: 

- أساعدك ازای يعنى 

قال ببراءة مصطنعة : 

- آمسکی أیدی بس 

أستدارت مندهشة وقالت: 

- افندم 

ترك يده تسقط على الفراش بضعف قائلا: 

- حرام علیکی انا تعبان قومينى بقى زمان ماما مضايقة بره 

زمت شفتاها بحنق وقالت رافضة: 

- طيب خاليك بقى وانا هروح أنده مامتك تقومك بطريقتها 

وخرجت سریعا وهو یهتف متوسلاً: 

- لا بلاش ماما الله یخالیکی يا مريم.. معندهاش هزار فى الصحيان 

وفى اليوم التالي وبعد يوم طويل › دخلت مريم الشرفة ووضعت أكواب الشاى أمام يوسف 
على الطاولة الصغيرة وجلست بجواره وقد بدى الإرهاق على وجهها وهى تقول: 
- أنت فعلا بتدلع أوى.. مع انك بقیت کويس يعنى ماشاء الله 

نظر لها وداعبها قائلا: 

- هو أنا عملتلك حاجة.. ده أنا غلبان 


قالت د بحذق: 
- ١ه‏ غلبان أوی ..عاوزنى أقومك واقعدك وافصصلك واحطلك الأكل فى بوك واغسلك ايدك 
وانشفها 


قال بحزن مصطنع: 


- زهقتی مني قوام کده .. ده انا مریض 

قالت ساخرة: 

- ١ه‏ مريض أوى .. شكلك كده هتخف وانا هرقد مكانك 
قال بنظرة حانية: 


- بعد الشر علیکی یا حبیبتی .. خلاص مش هتعبك تانی.. آنا فعلا بدلع بس ببقی مبسوط 
وانت مهتمة بيا كده .. وبعدين الأكل ليه طعم تانى من أيدك 


بدأت مريم بارتشاف بعضا من الشاى وهى تنظر إليه نظرة جانبية وقد بدا أنه سيهم بقول 
شىء ما ولکنه يقاوم التردد بصعوبة » لحظات صامتة منه ومترقبة منها حتى قال ببطء: 


- مریم انا عاوز اسألك سوال کده بس متردد 

واستدرك قائلاء 

- وبصى لو ضايقك خلاص مش مهم 

- هو احنا لما كنا فى الجراج ... والدنيا ضلمة .. مكنتيش خايفة مني؟ 
حركت كتفيها للأعلى وقالت بلامبالاة: 

- واخاف منك ليه 

أردف قائلا وهو يبتلع ريقه بشرود: 

- یعنی بقیتی تحسى بالأمان معايا؟ 

نظرت له بجانب عينيها وقالت: 

- أنت ليه مهتم أوى بالسؤال ده .. سألتهولى أكتر من مرة 
زفر بحزن قائلا: 


- لما كنا مسافرين قولتيلى وانت بتعيطى انك لما سمعتى صوتى فى الضلمة حسيتى 
بالأمان... 


ثم التفت إليها متابعا: 

- نفسی ترجعی تحسی بالأمان معایا تانی 

أجابته بخفوت وهى تضع عينيها فى الكوب الذى بين يديها: 
- لو مكنتش حسيت معاك بالأمان مكنتش فضلت ماسكة فيك واحنا فى الجراج والدنيا ضلمة 
ومفیش حد غیرنا زی ما کنا فاکرین 

تنهد بارتياح وهو ينظر إلى الحديقة قائلا: 

- الحمد لله ... دى أقصى حاجة كنت بتمناها 

سمعت صوت رنين هاتفها فقالت: 

- هروح اشوف مين 

أخذت الهاتف وابعتدت عنه لتتحدث إلى عمها دون أن يسمعها › فتحت الأتصال واستمعت 
إليه ثم أجابته قائلة: 

- النهاردة أحسن كتير الحمد لله 

قال باهتمام: 

- هو جانبك دلوقتی 

- لا فى البلكونة 

- قولتیله ولا لسه؟ 

أبتسمت ابتسامة خفيفة وقالت: 

- لاء لسه .. بصراحة يا عمى عاوزه اربيه شوية 

ضحك بسعادة قائلاء 

- يبقی ردك لعصمته تانی مش کده ؟ 

قالت مريم بحرج : 

- أيوه ردنى قبل ما يخرج من المستشفى 


ضحك مرة أخرى وقال: 
- خلاص ربيه براحتك انا موافق 


دخل يوسف من الشرفة إلى الغرفة التى تتحدث بها فوجدها تغلق الهاتف وتضعه مكانه فقال 
وابتسامة مشاكسة مازالت عالقة بشفتيها: 


- کنت بتکلمی مین ؟ 

قالت بعدم اهتمام: 

- ده عمی حسین .. کان بيطمن عليك 

كادت أن تتركه وتخرج من الغرفة لولا أن وقف أمامها يسد عليها الطريق › تلاقت عينيهما 
فقال بهمس: 

- بحيبك 

كان يتوقع أن تشيح بوجهها وتتركه وتذهب كالعادة كلما قالها » ولكن هذه المرة وقفت تنظر 
إليه ثم قالت بنظرة لم يفهم معناها: 

- من أمتى؟ 

تفاجأً بالسؤال فقال: 

- يعنى أيه؟ 

تابعت : 

- يعنى بتحبنى من أمتى .. أحنا من ساعة ما اتقابلنا واحنا بنتخانق زى القط والفار 

قال یوسف بخفوت: 

- والله ما انا عارف من أمتى.. أنا فجأة كده لقيتنى بغير عليكى من كل حاجة وكان نفسى 
وی تسمعی کلامی وتغيرى تصرفاتك 

بدت على وجهها ملامح ساخرة وهى تقول: 

- ليه مکلمتنیش بود وقولتلیى انك مش راضی عن تصرفاتی بدل ما كنت بتتخانق وتز عق 
وتتريق أحيانا 


أرسل تنهيدة حارة وقال بوجوم: 

- زى ما قلتلك واحنا فى نويبع.. آنا عمرى ما حبيت قبلك.. ومكنتش عارف أعمل ايه.. کل 
اللى كنت بحس بيه انك لازم تسمعى كلامى ومجاش على بالى ساعتها طريقة نصحى ليكى 
خالص .. كل اللى كنت بفكر فيه انك مبتسمعيش الكلام وبتعاندى وخلاص 

أستعاد نظرته العذبة وهو يتابع : 

- وبعدين يا مريم انا كنت حاسس انك حاسة بيا.. وكنت متوقع انك لما تحسى بمشاعرى 
وتلاقینی بغیر هتحترمی ده وهتسمعى كلامى من أول مرة.. لكن انا لقيتك بتعاندى أكتر من 
الأول مش عارف ليه 

نظرت له نظرة طويلة وقالت بهدوء: 

- مكنتش متأكدة .. وتصرفاتك العصبية كانت مشككانى .. لو كنت اتعاملت بطريقة مختلفة 
ونصحتنى بهدوء ولمحتلى انك غیران من کلامی مع وليد مكنتش عمرك هتشوفنی بکلمه .. 
لو كنت فى الفرح جيت فلتلى مين اللى واقفة معاهم دول ومتقفيش معاهم كنت هاسمع 
كلامك.. لو كنت لما مشيت ورايا بالعربية نزلت وشدتنى قدام الناس غصب عنى علشان 
مطلعش مع سلمى كنت هسمع كلامك .. صدقنى كنت هسمع كلامك.. وكنت هتأكد من اللى 
كنت بعمل كل ده علشان أتأكد منه.. أنك بتغير 

لكن انت كنت دايما تكتم فى نفسك .. وتكتفى بالتصرفات العصبية.. وحتى لما كنت بتكلمنى 
كنت بتحسسنى انك بتأمرنى لمجرد أنى بنت عمك وبس 

لمعت دمعة فى عينيها فمسحها بأنامله وقال بحب: 

- كنت غلطان سامحينى.. أنا كنت سىء الظن لأبعد الحدود معاكى .. لكن عاوزك تعرفى انى 
مکنتش مبسوط یعنی وانا بکتم فی نفسی کده.. نا کنت بتعذب یا مریم .. وعذابی وصل 
للمنتهى ولأبعد حد فى يوم الحادثة .. لدرجة انى أخدت الحبوب والسجاير من غير تفكير 
وکأنیى منوم وفاقد للسيطرة على نفسی.. لغیت عقلی .. سامحینی يا حبيبتى 

نظرت له مرة أخرى بنفس النظرة المبهمة قائلة: 

- فاكر لما سألتك فى العربية واحنا راجعين من فرح وفاء وانت اضايقت من سؤالى وقلتلى 
أنى باستفزك .. أنا عاوزه اسألك نفس السوال تانى ولو سمحت جاوبنى 


أشاح بوجهه بعيدا وأغمض عينيه وهو لا يريد التذكر وقال ببطء وقد شعر بغصة فى حلقه : 
- صدقينى لو قلتلك انى مش فاكر حاجة خالص .. كل اللى فاكره أني حضنتك وقلتلك الكلام 
اللى قلته وانت بتقاومينى .. وفجأة لقيتك اتخبطى فى الحيطة ووقعتى على الأرض 

صمت وهو يضغط عينيه بقوة كرها لما تذكره فى هذه اللحظة فقالت : 

- وبعدين أيه اللى حصل؟ 

مسح وجهه بیدیه وقال لها : 

- أنا مش عاوزك تفتكرى التفاصيل دى .. انا ماصدقت انك بقيتى كويسة معايا 

- وبعدین يا يوسف حصل أيه 

رضخ لرغبتها وقال بشرود: 

- صدقينى مش فاكر.. كل اللى فاكره ساعتها لما وقعتى على الأرض وانا قربت منك .. 

بدأ جبينه يتعرق وهو يستحضر تلك اللحظات بصعوبة شديدة وهو يقول: 

- كنت بحاول اشيل عنك الهدوم وانا دماغى بتلف .. وبعدين بدأت اشيل هدومى وفجأة 
حسیت آنی صنم ..عقلی أتجمد وقلبی ابتدی ينبض ببطء شدید .. حاولت بعدها افتکر أى 
تفاصيل مافتكرتش حاجة أبدا.. مش فاكر غير أبويا وهو بيشدنى يقومنى من جنبك وأديه 
بتنزل على وشى وشفتك فی حضنه ورجليك کلھها دم فتوقعت انا عملت أيه .. صدقینی ده کل 
اللى فاكره 


تركها وخرج من الغرفة إلى حجرة المعيشة»ء هوى إلى الأريكة وبدأت دموعه تنهمر بصمت 
وهو يتصور کل مشهد مر أمام عینيه وهو يعصی الله فیها › وهو یتذکر کلماتها وهی تصرخ 
فيه '"'فوق یا یوسف انا مریم" 


خرجت اليه ورأته یدفن رأسه بین کفیه ویبکی وشهقاته تعلو وهو یستغفر الله» أطرقت 
برأسها ولم تعد تتحمل كتمان الأمر أكثر من هذا فهو يتعذب بما لم يفعله يومًا بعد يوم ويأكله 
الندم ويلوكه بين فكيه بكل قوة › شعرت أن عقلها ينبض فى قلبها ويحثها على أخباره بما 
حدث فهو قد تربى بما فيه الكفاية › لم تتردد أكثر من هذا وقالت وهى تجلس بجواره: 


- مصدقاك يا يوسف .. عارف ليه.. لأنك ملمستنيش .. معملتليش حاجة أبدا بعد كده 
توقفت الدموع فجأة وكأن الدنيا قد توقفت فجأة عن الدوران وسكت الكون › ألتفت إليها 
بذهول وقطب جبينه قائلا: 

- يعنی ايه ؟ 

أفلتت دمعتين من عينيها وقالت: 

- فاكر لما ودتنى لدكتورة النسا لما أغمى عليا والدكتورة طلعتك بره 

أوما برأسه وهو ينظر إليها بصمت مخلوطاً بذهول فقالت: 


- الدكتورة فوقتنى وساألتنى عليك وقلتلها انك جوزى.. قالتلى طب احتمال يكون القىء 
والدوخة بسبب الحمل نتأكد .. طبعا انا كنت هموت .. وافقت على طول وبعد الفحص بصتلى 
باستغراب وقالتلی أومال بتقولی عليه جوزك أزای ووافقتی أعمل فحوصاتی ليه لما انت 
ل تت شوت ٠‏ 


ساعتها روحت فى دنيا تانية .. مبقتش عارفة أضحك ولا اعيط .. أصرخ ولا اعمل أيه مش 
عارفة .. لقيت دموعى نازلة زى المطر.. ولما خرجت من عندها والبنت الممرضة شافتنى 
بعيط سألتنى مالك لقيت نفسى بقولها الدكتورة كانت فاکرانى حامل .. طبعا هى افتكرت 
ساعتها انی بعيط علشان مطلعتش حامل وفضلت تواسينى. 

توقفت الساعات والعقارب حتى أنه شعر بأن الهواء أيضا توقف. فلا يستطيع التنفس ولا 
الحركة» وكأن قلبه رفض نبضه وكأن عقله تمرد عليه ورفض التصديق› لا يستطيع شيتًا 
سوى الذهول ... الذهول وفقط › فقال فى هذيان : 

- یعنی أيه .. والدم.. أومال ده حصل ازای ..ازای ..؟! 

قالت من بين دموعها: 

- أكيد أغمى عليك .. وإلا مكانش عمى لما دخل بعد الفجر لقاك جمبى.. وطبعا كانت رجلى 
غرقانة دم علشان لما وقعت على الأزاز اتجرحت جامد والموقف مكنش يحتمل تفسير تانى 
قفز المشهد فى عقله مرة أخرى بقوة › لقد تذكر فجاة لحظة سقوطه وكأنها حلم بعيد من 
مشهد قديم» نعم لقد سقط وهو ينزع ملابسه »عندها كان يترنح بقوة › لابد وأنه قد سقط 
غائبا عن الوعى بعدها 


أستدار إليها بجسده كله دفعة واحدة › وكأن روحه التى غادرت سقطت فجأة بداخل جسده 
من جدید وهتف بها: 

- ومقولتيش ليه من ساعتها .. ليه يا مریم 

ثم وقف ناهضًا وقال بعینين زائغتين مشدوهتين : 

- يعنی ايه ؟ یعنی انا مش زانی ؟... یعنی ... يعنی انا لسه يوسف .. أنا مضعتش من نفسی 
.. أنا ربنا حصنى وحمانى من الجريمة دى 


نهضت لتقف أمامه وقالت ودمعها تنهمر كالشلال وتمد أناملها تمسح الدموع عن وجهه 
وتقول: 


- وأنا لسه مریم .. آنا کمان لسه مریم یا يوسف .. لسه بعفتی وطهارتی وربنا حمانی 
وحصنی رغم کل الافترا اللي اتقال عنى 


نسي ألمه وجرحه الذى لم يندمل بعد وحملها بين ذراعيه وطاف بها وهو يهتف تارة 
ويصرخ تارة آخرى ویبكى بضحكات ويضحك بدموع واختلطت دموعه بدمعها وهو مازال 


4ن 


يهف : 

- مش مصدق .. مش مصدق يا مريم.. مش مصدق 
أنزلها إلى الأرض فجأة هاتفاً بسعادة: 

- بابا .. بابا لازم يعرف 

عقدت ذراعيها أمام صدرها وقالت بمكر: 


- وانت فاکر انه لسه مايعرفش .. أنا قلتله وانت فى العمليات .. وهو كمان مكنش مصدق 
زیك کده 


أحتضن وجهها بكفيه بقوة قائلا: 
- ومقولتليش ليه من ساعتها 
قالت وهى تنظر لعينيه وتمسك بقبضتيه: 


- كنت عاوژه اربيك شوية 


تأمل وجهها لفترة طويلة وقد عادت روحه تلمع فى عينيه مجدداً واحتضنها بين يديه 
للحظات ثم أبعد وجهها مرة أخرى ونظر إليها يتفحص عينيها ثم قال بشغف و تحدى: 


تصدقی بقی دہ انا اللی هربیکی 


قرأتها فى عينيه فابتعدت وهرولت سريعاً إلى غرفتها وأغلقتها من الداخل › لحق بهاو 
طرق الباب بقوة هاتفا : 


- أفتحى يا مريم احسنلك 

وقفت خلف الباب وقلبها يخفق بشدة هاتفة : 

- مش هفتح 

طرقه مرة أخرى صائحاً : 

- بقولك افتحى بدل ما اكسر الباب 

بادلته الصياح من خلف الباب وهى تضع يدها على صدرها اضطرابًا وسعادة : 

وبعد مرور شهرين وفى يوم الجمعة تحديداً كان موعد اللقاء الأسرى المعتاد حول مائدة 
الطعام الكبيرة »> جلس حسين على رأس المائدة كالعادة وهو يقول : 

- أومال يوسف ومریم منزلوش ليه لحد دلوقتی 

قالت عفاف بنفاذ صبر : 

- والله زهقت يا حاج .. بقالى ساعة كل شويه اتصل ويقولوا نازلين ومفيش فايدة 

ضحك حسين ضحكات جعلت الجميع يبتسم ثم قال: 

- وباقى البنات فين .. إيمان وفرحة ووفاء مش كانوا هنا من شوية 

تدخل عبد الرحمن قائلا: 

- أصل يا بابا إيمان عملت حركة تمرد عليك وقالت الستات لوحدها والرجالة لوحدها .. طبعا 
حضرتك عارف انا جای اهدى النفوس مش أكتر 


ضحك والده مرة أخرى وقال: 

- خلاص طالما هى حابة كده والبنات موافقين خاليهم على راحتهم 

طرق يوسف ومريم الباب ففتح إيهاب باب المنزل وهو يمسك معدته قائلا: 

- حرام عليكوا موتنا من الجوع 

دخل يوسف وهو يلف کتف مریم بذراعه ویقول: 

- معلش يابنى انا عارف ان اختى مجوعاك .. قدرك ونصيبك بقی 

خرجت فرحة قائلة بشغف: 

نا سامعة حد بيجيب سيرتى 

تلقاها يوسف بذراعين مفتحتين قائلا بمرح: 

- أهلا يا ام العيال وحشانا يا غالية 

ضربت يده وهی تقول هاتفة باعتراض: 

- أم العيال فى عينك .. ده انا لسه يدوب فى الشهور الأولى.. سابقة إيمان بشهر واحد . 
نهض عبد الرحمن واقفا وهو يقول باعتراض: 

- لا بقولك أيه.. ولا سابقاها ولا حاجة.. دى الحكاية كلها فرق التوقيت مش أكتر 
علت الضحكات بينهم مجدداً وقالت مريم : 

- طب ادخل انا بقی للبنات قبل ما حد فیکوا يصطادنى 

ربت یوسف على کتفها وقال مشجعا : 

- أدخلى يا حبيبتى بس على مهلك .. 

ثم نادها برجاء : 


الله یخلیکی یا مریم كفاية ترجیع بقی.. کده على ما تیجی تولدی مش هنلاقی حاجة جوه 
أصلا 


وأثناء الغذاء ألتفت عبد الرحمن إلى والده قائلا: 

- عمى مجاش النهاردة ليه يا بابا 

- بيحضروا نفسهم علشان هیسافروا یعرضوا ولید على دکتور بره مصر 

ألتفت إليه يوسف قائلاء 

- هوأبتدى يتحرك ولا لسه 

تدخل إيهاب قائلا: 

- على کرسی متحرك کده جوی البيت 

تمتم یوسف قائلا بعدم اهتمام: 

- ربنا يشفیه 

ربت والده على يده قائلا: 

- لا يابنى أدعيله من قلبك إن ربنا يشفيه.. وليد عرف غلطته وندم على اللى عمله وعرف 
ان اللى هو فيه ده عقاب من ربنا 

تدخلت عفاف قائلة ٠‏ 

- ومش هو وبس والله يا حاج .. دى فاطمة كمان كأنها اتبدلت لواحدة تانية خالص.. الحزن 
على ابنها كسرها أوى وخلاها فى دنيا تانية.. ربنا يرفع عنهم ويسامحهم 

EE 
نعم یا حبیبتی‎ - 

- ناولنى البسكوت المملح اللى جانبك ده 

- مريم.. مكنش حمل ده.. كل شوية بسكوت بسكوت .. أنت حامل فى عيل فى الحضانة ولا 
أيه 


- کده یا يوسف .. مش کفاية امبارح زعلتنی ومرضتش تشیلنی 


- أولدى انت بالسلامة يا حبيبتى وانا اشيلك زى ما انت عايزة.. أصل بصراحة معنديش غير 
عمود فقری واحد 

- قصدك أيه.. آنا تخنت يعنى 

- لا یا حبیبتی هو انا أجرؤ اقول كده 

- طب هات البسكوت بقى 

- بقولك أيه يا مريم 

دتعم ا جين 

- عبد الرحمن كان بيحكيلى على سياحة جديدة كده.. أسمها السياحة الزوجية 
- يعنى أيه.. الناس بتسافر مجوز؟ 

- مجوز! 

- مجوز ايه بس هو انا بكلمك على جوز حمام 

- طب فهمنی انت 

- طب تعالى جوه.. الدنيا برد هنا 

- طب شیلنی 

-ليه؟! 

- علشان تحكيلى جوه على السياحة ! 

- سياحة أيه؟ 

- السياحة الزوجية اللى عبد الرحمن قالك عليها ! 

- عبد الرحمن مين؟ 

- أخوك !! 


أخويا مين انا ماليش أخوات ... قال شيلنى قااال ! 

تمت بحمد الله 


الى اللقاء مع رواية " مع وقف التنفيذ ” 


